
Chestiunea aromână 


Dr. Teodor ARDELEAN 


cest număr al , Familiei române” aduce în prim plan chestiunea aromână. 
Este voința redacţiei de a risca o plonjare sumară într-un teritoriu atât de 
disputat şi discutat. Este o primă fereastră deschisă, urmând ca în nu- 
merele următoare să publicăm de câte ori va fi nevoie alte intervenţii în... chestiune. 


Problema aromână nu este deloc simplă şi nu poate fi abordată simplist. Evident 
că o identitate nu se face în „laborator ” ci se „asumă”, dar dacă tocmai cei ce şi-o 
asumă nu se înţeleg cu privire la elementele fundamentale ale acestei identități, ce 
putem face noi ceilalți, care ne găsim în postura de „admiratori ai aromânilor” ? 


Fără a încerca să stabilim o linie de conduită în aşezarea diferitelor argumente, 
fără a fixa orizonturi, fără a impune soluţii, „Familia română” acceptă la tribuna sa 
punerea problemei, fiind convinşi că ne găsim în perioada (după o bună socoteală!) 
celei de-a treia încercări de emancipare a aromânilor. Emancipare care nu poate fi nici 
evitată şi nici oprită; nu e o problemă în primul rând românească, dar e nevoie de 
români spre a o clarifica. Altfel spus, întrebarea dacă aromânii sunt frații noştri mai 
mari, sunt verii noştri sau sunt români vorbitori ai unui dialect n-are un răspuns 
general acceptat, iar istoria este folosită partizan de către partizanii diferitelor teorii 
genetice şi evolutive cu privire la aromâni. 


Nu am dorit să dozăm pozițiile, aşa încât articolele publicate sunt un mozaic 
multicolor, iar „Familia română” îi acceptă pe armâni, şi aromâni, şi makedon- 
armâni... şi se desfăşoară ideatic, cu convingerea că numai punerea problemei poate 
servi cauza armânească. 


Am avut întotdeauna un respect fără limite faţă de tot ce a lăsat umanităţii 
neamul armânesc, mai ales față de ce ne-a lăsat nouă, românilor. Cel mai important 
neam din balcani trebuie acum, la masa verde a istoriei să se lupte să-şi demonstreze 
ființa! Interesant şi elucubrant totodată ... 


Prin faptul că tratăm această chestiune nu înseamnă că vrem să-i românizăm pe 
aromâni. Ei sunt parte primă şi genetică a romanităţii orientale, iar dacă Academia 
Română nu doreşte să-şi schimbe poziţiile, nu trebuie să ne închistăm în această 
dificultate. Limbă distinctă sau dialect? Romanitate orientală sau românitate?... Cât 
timp în Balcani avem macedo-vlahi şi macedo-slavi e greu de cuprins într-o singură 
mănuşă toți pumnii strânşi spre a face binele! 

Dincolo de toate disputele, noi cei de la „Familia română” îi considerăm pe 
aromâni fraţii noştri mai mari şi vrem să-i sprijinim atât pentru a se autocunoaşte cât şi 
pentru a-i cunoaşte mai bine. Cel mai puternic element de identitate este conştiinţa de 
sine. Dacă această identitate se regăseşte plenar în „Eu hiu armânul!”, atunci şi noi 
românii trebuie să aplecăm urechile la tot ce mişcă armâneşte prin lume. Întru slavă 
armânească! Şi întru iubire frățească! 

Părinteasca Dimândare 


Părinteasca dimândare 

Ni spergiură cu foc mare 
Frați di mumă şi di-un tată 
Noi, Armâni di eta toată! 


Di sum plocile di morminți 
Strigă-a noştri buni părinți 

— Blăstem mare s-aibă-n casă, 
Cari di limba lui se-alasă! 


Care ş-lasă limba lui, 
S-luardă pira focului, 

Si s-dirină vhiu pri loc, 
Şi sasi frigă limba-n foc! 


EI, in vatrai părintească 
Fumeaia s-nu-şi hărisească 
Di fumei curuni s-nu başe, 
Nat in leagăn li nu nfaşe! 


Cari fudze di-a lui mumă 
Şi di parinteascai numă 
Fugăi doara Domnului 
şi dulțeamea somnului! 


că) şi Moscopole („Mecca aromânilor!” sau A- 


Di părintească (Mustrarea părinteas- 
tlantida aromânilor) sunt două simboluri sfinte 


ale vlahilor sud- dunăreni. 

Părinteasca blestemare (mustrare) 


Părinteasca blestemare 
Porunceşte cu foc mare 

Fraţi de-o mumă şi de-un tată 
Noi, Aromâni din vremea toată. 


De sub lespezi de morminte 
Strigă ai noştri buni părinţi 
— Blestem mare s-aibă în casă 
Care de limba lui se lasă. 


Care-şi lasă limba lui 
Arză-l-ar para focului 
Chinui-s-ar de viu pe locu’ 
Frige-i-s-ar limba în focu’ 


EI în vatra-i părintească 

De copii să nu se fericească 
De familie cunun să nu pupe 
Prunc în leagăn să nu culce. 


Care fuge de a lui mumă 
şi de părintescul nume 
Fugi-i-ar dorul Domnului 
şi dulceața somnului! 


Compusă în anul 1888, Dimândarea părintească este 
imnul naţional al aromânilor. Inedit şi testamentar, cântecul 
vorbeşte de cumplitul blestem ce cade asupra părinţilor care 
nu-şi învață copiii limba strămoşească, graiul armânesc. 

Autorul acestui imn este preotul Constantin Belimace 
(Papa Lambru), eroul „naţional” al aromânilor, care a fost 
ucis ca un martir, fiindcă a luptat pentru drepturile aro- 
mânilor şi nu numai. „Toată aromânimea de pe fața pă- 
mântului, din Grecia până-n Viena, Budapesta şi America, îi 
datorează azi acestui dascăl libertatea şi supraviețuirea. Papa 


Lambru a fost un mare erou al eliberării Albaniei de sub turci şi greci, întemeind şcoli şi 
biserici. N-a existat mişcare revoluţionară importantă în Albania şi Macedonia la care 
acest Belimace să nu fi fost conducător.” 

„Ştiu să mor pentru dreptate şi naţiune!” au fost ultimele cuvinte ale lui Papa 
Lambru Belimace, „al nostru bun părinte”, un adevărat vizionar, a cărui creație dăinuie 
după mai bine de un secol: „Di sum plocile di morminţi/ Strigă-a noştri buni părinți/ 
—Blăstem mare s-aibă-n casă,/ Cari di limba lui se-alasă!”... 

Armânii/Makedonarmânii 
- recuperarea identității în mileniul III 


por din Europa nu s-au emis atâtea 

teorii referitoare la origine, etnoge- 
neză ca despre Armâni / Makedonarmâni. Teorii 
care, de cele mai multe ori, sunt atât de con- 
tradictorii încât se poate uşor trage concluzia că 
au fost emise, de cele mai multe ori, numai la 
comenzi politice. Pentru Greci, strămoşii Ar- 
mânilor / Makedonarmânilor sunt Greci care 
şi-au abandonat limba greacă sub presiunea ocu- 
panţilor Romani, deci sunt „Greci latinofoni”. 
Pentru Români, din cauza asemănărilor de lim- 
bă, Armânii / Makedonarmânii sunt considerați 
„Români de la Sud de Dunăre”, coborâţi din 
Nord, din vechea Dacia romanizată, ignorân- 
du-se faptul că Macedonia a fost romanizată cu 
250 de ani înaintea Daciei (actuala România)! 


Încă de la 1774, învățatul german Johan 
Thunmann în Recherches sur les peuples eu- 
ropeens de l'Est trăgea concluzia că Armânii / 
Makedonarmânii sunt descendenţii Tracilor ro- 
manizaţi în epoca administrării Macedoniei de 
către Imperiul Roman. 

Teoriile recente, obiective şi ştiinţifice îi 
consideră pe Armâni / Makedonarmâni ca fiind 
continuatorii populațiilor romanizate de către 
cuceritorii romani: macedoneni, greci, traci, iliri. 


La 148 î.H., Regatul Macedonia a fost 
ocupat de Romani şi a devenit Provincia Mace- 
donia. După lupta de la Pharsala (48 î.H.), când 
Cesar l-a învins pe Pompei, o parte importantă a 
luptătorilor romani de partea lui Pompei şi-au 
găsit refugiul în munţii Macedoniei. Armânii / 
Makedonarmânii sunt, desigur, cei mai apro- 
piați de Macedonia antică — habitatul lor dintot- 
deauna. Venirea Slavilor în sec. al 6-lea a 
schimbat geografia politică şi lingvistică a Ma- 
cedoniei şi a Balcanilor. 

Disoluţia Imperiului Otoman, la care Ar- 
mânii / Makedonarmânii şi-au adus o contri- 
buţie importantă, împărțirea Macedoniei la 
1913 şi, mai ales, crearea noilor state naționale 
balcanice, au schimbat în totalitate viitorul Ar- 
mânilor / Makedonarmânilor şi a limbii lor. Du- 
pă Tratatul de la Bucureşti, de la 10 August 


Pee: spune că despre nici un alt po- 


Kira IORGOVEANU-MANTSU 


1913, Grecia a obținut 50% din Macedonia (Ma- 
cedonia Egeeană), pe baza numărului de 
locuitori Armâni / Makedonarmâni din această 
regiune, 40% Serbia (Vardar Macedonia) şi 
10% Bulgaria (Pirin Macedonia). După cel de-al 
doilea Război Mondial, Vardar Macedonia de- 
vine una din cele 6 republici ale Iugoslaviei 
(Republica Socialistă Macedonia) şi, o dată cu 
aceasta, chestiunea macedoneană a devenit ia- 
răşi sursă de tensiune între Bulgaria, Grecia şi 
actuala Republică Macedonia (Formerly Yugo- 
slave Republic of Macedonia). 

Impărțirea Macedoniei a avut efecte de- 
zastruoase numai asupra Armânilor / Makedo- 
narmânilor care s-au văzut împărțiți între 4 state 
naționale, între care existau de secole grave con- 
flicte etnice, ce încă mocneau. 

Armânii îşi spun dintotdeauna „armân / ar- 
mâmji” (cu varianta fârşeroților „rămânji”). Este 
etnonimul lor, însă străinii i-au identificat sub alt 
nume: vlahi, cuţo-vlahi, elino-vlahi, ţinţari, cio- 
bani, macedoneni, makedoni, aromâni etc. 

Termenul „Aromân” a fost impus abia 
spre sfârşitul sec. al XIX-lea de către lingvistica 
românească, odată cu începerea propagandei ro- 
mâneşti printre armânii din Balcani. Este un ter- 
men ştiinţific care dorea să facă vizibilă ase- 
mănarea dintre „român” şi „aromân”, ignorân- 
du-se faptul că etnonimul „armân” are o 
vechime milenară, pe când „român” ca etnonim 
apare abia odată cu formarea regatului Româ- 
nia. Termenul „aromân” pe care îl considerăm 
politizant a fost preluat de lingviştii străini în 
formele fr. aroumain, engl. aromanian. Singurul 
lingvist care a făcut o traducere corectă a 
etnonimului „armân”, în limba germană, a fost 
Gustaw Weigand, în monumentala sa carte Die 
Aromunen oder  Mazedo-Romanen (1895). 
Weigand aduce în lingvistica germană termenul 
„Aromunen”. Dacă ar fi tradus termenul 
„aromân” ar fi fost în germană „Arumănen”, 
pentru că germanii îi numesc pe români - 
„Rumânen”. 

Mai dorim să precizăm că un termen 
foarte folosit de mulți lingvişti români sau stră- 
ini este „macedo / mazedo” — desigur cu referire 
la spațiul etnogenezei aromânilor: Macedonia 
antică. Astfel, prima gramatică armânească a lui 
M. Boiagi (Viena, 1913) avea titlul în germană 
Romanische oder Macedonowlachische Spra- 
chlehre (în greacă Gramatiki Romaniki / Make- 
donovlahiki). Monografia lui G. Weigand Die 
Aromunen (1895) avea ca subtitlu Uber das 
Volk der sogennanten MAKEDO-ROMANEN 
oder Tsintsaren. În 1942 Th.Capidan publica 
Macedoromânii; Tache Papahagi şi-a subinti- 
tulat monumentalul dicționar Dictionnaire 
Aroumain (Macedo-roumain), Matilda Cara- 
giu-Marioţeanu publică la 1997 Dicționar 
Aromân (Macedo-Vlah). În lingvistica germană 
se foloseşte şi termenul „Mazedo-romanen”. În- 
cepând cu anul 1987 prof. Vasile Barba a numit 
revista Zborlu a Nostru din Freiburg, în ger- 
mană  Mazedo-romanische kulturelle Zeit- 
schrift. Se doreşte astăzi, printre mulți armâni, 
recuperarea acestui termen ştiinţific care să fie 
utilizat ca termen internaţional unic de iden- 
tificare: ex. „Makedonarmân” (fr., engl. „Mace- 
donarmân”, germ. „Mazedoromanen”). Acest 
termen se doreşte a fi utilizat numai în docu- 
mentele internaţionale, pentru identificarea ar- 
mânilor — cunoscuți sub atâtea nume care pro- 
duc o mare confuzie. 


Despre limba armână 


Despre limba armână şi statutul ei s-au 
emis tot atâtea teorii ca şi despre poporul Armân 
/ Makedonarmân. Nici unei alte limbi latine 

europene nu 1 s-a contestat mai mult dreptul la 
legitimitate, la existenţă ca Armânei: Românii o 
consideră un „dialect” al limbii române, uitân- 
du-se că a apărut în Balcani cu 250 de ani înain- 
tea latinei din Dacia (actuala România), Grecii o 
consideră o limbă „de casă”, fără tradiţie scrisă, 
desconsiderând voit tradiţia scrisă în armână, de 
peste 200 de ani. 

Nu ne angajăm acum în dispute, însă do- 
rim să oferim teoria ştiinţifică care este astăzi 
cea mai larg acceptată. 

La începutul secolului XXI sunt 4 limbi 
latine balcanice: ARMÂNA / MACEDONAR- 
MÂNA (în sudul Balcanilor), MEGLENA (zona 
Gevgelia, de la granița Greciei cu FYROM), 
ISTROROMÂNA (Croaţia şi Peninsula Istria. A- 
ceastă limbă a dispărut pe la 1850. Azi mai sunt 
foarte puţini vorbitori) şi ROMÂNA (varianta 
istorică a DACOROMÂNEI, din Dacia istorică, 
actualmente România). Aceste limbi latine bal- 
canice formează Romanitatea orientală aşa cum 
în Europa de Vest, Italiana, Spaniola, Franceza, 
Portugheza, Catalana şi alte limbi mai mici 
formează Romanitatea occidentală. 


Identitatea comunităţii etnice şi 
lingvistice a armânilor 


Urmărim cu interes, dar şi cu oarecare în- 
grijorare, luările de poziţie din ultima vreme din 
România privind o controversată problemă, le- 
gată de identitatea comunităţii etnice şi ling- 
vistice a Armânilor sau a „Aromânilor”, cum 
erau cunoscuţi până de curând în România, co- 
munitate atipică şi puţin cunoscută. 

Ni se pare de mare importanță abordarea 
chestiunii Armânilor fără complexe şi fără ta- 
bu-uri. 

Întâi de toate, avem convingerea că nu 
prea mulți români cunosc subiectul. Nu este în 
nici un caz o vină. Este o lipsă care se trage din 
modul simplificat în care este percepută această 
chestiune de cei care vor să o utilizeze „politic”. 

Deşi este o sarcină extrem de complexă, 
ne vom permite să prezentăm câteva aspecte 
care fie nu sunt cunoscute, fie sunt ignorate. 


Ni se spune că armânii fac parte din „ro- 
manitatea” orientală. Foarte adevărat! Trebuie 
totuşi să fim oneşti şi să recunoaştem că românii 
nu i-au descoperit decât după 1848, când Ni- 
colae Bălcescu face în acelaşi timp şi o reflecţie 
politică „acest neam care ar putea odată să ne fie 
de folos”. Până atunci şi mult după, erau cu- 
noscuţi ca „greci” având ca principală ocupație 
comerțul (cei care ieşeau din spațiul în care se 
aflau dintotdeauna) sau creşterea oilor (cei care 

practicau transhumanţa în munţii din nordul 
Greciei). Fără îndoială, Tudor Vladimirescu a 
ratat această descoperire în 1821, când parti- 
cipase alături de armâni şi greci, în cadrul 
mişcării ETERIA, la mişcarea de eliberare din 
Balcani. Sau poate nu a reuşit să o facă cu- 
noscută, pentru că este asasinat, în urma unui 
complot la care a participat un armân, Iordache 
Olimpiotul, fiind considerat un trădător al idea- 
lurilor revoluţiei. Printre alţii, Rigas Fereu, un 
alt aromân, rămas în conştiinţa armânilor ca şi a 
grecilor ca poetul revoluţiei, preconiza înfiin- 
tarea în Balcani a unei federaţii de tip helvetic, 
în care toate națiunile să aibă aceleaşi drepturi. 


Ni se spune că România s-a implicat în 
deschiderea şcolilor româneşti în Balcani. Un 
pic mai multe detalii care ar putea să ne ajute la 
descoperirea adevărului. Prima şcoală apare în 
1863 şi se predă în armână. Nu trecuseră decât 
patru ani de la Unire şi ideea de România era 
încă în faza de concept. Fără sprijin hotărât al lui 
Napoleon III şi al Francmasoneriei, care visa la 
reconstituirea „Romanici” (nu României!), este 
foarte probabil că spațiul nostru „mioritic” ar fi 
fost „via Egnatia” în variantă slavă, adică dru- 
mul ruşilor către Constantinopol, un vis ceva 
mai nou şi care, din fericire, nu s-a împlinit. Per- 
sonal, înclinăm să credem că şi şcolile „româ- 
neşti” din Balcani făceau parte din acelaşi plan 
de reconstituire a „Romanici” şi nu este exclus 
ca spaţiul sud dunărean să fi fost inclus încă din 
perioada când Pouqueville, ambasador al lui 
Napoleon I pe lângă Poartă, îi descoperă pe 
armâni înaintea lui Bălcescu. Desigur că legat 
de subiectul şcolilor româneşti din Balcani tre- 
buie să amintim părerea câtorva din oamenii de 
ştiinţă cunoscători ai problemei, atât din afara 
României cât şi din interiorul ei. În ordine cro- 
nologică este vorba de legatul plenipotenţial al 
Italiei (1891-1913) pe lângă Poarta Otomană, 
care spunea într-un raport secret trimis la Roma 
că adevărata cauză a implicării României în 
funcționarea şcolilor româneşti în Macedonia 
părea un beneficiu teritorial pe care-l spera o- 
dată cu dezintegrarea Imperiului Otoman. A- 
ceeaşi idee, dar formulată altfel, o afirmă ge- 
neralul român Dabija puţin înainte de izbucnirea 
războaielor balcanice de la 1912 şi 1913. Critici 
cu privire la maniera în care s-a realizat politica 
României în Macedonia sau pe plan mai larg în 
Balcani, au exprimat C. Constante, S. Tovaru, S. 
Mehedinţi. În aceeaşi perioadă, T. Capidan, 
unul dintre cei mai cunoscuţi susținători ai po- 
liticii culturale a României în Balcani, recu- 
noaşte indirect această eroare, atunci când afir- 

mă că în timpul lui D. Bolintineanu, Armânii nu 
erau divizați între naționaliști (filoromâni) şi 
grecomani iar limba greacă utilizată în şcoli nu 
era decât un mijloc de propagare a culturii, fără 
să fie şi mijloc de deznaționalizare. În epoca 
modernă un foarte bun cunoscător al Armânilor, 
M.D. Peyfuss afirmă că şcoala (românească) 
le-a întins Aromânilor o cursă în numele unui 
românism echivoc. 

Dacă proiectul „Romaniei” capătă con- 
sistență şi se întrupează în România, care devine 
„Mare” în 1919 şi asta tot cu ajutorul francezilor 
(Clemenceau), şcolile românești din Balcani nu 
au putut să schimbe mare lucru din configurația 
politică a zonei. Sau, mai precis spus, nu au 
putut să o schimbe în favoarea României. După 
50 de ani de şcoli româneşti, în care reuşiseră să 
influenţeze un procent relativ restrâns din popu- 
laţia latinofonă, România, în calitate de arbitru 
în urma celui de-al doilea război balcanic 
(1913), capătă două judeţe în nord-estul Bul- 
gariei (Cadrilaterul), ca recompensă pentru îm- 
părțirea Macedoniei, în timp ce Murnu şi Bat- 
zaria umblau la Paris şi Londra, pentru a crea un 
Stat Armâno-Albanez. Şi asta datorită iscusinţei 
ministrului de externe român Take Ionescu, el 
însuşi armân după mamă. Deşi planul prevedea 
strămutarea celor care căpătaseră conştiinţă ro- 
mânească în Cadrilater, locuit în majoritate de 
bulgari şi de turci, primul război mondial în- 
târzie realizarea acestui obiectiv. Bâlbâielile re- 
petate ale guvernantilor români, care confruntați 
cu reacțiile violente ale celor care nu acceptau 
imixtiunea română în zonă, îi abandonează în 
mai multe rânduri pe cei care păreau câştigaţi de 
cauza românismului, face ca primul val de ar- 
mâni strămutați să apară în 1925. După estimări 
destul de corecte, până în 1933, când migraţia de 
armâni este oprită, s-au înregistrat ceva mai pu- 
țin de 7000 de familii, sau între 30 şi 40.000 de 
persoane care au emigrat în Cadrilater. Aceşti 
armâni precum şi descendenţii lor constituie în 
esență, majoritatea armânilor din România de 
astăzi. 


Ni se spune că armânii constituie ramura 
sudică a romanităţii orientale şi printr-o mică 
eroare ortografică, greu de localizat din punct de 
vedere istoric, devin şi ramură sud-dunăreană a 
„românităţii”. Obstinaţia cu care se încearcă 
convingerea subiecților Armâni din România de 
această teorie, dovedeşte falsitatea ei. Argumen- 
tele care ar putea restabili adevărul nu pot fi 
discutate decât dacă există bună credinţă şi sim- 
tul măsurii. Din păcate, în ultimii 20 de ani, nu 
am constatat nici un fel de disponibilitate, în 

abordarea acestei probleme, din partea celor ca- 
re şi-au arogat dreptul de a hotărî pentru armâni, 
în totalitatea lor. Academia Română organizea- 
ză sesiuni despre identitatea armânilor, emite 
„decrete” ştiinţifice după care armânii par a fi 
obligați să-şi asume o identitate care, pentru ei, 
este alta decât cea pe care o au şi o simt din 
vremuri ancestrale. Se aduc argumente ştiin- 
țifice, citându-se din mari lingviști şi istorici 
români sau străini, ignorându-se faptul că iden- 
titatea unui popor nu poate fi „creată”, „dirijată” 
chiar şi cu cele mai imbatabile argumente ştiin- 
țifice, pentru simplul fapt că identitate este un 
element de autodefinire. Acest drept la auto- 
definire stă la baza drepturilor omului şi a tuturor 
documentelor europene şi internaționale care se 
referă la drepturile omului, la protejarea limbilor 
minoritare, regionale, mai puţin răspândite. 

O mare parte din mass-media românească 
duce, în ultima vreme, o furibundă campanie 
contra acțiunii de recuperare a identității aparte 
a unui mare număr de Armâni din România, 
reprezentaţi de cea mai numeroasă organizație 
„FARA Armânească” (Comunitatea Armânilor 
din România). 

Sunt atacați reprezentanţii acestei orga- 
nizaţii, recunoscută legal în România ca ONG, 
sunt inventate „trădări” şi „interese meschine” 
ale acestora, creându-se astfel o atmosferă ten- 
sionată între două etnii care nu doresc decât 
conviețuire armonioasă, pentru dezvoltarea unei 
democrații de tip european în România. 

Lingvişti şi istorici români şi străini 

despre armâni 

Se ignoră cu intenție părerile altor ling- 
vişti şi istorici români şi străini care şi-au expri- 
mat alte păreri în legătură cu limba, identitatea 
armânilor. 

De aceea vom menţiona câteva asemenea 
păreri, extrase din lucrări importante, semnate 
de autori recunoscuţi internațional: 

Matilda Caragiu-Marioţeanu în artico- 
lul Aromânii în mileniul III, România Literară, 
nr. 32, 15-21 August 2001, scria: „Aromânii 
sunt un exemplu tipic de etnie a căror identitate 
se demonstrează de la sine şi se susține prin 
limba lor maternă, aromâna, pe care o vorbesc 
de 2000 de ani”. În Dodecalog academiciana 
spune: „Aromâna este limba maternă a aromâ- 
nilor, care le conferă conştiinţa lor etnoling- 
vistică”. Sau „Aromânii (macedo-vlahii) trebuie 
să aibă un singur scop: să-şi cultive limba ma- 
ternă şi tradiţiile lor”. 

Cicerone Poghirc, somitate de necontes- 
tat în domeniul romanisticii şi a indoeurope- 

nisticii a adus o contribuție esențială referitoare 
la limba armână, în două articole fundamentale: 
Latin Balcanique şi Romanizarea lingvistică şi 
culturală în Balcani (vol. Aromânii, istorie, lim- 
bă, destin, Ed. Fundaţiei Culturale Române, Bu- 
cureşti, 1996). 


Cicerone Poghirc 


Dăm câteva citate revelatoare: 

„Faptele citate mai sus sunt, după părerea 
noastră, suficiente pentru a demonstra prezența 
aromânilor în regiunea lor actuală, în mod con- 
stant şi neîntrerupt, din Antichitate şi până în 
zilele noastre.” 

„Dacă există o pretinsă „identitate” a da- 
coromânei cu aromâna, ea nu poate fi decât aceea 
a originii lor: latina balcanică. (...) În realitate, 
între aromână şi dacoromână este departe de a fi 
vorba de identitate, ci doar de concordanțe 
structurale şi materiale importante.” 

„(...) nu trebuie să uităm că aria mace- 
doneană a fost romanizată cu mai mult de două 
secole înaintea Daciei (148 î.Hr.).” 

„Să examinăm mai de aproape pretinsa 
„Identitate” a aromânei cu dacoromâna: celor 20 
de foneme din dacoromână le corespund 30 în 
aromână, dintre care două împrumutate din 
greacă (...).” 

„În lexic, diferenţele sunt şi mai mari. În 
fondul latin, printre cele 1628 cuvinte moştenite 
în aromână mai mult de o sută nu există în 
dacoromână, care însă posedă vreo 400 de cu- 
vinte latine absente în aromână. Printre cu- 
vintele aromâne moştenite din latină dar absente 
în dacoromână, există unele care dovedesc ori- 
ginea meridională a aromânei.” (...) 

Cât priveşte cuvintele de substrat, moşte- 
nite din limbile preromane, din cele circa 120 
ale dacoromânei, o bună parte lipsesc în aro- 
mână. Cele 350 de cuvinte împrumutate de 
aromână din albaneză sunt, bineînţeles, absente 

în dacoromână.” (...) Pentru originea meridio- 
nală a aromânei este foarte semnificativă si- 
tuația cuvintelor greceşti: 2534 dintr-un total de 
9236 din Dicţionarul lui Papahagi.” (...) 


„Caracterul latin al limbii aromâne în 
gramatica sa, precum şi în vocabularul său de 
bază, nu poate fi contestat ştiinţific, după cum 
nu pot fi contestate nici amploarea şi vechimea 
influenţei greceşti, care se explică prin biling- 
vismul greco-latin, de foarte veche dată în re- 
giune.” 

„Ataşamentul vlahilor la civilizaţia şi lim- 
ba greacă, la această minunată țară, Grecia, unde 
de două milenii îşi înmormântează strămoşii, 
este egal cu dorinţa lor şi dreptul lor natural de 
a-şi păstra limba maternă şi tradiţiile lor, ceea ce 
nu-i împiedică deloc să fie buni cetățeni greci, 
cunoscători ai limbii şi culturii greceşti.” 

Să amintim şi părerea unui renumit ro- 
manist german, Hans-Martin Gauger, profe- 
sor la Universitatea din Freiburg: „Pentru mine 
armâna, o limbă clar separată de română, face 
parte din marea diversitate însă şi unitate a Ro- 
manităţii.” 

Dr. Mariana Bara, o tânără lingvistă a 
publicat una dintre cele mai interesante cărți din 
ultima vreme, referitoare la armână - Limba 
armânească - Cartea Universitară, Bucureşti, 
2007. Cartea rediscută „modelul tradițional, ve- 
chi de mai bine de 150 de ani, construit în 
cultura română în epoca dominată de ideologia 
naționalistă, pentru a descrie armâna, identi- 
tatea, cultura şi istoria armânilor.” 


Bazată pe argumente imbatabile, cartea 
Marianei Bara este prima încercare de a discuta 
această temă atât de controversată, dincolo de 
dogme, de comandă politică. Poate de aceea nu 
s-a scris nimic despre această carte: nici lau- 
dativ, nici critic. 

„Mai multe întrebări în mod repetat for- 
mulate la întruniri ale asociațiilor culturale ar- 
mâneşti din Balcani şi din România după 1990 
au generat această carte, semn că a treia re- 
naştere culturală a armânilor este marcată de 
căutarea identității şi a drumului pentru viitor” 
scrie Mariana Bara în „Argument”. 

Adaugă mai departe: „Probleme pentru 
care modelul tradiţional nu are răspuns, pentru 
că le ocoleşte, sunt cuprinse în întrebări aparent 
simple: 

— Când şi unde începe istoria armânilor şi 
limbii lor? 

— De ce este ea prezentată atât de lacunar 
în spaţiul cultural românesc? 


9 


— De ce şi cum a apărut teoria că armânii ar 
fi „ramura sudică a poporului român”? 

— De ce romanitatea balcanică este estom- 
pată în favoarea românismului? 

— De ce pare pierdută această romanitate şi 
şterse începuturile ei? 

— De ce a fost nevoie să fie creat conceptul 
de română primitivă — alt nume pentru latina 
balcanică? Această creaţie ipotetică are vreun 
rol? Atunci, de ce numai româna ar avea o astfel 
de etapă şi de ce nu este nevoie de „italiana 
primitivă”, „franceza primitivă” sau „spaniola 
primitivă” pentru a explica începuturile celor- 
lalte limbi romanice?” 

La toate aceste întrebări, dr. Mariana Bara 
dă şi răspunsuri argumentate ştiinţific, bazate pe 
o bună cunoaştere a limbii armâne, limba ei 
maternă şi a celorlalte limbi romanice. 

Desigur răspunsurile sunt incomode 
pentru acei lingvişti care sunt încă sclavi ai unei 
ideologii lingvistice bazate pe ideologia politică 
națională şi chiar naționalistă. De aceea au pre- 
ferat să tacă şi să nu-şi spună nici o părere despre 
această carte care deschide o nouă viziune, 
modernă, dincolo de prejudecăţi şi interese 
politice, academice... O carte care invită, în cele 
din urmă, la un dialog. 

„Am mai putea deschide un alt capitol, 
despre dogmă şi ştiinţă în cercetarea din spațiul 
cultural românesc cu privire la armâni. Dogmele 
ştiinţifice există în multe domenii şi împiedică 
publicarea în reviste de specialitate a unor texte 
ca cel de față, care tratează un subiect supus 
controversei” spune Mariana Bara. 

Referitor la obsedanta frază „Aromâna, 
dialect al limbii române”, M. Bara scrie: „Aici 
este punctul sensibil al cercetării asupra acestei 
limbi, tradițional, deşi impropriu, definită ca di- 
alect al limbii române. Această definire este o 
dogmă în lingvistica românească, iar în cele mai 
nuanţate descrieri apare concepția asupra ar- 
mânei ca dialect al limbii care nu era întru totul 
unitară, în fapt, latina balcanică, convenţional 
numită străromână sau protoromână.” 

Un element deosebit de important pentru 
definirea limbii armâne este romanizarea Mace- 
doniei. Există o excludere programatică a ro- 
manizării Macedoniei la aproape toți lingviştii 
români. Nu este o excludere întâmplătoare dacă 
ne gândim că Macedonia a fost romanizată cu 
aproape 250 de ani înaintea Daciei şi numai 
ignorarea acestui fapt a făcut posibilă apariția 
teoriei conform căreia armâna este dialect al 
limbii române! 

Cu ce argumente se poate susține această 
teorie dacă luăm în considerare faptul istoric că 

limba latină din Macedonia a apărut cu aproape 
trei secole înaintea celei din Dacia? 

Cicerone Poghirc este singurul om de ştiin- 
tă care ajunge la concluzia că limba vorbită de 
autohtoni în Macedonia romanizată are o altă 
limbă de substrat decât româna şi anume traca. 

A considera Armâna ca dialect al limbii 
române, înseamnă a contesta, a ignora bogata 
literatură scrisă în această limbă, de peste 200 de 
ani! 

Limba armână a avut o gramatică modernă 
încă de la 1813, în timp ce toate gramaticile 
limbilor balcanice au apărut mai târziu, chiar şi 
Gramatica lui Heliade Rădulescu! Înseamnă a 
desconsidera bogata şi valoroasa literatură 
modernă care se scrie astăzi în toate țările în care 
armânii trăiesc. Ca exemplu, precizăm ampla 
antologie bilingvă (armână/makedonarmână - 
franceză), editată de subsemnata la editura 
micRomania din Bruxelles. Este o dovadă evi- 
dentă a existenței unei limbi care are toate datele 
unei limbi moderne în care pot fi exprimate 
toate frământările poetului modern. Nu întâm- 
plător limba armână este menționată în Harta 
europeană a limbilor minoritare şi a fost practic 
recunoscută de Consiliul Europei, prin Reco- 
mandarea 1333/1997 aprobată de Adunarea 
Parlamentară. Este cea de-a doua recunoaştere 
internațională, după lradeaua de la 1905, când în 
Imperiul Otoman armânii au fost recunoscuţi ca 
„millet” (popor). 

O abordare politică a problematicii 

armâneşti 


În abordarea chestiunii armâne de pe po- 
ziția românească, ni se spune că ideea de a se 
considera minoritate naţională, ar falsifica isto- 
ria şi că ar anula opera multor români care s-au 
considerat români. Înainte de toate facem din 
nou observaţia că, din punct de vedere istoric, 
armânii sunt consideraţi „români” doar de o 
parte din români, de o şi mai mică parte de 
armâni şi asta numai de un secol şi jumătate. În 
al doilea rând, atunci când ni se vorbeşte de 
intelectuali sau personalităţi armâne ale căror 
operă ar fi negate, se uită de alte numeroase 
personalități sau intelectuali armâni care s-au 
afirmat în spațiul balcanic de secole, şi care, deşi 
au luptat pentru cauza greacă, albaneză, sârbă 
sau bulgară, au avut aceeaşi conştiinţă a apar- 
tenenţei lor etnice. 

Ar fi o mare eroare ca ideile exprimate 
mai sus să fie considerate anti-româneşti. În- 
cercarea de a culpabiliza, însă, o parte mai mică 
sau mai mare - n-are nici un fel de importanţă - a 
armânilor care doresc să-şi păstreze identitatea, 


DECEMBRIE 2010 


ar putea avea consecințe absolut imprevizibile 
pentru România. Vom încerca să găsim în cele 
ce urmează ce anume considerăm că se greşeşte 
în abordarea acestei chestiuni şi care ar putea fi 
consecinţele de care vorbeam mai sus. 

În România, luând în considerare o di- 
namică demografică adaptată cazului nostru, ar 
putea trăi astăzi între 100 şi 150.000 de armâni. 
Din cifrele, dificil de verificat, dar rezonabile, 
prezentate de diverse surse, putem estima că în 
Balcani trăiesc între 1 milion şi jumătate şi 3 
milioane de armâni. Putem aprecia deci că în 
România trăiesc între 5 şi 10% din numărul lor 
total, în ipoteza cea mai optimistă. 


Deşi despărțiți de peste 90 de ani, în ca- 
drul statelor naţionale apărute în secolul 19 şi la 
începutul secolului 20 şi practic fără contact 
timp de 60 de ani, armânii constituie exemplul 
cel mai surprinzător de unitate lingvistică. A 
extrapola această concluzie şi la ramura nord 
dunăreană a romanităţii, ni se pare o exagerare 
fără acoperire. Câteva exemple de popoare eu- 
ropene ar trebui să ne tempereze acest entu- 
ziasm gratuit. Bulgarii şi macedonenii slavi vor- 
besc două limbi extrem de apropiate. Se 
consideră totuşi două popoare diferite. Spanio- 
lii, catalanii, portughezii vorbesc limbi foarte 
apropiate, având aceeaşi rădăcină. Admitem cu 
toții existența a trei limbi. Valonii din Belgia şi 
elvețienii francofoni vorbesc limba franceză, 
dar nimeni n-ar îndrăzni să le spună „francezi”. 
Danezii, suedezii şi norvegienii vorbesc aşa zi- 
sele limbi scandinave, care prezintă asemănări 
cu mult mai evidente decât româna şi aromâna. 
În cazul slavilor avem aproape tot atâtea exem- 
ple ca şi cele de mai sus. Nu mai pomenim de 
atâtea popoare vorbitoare de limbă franceză, de 
limbă engleză, de limbă spaniolă etc. O con- 
cluzie s-ar impune de la sine: am putea con- 
sidera pe armâni ca „vorbitori de limbă română” 
şi asta cu condiţia ca şi ei să accepte această 
catalogare. Reflectă ea însă o realitate? Ca nişte 
cunoscători al celor două limbi şi dintr-o perspec- 
tivă europeană, afirmăm fără nici o ezitare: NU! 


Pentru toți cei care vor sări în sus şi ne vor 
acuza că suntem trădători şi că am uitat ce a 
făcut România pentru armâni, vrem să-i asi- 
gurăm de ataşamentul nostru față de România şi 
față de români. Şi suntem convinşi că aceleaşi 
sentimente nutresc şi ceilalți consângeni ai 
noştri din România. Ai obliga însă să-şi uite 
rădăcinile şi să le spele memoria ca unor han- 
dicapaţi, este inacceptabil şi lipsit de fair-play. 

Nimeni dintre armânii din România nu 

doreşte să se despartă de români. Ei nu cer decât 
să-şi păstreze limba şi obiceiurile. Le-au moş- 
tenit din vremuri ancestrale şi nu vor să le piar- 
dă. A-i culpabiliza pentru o astfel de „vină”, 
dovedeşte o lipsă totală de înţelegere. A-i ames- 
teca, însă, printre „românii de pretutindeni” sau 
„românii din diasporă” este iarăşi o gravă eroa- 
re. Şi aceasta pentru că ideea nu este acceptată 
de majoritatea armânilor din România şi cu atât 
mai puţin de armânii din ţările din Balcani. 

Legat de modalitatea în care se poate rea- 
liza prezervarea limbii şi obiceiurilor armânilor, 
este desigur de discutat. Hotărârea de a se con- 
sidera „minoritate națională” a fost luată după 
ce timp de 15 ani li s-a refuzat orice dialog în 
chestiunile care îi priveau. Situaţia nu s-a schim- 
bat cu nimic faţă de perioada şcolilor româneşti, 
când copiilor armâni li se interzicea vorbirea în 
„graiul” armân, pentru a-l uita mai rapid şi când 
în memoria lor nu trebuia să pătrundă decât 
istoria României şi a românilor de la nord de 
Dunăre. 

lată de ce îndrăznim să spunem că abor- 
darea subiectului „armân” se face cu ipocrizie şi 
că aşa-zisa „toleranță” a poporului român (ex- 
primată prin unii dintre reprezentanții lui) nu 
este decât o vorbă goală. 

Intenţia noastră nu este de a crea o po- 
lemică sterilă. Subiectul este prea serios pentru a 
ne permite o astfel de abordare. 

Ceea ce dorim însă să subliniem este că 
dinamica creată actualmente în România nu mai 
poate fi oprită. Cei care doresc să-şi conserve 
identitatea sunt din ce în ce mai mulți şi con- 
strângerile care funcționau în vremea regimului 
comunist nu mai pot fi utilizate. Intimidările şi 
stratagemele de diversiune la care sunt supuşi 
aceşti reprezentanți ai celor două culturi care 
stau la baza civilizației europene, greacă şi la- 
tină, nu vor avea efectele scontate pentru sim- 
plul fapt că recuperarea identităţii etnice şi ling- 
vistice se face în cadrul normelor europene şi 
internaționale. 

România are datoria morală de a trece de 
la o atitudine declarativă şi ipocrită vizavi de 
armâni, atunci când îi consideră ca „români de 
peste hotare”, la o recunoaştere fără complexe a 
identităţii lor. Dar nu prin obligarea armânilor 
de a-şi uita şi nega rădăcinile, ci tocmai prin 
recunoaşterea lor aşa cum ei înşişi se simt: ar- 
mâni. Este necesară recunoaşterea fără com- 
plexe a erorilor trecutului. Această schimbare ar 
putea antrena şi celelalte state din Balcani şi mai 
ales Grecia, a doua naţiune care-şi revendică 
paternitatea asupra armânilor, să facă la fel şi să 
„elibereze” în fine acest popor care a dat atât de 

mult tuturor națiunilor din Balcani. Cât despre 
armâni, ei s-ar putea reconcilia între ei şi ar 
putea să-şi prezerve limba şi obiceiurile fără să 
fie acuzați că îi trădează pe albanezi, bulgari, 
greci, macedo-slavi sau români şi să îşi afirme, 
aşa cum au făcut-o şi până acum, vocația lor eu- 
ropeană. 

Este oare capabilă România să facă acest 
gest, aşa cum a făcut Franța după ce visase să 
înființeze o a doua Franţă în Estul Europei, la 
Congresul de la Paris din 1856? Rămâne de văzut. 

Oricum, ar fi singura ipostază în care ro- 
mânii ar fi priviți de armânii de peste tot, ca 
adevărați fraţi întru „romanitate”, punându-se 
capăt acestei dramatice situaţii cu rădăcini nu 
doar „ortografice”. 

Trebuie spus, însă, fără rezerve, că Ro- 
mânia, deşi a fost una dintre iniţiatoarele şi sem- 
natarele Recomandării 1333/1997 a Consiliului 
Europei, nu numai că nu a pus-o în aplicare, însă 
au apărut şi voci care au contestat-o în presă, au 
considerat-o ca un amestec în treburile interne ale 
României! Intrarea României în Comunitatea 
Europeană o angajează încă mai mult în res- 
pectarea normelor şi recomandărilor acesteia. 

Desigur că ne referim la noua perspectivă 
în care problema minorităţilor (naţionale, et- 
nice, culturale) este însuşită şi de România. 


România ar trebui să-şi asume astăzi deschis 
deciziile politice eronate, comise începând cu ju- 
mătatea secolului al 19-lea, când a început mişca- 
rea propagandistică printre armânii din Balcani. 

Nereuşita imixtiunii politice a României 
în Balcani o constată Anastase Hâciu, care scria 
în volumul său monumental Aromânii. Comerţ, 
industrie, arte, expansiune, civilizație (1936, 
premiată cu „Marele Premiu Năsturel” al Aca- 
demiei Române). „Prin mişcarea nouă începută 
în 1864, dacă pierderile Aromânilor în sânge, în 
averi şi în linişte au fost considerabile, România 
— pe care atâtea consideraţiuni morale şi ma- 
teriale o obligau la aceasta — avea de realizat 
numai câştiguri: diplomatice, economice, cul- 
turale. Preponderenţa şi pretenţiunile ei în Bal- 
cani îşi găseau un temei concret şi moral numai 
prin această expansiune culturală, purtată de un 
popor de misionari aprigi, capabili de orice jert- 
fă. (...) Jertfe sângeroase, crime abominabile, 
pagube morale şi materiale imense a cules un 
popor liniştit, dar turbat până în adânc de şcoala 
lui D. Atanasescu de la Târnova”. (Este vorba 
despre prima şcoală românească deschisă în 
Balcani). 


Unul din „câştigurile” de care vorbeşte Hâ- 

Metzovo, Grecia, 2009. 
Foto: Vasile Şoimaru 


ciu a fost Cadrilaterul, trecut la România numai pe 
baza numărului de armâni colonizați acolo. 

„Câştigurile” Armânilor, în urma „ajuto- 
rului” României: „Pacea de la 1913”, semnată la 
Bucureşti, în urma căreia Macedonia a fost îm- 
părțită între cele 4 state balcanice, rupându-se 
astfel pentru totdeauna trupul armânesc; cedarea 
Cadrilaterului şi „aruncarea” armânilor spre zo- 
ne din România total neprielnice pentru acest 
popor de munte; închisorile comuniste, confis- 
carea tuturor averilor... 

Armânii au fost cei sacrificați, vânduți, 
siliți să-şi părăsească paradisul originar - Pindul, 
Macedonia. Numai perseverenta, abilitatea, hăr- 
nicia, mobilitatea şi credința i-au ajutat să în- 
vingă mereu şi, iată, Dobrogea de azi fără Ar- 
mâni ar fi fost numai un amalgam de popoare 
balcanice: bulgari, turci, tătari, țigani etc. Rolul 
pe care Armânii l-au jucat şi-l joacă în Dobrogea 
nu poate fi ignorat! 


Istoria Armânilor este dintre cele 
mai dramatice, 
însă niciodată nu s-a oprit 


Adevărat, istoria Armânilor este dintre cele 
mai dramatice, chiar tragice, însă niciodată nu s-a 
oprit. Ea merge înainte şi asistăm astăzi la cea 
din urmă şi mai importantă mişcare de re- 
deşteptare națională armânească. 

Din fericire, istoria este astăzi şi de partea 

lor: Europa este cea care este garantul rămânerii 
în viaţă a limbii şi a culturii armâne, într-un 
viitor care va fi al diversității lingvistice şi cul- 
turale, într-o Europă în care statele naţionale vor 
fi obligate să apere limbile regionale, mino- 
ritare, mai puțin răspândite. 

Mişcarea modernă armânească din Româ- 
nia, de după decembrie 1989, se încadrează în 
acest context european şi este o acţiune normală, 
posibilă numai în cadrul democratic al noilor 
condiţii socio-politice, de țară membră a Uniu- 
nii Europene. 

România va trebui să înțeleagă că Europa 
nu poate tolera imixtiunile în politica internă a 
altor state, în ceea ce-i priveşte pe armâni, atâta 
timp cât nu este dispusă să rezolve cererea celor 
câteva mii de armâni care doresc să fie recu- 
noscuţi ca popor cu limbă şi cultură aparte, ca 
minoritate naţională cu toate drepturile ce i se 
cuvin, conform constituției României şi nor- 
melor europene. 

In acest sens, cităm dintr-un articol, pu- 
blicat de un cunoscut şi respectat jurnalist aus- 
triac şi european, Karl-Markus Gauss, care este 
o caldă şi mişcătoare pledoarie pentru un popor 
şi o limbă aflate în pericol: „Există deja noul Eu- 
ropean? (...) Există deja aceşti oameni, receptivi 
față de tot ce există în lume, care nu se bazează 
în mod grosolan pe posesiunile lor naționale; 
cărora nu le vine greu, ci le face plăcere să 
gândească şi să vorbească în două sau mai multe 
limbi; care nu-şi referă acțiunile şi năzuinţele, în 
mod meschin, asupra unui singur stat ci mereu 
mai multe; pentru care granițele nu înseamnă 
obsesie ci o depăşire cotidiană; care dintotdeau- 
na practică comerțul şi circulaţia între est şi vest; 
nord şi sud; care îşi câştigă identitatea tocmai 
din contactul cu diferite culturi; cărora toate 
acestea nu trebuie să li se impună ca nişte țeluri 
mărețe, fiindcă ei, din timpuri străvechi trăiesc 
toate acestea. Pe scurt: există noul om european. 
El este ARMÂN (...). Pionieri ai unei Europe 
libere, ale cărei graniţe să fie permeabile nu 
numai pentru mărfuri, ci şi pentru oameni, ar- 
mânii se pare că sunt cel mai bine înarmați 
pentru o Europă nouă. CEEA CE ABIA NOI TRE- 
BUIE SĂ ÎNVĂŢĂM, EI ŞTIU DEJA! (...) 

Ceea ce pretind eu categoric, cu insistență 
ultimativă, sunt deci: recunoaşterea limbii ar- 
mâne ca un bun cultural european şi ca limbă 
internațională de conferinţe! Europa va fi una a 
diversității sau nu mă mai interesează deloc! 
Viitorul Europei va fi hotărât de problema ar- 
mânească!” (Was wir erst noch lernen miissen / 
Ceea ce încă mai trebuie să învăţăm, în vol. Eu- 
ropa, Editura Bawag-Edition Literatur, Viena). 

Un document consular inedit, 
ilustrativ pentru soarta aromânilor 


- 1938, septembrie, 17, Ianina (Grecia) - 


A 
IÈ perioada interbelică (1919-1939), în 


România imigrau aproximativ 10 000 

persoane anual şi cam tot atâtea pă- 
răseau Regatul Român. Între cei care solicitau 
cetățenia română, o bună parte o reprezentau 
românii sud-dunăreni (aromâni, meglenoromâni 
şi istroromâni), care au suferit, rând pe rând, 
prigoana noilor state naționale coagulate în Pen- 
insula Balcanică, la sfârşitul secolului al 
XIX-lea şi funcţie a Conferinţei de pace de la 
Paris (1919-1920). 

Extrapolând, în continuare, în tentativa 
noastră de a ne face expliciţi față de ceea ce dorim 
să ilustrăm, vom mai preciza că: „Cea mai mare 
grupare dialectală românească, cea macedoro- 
mână, include graiurile sale în diviziuni: fărşerot, 
grămoştean, moscopolean, pindean, măzăchear, 
gopeştean-moloviştean, olimpian ete”. 

Fără a cădea pradă ispitei de a întocmi 
ierarhii, mai ales în cazul unor subiecte atât de 
sensibile, cum este şi cazul dispariției versus 
continuității sau, dimpotrivă, numărului rene- 
gaților sau asimilaților, dintr-o clasificare sau 
alta vom constata că un rol de prim plan în 
galeria românilor sud-dunăreni l-au avut făr- 
şeroţii, ei pe sine numindu-se pur şi simplu „ra- 
mani” sau „rumâni”: „3. Fărşeroţii sau fraşaroții 
- locuiau în Albania sudică (satul Fraşari, în 


Lector univ. dr. Ilie GHERHEŞ 


albaneză Frasin), în Thessalia, Pind şi Epir. Erau 
considerați sarea Macedoniei. Erau cei mai buni 
păstori şi meşteşugari în prelucrarea produselor 
legate de oierit şi buni negustori. Mulţi păstori 
păstrau tradiţiile transhumanţei, deplasându-se 
spre Marea Adriatică. Cel mai important centru 
al lor este Moscopole, ajuns la o mare înflorire 
culturală, artistică şi economică. Numele de mos- 
copolean ajunsese un termen de elită (stratul cult 
al macedo-românilor). Erau şi foarte religioşi. 

Neamul moscopolenilor, sau vascopole- 
nilor, a trăit şi trăieşte în toată Peninsula Bal- 
canică şi Diaspora. 

Au ridicat şi alte oraşe ca: Molovişte, Mo- 
nastir, Cruşeva, Terova, Velasa, Ohrida. Au 
ajuns vestiți arhitecți, industriaşi de talent, buni 
profesori, oameni luminaţi, cu virtuţi alese, ca 
tot poporul macedo-român. 

In Albania a rămas grupul de români no- 
mazi, numiți fârşeroți. Fărşerotul este robust, înalt, 
mândru, zvelt, ochii negrii încadraţi de sprâncene 
arcuite, figura albă, pe care o colorează cu sânge 
iute şi generos. Ei sunt vioi, ageri precum că- 
prioarele, deştepţi şi foarte războinici”. 

Lăsând cititorului bucuria complicității cu 
documentul de arhivă” (inedit! - n.n. I.G.) ne 
vom abţine să enumerăm şi alte elemente mo- 
nografice ale acestui fragment, codru de etni- 


Domnul e 


de persecuţiunile greceşti. 


Incă înainte de plecarea mea în concediu gi mai ales dela + 
toarcerea mea la Ianina, sunt asaltat aproape zilnic de grupuri de 
farseroti nomazi, mulţi dintre ei proprietari de oi, cari tmi cer 
să intervin grabnic pe lângă Guvernul Român ca să fie colonizați 


în România deoarece nu mai pot îndura suferințele provocate zilnice 


Insărcinat cu Afaceri , 


In- 


1 Luchian, Emilia, Aromânii: Pretutindeni — Nicăieri (Armanyi: lutsido-Iuva), Editura Premier, Ploieşti, 2007, p. 10 


2 Ibidem, p. 13-17 


3 Arhivele Naţionale Istorice Centrale, Fond Preşedinţia Consiliului de Miniştrii, Dos. 46/1938, filele 30-33 


n 


AROMANII 


v 


A 


FAMILIA ROMANA 


n 


AROMANII 


v 


A 


FAMILIA ROMANA 


14 


citate valahă. În acelaşi timp vom sublinia faptul 
că diligența diplomatică de mai jos venea în 
contextul grijii deosebite dovedită de statul ro- 
mân faţă de românii sud-dunăreni, cu deosebire 
de la domnia lui Alexandru loan Cuza (1859- 
1866) şi până la momentul de referință: „Statul 
român, ca reacție la acest fenomen (anexarea 
Macedoniei la Bulgaria după primul război 
mondial - n.n. I.G.), a dat decretul lege 538/5 
februarie 1919, prin care asimila funcțiile şi 
salariile cadrelor didactice aromâne cu cele ale 
cadrelor didactice din România, permițând ve- 
nirea acestora dacă doreau să profeseze în şco- 
lile din țară (temporar... până când diplomația 
ar rezolva problemele!)”! 

Consacrați pentru istorie ca „aromâni” 
(toți românii sud-dunăreni - n.n. I.G.), de către 
Gustav Weigand, la 1895, fărşeroţii, ca cei mai 
numeroşi dintre aromâni, au încercat în vara 
anului 1917, chiar proclamarea unei țări româ- 

neşti, în inima Pindului, la Samarina; temerara 
acțiune fiind sortită eşecului încă din start. 

Spiritul dârz, precum şi prețuirea liber- 
tății, poate mai mult decât orice valoare axio- 
logică, 1-a făcut să fie obiect predilect al pri- 
goanei greceşti şi în contextul în care marele 
nostru poet național, Mihai Eminescu, îi de- 
numea doar cu etnonimul de „macedo-români”, 
iar prima observație a înrudirii fărşeroților cu 
vlahii nord-dunăreni a fost consemnată în se- 
colul al XV lea, de către Leonikos Calkodylos: 
„Vlahii din muntele Pindului vorbesc aceeaşi 
limbă”?. adică: „Limba aromânilor e aromâna”, 
un dialect al vechii limbi a Romaniei Orientale: 
soari, teru, mamâ, tati, paini, frate, sora, feata, 
ficior ş.a. 

„Io hiu armân!”; 

„Şi eu escu armân!”; 

Şi român! 


Spinoasa problemă a aromânilor 


O ISTORIE... 

Nu cred să fie pe lumea asta vreun neam 
cu o istorie mai sublimă şi mai ingrată - decât 
Neamul Frate Geamăn de la Sudul Apei Uitării 
(Dunărea...): AROMÂNII. Cel puțin, Europa nu 
cunoaşte neam mai eroic şi, totodată, mai ig- 
norat (de însuşi Fratele Geamăn de la Nordul 
Apei - noi, românii traianici, nordici, îi ignorăm, 
de mult şi vinovat, pe frații noştri gemeni - 
românii aurelianici, sudici!) - decât ramura de 
sud a trunchiului traco-român. 

„Aromânii, armânii sau rumânii, cum îşi 
zic ei, macedonenii, cuțovlahii şi țânțarii (adică 
Fiii Cezarului - sâni=fii, țar=împărat), cum îi 
poreclesc grecii şi sârbii, sunt cea mai veche 
seminţie şi cea mai eugenică, adică mai nobilă, 
dintre toate câte trăiesc în sudul Dunării. Ei sunt 
populația aborigenă, vrednici urmaşi ai stihiei 
traco-ilire, peste care s-a altoit demnitatea ro- 
mană: mister tracic şi pragmatism roman” (cf. 
Teohar Mihadaş - art. Aromânii şi rolul lor în 
Balcani). 


Aromânii — „frați di mumă şi di-un tată” 
Adrian BOTEZ 


„Moştenitori direcți ai vechii civilizații 
trace, aromânii sunt, prin limba şi cultura lor, 
singurii reprezentanţi, la Sudul Dunării, ai lati- 
nității balcanice, născută odată cu cucerirea 
Macedoniei de către Legiunea a V-a romană, în 
anul 168 î.H.” (cf. Vasile Tega — art. Aromânii: 
aceşti necunoscuți). 

„Sobri, având instinct de căsnicie şi in- 
dustrie - românii sunt, în privința acestor ca- 
lităţi, cu mult superiori acelora ce vorbesc gre- 
ceşte - sunt însă inferiori greco-slavilor în... 
şiretlicuri. Toţi aceşti ciobani simpli şi de rând 
au o eminentă aptitudine pentru lucrări în metal. 
Armele şi armăturile lucrate în aur şi argint, pe 
care le admirăm la arnăuţi şi palicari (grecotei) 
au ieşit din atelierele vlahilor” (cf. Mihai Emi- 
nescu - art. Românii Peninsulei Balcanice). 

Întreabă, azi, pe Calea Victoriei, în plin 
Bucureşti, şi ai să vezi câți români au auzit de 
fraţii aromâni. Aşa guvernanţi avem azi - aşa 
şcoală de conştiinţă şi suflet avem azi. Cum să 
nu îndrăznească grecii să înfăptuiască, de sute 


1 Luchian, Emilia, op. cit., p. 86 
2 Ibidem,p.9 

de ani - etnocidul, prin asimilarea forțată (în 
disprețul oricăror reglementări legale interna- 
tionale) - al aromânilor? Grecii, „frații noştri 
ortodocşi” - îi numesc pe eroii luptei pentru 
păstrarea identității de neam: „renegaţi ai ele- 
nismului”, acuzându-i că „visează la români- 
zarea greco-românilor”. Când n-ai fost nicio- 
dată altceva decât român - nu poţi „renega 
elenismul”. Iar a zice greco-români - „expresia 
(...) e tot atât de improprie ca şi afirmarea că 
iedul e fiul zimbrului” (cf. Mihai Eminescu — 
art. Despre Apostol Margarit). 

Răsfoind scrierile străinilor despre aro- 
mâni, ţi se face ruşine că eşti... român din Nord! 
Căci iată ce ştia evreul Beniamin Tudela, rabin, 
la 1770, despre valahii-aromâni din Munţii Bal- 
canilor: „Nimeni nu se poate război cu ei, nici un 
rege nu poate domni asupra lor.” 

Cine mai ştie azi, dintre „nepoții lui Tra- 
ian” - că strămoşii săi valahi, din sudul Apei 
Blestemului Uitării (Dunărea) - între 1187 şi 
1373, sub conducerea lui Petru şi Asan şi ai 
urmaşilor lor, toți principi valahi din Balcani - 
nu erau doar nişte bieţi ciobani, nici doar armu- 
rieri, negustori etc. - ci au fost războinicii nebi- 
ruiți ai răsăritului balcanic? I-au snopit în bătaie, 
pur şi simplu, pe trufaşii împărați greci ai Bi- 
zanţului, ba şi pe cruciații latini, din Apus, nu 
mai puţin (decât grecii bizantini) infectați de 
păcatul superbiei: „Valahii (...) au coborât din 
munții lor sub conducerea celor doi frați, s-au 
unit cu bulgarii şi au făcut prăpăd în imperiu 
(...). Bulgarii şi valahii au năvălit aici (...) în 
timpul nopții şi au făcut un adevărat măcel asu- 
pra armatei greceşti. Cantacuzen (n.m. - îm- 
păratul!), cu numai o mână de oameni, abia a 
putut să se salveze la Constantinopol (...). Au 
luat săbiile (...) s-au năpustit asupra grecilor 
(conduşi de însuşi împăratul Isaac Angelos) mai 
repede decât rostim noi vorba şi i-au ucis pe toți 
cei ce luptau (...). Asan îl surprinde (n.m. - tot 
pe „falnicul” Angelos...) într-o trecătoare şi (...) 
i-a omorât cea mai mare parte din oştire (...). 
Isaac a căzut prizonier, cea mai mare parte a 
ostaşilor săi este ucisă (...). Alexis Comnen 
(n.m.: împăratul Bizanțului!) ceru pace (n.m.: 
cuţo-vlahilor, vlahilor şchiopi! — „poporului de 
homosexuali”, cum i-au calomniat, grosolan, 
grecii, mai târziu!). Ioniță puse de se construi o 
maşină de război în patru laturi (...) şi cu aju- 
torul ei pătrunse în oraş (n.m.: Varna), după trei 
zile de asalturi (...). Ioniță (n.m. - regele vla- 
hilor), care fusese uns şi recunoscut de către 
Papă, a hotărât să le facă război cruciaților (n.m. 
- cruciații puşi pe Jaf, că doar jefuiau doar pe 
nişte frați ortodocşi!) îi lovi pe latini, care fură 

spulberaţi” etc. (cf. Mihail Kogălniceanu - Vla- 
hii de la sud de Dunăre). 

Apoi, au venit turcii „păgâni” - dar nu 
le-au fost duşmani mai mari românilor din Sud, 
decât „fraţii greci ortodocşi” - pârâtori la Subli- 
ma Poartă - cu grea năpastă asupra cuţovlahilor. 

se teste 


Vă va fi greu să răspundeți la întrebarea 
cine-i „ortodox” şi cine-i „păgân” - când veți 
face lectura privilegiilor acordate aromânilor de 
către turci, în sec. XVI, printr-un vizir recu- 
noscător faţă de ospitalitatea celnicului (n.m. - 
stăpân de turme) Sterie Floca (aromân), din Me- 
tovo: „Orice persoană de orice religie şi condiţie 
ar fi, care se va refugia la districtul Meţovo, şi 
oricare ar fi motivele pentru care s-a refugiat 
acolo, nu va putea fi niciodată urmărită şi re- 
clamată de nici o autoritate. Orice musulman 
care va trece prin districtul Meţovo trebuie să 
considere acest pământ ca pământ sacru; şi la 
ieşirea sa din ținut să scoată potcoavele de la cai, 
ca să nu ia din această ţară nici cât negrul de sub 
unghie (s.n.).” 

Se pare că Duhul Sfânt bate pretutindeni - 
şi pe unde-i este voia - şi i-a ales şi pe aceşti 
musulmani, din sec. XVI: respectul sacrei os- 
petii, determină recunoaşterea ținutului ospeţiei 
ca biserică-azil sacru. Dar pe grecii ortodocşi - 
ce i-a atins? Să vedem. Pe 9/22 mai 1905, ca 
urmare a ultimatumului înaintat sultanului (sic! 
— am avut şi astfel de conducători!) de către 
regele României, Carol I (nemulţumit de re- 
zolvarea problemei drepturilor aromâneşti în 
Rumelia - conflictul fiind între valiul din Ianina 
şi greci, pe de o parte - şi aromâni, pe de alta) - 
s-a dat o iradea (hotărâre), prin care se acordau 
aromânilor privilegiile cerute şi se anunţa pe- 
depsirea valiului din Ianina. 

Care a fost reacția Patriarhiei Greceşti şi a 
Athenei, în aceste circumstanţe? „Patriarhul 
grec a protestat (n.n. - evident, împotriva ira- 
delei). Violenţa criminală a bandelor greceşti a 
făcut restul” (cf. H.N. Braisford). Ghiciţi cine 
conducea bandele de criminali greci? „Episcopii 
greci din Monastir, Katerino, Grebovo, Drama 
şi Kozani (...) organizează bande de tâlhari, 
care pedepsiră crunt pe aromâni, pentru că voi- 
seră să-şi păstreze naționalitatea, prin mijlocul 
bisericii şi şcolii” (cf. N.Iorga). Nu trebuie să fiți 
aşa uimiți - grecii au şi sfinți bandiți (sic!): 
„Sfântul” Cosma („el - Cosma - cutează a arunca 
anatema pe toți acei români care vor mai vorbi 
limba română (...) Cosma spunea că Dumnezeu 
foloseşte aromâna numai când vorbeşte cu dia- 
volul” (cf. Weigand, 1895, V, 146). „Eroica 


n 


AROMANII 


v 


A 


FAMILIA ROMANA 


n 


AROMANII 


v 


A 


FAMILIA ROMANA 


16 


faptă a lui Cosma a fost recompensată cu sanc- 
tificarea (!): „proclamară (n.n. - clerul grec, cu 
Patriarhia Grecească în frunte) pe Cosma sfânt — 
şi îi adunară moaştele” (cf. Dimitrie Bolinti- 
neanu, Călătorii). Moaştele Satanei. Tot Patri- 
arhia Grecească a instigat şi susţinut pe mer- 
cenarii albanezi ai lui Ali Paşa Tepelin din 
Ianina - să spulbere Moscopole, la 1788 - Mos- 
copole - Cetatea de Vis a aromânilor, râvnită şi 
invidiată de greci (şi de alţi vecini), pentru fru- 
muscţile şi bogăţiile ei, unice în Estul Europei, 
avea Academie, Stampă (Tipografie), strălucite 
biserici ale lui Hristos, şcoli în limba valahă... 
O, limba de foc a Sfântului Duh Românesc - 
care-i arde pe duşmanii noştri... Limba asta 
trebuie nimicită, stinsă! „Ucide! Stinge limba în 
gâtlejul valah!” - asta a fost, sute de ani, singurul 
consemn şi singura parolă a „ortodocşilor” gre- 
ci. Căci, ori că au înfipt ei, direct, sabia în 
aromân şi făclia în casa aromânului - ori au 
interpus, între ei şi crimă, mâna năimiţilor al- 
banezi musulmani (e proverbială sărăcia - deci 
potenţialul de corupţie - a albanezilor) - cazul 
demn de tragedie antică, de la cantonul As- 
propotamos: „La schitul Veterniste să curmă 
cantonul Aspropotamos, lângă podul făcut de 
romani, Coracos, şi unde sulioţii fuseră ucişi de 
albanezii musulmani, în luna lui ghenarie 1813. 
Femeile lor, în număr de 200, văzând pe soţii lor 
ucişi, se aruncară cu pruncii în brațe în râul 
Ahelonus, unde se înecară. Această faptă fuse 
drama cea mai tristă şi mai mare a acestui secol” 
(cf. Dimitrie Bolintineanu, Călătorii). 

E ceva schimbat, azi, în raporturile dintr 
greci şi „cuțo-vlahii” din Grecia şi Macedonia? 
A mai îndrăznit vreun „vodă”, din Nordul Apei 
Uitării - Istrul/Dunăre - să dea ultimatum cuiva 
ce-i supăra pe frații noştri din Sudul Apei Bles- 
temate şi Sacre a Istrului? lată ce spune fran- 
cezul Michel de Vanteliere, în Du Marche 
Commun à l’Europe, 1969 (n.n. - în România 
era regim comunist): „O minoritate românească 
în Grecia este supusă încă unui regim de li- 
chidare spirituală, tot atât de sistematic ca în 
secolele trecute - şi românii din Grecia nu au 
dreptul să asculte slujba în propria lor limbă, în 
bisericile lor.” 

În 1997, sub „democraţia capitalistă” din 
România, cotidianul Stohos, din Athena, îi sfă- 
tuieşte pe „palicari” (n.n. - voinicii-vitejii gre- 
ci), cu privire la comportamentul lor faţă de 
valahi: „Unde îi veţi întâlni pe aceşti aşa-zişi 
vlahi, cu limba lor vlăhicească, pe stradă, la târg, 
la locul de muncă - rupeţi-le picioarele, smul- 
geți-le limba. Aici este Elada-Grecia, şi ea este a 
elenilor-grecilor. Scopul scuză mijloacele!” (cf. 

România liberă, nr.2135, 4 aprilie 1997 - art. din 
p.2, Mai sunt tratate de Florin Cândroveanu). 

„Astăzi îi învăluie (n.n. - pe aromâni), tot 
mai stăruitor, amurgul, spre întunecarea totală, 
iar sufletul lor mărinimos îngână abia, ca un 
cântec de lebădă” (cf. T. Mihadaş). Şi iată ce 
declară un apărător înfocat al drepturilor nea- 
mului lui, ramura din Sudul Apei Uitării-Istru: 
„Suntem în posesia altor elemente recente de 
genocid cultural, la care este supusă populația 
aromână din Grecia. Asociaţia „Armânimea” 
întocmeşte toate datele privitoare la un protest 
internațional, în legătură cu soarta aromânilor 
din Balcani. La 92 de ani de la prima recu- 
noaştere imperială a națiunii aromâne ca etnie 
distinctă în Peninsula Balcanică. Armânimea 
trăieşte. Armânimea va trăi. ARMÂNLU NU 
CHIARI!” (cf. V. Tega, Iradeaua imperială - 
Magna Carta Libertatum a Aromânilor, 1999). 

Aşa să fie! sii 

Ca să-mi confirme, încă o dată, tristul ade- 
văr al lipsei de solidaritate a românilor - moşte- 
nire, zice-se, de la traci - am auzit într-o zi o 
voce a unui om nu prost, ci inconştient, ca nu 
puţini români de azi, zicând: „La ce ni-s buni şi 
basarabenii ăştia? Lasă-i să stea acolo, cu ruşii 
lor! Dac-or veni la noi, îi avem iar, în România, 
pe cioloveci...!” Da, te pomeneşti că stimabilul 
respectiv - şi câţi ca el... - tocmai de aceea îi 
uită, dimpreună cu guvernanţii României de du- 
pă 1989, şi pe aromâni, adică să nu-i avem în 
România, Doamne fereşte-ne, iar pe fanarioți! 
„Cugetătorul Nuşici zice pe undeva: „Să te fe- 
rească Dumnezeu de ce-ţi spune sârbul pe faţă, 
să te ferească Dumnezeu de ce-ţi face grecul în 
socoteli”. lar eu aş mai adăuga una: Să te fe- 
rească Dumnezeu de ce-şi fac românii unul al- 
tuia (cf. Teohar Mihadaş, Aromânii şi rolul lor 
în Balcani). 

Nu erau de-ajuns nemerniciile spuse de 
„fraţii ortodocşi” greci pe seama aromânilor (au 
ajuns să-i numească până şi... „popor de ho- 
mosexuali”!) - trebuia şi noi, acum, frați de 
sânge, să-i scuipăm în obrazul lor de Hristos 
Atotîndurător! Căci, pesemne, fără această Gol- 
gotă a trădării lui Iuda şi a Sacrificiului Mielului 
- Neamul Românesc n-ar putea împlini misiunea 
sfântă ce-o are pe Pământ, între toate neamurile. 

La ce-s buni aromânii, românii absoluţi, 
cum le zicea Petre Ţuţea?! Întâi, să fie soldaţi 
eroici ai lui Alexandru Macedon, cuceritorul 
lumii - asta, înainte chiar de a se altoi cu sânge 
traianic, de romani (tot de cuceritori ai celor 
patru zări) şi a căpăta nume de români-aromâni. 
Apoi au fost buni „să reprezinte populaţiile la- 

tine în Imperiul Bizantin” (cf. V. Tega, Aro- 
mânii, aceşti necunoscuţi), apoi, tot buni au fost 
să întemeieze, între sec. X-XII, „state indepen- 
dente: Vlahia Mare (în Tesalia), Vlahia Mică (în 
Etolia), Vlahia de Sus sau Anovlahia (în Epir) şi 
Mica Vlahie Albă, formând astfel baza Impe- 
riului Româno-Bulgar” (cf. V.Tega, art. cit.). Şi 
tot buni au fost să mai tempereze trufia pră- 
dalnică a împăraţilor bizantini şi a unora dintre 
cruciați. 

In timpul turcilor, mulți dintre aromâni 
s-au refugiat în munții Pind şi Balcani, dar de 
asemenea mulţi, în sec. XVIII, au jalonat 
drumul dintre Constantinopol şi Viena (însă şi 
spre Italia; Germania - până în America, la Phil- 
adelphia), cu Agenţii Comerciale Macedonene, 
aproape monopoluri! Unii i-au numit chiar „e- 
vreii Europei” - dar ei erau creştini adevărați, 
deci binefăcători; ceea ce se uită, de mulţi, este 
că oraşul Trieste, în mare parte, este o creație a 
Companiei Macedonene (cf. N. Iorga, Mace- 
donenii), şi că întregul comerț şi artizanat din 
Zemun (punct-cheie al comerțului între Austria 
şi Turcia) erau aromâne (cf. istoricul sârb, de 
origine aromână, Duşan Popovici — care mai 
afirmă ceva extraordinar: aromânii au născut 
burghezia sârbă contemporană: „Aromânii erau 
(n.n. - atenţie, vorbeşte un istoric sârb!), din 
punct de vedere intelectual şi artistic, cu mult 
superiori germanilor şi sârbilor (...) influența 
lor a fost foarte mare, mai ales la populația 
oraşelor, unde au pus bazele comerţului sârbesc 
(...). Când într-o zi se va face analiza sângelui 
marilor noştri oameni, se va vedea că un mare 
număr dintre ei (...) erau urmaşii acestor oameni 
- macedoromânii. Din rândurile lor au ieşit cei 
mai mari filantropi ai noştri: Anastasijevici, 
Bozdu, Trandafil şi alții, nume ilustre din viața 
literară şi artistică a Serbiei (...)”. Într-o altă 
ramură, frații Manaki, pionieri ai cinematogra- 
fului, de reputaţie europeană, au fost aromâni 
din Macedonia (cf. Neagu Djuvara, Diaspora 
aromână în sec. XVIII-XIX). 

Aspiraţiile de unitate de stat şi indepen- 
dență ale Albaniei (1912) au fost susţinute de 
aromâni (cf. Gelcu Maksutovici, Raporturile 
dintre albanezi şi aromâni, la începutul sec. 
XX): „Aproape că nu se făcea deosebire între 
acțiunile albanezilor şi aromânilor (...) se 
constituie un Comitet Cultural Studenţesc, în 
cadrul Societăţii Albaneze „Drita”, din care fă- 
ceau parte Dobre Ionescu Bujor, Alex. Paras- 
chivescu, Ovidiu Tino, Teodor Mărăşescu, 
Gheorghe Lazăr, Dumitru Anghel, Rene Polizu 
şi Pandele Dormişe - după cum se poate con- 
stata, majoritatea o constituiau aromânii (...), la 

fel în componenţa noului Comitet al Societăţii 
„Drita”, ales în 1907, format din N.N.Naciu, 
preşedinte Nik Hristu şi Manole Boscu, vice- 
preşedinţi - Ion Hristu Pani, D.Tacica, Marcu 
Trifan, Mihalache Belo, P. Dumitru, membri - 
Ilie V.Costuri, casier - Theodor Cona, secretar - 
Teodor Lopa, Naum Gheorghe, Ilie Th. Ema- 
noil, cenzori - iar ca preşedinte onorific continuă 
să fie Dimitrie Butculescu”. 

Puţini ştiu că însăşi Ungaria şi Grecia da- 
torează, în mare parte, unui aromân, SIMEON 
GHEORGHE SINA, întemeierea lor ca state mo- 
derne: „instituţii fundamentale ale statelor mai 
sus amintite îi datoresc existenţa lor(...); el a 
contribuit (n.n. - şi acum urmează un citat 
dintr-un document maghiar): „la înfăptuirea 
Creditului agrar ungar, la întemeierea Societăţii 
de Asigurare Maghiare, la promovarea căilor 
ferate şi la navigația cu vapori, la canalizarea 
fluviilor, la ridicarea şi îndreptarea agriculturii, 
a îngrijit de şcoală şi de educaţie, de Muzeul 
Naţional, Spitalul de copii şi alte spitale, lea- 
găne, orfelinate, Institutul orbilor, Academia 
Comercială, Conservatorul, Corpul Pompie- 
rilor, Casina Naţională, Basilica din cartierul 
Leopold, Casa Artelor Frumoase şi, mai presus 
de toate, Palatul Academiei de Ştiinţe Ungare. 
Toate îi vestesc numele ca unui întemeietor”. 

În faţa acestor opere, un glumeţ (n.n. - şi 
nu prea...) ar putea spune că baronul Sina a 
întemeiat, cu ajutorul ungurilor, statul maghiar 
însuşi (cf. Victor Papacostea, Civilizație romå- 
nească şi civilizaţie balcanică). Bancherul Sina 
era „deţinător al uneia dintre cele mai mari averi 
din Europa” - aliindu-se cu ţarul Rusiei, îm- 
potriva Rotschild-ilor (cf. Neagu Djuvara, op. 
cit.). Ironia sfântă a sorții a făcut ca victimele 
grecilor - aromânii - să fie binefăcătorii călăilor 
lor! (după strictul model Cristic) şi să sprijine, o 
istorie întreagă, „helenismul”, să fie eroi şi mar- 
tiri pentru „elephteria” (libertatea) grecilor, în 
1921 (cf. Neagu Djuvara, op. cit.), Theodor Co- 
locotroni, generalissimul armatelor din Pelopo- 
nez, generalul Coletti Constantin, Rhigas 
Phereos, autorul Marseillaisei grecilor - apoi, în 
bătălia eteristă, pe pământ românesc: lordaki 
Olimpiotul, Iani Farmaki şi Diamandi Giuvara 
(toți, morți martiric, pentru independenţa sta- 
tului grec!). Baronul Sina nu şi-a uitat „patria de 
origină” (Grecia...): „Între altele, înfiinţează, 
dotându-le bogat, Observatorul şi Academia din 
Athena (...). Recunoscătoare (n.n. - față de indi- 
vid, iar nu faţă de etnia din care provenea), 
Grecia îl numeşte ministrul său la Viena, Mün- 
chen şi Berlin” (cf. Neagu Djuvara, op. cit.). 

Francezul Victor Berard, profesor la Eco- 

les des Sciences Politique, din Paris: „Valahii au 
fost, de 50 de ani, binefăcătorii elenismului. 
Aproape toate monumentele din Athena - Aca- 
demia, Observatorul, Polytechnion etc. — au fost 
construite de valahi. Aproape toţi donatorii ce- 
lebri, ale căror donaţii şi cadouri au sprijinit 
statul şi comunitățile greceşti, sunt de rasă va- 
lahă: baronul Sina este valah din Moscopolis, 
Dumbas este valah din Nikuliţa - Tuşiţă, Stur- 
nari, Averof sunt valahi din Meţovo.” 

Blestemată soartă! Cum răsplătesc grecii 
binefacerile constructorilor Athenei moderne, 
cum răsplătesc sârbii şi toți vecinii, pe ctitorii 
lor valahi? Cu prigoană, silnicie, asimilare for- 
tată. Şi totuşi, neclintiți au fost românii-aromâni 
în credinţa lor în Hristos, şi asta o remarcă străi- 
nul-sârb (deci, oarecum, „adversar balcanic”...) 
Duşan Popovici: „dintre toate popoarele din 
Balcani, ei (aromânii) au rămas cei mai per- 
severențţi ataşați credinţei lor (...). au preferat să 
îndure orice, decât să se lepede de legea (cre- 
dinţa) lor” (s.n.). Aromânii, ctitorii „Balcanilor 
moderni şi ai Europei Centrale Moderne”. 

Cine vrea să recunoască acest adevăr ab- 
solut ştiinţific, azi, la Consiliul Masonic al Eu- 
ropei? Vin frații din Sudul Apei (Dunării!), mai 
ageri - către frații din Nordul Apei - fraţi care 
iar... stau să adoarmă în post, gata să-şi uite 
Sfinţenia Misiunii de Neam Ales (cf. Mihai E- 
minescu, Misiunea noastră ca stat). Unitar întru 
Făptuire: „Apa unui izvoraş de pe umărul unui 
munte înalt, atâta timp cât el nu va seca, ea va 
curge mereu pe panta acelui munte din care 
țâşneşte - nu o vei putea-o da peste capul mun- 
telui, chiar dacă în josul ei ai ridica un zid mai 
înalt decât acel munte. Izvoraşul vieţii mun- 
teneşti a aromânilor îşi mână stropii lui spre 
plaiurile României. Monstruozităţile «româ- 
neşti» ce ar încerca stăvilirea sau devierea lor, 
drept răsplată vor fi spălate de aceşti stropi de 
orice murdărie, fără însă a putea fi stăviliți” (cf. 
Tache Papahagi, Aromânii, 1932). 

Şi ei, veniți la Învierea de Neam, ne dă- 
ruiesc nu doar averi materiale (a se vedea moşte- 
nirea Gojdu, de care statul român îşi bate joc, 
cedând-o, iresponsabil, fără ruşine, Ungariei! - 
dar şi moştenirile Mocioni, Dumba, Darvari, 
Ruja, Bellu, Hagi Mosco, Meitani etc.); ei ne 
dăruiesc sufletul lor - vâlvătaie, iar românilor 
din Nord de Dunăre le-au dat pleiade de oameni 
ieşiţi din comun prin spiritualitate - ca Dosoftei 
(Barila), lon Neculce; muşata, frumoasa Teo- 
dora, mama lui Mihai Viteazul (...). Urmează 
Şaguna, Gojdu, Vulcan („naşul” lui Emines- 
cu...), Mesota, Sina, Cavaliotti, Roja, Boiagi, 
Mocioni, Goga după bunic, Blaga după mamă, 

Titu Maiorescu după mamă, Bolintineanu, Odo- 
bescu după mamă, Dimitrie Anghel („poetul 
florilor”) după mamă, Carafoli - creatorul aero- 
nauticii româneşti, medici de seamă, creatorii 
primelor spitale din România, cărturari de elită, 
ca Naum, Bezdechi, Murnu, Capidan, Caracos- 
tea, Papacostea (familii întregi!), cei 4 Papa- 
hagi, Iorga după bunic, Tache Ionescu — mare 
politician etc. — apoi actori ca Vraca cel cu glas 
de tunet, Caragiu - acel Anthony Quinn al scenei 
româneşti - chiar şi sportivi de excepţie, precum 
„drăcuşorul” de Gaţu şi „dracul” de Hagi (...)” 
(cf. Teohar Mihadaş, op. cit.). 


Se spune că şi Eminescu ar fi descendent, 
pe linie paternă, de aromâni. Şi eu cred că altfel 
nici nu se poate: căci unde-i focul mai mare, 
unde-i instinctul național mai viu - acolo trebuie 
să fie toate geniile noastre! (Chiar dacă istoria 
actuală, comandată din exterior, respinge orice 
discuţie, pe faţă şi cu documente pe masă, des- 
pre Mişcarea Legionară - trebuie să ştiţi că cei 
mai înfocați tineri patrioți şi cinstiți apărători ai 
creştinismului şi ai Spiritului Neamului Româ- 
nesc, din Legiune, au fost „macedonenii” — din- 
tre care îl amintim aici doar pe martirul/ mu- 
cenicul Sterie Ciumetti, cel mai credincios şi 
profund înţelegător al Misiunii Arhanghelice, 
izbăvitoare de Rău nu doar a României, ci a 
planetei Terra! - a lui Corneliu Zelea Codreanu). 
Dar Ţara Unitară şi Suverană a Românilor Li- 
beri are obligaţii de sânge şi onoare, față de frații 
neliberi, martirizaţi în istoria omenirii, acolo, în 
Sudul Apei Uitării: Aromânii. 

„Dar România, statul cel mai important 
din sud-estul european, poate purta, trebuie să 
poarte tratative în acest sens (pentru obținerea 
de drepturi culturale pentru aromânii din sudul 
Dunării), cu Grecia, Albania, Macedonia, Bul- 
garia. În definitiv, nu se cer decât drepturi do- 
bândite deja în trecut. Este acesta un lucru im- 
posibil, într-o Europă care şi-a făcut un crez de 
onoare din respectarea drepturilor minorităților 
naționale? (cf. Hristu Cândroveanu, Matricea 
stilistică românească în Caleidoscop Aromân, 
care, prin volumele I-III, ne-a oferit o parte din 
documentaţia prezentei lucrări). 

La ce ni-s buni aromânii? „Ni-s buni, ca să 
nu uităm cine suntem. Ei, aromânii, sunt, în 
spiritul lor arzător în România, ca şi-n Sudul 
Apei Sacre şi Blestemate (totodată) - „buletinul 
de identitate” al tuturor românilor-români. Dar 
fie că vor sau nu ele, aromânii sunt „buletinul de 
veritabilă identitate” al tuturor naţiunilor bal- 
canice moderne şi al unora dintre cele mai tru- 
faşe/arogante țări din Centrul Europei. 

Neagu Djuvara: „Aromânii n-o să dispară 
total, dar mi-e teamă că 
numai la noi se vor mai păstra” 


Eugenia Guzun: La mijlocul anilor ‘80, 
domnule profesor Neagu Djuvara, ați pus 
pentru prima dată, la Paris, într-o limbă de 
circulație internaţională, concis şi cuprinzător 
problema aromânilor. Aţi familiarizat, astfel 
publicul din Occident cu istoria şi prezentul 
acestora. ICe credeţi că ar trebui să ştim noi, 

tinitate din Europa de sud-est? 


Neagu Djuvara: Un lucru ar trebui să se 
ştie, în primul rând, care la noi este cam confuz, 
şi anume că nu există egalitate între limbă şi 
națiune. Adică națiunea română de la nord de 
Dunăre s-a format în decursul veacurilor în- 
cet-încet şi în fond nu s-a cristalizat decât prin 
veacul 18, 19. Cert este că fraţii noştri de la Sud 
de Dunăre au rămas cu totul înafara procesului 
de creare a Statului Român... Faptul că suntem 
oarecum de aceeaşi origine, adică geto-daci, tra- 
ci, iliri romanizați şi deci avem o limbă extrem 
de apropiată una de alta (adică sunt două dia- 
lecte), nu înseamnă că facem parte din aceeaşi 
națiune. Acesta este un lucru care trebuie ştiut şi 
numai dacă aromânul vine la noi în ţară şi ime- 
diat se regăseşte ca un frate la noi, abia atunci 
face parte din națiunea română. Înainte el era un 
locuitor de altă limbă în Grecia sau Albania, sau 
Macedonia, ori Serbia. Asta este drama lui. A- 
ceste regiuni au fost latinizate înaintea noastră, 
înaintea geto-dacilor, deci au avut o şi mai a- 
dâncă latinitate decât noi, dar au fost năpădiți, 
au fost înăbuşiţi de valul slav şi au rămas ca nişte 
insule din ce în ce mai mici. Acum, de când cu 
naționalismul din secolul 19, ei sunt contestaţi şi 
persecutați până astăzi. E tragic de spus, dar din 
aceste motive aromânii sunt pe cale de a dis- 
părea definitiv în Peninsula Balcanică. 


E.G.: Există părerea că aromânii ar fi 
emigrat în Peninsula Balcanică de la nord, alții 
susțin că aceştia s-au format în Tessalia şi Epir. 
Dumneavoastră, ca istoric, cum vedeţi evoluţia 
acestor „uitaţi ” din Balcani? 


N.D.: Am scris acum 15 ani în revista în 

limba franceză a Institutului de istorie „Nicolae 
Iorga” de la Bucureşti un lung articol în care 
susțin şi aduc argumente foarte valabile că sursa 
pe care se bizuie credinţa că romanii din sud, 
adică aromânii ar fi coborât de la nord adică din 
regiunile din Serbia sau de la nord de Dunăre 
către sud este susținută de un general bizantin 
din veacul XI- Checaomenos - şi toată lumea se 
bizuie pe acest scris al lui Checaomenos. Eu 
cred că am dovedit că nu se poate pune nici o 
bază pe argumentele acestuia, pentru că el s-a 
înşelat preluând datele din nişte scrieri ale lui 
Cassius, reeditate pe vremea lui. Acesta vor- 
beşte, pur şi simplu, despre războiul între Traian 
şi Dacia şi îşi închipuie că aromânii sunt nişte 
daci care au fugit în timpul războiului... Sunt 
nişte idei complet fanteziste. Prin urmare cea 
mai logică explicație a prezenţei aromânilor în 
munţii Pindului, în Tessalia, în Epir ar fi că 
aceştia sunt rămăşiţe din cei care au fost lati- 
nizați, romanizați chiar înainte de romanizarea 
Daciei. Cu vreo 250 de ani înaintea noastră au 
fost colonizați în Macedonia şi în Epir. Aşa că ei 
sunt rămăşiţe ale romanizării de dată veche. 
Există chiar dovezi toponimice că nu pot să fi 

coborât de la nord către sud. De pildă, au păstrat 
numele pe care romanii le dădeau unor oraşe 
cum ar fi Salonic, căruia romanii îi spuneau 
Salona şi aromânii Saruna, şi nicidecum nu au 
preluat numele grecesc de Salonichi... Mai sunt 
şi alte localităţi care poartă nume romane vechi. 
Nu se putea să le fi preluat într-un număr atât de 
mare de la locuitorii de la nord de Dunăre. 


E.G.: E de fapt o teorie care convine 
foarte mult statelor în care locuiesc aromânii? 


N.D.: Probabil e o soluţie care convine 
grecilor că noi am coborât de la nord, cum un- 
gurilor le convine că noi am mers de la sud la 
nord... dar unde am fost noi, totuşi? Am fost 
peste tot unde suntem. Asta este părerea mea şi 
aromânii sunt acolo dintotdeauna şi românii de 
la nord sunt aici dintotdeauna. 


E.G.: De unde vine imensa varietate a 
numelor cu care i-au botezat popoarele, alături 
de care au locuit şi locuiesc aromânii? 


N.D.: E adevărat că este un fenomen in- 
teresant, dar să ştiţi că nu este singurul caz. Şi 
nemții, de pildă, sunt numiţi în diverse formule, 
să ştiţi că e o regulă internațională. Vecinii te 
numesc cum le convine lor. De pildă, numele de 
vlah sau valah este numele pe care germanii l-au 
dat unui trib celtic, care se numea folcăi şi care 
locuia undeva prin Elveţia şi Austria de astăzi. 
Aceştia se lăsaseră latinizaţi. Prin urmare, pri- 
mii vorbitori de limba Latină, pe care îi întâl- 
neau germanii erau aceşti „folcăi” din care nem- 
tii au scos „valh”, iar slavii de la germani au 
făcut din „valh” - „vlah” şi peste tot de-a lungul 
limesului roman, din Țara Galilor care se nu- 
meşte Wels, sau în Belgia - „Vallon”, sau în 
Elveţia - „Valle”, chiar şi italienii sunt numiţi de 
polonezi tot „valahi”- numele acesta, de „valah” 
sau „vlah” este la germani şi la slavi, sinonim cu 
„roman”. Deci ăsta este unul din primele motive 
că noi, adică cei care coborâm din aceşti ro- 
manizați ne-am numit întotdeauna după numele 
de roman. Dar străinii ne-au numit vlahi, sârbii 
ne-au zis „țânţari”. De altfel, nu există o ex- 
plicație valabilă până acum de ce ni se zice 
țânțari. Eu am crezut, dar iarăşi este doar o 
ipoteză a mea, care nu a fost preluată de nimeni, 
că în Iliria a existat un trib care se numea „aţin- 
tari”. Eu cred ca slavii au dat de acest trib care 
vorbea Latina - un trib iliric şi poate că au 
suprimat pe „a”-ul protetic dinainte şi au făcut 
din aținţani-ţânțari. Alții au spus că e din cauză 
că aromânii spun tinti în loc de cinci, dar cred că 
nu e valabilă această explicaţie. Căci şi sârbii tot 
„t spun. Sârbii nu spun Turcie, spun - Turţie. 
Deci cum puteau să bage de seamă că aromânii 
fac „t” în loc de ,„c”...? 


DECEMBRIE 2010 


E.G.: Grecii le spuneau aromânilor ”vlah 
şchiop”, din câte ştiu... 


N.D.: Da, cuțovlah. Iarăşi nu s-a găsit o 
explicație. Cuţovlah nu înseamnă nimic. Nu 
poate să fie vlah şchiop. Colegul meu Petre 
Năsturel, bizanterist renumit, are o explicație 
mai valabilă, şi anume că acest „coţo” ar în- 
semna berbec. Şi cum erau în majoritate ciobani 
s-ar putea să spună vlahul-berbec. Nu s-a găsit 
încă o explicaţie de ce grecii ne zic cuţovlahi. 


E.G.: Care a fost, de-a lungul vremii, ro- 
lul intelectualităţii aromâne în viaţa din zona 
Europei de sud-est? 


N.D.: Este foarte interesant de constatat 
două calități ale acestor descendenţi din po- 
pulaţia anticilor romanizați din Balcani. Au fost 
în acelaşi timp foarte luptători, foarte dârzi şi 
foarte înzestrați pentru comerț. Asta a început să 
se vadă, mai cu seamă, în secolele 17-18. Mai tot 
comerțul dintre Constantinopol şi Europa 
Centrală este făcut de către valahi, de către vla- 
hi. Aşa că ei au jucat un rol important în le- 
găturile comerciale între Imperiul Otoman şi 
Imperiul Romano-germanic, mai târziu - Aus- 
triac. Au şi dat anumite personalităţi excepţio- 
nale, acestea făcând averi colosale: baronul Sina 
de pildă din Ungaria, cu banii căruia s-a clădit 
podul care mai există şi astăzi pe Dunăre, la 
Budapesta. Pe urmă baronii Mocioni, baronii 
Bellu - toţi aceştia sunt de origine macedo-ro- 
mână şi au fost mari bancheri, unii din ei sta- 
bilindu-se în România, cum e familia Bellu, care 
acuma nu mai este cunoscută decât din cauza 
cimitirului Bellu. Dar care au fost oameni re- 
marcabili şi care s-au amestecat cu marea 
boierime românească. Pe urmă aceşti emigranți 
români, care au fugit de turci sau care au plecat 
să facă comerţ în Europa Centrală, au dat câteva 
familii remarcabile în Ardeal. Să ne amintim că 
ei au jucat un rol de frunte în afirmarea iden- 
tității româneşti. Printre aceştia e mitropolitul 
Andrei Şaguna, strămoşii familiei Moga, înainte 
de Şaguna, predecesorul lui îl chema Moga. 
Mama lui Blaga tot o Moga era, de origine 
aromână. Aceştia au jucat un rol enorm în Prin- 
cipate... Nici nu se mai ştie câte familii sunt de 
asemenea anvergură. Unii din aceşti emigranți 
aromâni au jucat un rol şi politic, cum a fost 
Bolintineanu, familia Papacostea, chiar familia 
mea Djuvara tot de acolo vine - din secolul 18. 
Toţi au calităţi, sunt foarte muncitori, foarte 
ambiţioşi, câteodată zgârciți, în orice caz au 
calități destul de deosebite de ale românilor de la 
nord de Dunăre. 

E.G.: Cum vedeţi locul aromânilor în Eu- 
ropa comună a mileniului trei? 


N.D.: Îmi pare rău, dar am o părere destul 
de pesimistă, e clar că mai cu seamă în Grecia, 
unde sunt foarte duri cu aromânii, îi terorizează 
ca să nu se mai manifeste cu dialectul lor (toți 
sunt greci - nişte greci care au învăţat Latina 
acum două mii de ani... şi n-o pot uita, ca să vezi 
proştii!). Mai liberi sunt în Albania şi Macedo- 
nia, unde au câteva emisiuni în limbile lor, dar 
tragedia epocii moderne este că aceste insule de 
limbă străină sunt oarecum condamnate să dis- 

pară cu vremea. Sunt foarte pesimist în sensul 
acesta. Cu toate eforturile care se fac de Con- 
siliul Europei sau în alte instituţii internaţionale, 
mi-e tare teamă că, încetul cu încetul, dispar 
insulele de romanitate de la Sud de Dunăre. 
Rămâne, în fond, ca trecutul aromânilor să se 
continue la noi în țară. 


În România există câteva zeci de mii de 
aromâni, mulți dintre ei păstrează şi dialectul lor 
şi cutumele lor şi cântecele lor şi poeziile... Deci 
aromânii n-o să dispară total, dar mi-e teamă că 
numai la noi se vor mai păstra. 


Congresul Internaţional al Aromânilor 
(ediţia a X-a) 


n perioada 22-24 octombrie 

2010, la Easton, S.U.A, cu 

sprijinul Departamentului 
pentru Românii de Pretutindeni, a 
avut loc cea de-a X-a ediţie a Con- 
gresului Aromânilor. 

La eveniment au participat et- 
nici români şi aromâni, vorbitori ai 
dialectului aromân, din întreaga lu- 
me, care militează pentru conserva- 
rea, promovarea şi cultivarea dialectului 
aromân, a obiceiurilor, tradiţiilor, 


culturii, istoriei, folclorului şi religi- 
ei, dar şi pentru consolidarea legă- 


Participanți la Congres, sursa: www.dprp.gov.ro 


turilor dintre aromânii din Balcani şi România, ca stat înrudit, precum şi cu alte 
organizații legitime ale aromânilor de pretutindeni. 
Subiectele abordate în cadrul Congresului au fost legate de păstrarea identității 


culturale a aromânilor în context balcanic, european şi mondial; susținerea apartenenţei 
istorice şi etnografice a aromânilor la românitate; promovarea identităţii şi culturii 
române (aromâne, meglenoromâne, istroromâne) în lume; întărirea legăturilor dintre 
reprezentanţii diferitelor centre aromâne de cultură şi realizarea unor structuri orga- 
nizatorice permanente inter-asociaţii. 

Cu această ocazie a fost organizat un stand cu lucrări despre cultura şi civilizația 
aromână, publicate în România şi Albania. 

România sprijină activitatea şi demersurile tuturor asociațiilor care vizează con- 
servarea şi cultivarea dialectului aromân, ca parte a tezaurului limbii române. 


Departamentul pentru românii de pretutindeni 

ROMÂNII DIN JURUL ROMÂNIEI 

Aromânul, frate cu românul 


rimele informaţii despre aromâni 
le-am cules din cărțile despre ei, care 
nu-s puține. Dar abia la 15 august 
2007, de ziua Sfintei Maria, la Hramul oraşului 
albanez Corcea, actuala capitală a aromânilor 
albanezi, am reuşit să-i văd şi să-i aud pe viu. De 
atunci am avut multe ocazii să mă întâlnesc cu 
mulți dintre ei, la diverse manifestări cu par- 
ticiparea oamenilor de cultură aromâni în di- 
ferite localităţi aromâneşti din Albania, Mace- 
donia ex-iugoslavă, Grecia, Bulgaria, Serbia şi 
chiar din capitala României, Bucureşti. În zilele 
de 10-13 iulie curent, mi s-a oferit posibilitatea 
să mă întâlnesc cu ei la un frumos Festival 
folcloric al aromânilor din Balcani, la muntele 
Ponikva din apropierea oraşului macedonean 
Kociani. La mijlocul lunii august, voi participa 
la un alt festival folcloric în faimosul şi istoricul 
orăşel aromânesc Moskopole din Albania. Cu 
toate acestea, risc să spun că nu mă mai satur de 
ei vreodată, pentru că istoria şi cultura lor sunt 
atât de incitante, încât nu am această şansă. 
Oamenii de ştiinţă din domeniu n-au ajuns 
la o concluzie unică privind corelația români- 
aromâni. Cei din Bucureşti, în majoritatea lor, îi 
consideră români care vorbesc dialectul aro- 
mânesc al limbii dacoromâne, autoritățile pu- 
nându-le condiţia neafişată că le vor acorda spri- 
Jin, inclusiv financiar, în aspirațiile lor culturale 
şi naționale, dacă recunosc că sunt români şi că 
vorbesc un dialect al limbii române. 
Aici ar fi cazul să le amintesc cititorilor, 
dar şi autorităţilor de la Bucureşti, de anul 1948, 
când conducerea kominternistă a României, o- 
cupată de ruşi, a oprit finanţarea şcolilor ro- 
mâneşti din Balcani, deschise cu mari greutăți 
de Cuza Vodă, idee sprijinită şi de regele Carol I 
al României. Pretextul invocat de komintern era 
aşa-zisul pericol din partea aromânilor din Bal- 
cani asupra securităţii statului socialist român. 
In realitate, riscul era altul: kominterniştii bu- 
cureşteni se temeau ca dracul de tămâie de aro- 
mâni, care dețineau turme de zeci şi sute de mii 
de oi şi păşuni de mii şi zeci de mii de hectare în 
Balcani, dar care nu acceptau ideile idioate mar- 
xist-leninist-kominterniste despre proprietatea 
socialistă şi despre dictatura proletariatului. Nu 
în zadar se spune în Balcani despre lumea afa- 

cerilor că acolo unde activează un aromân, nu au 
ce face zece evrei... Ca rezultat al acestei politici 
criminale, aromânii nici până astăzi nu au in- 
stituții de învăţământ şi nici măcar nu sunt re- 
cunoscuți drept minoritate naţională în ţările lor 
istorice - Grecia, Albania, Serbia, Bulgaria, ex- 
cepţie făcând doar Republica Macedonia. Şi asta 
se întâmplă în pofida rolului aromânilor în 
eliberarea şi cucerirea independenţei de către 
aceste state balcanice, în pofida ponderii con- 
siderabile a aromânilor în dezvoltarea economiei 
şi a culturii statelor balcanice, unde ei locuiesc. 

Iată doar câteva personalități marcante de 
origine aromână, spicuite din diverse izvoare: 
Alexandru Macedon, Mihai Viteazul, Vasile 
Lupu, Maica Tereza (Agnesa Boiangiu), Nico- 
lae Milescu Spătarul, Gheorghe Asachi, Nicolae 
Iorga, Emanuil Gojdu, Gala Galaction, Petre 
Țuţea, Lucian Blaga, Toma Caragiu, Matilda 
Caragiu-Marioţeanu, Ion Heliade-Rădulescu, Ion 
Caramitru, Gigi Becali, Gheorghe Hagi, Vanga 
Mihanj-Sterju, frații Manakia şi mulți-mulți al- 
tii. Era aromân şi baronul Barbu Bellu, lati- 
fundiarul şi mecena, al cărui nume îl poartă 
cimitirul-necropolă din Bucureşti, înfiinţat pe 
locul donat de el oraşului în anul 1853. Nu 
exclud că sunt şi nişte inexactităţi în această 
scurtă listă, dar aceasta nu înseamnă ca e o 
ruşine să te numeşti sau să-l numeşti pe cineva 
aromân. Pentru că aromânul este frate cu ro- 
mânul, cu adevăratul român, şi nu cu cel ce doar 
se acoperă cu acest sfânt nume! 

La rândul lor, specialiştii din statele unde 
locuiesc aromânii, încă dinainte de Burebista, 
Decebal şi Traian, în marea lor majoritate o ţin 
morțiş că aromânii reprezintă o etnie aparte şi 
vorbesc o limbă diferită de cea română. Am avut 
şi eu cel puţin un caz grăitor în acest sens: în cea 
de-a doua expediţie la aromânii din Macedonia 
(august 2008), la prezentarea albumului Româ- 
nii din jurul României în imagini la Bitola, 
intrând în sala de şedinţe a Societăţii culturale a 
aromânilor din oraş, la salutul meu - Bună sera, 
fraților!, răspunsul a fost categoric, dar nu m-a 
supărat deloc, aşa cum nu mă supără nişte ne- 
inițiați de-ai noştri când spun că-s moldoveni, 
nu români: „Ei, da, nu mai suntem noi chiar 
frați...”. „Dar dacă vă zic veri, acceptați?”. Şi 
răspunsul lor a fost unul pozitiv, care mi-a permis 

Ponikva, Macedonia, 2010. Foto: Vasile Şoimaru 


să stau de vorbă cu aceşti frați de sânge până după 
miezul nopții, mai continuând şi a doua zi... 

Neavând pregătire specială, nu voi intra în 
aceste discuţii care, după părerea mea, până acum 
n-au adus niciun folos pentru înlăturarea peri- 
colului asimilării definitive a aromânilor de către 
populațiile majoritare din ţările lor de baştină. 

Ca să se convingă de aceste adevăruri, le 
recomand specialiştilor de la Bucureşti să tră- 
iască un an-doi într-un orăşel din munţii Pind 
sau Rodopi şi să se declare acolo români sau, cel 
puţin, aromâni, ca să se convingă în ce condiţii 
grele, infernale chiar, trăiesc fraţii sau verii 
noştri de un sânge. Va accepta acest curajos o 
viață de şomer, fără vreo sursă de venituri, ne- 
maivorbind de vreo participare la viaţa publică? 
Acest bucureştean curajos ar putea supravieţui 
acolo doar zicând că este grec sau, cel mult, că 
este grec latinofon şi nimic mai mult! Iar pe 
aromânii din Balcani i-aş sfătui mai întâi să-şi 
capete drepturile de minoritate naţională de la 
statele în care locuiesc, bineînţeles cu sprijinul 
UE, şi apoi să ceară de la oficialitățile bucu- 
reştene recunoaşterea statutului de minoritate 
națională pentru aromânii din România. Mult 
mai utilă îmi pare consolidarea acțiunilor am- 
belor părți implicate în discuţii pentru rezol- 
varea problemelor culturale stringente ale acestei 
populații pedepsite pe nedrept de şovinismul 
care persistă în unele state balcanice, unele chiar 
făcând parte din Uniunea Europeană. 

Trebuie să recunoaştem că cel mai mult 
sunt asupriţi aromânii în Grecia... La acest ca- 
pitol chiar şi ruşii, şi ucrainenii, şi sârbii par a fi 
nişte îngeri păzitori ai națiunii române/aromâne 
în comparaţie cu grecii... Uneori, mă bate gân- 
dul dacă nu cumva cei ce conduc lumea au 
pedepsit Grecia cu dezastrul politico-economic 
de azi pentru naționalismul lor, combinat cu 
şovinismul deocheat față de minoritățile con- 
locuitoare. li înţeleg pe cei cu banii: ei vor să 


intre mai adânc în inima economică a grecului, 
dar de ce să sufere atât de mult bietul cioban 
aromân, care nu poartă nicio vină pentru na- 
țional-şovinismul grecilor, care nici măcar nu 
recunosc minoritatea aromână... Sau de ce na- 
țional-şoviniştii greci n-ar recunoaşte minori- 
tatea aromână şi i-ar acorda o uşoară autonomie 
culturală, câştigând încrederea aromânilor, care 
le-ar fi mult prea de folos în lupta grecilor cu 
companiile internaționale, companii ce vor să 
pună mâna pe tot ce mişcă economic acolo... 

Despre patriotismul şi eroismul aromâ- 
nilor în păstrarea lor ca neam elocvent ne vor- 
beşte şi cutremurătorul lor Imn Naţional, „Pă- 
rinteasca Dimândare (Blestemare)”, compus de 
marele luptător pentru drepturile aromânilor din 
Balcani, Constantin Belimace. lată doar patru 
rânduri din acest Imn (traducere liberă): 

„Blestem mare să aibă-n casă/ Cel de 
limba lui se lasă,/ Care-şi uită limba lui —/ Arză-l 
para focului...”. 

E cazul să amintim aici că şi pe noi, ro- 
mânii basarabeni, ne-a trezit „din somnul cel de 
moarte” o poezie despre limba maternă - Limba 
noastră a lui Alexie Mateevici, care mai târziu a 
devenit Imnul celui de-al doilea stat românesc, 
Republica Moldova. 

Poetul Constantin Belimace s-a dovedit a fi 
un mare vizionar, pentru că, după mai bine de 120 
de ani, „Părinteasca Dimândare” vorbeşte mai 
tare şi mai actual ca niciodată, melodia imnului 
fiind foarte mobilizatoare şi foarte frumoasă... 

Dar mai e ceva de zis despre aromâni: la 
ei, din vremuri străvechi, există un obicei: flă- 
căul aromân se însoară doar cu o fată de aceeaşi 
origine. Şi aceasta - în condiţiile în care aro- 
mânii încă nu au niciun fel de autonomie te- 
ritorială sau măcar culturală, fiind permanent 
amenințați de pericolul asimilării totale şi al 
pierderii averilor din cauza neascultării lor de 
națiunea majoritară... 

„E o mândrie să poţi afirma: 
sunt prietenul unui aromân” 


ă refer la doi distinşi aromâni, pe 

M care i-am cunoscut mai de-aproa- 

pe, bărbaţi pentru care literatura 
gândirii lor: Teohar Mihadaş şi loan Cutova. 
Amândoi sunt legați de zona Bistriţei, Năsău- 
dului şi Becleanului, fie prin profesie, fie din 
pricini sentimentale şi familiale. 

Am hotărât să extrag două fragmente, nu 
atât evocatoare, cât semnificative pentru pre- 
țuirea de care s-au bucurat în aceste spaţii de 
cultură românească. lată o secvenţă din volumul 
Saeculum, dincolo de nostalgii (2006), o anto- 
logie a scriitorilor şi artiştilor plastici, care au 
participat în anii 1981-1986 la întâlnirile acestui 
seducător cenaclu, cu întâlniri lunare, mai întâi 
la Dej, apoi pe Someş mai sus, la Beclean. 

Teohar Mihadaş era preşedinte de onoare 
al cenaclului, încât nu e de mirare că la îm- 
plinirea a 65 de ani de viaţă, întâlnirea „Sae- 
culum” din luna noiembrie i-a fost dedicată lui. 
Au venit atunci, la Beclean, câtă frunză şi iarbă 
din lumea scriitoricească şi a artiştilor plastici. 
O apariție extraordinară: N. Steinhardt. 

Din jurnalul 
meu, inserat în car- 
tea amintită mai 
sus, extrag doar ur- 
mătoarea secvenţă: 
„Sărbătoritul a pri- 
mit din partea Ce- 
naclului «Saeculum» 
Meritul Tinerețe fă- 
ră bătrânețe (Mar- 
cel Lupşe improvi- 
zase un pergament 
şi o scriere adec- 
vată), un album cu 
texte dedicate lui şi (din partea liceului meu) trei 
ştergare cusute cu motive populare. Dându-i-le, 
i-am spus: «Pentru Pâinile punerii nainte, iată, 
din partea liceului meu din Beclean, ştergarele 
punerii nainte.” 

DI. Steinhardt a fost acelaşi vrăjitor de 


cuvinte. Venise cu un text scris pe vreo cinci 


Teohar Mihadaş 


Cornel COTUȚIU 


pagini de caiet şcolar. Rostirea lui n-a putut fi o 
alocuțiune, ci pur şi simplu o conferință, plină 
de vervă şi miez, despre valoarea culturală a 
„intelectualului aromân”. I-a considerat pe aro- 
mâni un fel de aristocrați ai gândirii şi simțirii 
româneşti. A încheiat aşa: „E o mare satisfacție, 
e o mândrie să poți afirma: sunt prietenul unui 
aromân.” 

Dacă Teohar Mihadaş fusese profesor de 
limba română şi franceză la Bistriţa şi apoi la 
Năsăud (1945-1948), după care traseul vieții 
sale a cunoscut dramatice contorsiuni, din pri- 
cina prigoanei comuniste, loan Cutova (născut 
în 1919 la Veria - Macedonia) îşi începe cariera 
didactică în 1946 la Năsăud şi o încheie în 1979 
la Liceul „Andrei Mureşanu” Bistriţa. 

Debutează editorial cu volumul de poezii 
Cerc vicios (1945), căruia îi urmează, după 35 
de ani, cartea Luţiafiriu şi în 1985 Lampa lui 
Diogene — amândouă în dialectul aromân. Tot în 
1985 avea să vadă lumina tiparului volumul Un 
veac de poezie aromână. In bibliografia sa sunt 
de inclus transpuneri în aromână ale unor poezii 
de Eminescu şi traducerea în româneşte, din 
greceşte, a poemului lui Stavrinos. 

Ultima dată când ne-am întâlnit, era la 
Şugăţele, faimoasa stradă a Bistriţei. Aveam o 
nedumerire, pe care nimeni nu mi-o dezlegase. 
I-am spus: 

— Domnule profesor, recent, mi-a par- 
venit un exemplar din România literară a lui 
Liviu Rebreanu. Ea costa 5 lei. România li- 
terară de acum costă tot 5 lei. Care e diferența 
între 5 lei din perioada interbelică şi 5 lei de 
acum? 

— Un profesor de liceu atunci primea un 
salariu lunar care echivala cu prețul a doi boi. 
Dumneata, cu salariul de profesor pe care îl ai, 
câți boi poţi cumpăra pe lună? 

— Oho! Doar o copită de bou — i-am 
răspuns, pufnind în râs. 

S-a stins din viaţă la Bistriţa, în luna mai 
1992. O fostă elevă de-a lui, profesoara Mioara 
Abrudan, a publicat, în revista bistriţeană de 
literatură şi artă Minerva, un recviem, din care 

extrag următorul fragment: „Ca să-i aducem o 
ultimă floare, ca să-i închinăm un gând îndu- 
rerat, ne-am adunat la căpătâiul său oameni de 
toate vârstele; eram acolo şi foşti elevi din multe 
generaţii asupra cărora mintea şi sufletul şi înțe- 
lepciunea sa îşi lăsaseră amprenta. 

Plecase întru odihnă veşnică profesorul 
loan Cutova şi nu era greu să credem că e ade- 
vărat. Îi mai aud încă vocea, îmi mai răsar în 
minte crâmpeie din spusele sale, nenumărate 
întâmplări mi-l evocă. 

Am învăţat de la el, dincolo despre ştiinţa 
despre literatura română, dragostea de carte, de 

căutare, de adevăr şi dreptate, am învăţat cum se 
trece prin lume cu fruntea sus şi cum se dau la o 
parte compromisurile. Am învăţat cum trebuie 
să te dărui celorlalți pentru a fi, la rându-ți, 
împlinit şi bun. 

Ştiu - acum că nu mai este - că fiecare 
conversaţie pe care am purtat-o mi-a adus folos 
pentru spirit, ştiu acum de ce fiecare întrevedere 
reverbera îndelung. Regret toate acele posibile 
întâlniri cu profesorul şi omul de cultură loan 
Cutova care n-au mai avut loc. E prea târziu să-l 
mai întâlnesc altfel decât în amintire, dar amintirea 
este tocmai spațiul ales din care nu va pleca.” 


Limba sufletească 


m fost înconjurat de câţiva cititori, 

A ani publicarea mai ieri a edito- 

rialului despre aromâni, motiv pen- 
tru care am intrat în labirintul istoric unde ei pot 
fi găsiţi. Decupez câteva secvenţe. În anul 1788, 
când celebrul oraş Moscopole, capitala cerească 
pentru aromâni, a fost practic pustiit şi părăsit, 
familiile înstărite de aromâni se stabilesc în mari 
centre europene din acea vreme: Leipzig, Viena, 
Pesta sau Bratislava. Familiile mai sărace se 
îndreaptă spre estul Peninsulei Balcanice în Ma- 
cedonia şi Serbia. Între timp, unele ţări au fost 
cuprinse de febra oarbă naționalistă. De pildă, 
grecii merg până la a nega existenţa unei comu- 
nități aromâne. 

Profesorul Teohar Mihadaş, om care a în- 
durat mult în biografia sa, vorbea despre multe 
familii de aromâni cu o mare influenţă în ulti- 
mele două secole. Poetul Mihadaş venea la De- 
seşti avându-l ca prieten şi frate de îndurare în 
puşcărie pe avocatul Ion Bohotici, văr al tatălui 
meu. Am de la Teohar Mihadaş fragmente de 
biografie cutremurătoare. Răsfoiesc filele îngăl- 
benite, cu dedicaţia lui tremurată, unde poves- 
teşte despre două familii de aromâni care au 
marcat Europa. Sunt familiile Sina şi Mocioni, 
originare tocmai din Moscopole. Familia Sina 
va întemeia o Bancă care va deveni a doua în 
Austria după cea a lui Rothshield. Au fost făcuți 
baroni de împăratul Franz Iosif. George Sina era 
deţinător al uneia dintre cele mai mari averi din 

Europa. La Budapesta el este acela care a finanţat 
construirea podului suspendat peste Dunăre, care 
se vede şi astăzi. Familia Sina n-a manifestat sen- 
timente filoromâneşti. Atitudinea baronilor Mo- 
cioni va fi alta. Deşi vor intra în Marea Cameră a 
Maegnaţilor din Ungaria, vor susține constant 
cauza românilor din Transilvania. 

Alte familii aromâne care se înalță prin 
comerț sunt familiile Bellu, Darvari şi Dumba. 
Au fost amestecate în multe intrigi de la curțile 
europene. Aromânii vor marca istoria Transil- 
vaniei, mai puțin prin activitatea economică, cât 
mai ales prin oamenii bisericii şi oamenii de 
cultură pe care îi vor da românilor. În primul 
rând prin Andrei Şaguna, mitropolit. Apoi Ema- 
nuil Gojdu, mare avocat şi deputat în Dieta ma- 
ghiară care îşi va lăsa în 1870 drept moştenire 
întreaga sa avere pentru burse de studii în fa- 
voarea studenţilor români din Transilvania. 
Bellu a fost un mecena al pictorilor. Cea mai 
mare parte a colecției Bellu se află astăzi în 
muzeele din Paris. Parcul vechiului palat al vor- 
nicului Bellu a devenit astăzi celebrul cimitir 
din Bucureşti care-i poartă numele. Profesorul şi 
poetul Mihadaş vorbea despre limba sufletească 
a aromânilor. Ei fac parte din marea familie a 
romanității. Eu închei: trebuie să-i cunoaştem. 
Cine controlează trecutul are la îndemână pre- 
zentul şi viitorul. (Cotidianul Graiul Maramu- 
reşului) 

Familia macedo-română Şomlea 
şi ctitorirea bisericii româneşti din Seini 


espre existența unei comunități a 
| rscoie-remănicr în părțile Săt- 
marului se ştiu puţine lucruri. Dar, 
nu este lipsit de importanță faptul că întâiul 
lăcaş de cult în care s-au rugat şi românii în 
oraşul Satu Mare a fost construit prin osârdia 
unor negustori macedo-români. Comunitatea 
greco-catolică din Mintiu (partea de nord a 
municipiului Satu Mare de astăzi) ştim că „îşi 
are începuturile imediat după cucerirea Oradiei 
de către turci, întemeiată de negustorii macedo- 
români refugiaţi aici. În schimbul unor privilegii 
comerciale obținute de la rege în 1667, ei trec la 
greco-catolicism. Vreme îndelungată şi românii 
din Sătmar au frecventat această biserică gre- 
co-catolică ruteană de care s-au desprins prin 
1804-1805, când şi-au întemeiat propria parohie 
şi, mai pe urmă, au terminat construcția bisericii 
în anul 1809”. 


Împrejurările istorice au făcut ca astăzi, pe 
locul unde negustorii macedo-români au fondat 
o biserică, să se afle biserica greco-catolică ma- 
ghiară. Din familia macedo-română Şomlea 
(Somlyai) s-au ridicat o seamă de intelectuali, în 
timp însă aripa familiei din oraşul Satu Mare s-a 
maghiarizat. În cimitirul de pe strada Liviu Re- 
breanu din municipiul Satu Mare există nume- 
roase pietre de mormânt ale unor reprezentanți 
ai familiei Şomlea (Somlyai), majoritatea însă 
cu prenume maghiare. Aidoma altor familii, şi 
românitatea familiei Şomlea s-a pierdut în ne- 
gura timpului. Coborând puţin în această negură 
vom găsi un interesant personaj din a doua ju- 
mătate a secolului XIX, Maria Şomlea, origi- 
nară din comunitatea macedo-românilor din 
Sătmar, ajunsă soție a unui preot şi protopop 
greco-catolic, patriot român. Vom vedea în cele 
ce urmează ce importanță a avut în istoria ro- 
mânismului din Seini, averea dobândită de 

protopopul Seiniului în urma căsătoriei cu 
Maria Şomlea. 

Protopopul despre care dorim să vorbim 
se numeşte George Maniu şi s-a născut în 1820 
la Şamşud (astăzi în judeţul Sălaj). Şi-a per- 
fecționat studiile de teologie la Viena, distin- 
gându-se prin temeinicia pregătirii şi cu- 
noaşterea limbilor moderne: franceza, germana 
şi engleza“. După cum deja am precizat, s-a 
căsătorit cu Maria Şomlea (Somlya). 

George Maniu a fost hirotonit în 1844. 
După hirotonire, până în 1848 a administrat pa- 
rohia Gherța Mică. Venea în această parohie pe 
urmele predecesorului loan Pop, fiind urmat 
întru slujire de parohii Vasile Csobalyi, Gavril 
Szabo sau Vasile Gyenge. Bănuim că a avut o 
legătură de prietenie cu colegul său de generaţie, 
pr. Ştefan Berinde (1820-1869, slujitor la Trip şi 
Certeze), căruia avea să-i boteze în 1863 fiul 
Victor, ajuns şi el preot”. 

Din 1848 până în 1852, George Maniu a 
slujit la Tăuţii de Jos iar apoi până la repausare 
la Seini, îndeplinind succesiv funcții de con- 
ducere în district, culminând cu cele de vicear- 
hidiacon, inspector al şcolilor româneşti con- 
fesionale din protopopiat, asesor consistorial. 
Părăseşte Tăuţii de Jos în urma unui schimb de 
parohie cu preotul George Orosz, o persona- 
litate de asemenea interesantă a Sătmarului mo- 
dern, originar chiar din oraşul Satu Mare (născut 
în 1817), repausat în calitate de paroh la Botiz în 
18725, 

Ajuns la Seini, „cu sufletu-i dornic de 
fapte mari, găseşte teren de muncă în ogor în- 
țelenit. Munca, răbdarea şi jertfa lui va face 
dintr-o comunitate săracă şi dezorganizată, un 
centru luminos al rezistenței noastre naţionale, 
iar din George Maniu, un erou al frământărilor 
noastre de veacuri, figură luminoasă de preot 
român, izvor de încurajare pentru vremuri gre- 


Ibidem. 
Viorel Câmpean, Preoţi din Sătmar, mss. 
Ibidem. 

le”!, Dorinţa de a întemeia şcoli pentru românii 
din ţinut a avut-o mereu, încă din 1853 semnând 
şi el un memoriu al intelectualilor români din 
Sătmar, în acest sens“. Peste un an, alături de 
protopopul Simion Erdâs, de solgăbirăul 
Skoday László şi de 21 de săteni fruntaşi din 
Seini, se obliga să asigure „un mod de vieţuire 
mai cuviincioasă pe sama unui învățător 
înzestrat”. 

Sprijinea învăţământul românesc din toate 
spațiile locuite de români. Astfel, este prezent 
alături de protopopul Ştefan Bilţiu, care a şi 
ținut un frumos discurs, la şedinţa de constituire 
a Societăţii de lectură a tinerilor studioşi români 
din Oradea, care s-a desfăşurat în 10 octombrie 
1852, în prezenţa unui public numeros . De no- 
tat faptul că mulți elevi şi studenţi români din 
Oradea erau originari din părțile Sătmarului. 
George Maniu s-a distins ca unul dintre spri- 
jinitorii constanţi ai societăţii, alături de pro- 
topopii de Satu Mare, loan Dărăbant şi de Eriu, 
George Pop”. 

Dar să revenim la lăcaşul de rugăciune al 
românilor din Seiniul acelei vremi. Era o bise- 
ricuţă de lemn situată pe uliţa țiganilor în care nu 
încăpeau cei 2051 de credincioşi. Predecesorul 
său întru slujire fusese nevoit să părăsească pa- 
rohia datorită unor neînţelegeri cu enoriaşii; nici 
George Maniu nu a întâlnit la Seini o „pajişte cu 
miei”, în 1853 fiind acuzat că a „păgubit biserica 
însuşindu-şi bani din lada bisericii, dând îm- 
prumut partizanilor săi, apoi folosind în interes 
personal scânduri din cele ale bisericii. Dar, în 
urma unei inspecții efectuate de loan Anderco, 
protopopul Oaşului, s-au dovedit netemeinice 
acuzele ce i s-au adus de credincioşii răuvor- 
tori”. 

George Maniu a fost prezent la majori- 
tatea evenimentelor la care intelectualii români 
sătmăreni ai vremii sale au luat parte, spre e- 

xemplu: în 1861 la Seini în încercarea de a fonda 
un gimnaziu românesc. Nu vom înşira numele 
tuturor celor care au fost prezenți la Seini în 12 
septembrie 1861 cu nădejdea că se va reuşi în- 
ființarea unui gimnaziu românesc, „văzând lipsa 
cea mare şi simțitoare de un gimnaziu național”. 
Se poate însă spune că a fost prezentă în acea 
toamnă la Seini elita românimii cu simţire na- 
tională din tot comitatul Sătmar, indiferent dacă 
intelectualii aveau funcții în comitat ori erau 
profesori la Beiuş, cum era grupul format din 
George Marchiş, Simeon Popovici Desseanu şi 
Ioan-Silviu Sălăgeanut. 

Nu şi-a uitat locurile natale, în 18 sep- 
tembrie 1861 fiind prezent la Băseşti, unde a 
avut loc conferinţa inteligenței române din păr- 
tile Silvaniei, fiind prezent alături de dr. loan 
Maniu, loan Galu, Demetriu Coroianu, dar şi 
grupul de profesori de la Beiuş amintit mai sus. 
De precizat că evenimente importante erau în 
curs în părțile acestea, în urmă cu o săptămână, 
după cum am arătat, având loc întâlnirea de la 
Seini în cauza înființării „gimnaziului național”. 

În iulie 1868 George Maniu este prezent 
pe lista semnatarilor unui protest în spiritul Pro- 
nunciamentului, împotriva dualismului austro- 
ungar, aceştia exprimându-și totala adeziune fa- 
tă de acel act programatic! Ă 

Ierarhic, şematismul de Gherla din 1867 
ni-l prezintă ca înlocuitor al vicearhidiaconului 
Simion Erd6s, paroh la Apa, dar de remarcat 
faptul că totuşi deţinea funcția de inspector 
peste şcolile confesionale româneşti din district, 
fiind în acelaşi timp asesor consistorial şi co- 
misar delegat în cauzele matrimoniale . 

S-a remarcat ca unul dintre primii membri 
ai „Astrei” pe meleagurile sătmărene, alături de 
Vasile Anderco, Petru Bran, Moise Sora Noac, 
Dumitru Keresztelki, etc.!? A luptat mult pentru 
ajutorarea studenților români aflați în grele 

193. 


10 *** Lupta românilor din județul Satu Mare pentru făurirea statului național unitar român. Documente 1848- 


1918, Bucureşti, 1989, pp. 162-164. 


11 Şiematismulu Veneratului Cleru a nou înființatei diecese a Gherlei pre anulu dela Christosu 1867, Gherla, 1867, 


pp. 196-197. 


12 *** Lupta românilor din judeţul Satu Mare pentru făurirea statului naţional unitar român. Documente 


1848-1918, Bucureşti, 1989, pp. 141-142. 

nevoi!. Nu a uitat însă nici de frații români din 
Bucovina, aflaţi şi ei sub aceeaşi stăpânire, aju- 
tând băneşte în 1871 „societatea pentru cultura 
şi literatura română”. În acest moment remar- 
căm prezenţa pe lista celor care au cumpărat 
lozuri în favoarea acestei asociaţii a soţiei pro- 
topopului George Maniu, Maria Şomlai”. 

Era apropiat de preotul-profesor beiuşan 
loan-Silviu Sălăgeanu, căruia în 1865 îi scrie cu 
lux de amănunte despre desfăşurarea alegerilor 
pentru dietă în comitatul Satu Mare”. 

Ştim că era un vajnic susținător al „foilor 
românești” ale vremii, de pildă Gazeta Tran- 
silvaniei şi Suplimentul acesteia, Foaie pentru 
minte, inimă şi literatură”. Presupunem că era în 
strânsă legătură de prietenie cu fondatorul, edi- 
torul şi redactorul responsabil al Federațiunii, 
profesorul Alexandru Roman, căruia îi scrie în 
1871, solicitând un abonament, dar face referire 
şi la climatul politic din zonă”. Era foarte inte- 
resat de procurarea lucrării lui Alexandru Pa- 
piu-llarian, Istoria românilor din Dacia supe- 
rioară, lucru semnalat de către studentul pe 
atunci lacob Brânduşan, care îi transmitea 
autorului dorinţa lui George Maniu de a procura 
cartea, precizând că acesta fusese în toamna lui 
1852 la Oradea împreună cu protopopul de Baia 
Mare Ştefan Bilţiu, prilej lămurit de noi mai 
sus€. 

Casa lui din Seini era locul de întâlnire a 
fruntaşilor români din zonă. Se pare că Vasile 
Lucaciu „îşi petrecea în tinereţe o mare parte a 
vacanței în casa acestui mare român şi cele au- 
zite şi văzute aici l-au determinat în bună parte 
să apuce calea grea, dar glorioasă, a luptelor 
naționale” 

George Maniu este cel care a reuşit să 
ducă la bun sfârşit demersurile inițiate de către 
antecesorul său în parohia Seini pentru achi- 
ziționarea unui teren în centrul Seiniului în ve- 
derea construirii unei biserici, a unei şcoli şi a 
casei parohiale. Bogătaşul ungur Darvai Filip, 
neînduplecat în a vinde teren „valahilor” din 
Seini, a pierdut o sumă imensă la jocul de cărți, 
rămânând şi cu o datorie de 2000 florini ce 

trebuiau plătiți în termen de 24 de ore, după cum 
prevedea codul de onoare al jucătorilor de cărți. 
Prietenii săi maghiari nedispunând de o ase- 
menea sumă, a fost nevoit să apeleze la „popa 
valah”. În timp ce preotul făcea contractul, preo- 
teasa număra din „cesleu” cei 2000 de florini. 

Prima biserică de zid a românilor din Seini 
s-a început a se zidi în primăvara anului 1876 
sub preoția lui George Maniu, la a cărui re- 
pausare construcţia ajunsese până „la fereşti”; 
biserica ajunge sub acoperiş abia în 1880, când 
paroh era deja părintele Alexiu Berinde, con- 
strucția fiind finalizată abia după mai mult de 
două decenii, sfințirea săvârşindu-se în 8 no- 
iembrie 1910. 

Astfel, mai puţin din banii sărmanilor eno- 
riaşi români din Seini şi mai mult cu cei din 
venitul macedo-româncei Mariei Şomlea, dar 
îndeosebi prin stăruința  preotului-cărturar 
George Maniu, s-a reuşit găsirea unui loc po- 
trivit pentru înălţarea unei biserici româneşti 
monumentale în centrul Seiniuluis. 

George Maniu a trecut la cele veşnice în 8 
septembrie 1876 la Seini”. Cei care l-au cu- 
noscut şi apreciat: Vasile Lucaciu, Iuliu Co- 
roianu, Sabin Coroianu, lacob Brânduşan, au 
strâns suma de 3000 de florini cu care i-au ri- 
dicat în 1882 un frumos monument în cimitirul 
de pe „uliţa Băii” din Seini, care şi azi îi stră- 
juieşte mormântul, şi pe care este încrustat: „În 
memoria lui George Maniu, prietenii lui, anul 
188210. Ridicarea monumentului funerar de- 
monstrează prețuirea de care s-a bucurat pro- 
topopul Maniu, iar faptul că şi astăzi este în- 
grijit, contrazice afirmaţiile că românii nu ştiu să 
cinstească memoria înaintaşilor. 

Înrudirea lui George Maniu cu familia Co- 
roianu este bine cunoscută; acum ştim şi că dr. 
Vasile Lucaciu a avut multe de învăţat în casa 
protopopului George Maniu. 

Legătura cu avocatul Iacob Brânduşan o 
cunoaştem mai puțin, deşi ştim că şi cu acesta a 
purtat corespondenţă, erau foarte familiari, tâ- 
nărul numindu-l într-o epistolă pe care i-o adre- 
sează lui George Maniu, „unchiule”. Pe când era 


Idem, pp. 152-153. 
Idem, pp. 122-124. 
Idem, p. 75. 

Idem, p. 154. 


G. Barbul, art. cit.. 
Gh. Pop, T. Pop, op. cit., p. 207; G. Barbul, art.cit.. 

1877, Gherla, 1877, p. 213. 


Maramureşenii în lupta pentru libertate şi unitate naţională: Documente. 1848-1918, Bucureşti, 1981, p. 121. 


*** Corespondenţa lui Alexandru Papiu-Ilarian, vol.1, Cluj-Napoca, 1972, p. 114. 


Schematismus Venerabilis Cleri Dioecesis Szamosujvariensis graeci ritus catholicorum pro anno a Christo nato 


10 Valentin Băinţan, Şişeştii părintelui Dr. Vasile Lucaciu — Contribuţii bibliografice —, Baia Mare, 1998, p. 199. 

avocat la Arad, Iacob Brânduşan îi trimite o 
scrisoare, comunicându-i că i-a trimis cele trei 
memorii ale românilor arădeni din iulie 1860, 
9/23 mai 1861, 19/31 mai 1861, adresate lui 
Andrei Şaguna, Comisiei permanente de la Si- 
biu şi deputaţilor români din Dieta de la Pestal. 

De remarcat pentru esenţializarea contex- 
tului luptei românilor pentru drepturi politice şi 
culturale în Sătmar este relaţia dintre protopopul 
George Maniu şi arhidiaconul Sătmarului, pa- 
roh de Carei, Toma Şorban. Corespondenţa lor, 

Chiar şi atâta câtă a rămas posterităţii, demon- 
strează conlucrarea forțelor româneşti din Săt- 
mar întru dobândirea drepturilor legitime“. 

Considerat, pe bună dreptate, „un brav 
luptător pentru drepturi naţionale”, rămâne în 
sarcina istoriografiei româneşti să şteargă col- 
bul uitării de pe memoria lui George Maniu”. Nu 
este însă lipsită de interes nici urmărirea des- 
tinului soției acestuia, Maria Şomlea, reprezen- 
tantă a comunității macedo-române din părțile 
Sătmarului. 


Biserica Ortodoxă şi stradă din Seini la 1940 


1 *** Maramureşenii în lupta pentru libertate şi unitate naţională: Documente. 1848-1918, Bucureşti, 1981, p. 97. 

2 Vezi pentru această problemă documentele cu nr. 53, 54, 56, 70, 83, 88 din vol. *** Lupta românilor din judeţul 
Satu Mare pentru făurirea statului național unitar român. Documente 1848-1915, Bucureşti, 1989. 

3 Viorel Ciubotă, Trei scrisori inedite ale „Asociaţiei naționale în Arad pentru cultura şi conservarea poporului 
român” în „Satu Mare. Studii şi comunicări”, IX-X, 1992-1993, Satu Mare, p. 141. 

4  V. Câmpean, George Maniu, o personalitate a Sătmarului epocii moderne, „Citadela”, Satu Mare, an III, nr. 


7-8-9 (17-18-19), iulie-august-septembrie 2009, pp. 5-6. 

Despre aromâni în câteva cuvinte 


Prof. Dan LĂZĂRESCU 


Membru fondator al Despărțământului „Vasile Goldiş” — ASTRA Arad 


omanitatea orientală, altădată co- 

R ni preponderentă, economic, 

demografic, cultural, ca o conse- 

cinţă a marilor mişcări de populații dintre sec. al 

IV-lea şi al XIV-lea din Peninsula Balcanică, a 
rămas concentrată în patru dialecte distincte: 

— dacoromânii, în sudul şi nordul Dunării, 
singurii ajunşi la construcție statală, cultură pro- 
prie, limbă literară, viaţă economică etc. 

— aromânii, al doilea grup numeric, lo- 
cuind în sudul Dunării până în centrul Greciei, a 
fost dislocat din zonele de baştină ajungând 
peste tot. Prin tradiţie păstori, dar şi meseriaşi, 
comercianţi, au dat mulți intelectuali, oameni de 
seamă în favoarea ţărilor în care au locuit. Sunt 
de religie ortodoxă. 

— meglenoromânii, înrudiţi cu ei, sunt pu- 
tini numeroşi, agricultori, de religie ortodoxă 
sau islamizați. 

— istroromânii, practic dispăruţi prin con- 
topire cu alții. 

Aromânii au constituit o grupă romanică 
importantă. Surse istorice de limbă greacă şi 
latină vorbesc mai accentuat sau tangenţial des- 
pre această populaţie romanică. 

În Macedonia, Tesalia, Epir, a fost fixată 
zona în care au trăit înainte de sec. al VII-lea, în 
Bulgaria superioară, în munții Serbiei de sud. 
Azi locuiesc în întreaga Peninsulă Balcanică, în 
nordul Greciei, în Albania de sud, în zona Ohrid, 
în Rodopii Bulgariei, în România, în Dobrogea. 
Este vorba de grupuri mai numeroase, care îşi 
conservă limba şi tradițiile. 

Cele mai vechi texte şi inscripții în aro- 
mână sunt greu de înţeles datorită alfabetului 
grec utilizat. Intensificarea legăturilor în aro- 
mâna scrisă are loc în sec. al XVIII-lea ca ur- 
mare a procesului de mutare la oraşe a unei bune 
părți a acestora, chiar dacă oraşe proprii au apă- 
rut încă din sec. al XIV-lea, cum este cazul cu 
Moscopolea şi Sipcea. La Moscopolea a func- 
ționat o tipografie între 1730 şi 1769, o şcoală 
(academie) unde se preda gramatica, logica, fizica. 

O primă lucrare importantă cu caracter 
normativ, a fost Abecedarul lui Theodor Ca- 
vallioti, tipărit la 1770 la Veneţia cu alfabet 


grecesc. Veritabil intelectual luminist, autorul a 
cunoscut mai multe graiuri aromâneşti şi, a luat 
cuvinte din toate. S-a preocupat preponderent de 
difuzarea cunoştinţelor practice, fiind o vreme şi 
directorul Academiei din Moscopolea. 

Despre preotul Constantin Ucuta se cu- 
nosc puţine date biografice, destul că a ajuns să 
slujească la biserica macedovlahă din Poznan, 
în Polonia de azi (pe atunci Posen). În anul 1797 
a alcătuit o pedagogie tot cu alfabet grecesc însă 
indiscutabil aromânească prin substanță şi adre- 
sare. 

Începutul sec. al XIX-lea a cunoscut acti- 
vitatea lui Daniil Moscopoliteanul (1754-1825) 
cu a sa Învățătură introducătoare tipărită la 
Veneţia în 1802 tot cu alfabet grecesc. 

Sub influenţa ideilor lui Petru Maior, al 
cărui prieten a fost, a alcătuit două lucrări ti- 
mişoreanul Gh. Constantin Roja, decedat la Lu- 
goj în 1847 în timpul unei epidemii de ciumă. A 
studiat medicina la Pesta, unde a şi publicat 
prima sa lucrare de istorie, în limba greacă şi 
germană: Untersuchungen uber die rumanier, 
Pesth, 1808, adresată mai ales străinătăţii. 

În anul următor a alcătuit lucrarea Mă- 
iestria giovăsirii româneşti Buda. Din păcate 
practica medicală l-a împiedicat să se mai ocupe 
cu scrisul. A fost un intelectual informat, cu- 
noştea 14 limbi. 

Secolul al XIX-lea a cunoscut alți inte- 
lectuali aromâni, cu o notabilă activitate. 

În anul 1999, la 15 iunie, Consiliul Eu- 
ropei a ratificat Recomandarea nr. 1.333/1997 
privitoare la aromâni; conform acestei Reco- 
mandări, statele în care activează comunităţi 
aromâneşti trebuie să le acorde acestora dreptul 
de a introduce limba în şcoli, biserici, în mass- 
media, să fie subvenţionate asociațiile culturale 
aromâneşti. 

Această Recomandare nu a fost urmărită 
prea insistent, dar a mai calmat pornirile dez- 
naționalizatoare la adresa lor. 

În GRECIA, aromânii au o populaţie de 
aproape 600.000 oameni, concentrați în zonele 
amintite, dar şi în oraşe importante. Aceştia au 
furnizat Greciei un mare număr de politicieni, 

eroi, intelectuali, care au contribuit la propăşirea 
statului. Cu toate acestea, limba aromână a fost 
coborâtă pragmatic la nivelul de limbă de fa- 
milie cu principiul „păstraţi-vă obiceiurile, uita- 
ți-vă limba!”, principiu respectat în mod sălbatic 
ani în şir. 

În BULGARIA, după migrarea spre Ro- 
mânia se părea că au încetat să mai existe colec- 
tivităţi, mai ales că în anchetele sale, la 1908, 
Gustav Weigand le-a aflat peste tot. Au rămas 
azi cam 5.000 vorbitori, cu grupări mai mari în 
Peştera (700) şi Sofia (500). 

În ALBANIA, potrivit estimărilor aromâ- 
neşti se află 250.000 aromâni, în vreme ce sta- 
tisticile oficiale dau 60.000. Aceştia şi-au con- 
stituit asociaţii, iar în 1992 au ţinut la Tirana un 
Congres al Aromânilor cu participare din vestul 
Europei şi America. 

În anul 1992 a fost redeschisă biserica 
aromânească din Corcea, construită de ei în 
1936. Nu au programe în aromână la TV şi radio 
şi doar într-o şcoală se studiază şi aromâna. 

În Republica MACEDONIA, prin Consti- 
tuție, aromânii sunt recunoscuţi ca minoritate. 
După estimările lor sunt azi cam 80.000, dar 
cifrele oficiale vorbesc de 8462 declaraţi la re- 
censământul din 1994. 

Ca urmare au programe radio, TV, au pe- 
riodice proprii, şcoli proprii, au dreptul de a 
studia în România. Constituie o minoritate acti- 
vă şi conştientă de sine. 

În SERBIA au ajuns mai ales după distru- 
gerea Moscopolei şi s-au fixat în Belgrad şi 
împrejurimi. Un alt val a sosit ca urmare a per- 
secuţiilor greceşti. In Belgrad există o asociaţie 
de aproximativ 500 de membri. La recensăminte 
cea mai mare parte sunt asimilați. 

În ROMÂNIA, la recensământul din 1977 
s-au înregistrat 664 aromâni şi 1.174 macedo- 


Ponivka, Macedonia, 2010. Foto: Vasile Şoimaru 


neni. În 2002 s-au declarat aromâni 25.053 iar 
1334 macedoneni. Există asociaţii aromâneşti, 
edituri, periodice, au contacte cu cercuri aro- 
mâneşti din alte țări. Grupul aromânesc din Ro- 
mânia s-a afirmat ca cel mai energic, doritor 
să-şi conserve şi dezvolte conştiinţa de sine. Au 
furnizat culturii româneşti personalități impor- 
tante ca fam. Papahagi, Andrei Şaguna, Ion 
Pacea, Emanoil Gojdu, fam. Mocsoni, şi mulți 
alții. La studiul complex al vieţii aromânilor, un 
rol deosebit au avut savanți austrieci şi germani 
ca Gustav Weigand, Max Demeter Peyfuss, Jo- 
hann Thunmann, Thede Kahl şi alții. Aceştia au 
arătat că, peste tot unde trăiesc aromânii, au 
contribuit la progresul ţării, s-au dovedit cetă- 
teni de încredere. 

Bibliografie minimă în română: 

1). Bolintineanu, D.: Călătorii la românii 
din Macedonia şi Muntele Athos, Bucuresci, 
1863. 

2). Capidan, Theodor: Macedonoromânii, 
Bucureşti, 1942. 

3). Caragiu-Marioţeanu, Matilda: Dode- 
calog al aromânilor. Constanţa, 1996. 

4). Cândroveanu, Hristu: Aromânii ieri şi 
azi. Craiova, 1995. 

5). Hâciu, Anastase: Aromânii..., Focşani, 
1936. 

6). Kahl, Thede: Istoria aromânilor,. Bu- 
cureşti, 2006. 

7). Papahagi, Tache: Aromânii... Bucu- 
reşti, 1932. 

8). Popescu, Radu; Balkanski, Todor: 4- 
românii din Rodopii Bulgariei, Craiova, 1995. 

9). Peyfuss, Max D. Chestiunea aromă- 
nească, Bucureşti, 1994. 

10). Turculeţ, Adrian: Dialectologie ro- 
mână, laşi, 2002. 

Moscopole, inima poporului aromân 


rivindu-l azi — un mic sat de munte 

Ph Sud-Estul Albaniei, cu o popu- 

lație de câteva sute de locuitori -, cu 

greu îți vine a crede că Moscopole era, în secolul 
al XVIII-lea, al doilea oraş balcanic ca populaţie 
şi prosperitate. Într-adevăr, în zilele sale de glo- 
rie, Moscopole număra 60.000 de locuitori, în 
marea lor majoritate aromâni. 
Oraşul avea aproximativ 70 de 
biserici, manufacturi, bănci, şi 
chiar o tipografie (prima din 
Balcani) şi o universitate (No- 
ua Academie sau Hellenikon 
FrOntisterion, fondată în 
1744). Spre sfârşitul secolului 
al XVIII-lea, comerțul era în- 
floritor, dar a apărut şi o ade- 
vărată efervescenţă culturală, 
publicându-se numeroase cărți 
atât în greacă, cât şi în aro- 
mână, în alfabetul grec. În 1770, aici a apărut 
primul dicționar al celor 4 limbi balcanice mo- 
derne — greacă, albaneză, aromână şi bulgară. În 
1769 a început o serie de atacuri asupra oraşului, 
primele venind din partea otomanilor, apoi, în 
1788, culminând cu atacul trupelor albaneze 
conduse de Ali Pasha. În urma acestuia, lo- 
calitatea a fost distrusă complet. În timpul celor 
două războaie mondiale, oraşul a suferit noi 
distrugeri. Din vechiul oraş au mai supraviețuit 
doar şase biserici, mănăstirea şi podul de la 


Anca GOJA 


Sfânta Vineri. În anul 2002, cinci biserici au fost 
trecute pe lista primelor 100 de monumente aflate 
în pericol de dispariție. 

Anul acesta, de Sărbătoarea Adormirii 
Maicii Domnului (Sfântă Mărie Mare), aromâ- 
nii au organizat prima mare întâlnire a lor, la 
Moscopole, în regiunea Korce din Albania. Sub 
denumirea generică „„Moscopo- 
le 2010”, manifestările s-au de- 
rulat timp de cinci zile (12-16 
august), cu participarea a mii de 
aromâni din Albania, România, 
Bulgaria, Macedonia, Grecia, 
Serbia, SUA, Franța şi Germa- 
nia. Au avut loc workshop-uri 
şi conferinţe pe teme legate de 
istoria oraşului, identitatea aro- 
mânilor şi situația actuală a a- 
cestui popor, dar şi spectacole 
cu muzică şi dansuri tradiți- 
onale. În data de 15 august, festivitățile au în- 
ceput cu o missa solemnis la Biserica Sfânta 
Maria din Moscopole, au continuat cu cântece şi 
dansuri ale comunităţilor de aromâni din Bal- 
cani şi s-au finalizat cu o Corlu Mari (Hora 
mare). Evenimentele au fost organizate de Con- 
siliul Armânilor, ONG internațional cu sediul la 
Moscopole, fondat în 2005 de comunităţi de 
aromâni din Albania, Macedonia, Serbia, Bul- 
garia şi România, precum şi de către ONG-uri 
ale aromânilor din diaspora. 


a dă a 
i > Să 


Moscopole, Albania. Foto: Vasile Şoimaru 


DECEMBRIE 2010 


r 


Declaratsia di Moscopoli 


- 23 di sumedru 2005 


Di cara vidzumu (luyursimu): 

Câ pidimolu a organizatsiiloru di pânâ tora, ahurhinda di la 1990, agiută 
multu ca ideea armâneascâ s-aprindă (s-iasâ tu miydani, s-iasâ ditu cata- 
combă, s-fitruseascâ), u tsanu yii cândila a vreariljei ti limbă shi ti fară; 

Câ a bârniloru di pânâ tora lâ si pricadi tută tinjia ti curbanea tsi u featsiră 
trâ armânami, trâ dorlu cu cari adusirâ dukearea ti soie, praxea tu taifa, 
mushuteatsa a purtaticlui, frunimeatsa tu harauâ, pistea crishtină, inatea ti 
lucru; 

Câ lucurlu ankisitu di eali va dutseari ma ninti, tu ună altâ arad, pi doauăâ 
dipli, lucrarea deadunu, pi idyea minti shi isharea tu Evropa, ca populu evro- 
peanu; 


Noi, delegatslji pitricuts di la farili armaneshtsa di Rumânii, Vâryârii shi 
R.Makidunia, AFA(Frântsie) shi ULCA(Ghirmânie), lomu aua apofasea s-ascu- 
lămu deadunu aestu Consilu a Armânjiloru. Nâ adunămu tora shi cu sotslji ditu 
Arbinishie, tiniri cu vreari ti Armânami, cu shteari shi cari sh-loarâ borgea 
s-adunâ tu unâ Farâ Armâneascăâ ditu Arbinishie. Dealihea dukimu câ Armânjlji 
himu aua di daima sh-că tuts aspunu di daima idyiulu zboru: „hiu atsea tsi hiu”. 

Tuts cu idyea vreari shi shteari câ himu unu populu, aleapsimu Moscopole 
scamnu a Consillui, a Armânamiljei. Tu aestu locu di pirmithu shi yisu, di istorie 
armâneasca shi evropeană, di cultură shi simbolu di moarti shi anyeari, va u 
crishtemu aestă institutsii evropeană. 

Ca un popul ahoryea sh-cu unâ identitati proprii, tsi bâneadzâ tu Balcanu/ 
Evropa, Armânjilji voru s-hârseascâ di tuti ndrepturli ditu Conventsia Cadru ti 
Minoritătsli Natsionali, timiljiusitâ pi Ndrepturli fundamentali a Omlui, pri- 
vidzuti tu CARTA ONU. Ti aesti ndrepturi Consillu a Armânjiloru va s-dishcljidâ 
caljiuri di dialogu cu institutsiili shi autoritătsli ditu cathi cratu iu bâneadzâ 
Armânjilji shi cu institutsiili evropeani. 

Adunats aua tu mushata Moscopoli, anvârligats di muntsăâlji tsi liga 
Armânamea di Pindu, Gramosti, Epiru shi Tesalii, Makidunii shi Ohrid, Bitola 
shi cama alargu pri iu elji baneadza adză, nâ dukimu tu fuljiaua di iu 
s-arâspândiră kimati kimati aua shi cama di doaua suti di anji. Tutu aua, sumu 
aestu mushatu tseru (urano) di toamnă, di cara ishimu di la sâmta liturghii pi 
armâneashti cu tsintsi preftsâ ditu basearica Ayiu Nicola, dukimu câ 
Moscopolea va u apridunâ diznău Armânamea. 

Dumnidzălu va nâ da putearea s-u cristhemu limba armânească shi s-nâ 
aspunemu Armânji tu etili tsi yinu. Cumu dzâsi preftulu tu dyeavasi, daima 
s-pistipsimu că tuti atseali tsi lâ câftămu va li avemu. 

O carte asumată şi scrisă numai la persoana întâi plural 


Aromânii: Pretutindeni - Nicăieri 
(Armanyi: lutsido - luva) 


savantul Leopold von Ranke şi „se- 

col al naționalităților”, a însemnat, şi 
pentru Balcani — acest „butoi cu pulbere al Eu- 
ropei”, ocazia unor descătuşări etnice fără pre- 
cedent. În Balcani, adică spaţiul delimitat de 
teritoriul Greciei şi Marea Adriatică, de Dunăre, 
la nord şi Marea Mediterană, la sud toate na- 
tionalitățile îşi încropeau state, după o altă ma- 
trice decât cea apuseană (adică în jurul unei 
armate), ci, în primul rând, în jurul unor con- 
cepte cultural-istorice şi tradiţional-etnice. Între 
națiunile aflate pe calea definirii conştiințelor 
lor naționale, una avea să încerce un destin apar- 
te; adică, pe de o parte, era un fragment al unei 
națiuni mai mari, dar aflată la o distanţă relativ 


Can al XIX lea, numit de către 


PRETUTINDENI - NICĂIERI 
(ARMANII: IUTSIDO.- IUVA) 


Pramier 


mare, pentru acea perioadă istorică şi fără să 
poată deveni un scut sigur şi imediat, iar în altă 
ordine de idei, era formată dintr-o constelație de 
grupuri, aparţinând aceleiaşi etnii, dar presărate 
de destin, în tot cuprinsul balcanic. În plus, da- 
torită unei anumite „specializări” istorice (oie- 
ritul, păcurăritul/picuritul), unele din aceste 
grupuri de populaţie duceau un trai cvasinomad 
sau transhumant. 

Discursul istoriografic de faţă: Aromânii: 
Pretutindeni - Nicăieri (Armanyi: lutsido-luva), 


Lector univ. dr. Ilie GHERHEŞ 


apărută la Editura Premier, Ploieşti, 2007, 160 
pagini, (la care se mai adaugă şase pagini cu 
fotografii şi două pagini cu patru hărți ale sta- 
telor unde sunt răsfirați aromânii) al doamnei 
profesor Emilia Luchian, se dovedeşte a fi o 
realizare monografică sumativă, definitorie, cu 
reale valenţe de crestomaţie a subiectului de 
referință. 

Arhitectonica lucrării este una cât se poate 
de coerentă, specifică, îmbinând măiastru con- 
strângerile unei lucrări de gen, cu dulceaţa lă- 
muritoare a citatelor ispititoare intelectual, alese 
cu deosebită parcimonie, cu elocventă şi, chiar, 
erudiție. De-a lungul cărții la care facem re- 
ferință, cititorul este provocat să trăiască afectiv 
discursul istoric, deoarece ordinea lumii aro- 
mâne, descrisă diacronic, rezonează genetic, de 
la conştientizarea originii de limbă şi de neam 
(daco-română şi/sau traco-română), până la 
cristalizarea aceleiaşi conştiinţe naționale. 

Prevăzută cu o „Motivare”, cu opt părți, 
(adică opt capitole centrate pe tot atâtea subiecte 
fundamentale), „Concluzii”, un „Studiu de caz”, 
un „Proiect de recomandare privind limba şi 
cultura aromânilor”, o „Bibliografie” generală 
(pe lângă notele ce anturează fiecare capitol) şi 
trei anexe, volumul de față epuizează tot evan- 
taiul tematic al unei monografii de ținută. 

Pradă căzând, probabil, propriei noastre 
subiectivităţi despre autoarea, dascăl de Istorie, 
putem constata, totuşi, că fiecare capitol, îm- 
preună cu „motto-ul” ce-l înnobilează, enunță 
lămuritor, „conţinutul” subiectului de tratat. 

În Partea I Originea aromânilor-argu- 
mente, insistând cu acribie ştiinţifică asupra su- 
biectului, autoarea arată că aromânii sau ma- 
cedoromânii sunt reprezentanți ai romanităţii de 
sud, au aceeaşi origine cu românii nord-dună- 
reni, vorbesc un grai al limbii române unitare, 
simt româneşte şi se numesc pe sine „armâni”, 
„ramani”, „rumâni” şi „români”. Încercând un 
excurs prin cvasitotalitatea istoriografiei pro- 
blemei, autoarea prezintă concepţiile celor mai 
valoroşi istorici români şi străini, denumirile cu 
care-i gratulau popoarele din Balcani pe aro- 
mâni concluzionând: „Aromânii sunt românii de 

la sud de Dunăre şi atestă istoric dovada unei 
continuități româneşti milenare în Peninsula 
Balcanică, în ciuda slavizării, grecizării şi pri- 
gonirilor sociale de-a lungul secolelor. Ei sunt 
descendenţii direcți ai foştilor traci sud-dună- 
reni romanizați”. 

In Partea a II a a lucrării ne sunt prezentate, 
după locurile unde sunt întâlniți, după port şi alte 
criterii de denumire, principalele „ramuri de aro- 
mâni: pindenii — cea mai numeroasă, gră- 
moştenii, fărşeroții, muzăchiarii, arnăuchenii (ar- 
năuţii), meglenoromânii ş.a. Subliniind condiţiile 
istorice, socio-ocupaţionale, care au determinat o 
fizionomie aparte a acestor grupuri, autoarea 
constată, paremiologic (Rău cu rău, dar mai rău 
fără de rău!) că turcii i-au recunoscut ca națiune 
(1905), iar pe timpul Imperiului Otoman, aro- 
mânii aveau dreptul la şcoli în limba maternă 
(aromână şi română) şi la biserică. 

A patra parte a lucrării, dedicată „meşte- 
şugurilor şi artei la români”, debutează cu un 
„motto” semnat de Pericle Papahagi, în fapt o 
definiție a economiei autarhice practicate de 
aceşti români sud-dunăreni: „Nu există sat şi 
comună aromânescă în care să nu înflorească tot 
felul de meserii, precum croitoria, ceasornică- 
ria, armureria, cuțităria, fierăria, argintăria, lem- 
năria, săpuneria, țesătoria, căldărăria şi altele”. 

Ilustrând cele enumerate în „motto” au- 
toarea indică unele din domeniile în care au 
excelat şi pe plan internațional aromânii, con- 
siderând că măiestria lor se datora şi faptului că 
erau umblaţi mult prin lume, fiind premiaţi la tot 
felul de târguri de profil, oscilând şi performând 
în domenii foarte diverse, de la mari construc- 
tori, arhitecţi, până la falsificatori neîntrecuți de 
monede. Cu toate acestea erau consideraţi „cea 
mai morală rasă din Balcani”, o „rasă excep- 
țională”, care „au îmbrăcat mândria şi aroganța 
albanezilor şi turcilor cu costume strălucitoare 
ŞI pompoase”. 

Capitolul Aromânii-tradiții şi moralitate, 
corespunzător părții a V-a, după ce subliniază, 
că aromânii sunt o civilizație deosebită în Bal- 
cani, mai consemnează cinic, că cine a vorbit 
rău despre români, în general, a vorbit la fel şi 
despre aromâni. Intr-un alt registru, toate repe- 
rele care definesc tradițiile şi moralitatea acestui 
grup etnic, nu sunt decât încă o dovadă a unităţii, 
cu cele ale fraților de la nord de Dunăre, din 
„țara mamă — România”. 

În partea a VI-a, Suferințele aromânilor, 
sunt enumerate, pe rând, câteva din evenimen- 

tele la care au luat parte aromânii din Balcani, 
evenimente istorice care, de cele mai multe ori 
nu erau ale rasei lor, ci ale etnicilor cu care 
conviețuiau, dar care le-au adus, de cele mai 
multe ori grave prejudicii, chiar dacă ei, aro- 
mânii, erau consideraţi a fi „sarea în bucate a 
Balcanilor”, înclinând de multe ori, hotărâtor, 
balanţa confruntărilor. 


Cu toate că „aromânii au fost nevoiţi să se 
adapteze mereu” şi chiar dacă după fiecare eve- 
niment istoric major au ieşit, în general, mai 
vlăguiți, mai năpăstuiți, de o parte sau de alta, 
aflate în conflict; de fiecare dată, atunci când îşi 
vedeau năruite idealurile, lor le mai rămânea o 
speranţă: „refugiul”, întorsul la „sânul maicii - 
România”. 

Capitolul al VII-lea, cel referitor la Aro- 
mânii-creatori de cultură, poate fi clasificat, 
după conţinutul său valoric, ca un capitol al 
patrimoniului național, ca un fragment de cul- 
tură şi civilizație europeană şi internațională. 
Fără a intra în detaliile fascinante ale acestei 
aserțiuni vom delibera, totuşi, că Imperiul Bi- 
zantin, din toată măreţia şi eleganța lui istorică 
şi-a cedat anumite trăsături, sufletului şi minții 
agere româneşti, lăzii de zestre a unei etnii ur- 
maşe, purtată cu grijă apoi, prin văile şi munţii 
Balcanilor, de-a lungul şi de-a latul lor, de-a 
înaltul lor şi a Istoriei, până azi. 


În penultima parte a lucrării, respectiv a 
VIII-a, referitoare la românii de la nord de Du- 
năre, se subliniază, în primul rând, fizionomia 
etnico-spirituală comună, sau după cum observa 
D. Cantemir „ei nice cum în ceva se deose- 
besc”, iar în al doilea rând, fondul etnic moeso- 
dacic comun. Cu delicateţea aferentă, după ce 
autoarea subliniază legăturile permanente şi 
inerente între români şi aromâni, legături/relații 
bazate pe „ineluctabile nevoi economice” şi pe 
„instinctul de conservare etnică”, distinsa au- 
toare ar fi trebuit poate, să ilustreze mai în de- 
taliu faptul că mediul prielnic de la nord de 
Dunăre, în care se puteau integra „natural”, a 
constituit un „magnet” protector pentru românii 
sud-dunăreni, dar şi o perspectivă nefirească, 
paradoxală, de secătuire a vetrelor de aromâni 
din sudul Dunării. 

În ultimul capitol (cea de-a noua parte), 
închinat aromânilor de ieri şi de azi se întoc- 
meşte un panegiric (aproape!), încât ar fi su- 
ficient doar să enumerăm numele personalităților 


Ibidem, p. 32 
Ibidem 
Ibidem, p. 86 

istorice răsărite din sânul etniei românofone 
sud-dunărene, ca să ne umplem de recunoştinţă 
şi admiraţie istorică, față de aportul acestora la 
construcția şi devenirea statului național român, 
la propăşirea etnonimului de român, în istoria 
europeană şi mondială. 

Pe de altă parte, vorbind strict de românii 
sud-dunăreni, nu putem să nu observăm cali- 
tățile acestei „insule de românitate, într-o mare 
slavă” (şi greacă, n.n.- I.G.) care, prin nevoire 
întru romanitate/românitate, au împlinit, de-a 
lungul a două milenii, un paradox istoric iden- 
titar: au devenit diaspora la ei acasă, rămânând 
în afara destinului, asimilându-se mereu. 

De un farmec intelectual aparte pentru ci- 

titor se dovedesc a fi Studiul de caz: Vechi şi nou 
la negustorii aromâni, Proiectul de recoman- 
dare privind limba şi cultura aromânilor, pre- 
cum şi Memoriile căpitanului Cola Nicea. 

Părăsind, mai îmbunătățiți sufleteşte şi pa- 
triotic, rândurile de faţă, ne exprimăm admirația 
noastră istorică față de partea cea mai veche a 
vetrei noastre româneşti care, în creuzetul traco- 
daco-roman al Balcanilor a sporit, prin lucrarea 
sa, prinosul şi sporul de românitate. Dincolo de 
aceste aspecte demiurgice, nu putem rămâne 
pasivi la imensul efort de asimilare la care sunt 
expuşi coetnicii noştri balcanici, constatând cu 
amărăciune că, pe la margini, ne cam ruinăm, ne 
cam prăvălim din Istorie. 


Thede Kahl: Istoria aromânilor 


ede Kahl este o personalitate im- 
presionantă a istoriografiei europe- 
ne care se ocupă cu probitate în 

special de sud-estul Europei. 

Născut în 1971 în Austria, a studiat geo- 
grafia, slavistica şi bizantinologia la mai multe 
universități europene. A participat de asemenea 
la numeroase proiecte internaționale de cerce- 
tare despre structura etnică a ţărilor balcanice. 
În prezent este membru în Comisia de balcano- 
logie a Academiei de Ştiinţe din Austria şi lu- 
crează la Institutul de Cercetări est şi sud-est 
europene. În anul 1999 şi-a susținut doctoratul 
la Universitatea din Münster cu lucrarea Etni- 

citatea şi răspândirea aromânilor în Europa de 
sud-est. 

O carte de referință despre aromâni a cer- 
cetătorului austriac Thede Kahl este volumul Zs- 
toria aromânilor (Editura Tritonic, Bucureşti, 
2006). 

Studiile cuprinse în această carte au fost 
scrise inițial în alte limbi (germană, greacă, en- 
gleză) şi apoi traduse în limba română de Maria 
Bara (soţia autorului), Codruța Vlad şi Gabriela 
Backe. Volumul este structurat pe 11 capitole şi 
cuprinde articole ce reflectă rezultatele cerce- 
tărilor de teren din sudul Dunării. Autorul în- 
cearcă o definire a aromânilor prin prisma ling- 
visticii şi dialectologiei prezentând fenomenele 
etnicităţii la aromâni. Aromânii mai sunt numiți: 
vlahi, tzntziari, aromani şi rrămâni, iar aromâna 
este considerată a fi pe lângă meglenoromâna, 
istroromâna şi dacoromâna, unul din cele patru 
dialecte romanice din Balcani. 

În capitolul VI este pusă sub lupă ţara în 
care trăieşte majoritatea aromânilor: Grecia. 
Este bine argumentat rolul aromânilor în istoria 
Greciei, rol jucat prin intermediul a numeroşi 
cărturari şi oameni de afaceri aromâni. 

Analiza unor sate (Zagori, loanina, zona 
Epirului) subliniază un paradox: aromâna şi-a 
pierdut treptat importanţa într-un teritoriu po- 
pulat în majoritate de aromâni, fiind înlocuită în 
timp cu limba greacă. „Satele din Zagori sunt un 
bun exemplu pentru a demonstra că o stare eco- 
nomică bună poate arunca în plan secundar 

diferenţele etnice şi poate conduce la crearea 
unei noi identități regionale. Identitatea comună 
„romanică” 1-a unit pe zagoreni indiferent de 
originea lingvistico-culturală şi socio-profesio- 
nală”. Autorul este preocupat de schimbarea 
identității aromânilor din Bulgaria şi chiar din 
România. Apoi face o incursiune în muzica şi 
dansurile tradiționale aromâne care l-au ajutat în 
învăţarea limbii aromânilor: „eu am învăţat aro- 
mâna cu ajutorul muzicii tradiționale şi consider 
că muzica este cel mai bun profesor de limbă”. 

Într-un capitol autorul ne prezintă primele 
texte în aromână care au fost parţial cercetate de 
oameni de ştiinţă, istorici şi filologi. Multe 
dintre ele au fost scrise în limba greacă între anii 
1731-1831 fiind greu de abordat, după Thede 
Kahl, din cauza dificultăților de descifrare şi din 
cauza comparației dialectelor aromâne cu alte 
limbi romanice ale Europei de vest. Răspândirea 
aromânilor pe suprafeţe întinse ale Europei de 
sud-est a pus în primplan relațiile cu popoarele 
vecine în detrimentul limbii aromâne. Se vor- 
beşte de existența a cinci grupuri de aromâni 
care pot fi diferenţiate şi prin deosebiri ling- 
vistice. Cercetători precum Weigand, Capidan, 
Papahagi şi Caragiu Marioţeanu împart dialec- 
tele aromâne în două categorii: nordice (fâr- 
şeroții, muzăchearii şi muscopolenii) şi sudice 
(pindenii şi grămuştenii). 

Un capitol al cărții se ocupă de islami- 
zarea vlahilor megleniţi din satul Nânti (Notia 
de astăzi), aflat acum pe teritoriul Turciei, un 
studiu de caz interesant despre asimilare şi con- 
servare, despre islamism şi creştinism. Religia a 
jucat un rol hotărâtor pentru identitatea vlahilor 
musulmani. Ea a dezvoltat posibilitatea iden- 
tității cu alte etnii musulmane şi o aşează în 
acelaşi timp la mare distanţă de rudele de limbă 
(vlahii): „Noi ne-am turcit, dar în inimile noastre 
am rămas creştini. De fapt, am lăsat liturgia de-o 
parte” mărturiseşte un vlah meglenit. 

Ultimul capitol are accente polemice chiar 
din dorinţa de a sublinia adevărul cercetării. 
Spune autorul: „Exact acolo unde istoria este 
mai puţin limpede şi sunt semne de întrebare, 
istoricii şi etnologii amatori îşi dau frâu liber 
imaginaţiei. La acestea se adaugă răstălmăciri şi 
interpretări greşite, care ajung să constituie fun- 
damentul unor teorii ce provoacă, nu de puţine 
ori, conflicte. De aceea nu pot decât să sper că 
această carte va fi premisa unui dialog con- 
structiv, de care toate minoritățile au atât de 
mare nevoie”. 

Preocupat mereu de chestiunea minori- 
tăților, Thede Kahl, călătoreşte mult şi studiază 
fenomenele la faţa locului, contribuind, fără pre- 
judecăţi naţionale, la dezvoltarea cunoaşterii 
Balcanilor cu informaţii actuale. 


Vlahii, aceşti greci nesupușşi! 


utorul cărţii Vlahii, aceşti greci ne- 

A msi este Vasilis Misiris, iar ti- 

tlul ei este tradus: Vlahii, aceşti 

greci nesupuşi! Cartea a apărut la Atena în 1990, 
Editura Nova Thesis şi are 144 pagini. 

Toată cartea este o penibilă strădanie a 
autorului ei de a dovedi că aromânii din Grecia 
sunt greci. „Vlahii nu constituie un neam aparte, 
ei sunt o parte curată din trupul” național al 
grecilor. Contrar tuturor definiţiilor date con- 
ceptului „popor” în toată lumea civilizată, Mi- 
siris consideră că: „Limba, cu toate că este un 
element puternic în determinarea etnologică a u- 
nui popor, în nici un caz nu poate să fie con- 
siderată principalul argument privind originea 
vlahilor”. Dacă un copil s-a născut din părinți 
greci în Africa de Sud, chiar dacă nu cunoaşte 
limba greacă, ci vorbeşte limba băştinaşilor, co- 

pilul este grec, exemplifică Misiris. Doar dacă 
un copil vlah, născut din părinți vlahi, care vor- 
beşte în limba vlahă, dar trăieşte în Grecia, co- 
pilul este grec şi nu vlah, conchidem noi. lată un 
exemplu de distorsionare a logicii. 


Aşa cum autorul cărții consideră „o da- 
torie, dar şi o obligație a grecilor de azi să 
recurgă la moştenirile lor autentice legitime”, pe 
care nimeni nu le-a contestat, adăugăm noi, tot 
aşa considerăm şi noi daco-românii ca „o Da- 
torie, dar şi o obligaţie” de a ne interesa de 
soarta fraţilor noştri vlahi în orice ţară sunt ei, cu 
atât mai mult cu cât ei sunt şi au fost persecutați 
pentru simplul motiv că sunt vlahi. 

Urmează un scurt istoric: 

Nu s-a susținut că între eroii mişcării gre- 
ceşti de la 1821 au fost români. Nu poate fi însă 
contestat faptul că între revoluționarii contra 

otomanilor au fost şi foarte mulți româno-vlahi. 
Aromânii din Grecia şi Macedonia, ca şi cei din 
Bulgaria şi Albania nu aveau şcoli şi biserică în 
limba lor, ei nu erau recunoscuţi ca etnie aparte 
de greci, de slavi şi de albanezi. Grecii şi slavii 
fluturau vlahilor steagul creştinismului, ortodo- 
xismului pentru a-i avea alături în lupta an- 
tiotomană (calul lui Ulise). Dar iată că tocmai 
otomanii au recunoscut existenţa aromânilor din 
Grecia şi Macedonia. Misiris recunoaşte că vla- 
hii din Grecia aveau la 1889, 40 de şcoli în limba 
lor şi o şcoală comercială la Salonic. 

Grecii naționaliști spuneau că: „Nu tre- 
buie să se mire cineva că, pentru a-i anihila pe 
bulgari, trebuie să începem cu românii (K. Î. 
Mazara, Kis Enion). E amintită intervenţia din 
1881 a României în lupta contra „încălcării 
drepturilor omului” şi nedreptatea care se face 
„miilor de persoane de origine română”. Cauza 
aromânilor a fost sprijinită şi de Franța, Anglia, 
Rusia şi Austria. Se recunoaşte că la „8 august 
1881, reprezentanţii cuţovlahilor din Macedo- 
nia, Epir, Thesalia au depus un memoriu am- 
basadorilor Marilor Puteri din Constantinopol 
solicitând ca Vlahii să dobândească aceleaşi 
drepturi şi privilegii pe care le au grecii şi bul- 
garii din Imperiul Otoman”. Tot Misiris, scriind 
despre inspecțiile inspectorului Dumba, spune 
că acesta a furnizat armament „bulgarilor a- 
coliți”, dar nu indică sursa informaţiei, care era 
mincinoasă. 

Limbajul lui Misiris este jignitor, întrucât, 
scriind despre Biserica ortodoxă română, spune: 
„dogma imbecilă, idioată, a patriarhiei...”. Ele- 
nul recunoaşte că la 1892, în Grecia şi Macedo- 

nia erau 10 biserici româneşti şi două biserici 
episcopale: la Ianina şi la Monastir, toate cu 
aprobarea autorităţilor turceşti şi nu elene, iar la 
18 februarie 1896 preoţii româno-vlahi pe care 
biserica îi renumeşte românizați N. Cordănescu 
din Kruşova, Gogas din Veria, M. Godzamanis 
din Verati şi H. Zegus din Florima „declară pe 
episcopul Ohridea Anthima primmitropolit al 
româno-vlahilor din Macedonia, Epir, Thesalia 
şi îl invită să sfinţească capela ambasadei ro- 
mâne din Constantinopol!. 

Am citat aceste date pentru a se vedea că 
aromânii din Grecia şi Macedonia formau o nu- 
meroasă minoritate națională în această parte a 
Europei. Luptătorii vlahi pentru drepturile lor 
sunt numiţi „trădători” (Apostol Mărgărit). Mi- 
siris recunoaşte că la 22 mai 1905, sultanul Ab- 
dul Hamid emite o erată prin care recunoştea 
minoritatea română din Imperiul Otoman adică 
din Grecia, Macedonia, Bulgaria, Serbia, Alba- 
nia, Cosovo, Bosnia şi dreptul guvernului de la 
Bucureşti de a interveni pentru ameliorarea sor- 
tii lor. Grecii s-au răzbunat pe aromâni consi- 
derându-i „trădători” şi în urma luptelor din 
Potaţiu. El aminteşte victime ale „bandelor ro- 
mâno-bulgare”. Erau, zice el, 10.000 de lati- 
nofoni vlahi: „In 1905, ambasadorul României 
la Athena, Papiniu, solicită primului ministru al 
Greciei încetarea persecutării aromânilor din 
Grecia. Răspunsul grecului D. Rollis a fost că în 
Grecia nu există o asemenea naționalitate. 

Pe data de 4 septembrie 1905 relaţiile di- 
plomatice dintre cele două ţări se rup şi vor fi 
reluate în 1911, dar la 15 mai 1913 Eleftherios 
Venizelos recunoaşte dreptul de existență, pe 
teritoriul Greciei, a şcolilor şi bisericilor ro- 
mâneşti. Mai amintim că în 1946 au fost exe- 
cutați 3000 de cuţovlahi, pe lângă atâtea alte mii 
neştiuţi. 

Am dorit să atragem atenția autorităților 
României asupra tratamentului inuman la care 
sunt supuşi românii în statele din Sudul Dunării 
şi în special în Grecia. 

Cartea despre care am scris ar trebui tra- 
dusă în limba română chiar dacă ea serveşte 
extremismului elen pentru a-şi motiva nerecu- 
noaşterea vlahilor ca ramură a românimii. Chiar 
dacă în capitolele următoare Misiris aminteşte 
pe cercetătorii aromânilor din Grecia (eleno- 
vlahi, arvanito-vlahi şi vlahotoni): Th. Capidan, 
N. Iorga, Poghirc, nu putem uita că autorul cărții 
crede că grecii „i-au civilizat pe moldovlahi”, 
referindu-se la perioada domniilor fanariote. 

Credem că România trebuie să aplice 
principiul reciprocității în materie de politică 
externă. 

Singura epopee eroică a neamului românesc 


„Voshopole” - Epopeea transfigurării 


Întrebarea pe care mi-o pun are în ea un 
sâmbure tragic: de ce nu au avut aromânii, până 
acum, ambiția, orgoliul — să semnaleze, măcar 
(dacă nu să impună), fraților lor români, de la 
nord de Dunăre, existența acestei măreţe şi mis- 
tice epopei - singura epopee eroică a românilor: 
VOSHOPOLE (autoare Nida Boga) - epopee în 
sonete (150 de sonete + bocete ale voshopo- 
lencelor, de după masacrul-incendierea Cetăţii 
Voshopole - epopee formată din 13 părți, suge- 
rându-ne depăşirea vechiului ciclu - 12, pentru 
lumea eternității spirituale: 

1) Voshopole se-ntemeiază ca târg; 
2) Voshopole în furtună; 

3) La târgul din Voshopole; 

4) lată târgul!; 

5) Voshopolea strivită de arnăuţi; 
6) Cum s-au luptat în mahalale; 

7) În castelul lui Gojdu; 

8) După furtună; 

9) Sfatul bătrânilor; 

10) Ajun de îngropăciune; 

11) În ziua despărțirii de cei dragi; 

12) Voshopolencele îşi plâng morții dragi; 

13) Dezrădăcinaţii 

Finisată prin 1950, publicată în româneşte 
întâi în antologia Un veac de poezie aromână, 
realizată, în 1985, la Cartea Românească, de 
Hristu Cândroveanu şi Kira lorgoveanu - şi pu- 
blicată, autobom, abia în 1994!, la aceeaşi editură 
Cartea Românească - versiunea daco-română: 
Hristu Cândroveanu, prefaţă de Constantin So- 
rescu), de Nida Boga (1886-1974 - numele 
Nidei Boga nici nu este trecut în Dicționarul 
enciclopedic, din 1993, şi, bineînţeles, nici în 
Dicţionarul enciclopedic din 1964, vol. I sau în 
Micul dicționar enciclopedic din 1976)? 

Să fi avut atât de amara conştiinţă a unei 
înstrăinări ireversibile, între fraţii aceluiaşi 
Neam-Spirit? Să se fi resemnat să moară, în- 
gropaţi alături de comoara lor inestimabilă — 
decât să fie subapreciați, sau chiar respinşi, a- 
tunci când vor fi dezvăluit strălucirea divină a 
epopeii Nidei Boga, sub ochii fraților din nordul 
Dunării? Ştiau şi ei, cum ştim şi noi, că marile 
neamuri se întemeiază pe epopei, pe marea po- 
veste a începutului, cu germenii viitorului - şi 

sunt respectate şi temute de celelalte neamuri, 
graţie unei cât mai măreţe temelii epopeice? 

Câtă neîncredere, câtă amărăciune am 
produs noi, românii de la Nord, fraților noştri de 
la Sud - prin trădarea noastră față de ei, prin 
părăsirea noastră, inexplicabilă şi impardona- 
bilă, a rădăcinilor noastre, păstrate în limba şi 
fibra fraților din sudul Dunării! Doamne, iartă, 
rogu-te, laşitatea noastră milenară - şi fă ca ruga 
noastră de iertare să fie primită de fraţii aceluiaşi 
sânge, aceluiaşi Logos sacru (identic cu al 
nostru) - Graalul Românesc! 

Încă de la început, trebuie spus că VO- 
SHOPOLE este epopeea unui neam eroic, fixat 
(după o luptă-rezistenţă eroică, în fața armatei 
turco-albaneze - rezistență sfârşită prin măcelul 
populaţiei şi incendierea, de tip Troia, a Cetăţii 
Sacre - relativa istorie vorbeşte de cadrul tra- 
gediei ca fiind anul 1769) - în Absolutul Divin, 
în Eternitatea Sinelui Spiritual al Neamului. 
Căci cetatea Voshopole (care avea, pe atunci, 
cca. 60.000 de locuitori - cam cât Bucureştiul 
vremii aceleia - dar, în plus, catedrale, zeci de 
biserici, o academie de studii înalte, tipografii de 
cărți în aromânească, biblioteci, castele, palate) 
este considerată un centru material (invidiat, în 
egală măsură, de turci - Paşa Ali din Ianina, de 
greci - Patriarhia Constantinopolitană + Vasi- 
like - metresa lui Ali - cât şi de către mercenarii, 
ispitiți şi năimiți de turci, întru crima de deicid 
asupra Sfintei Cetăți Aromâneşti - năvălitorii, 
incendiatorii şi masacratorii ghegi-albanezi, din 
acele zile tragice ale lui 1769...) dar, în primul 
rând, Centrul spiritual al aromânilor. Deci, 
soarta Voshopolei este arhetipul destinului Nea- 
mului (Voshopole cuprinzând, esențial, spiri- 
tualitatea, pură şi eternă, gesturile, interioare şi 
exterioare, pure şi ritualice, ale aromânilor), Vo- 
shopole este nu doar Ierusalimul, Mecca spi- 
rituală a aromânilor — cât, mai ales, Walhalla, 
„spaţiul” edenic, pur spiritual (devenit astfel 
prin investire spirituală de către eroii Neamului 
— în frunte cu acest Zeus olimpian al spiritului 
cultural voshopolean-aromânesc: Cavaliotti) - 
în care sufletele şi spiritul aromânesc se retrag, 
pentru a se reîncărca cu eternitate: infinit triumf 
al Speranţei. Dacă vrei să recapeți durabilitate, 
tu, neam aromânesc obosit, spulberat, deznă- 
dăjduit — întoarce-te, regresează spre originar, în 

STAREA VOSHOPOLE -—  Voshopole-Eden, 
Voshopole-starea de perpetuă rezistență şi luptă 
spirituală a Neamului Aromânesc. Acest statut, 
subliniem din nou, Voshopole şi l-a câştigat prin 
trei forţe: înţelepciune ordonatoare, activitate 
creatoare — şi, mai ales, prin luptă eroică şi plină 
de credinţă, luptă transfiguratoare. Dincolo de 
mulțimea (cantitativă) a duşmanului etnic, aro- 
mânii voshopoleni şi-au întrevăzut eternitatea 
spirituală, victoria întru Spirit, nepierirea 
veşnică. De aceea şi părăsirea ruinelor materiale 
ale Voshopolei (a se vedea sfatul preoților şi 
bătrânilor înţelepţi), pentru a permite 
transcenderea Voshopolei, dincolo de formele 
epuizate — în SPIRITUL EI INEPUIZABIL: în 
propriul ei arhetip: „Voshopolea-aţea arsă şi 
surpată/ L’ia ca s-arsară multu ma muşată/ Tu 
mintea-armânilor di tu xinitie .(...)Cu-aistă 
nividzută nă ciudie/ Ş-Voshopolea şi-pitreaţe 
agiutorlu/ S-armână fara armânească vie” (tran- 
spunere de HRISTU CÂNDROVEANU: „Vosho- 
polea cea mândră, spulberată,/ Nepieritor, ÎN 
SPIRIT (s.n.) e-ntrupată, -/ Al băjenarilor, al 
tuturora.(...)/ Miracol straniu, nemaipomenit, -/ 
Voshopolea nu numai s-a luptat / Ci va lupta 
mereu, la nesfârşit!”(s.n.) — cf. ultimul sonet, 
Miracolul Voshopolei. 

Credem că aceste versuri apoteotice, fi- 
nale, fac aproape superfluă următoarea afirma- 
ție: Voshopole nu poate rămâne doar ARHE- 
TIPUL MÂNTUIRII SPIRITUALITĂŢII ARO- 
MÂNEȘTI (sud-dunărenilor români) — ci a 
tuturor băjenarilor — adică al tuturor membrilor - 
indivizi ai Neamului, care membri şovăie şi dis- 
peră, se rătăcesc în necredință şi disperare — față 
de eternitatea (victoria întru eternitate) a Spi- 
ritului Neamului: Voshopolea este leagănul ar- 
hetipal pentru românii de pretutindeni — în mo- 
mentele de suportare grea a agresivității 
neantului spiritual, a forţelor entropice (sim- 
bolizate, aici, prin turci, albanezi-ghegi, greci — 
adică, Biserica Patriarhală Grecească şi monahii 
greci pervertiți, de ură, invidie şi lăcomie — 
Satana fiind, de fapt, cuplul satanic: Ali-Paşa 
din Ianina — turcul — şi metresa lui, Vasilike - 
grecoaica sinelui pervertit, devastator, Dalila 
greacă — ce nu suportă durabilitatea monumen- 
talității eroic-spirituale, monumentalitate prin 
puritate spirituală — haruri pe care grecii le pier- 
duseră, prin trădarea misiunii lor spiritual- 
terestre, iar aromânii le căpătaseră, prin puritate 
şi credință...). Dar, paradoxal, ca în toate epo- 
peile autentice, RĂUL are funcţie transfigura- 
toare: dansul de bucurie al Vasilikei, ATUNCI 
CÂND AFLĂ DE DISTRUGEREA Voshopolei şi 
de stingerea în sânge a mândriei aromânilor har- 
nici, creator-activi, denşi din punct de vedere 

spiritual — este dansul lui Shiva sau al lui Dio- 
nysos. Dezintegrator, în plan material — dar 
reintegrator, în plan spiritual. Fără neagra 
încercare, fără tragica încercare a distrugerii 
Voshopolei materiale — Cetatea Exemplară, 
strălucită din punct de vedere material — 
aromânii n-ar fi experimentat transcenderea 
spirituală, trecerea lor în regim divin, prin 
VOSHOPOLEA REVELATĂ, devenită ARHETIP 
AL SPIRITUALITĂŢII ROMÂNEȘTI. 

Diaspora aromânească este una aparentă, 
cum tot aparentă trebuie să fie/rămână despăr- 
țirea Neamului Românesc — în românii din Sud 
şi românii din Nord: toţi românii se regăsesc, se 
numesc, peste limitele accidental-istorice, ma- 
teriale, peste spațiu şi timp, peste răutatea şi 
trădarea omenească, peste orice slăbiciune şi 
vrajbă, slujitoare Satanei — în VOSHOPOLEA 
IDEALĂ. Pentru noi, românii nord-dunăreni, NI- 
DA BOGA, prin epopeea lui extraordinară, pro- 
fund creştină (neasemuibilă decât, poate, cu 
Ierusalimul liberat, al lui Torquato Tasso) a dar 
un subiect de meditație profundă şi foarte gravă: 
Voshopolea ne aşteaptă pe toţi românii, spre a 
ne uni, în spirit şi-n simţire — în vederea îm- 
plinirii sacrei misiuni, de civilizare a barbarilor 
spirituali din acest Răsărit de Europă, de lu- 
minare spirituală a întunericului vijelios, di- 
structiv, din Apus — de transfigurare a unei lumi 
omise, minimalizate, persiflate, banalizate — cea 
balcanică (aşa cum apare ea, în specificitatea de 
viziune, rău-voitoare, de rea-credinţă, a neamu- 
rilor nelămurite, împâclite, orbite spiritual, ale 
Europei) — o lume discutată, mereu, în termeni 
peiorativi, o lume adusă, până şi de românul 
Emil Cioran, la sintagma dispreţuitoare: „cul- 
tură minoră”. Voshopolea ne cheamă, pe toți 
românii (de Sud şi de Nord), să depăşim aceste 
obstacole de înţelegere — ÎN LUMEA REVELA- 
ȚIEI SPIRITULUI. 

Poate că băjenarii (cei care au scăpat de 
sub ruinele arse ale Voshopolei învinse PE PĂ- 
MÂNT...), de care spun versurile inspiratului 
NIDA BOGA - nu vorbesc atât de rătăcitorii, 
prin lume, aromâni — cât, mai ales, de rătăcitorii 
încă departe de Adevăr-Revelaţie (dar care râv- 
nesc şi sunt dispuşi să se închine, pe ei şi viața 
lor, ARHETIPULUI ADEVĂRULUI, REGĂSIT) 
— din această lume desacralizată. Români şi aro- 
mâni, deopotrivă. Voshopolea, fără îndoială, ca 
Arhetip al Neamului Românesc (fuzionat în 
Spirit) — este şansa soteriologică a celor care vor 
să se lase mântuiţi, care vor să se integreze pe 
traiectoria autentică, gravă, tragică, inițiatică — 
dar triumfătoare, pentru cei care ascund (fără 
ştire) — şi apoi vădesc, cu ştire, stimulaţi de acest 
drum inițiatic — calităţi spirituale autentice. 

O variantă aromânească a „Mioriței” 


Ce poate uni, pe deasupra şi pe dedesubt 
de suflete, pe deasupra şi pe dedesubt de istorie - 
cele două ramuri ale valahilor/românilor — pe 
cei „traianici” şi pe cei „aurelianici” (cum îi 
numeşte Dimitrie Bolintineanu — aromânul/ ro- 
mân, pe românii de la Nordul Istrului, respectiv 
pe cei de la Sudul Istrului Sacru)? Noi credem că 
(pe lângă Duhul eminescian — Eminescu însuşi 
având, se pare, ascendență aromână!) tracismul 
autosacrificial al Mioriţei! 

Iată varianta Mioriţei, pe care ne-o oferă 
dl prof. Hristu CÂNDROVEANU (titanescul li- 
der spiritual al aromânilor din România!), în 
cartea sa Aromânii, ieri şi azi (Scrisul Româ- 
nesc, Craiova, 1995, cap. Folclorul, p. 9): 

„Yil'ioară vrută,/ Yilioară arudă,/ Pri 
cale mutreşti/ Şi iarbă nu paşti./ - Avdză tini, 
picurare,/ Mi bag ş-mi scol,/ Mi şuţ di-ună par- 
te,/ Somnul lai nu mi-acaţă,/ Că Zi-avui ună 
videare,/ Că va s-mori tu prândzul mare/ Ş-că, la 
ascăpitare,/ Va s-hii tră vătămare.// -Cara s-mor, 
cara s-nu mor,/ Ascultaţ-Zi un singur dor:/ Mine 
nu voi îngropare/ La murminţăl'i di tu hoară./ 
S-mi scuteț tu Valea Mare,/ S-iasă cupia di 
Zil' ioare,/ Dimineața la păşteare./ Ş-tine, 
Zil'ioară,/ Ţi te-am tu vreare,/ Plândzi-mi, 
plândzi-mi,/ Di-adun cu soarle ş-cu luna”. 

Încercăm o transpunere, cât mai fidelă, 
din dialectul aromânesc, în dialectul daco-ro- 
mânesc (deci, nu vom ţine cont de prozodie, de 
măsură ori de rimă - ci, în primul rând, de se- 
mantica textului aromânesc): 

„-lubită mioară,/ Draga mea mioară,/ Pe 
cale priveşti/ Şi iarba nu paşti?/ - Ascultă, păs- 
torule,/ Mă aşez şi mă scol,/ Mă întorc pe-o 
parte,/ Mă întorc pe cealaltă parte,/ Intunecosul 
somn nu mă prinde,/ Căci am avut o arătare:/ (Se 
făcea) C-ai să mori la prânzul mare/ Şi că, la 
apus de soare,/ Ai să fii ucis.../ - De-oi muri, de 
n-oi muri,/ Luaţi aminte la singura-mi dorință:/ 
Să nu mă-ngropaţi/ În mormintele cimitirului 


din sat,/ Ci să mă scoateţi în Valea Mare,/ Să 
iasă turma de mioare,/ Dimineaţa, ca să pască!/ 
Iar tu, mioară,/ Dac-ai să vrei,/ Plânge-mă, plân- 
ge-mă, mioara mea,/ De să vină-n sfat şi 
adunare/Chiar Soarele şi cu Luna!” 

A se observa că, chiar dacă nu este atât de 
bogată imagistic, precum varianta Alecsandri, 
din Nordul Istrului — această variantă pare a fi, 
sau chiar este, varianta de bază, cea primitivă, în 
sensul bun, originar al cuvântului (fără niciun 
fel de „floricele” paşoptiste...): Nu lipseşte ni- 
mic din ceea ce constituie ritualul sacrificiului 
zalmoxian! 

Există indicaţia sacrificiului spre Înviere 
(sacrificiul se face „la apus de soare”, pentru ca 
sacrificatul să urmeze destinul învietor/etern 
re-născător întru Lumină, al Soarelui); 

Există atitudinea de linişte desăvârşit-vi- 
zionară, profund spiritualizată/religioasă, a sa- 
crificatului; 

Există indicaţia dobândirii, de către sa- 
crificat/ solul spre Zalmoxis, a unui „trup de 
glorie”, corporalitate cosmic-luminoasă, sacră... 
Fratele Sfânt al „celor doi ochi ai lui Zalmoxis” - 
Soarele şi Luna... Desprins total de „hoară” - sat 
- comunitate socială - şi intrat în comuniunea de 
Duh cu cosmosul/ Creaţia Divină! Intr-o di- 
mineaţă veşnică!!! (Paradisul se şi numeşte, în 
creştinism: „locul cu patru răsărituri”...!!!). 

Acest popor profund religios (singurul ră- 
mas religios, dintre toate neamurile Europei, 
atât în veacurile dinainte de întruparea Dum- 
nezeului-Hristos, cât şi la 14 (azi, 20) de veacuri 
de la Minunea/ Misteriul Suprem, de pe Gol- 
gota!), desăvârşit spiritualizat - poate, deci, să-şi 
permită atitudinea eroică deplină, aici, pe Pă- 
mântul- Valea Plângerii — precum spunea, 
într-un manuscris aflat la British Museum/ 
Londra, Benjamin de Tudela, pe la 1170, după 
ce peregrinase prin ținuturile de la sud de Du- 
năre: „De acolo începe Valahia, ai cărei lo- 
cuitori trăiesc prin munţi. Este naţia cunoscută 
sub numele de valahi, care sunt uşori ca cerbi. 
Nimeni nu se poate război cu ei, niciun rege nu 
poate domni asupra lor” — pentru că, ei înşişi, 
toţi, erau Regi, erau „stăpâni ai Soarelui”/ Ba- 
sarabi - şi Ingeri-Muşaţi/ ”Frumoşii” din lumina 
lui Dumnezeu! 

(Comentariul şi transpunerea 


în dialect daco-românesc a Mioriței: 
prof. dr. Adrian Botez) 

Muzica aromână 


„Muzica oferă un suflet universului, aripi minţii, 


e este muzica? Pentru unii, muzica 

poate însemna un mod de relaxare, o 

afacere, o artă, un mod de evadare 
din viața cotidiană, un prieten sau multe alte 
lucruri. Muzica te poate face să plângi, te poate 
motiva, te poate linişti şi îți poate adormi copilul 
care plânge; îți poate exprima sentimentul pe 
care îl ai când învingi, şi fericirea pe care o simți 
când eşti singur cu persoana la care ii. 

Pentru aromâni, muzica este manifestarea 
vie a sensibilităţii, gândirii şi vieţii lor spirituale. 
Ea s-a născut din folclor, cântecele lor sunt 
poveşti de viață. Imperceptibil modificat de-a 
lungul timpului, stilul muzical a rămas acelaşi 
pentru că aromânii sunt tradiționalişti. Influențe 
au existat şi s-au simțit, dar oricât ai modifica 
această muzică, tot spre folclor bate. 

Atunci când ascultăm muzica vocală aro- 
mână, putem avea impresia că aromânii au tra- 
diții similare peste tot în Balcani, datorită limbii 
comune şi a existenţei aceloraşi cântece, a simi- 
larității poeziilor populare. Totuşi instrumentele 
şi ritmurile din diferite zone, creează diferenţe 
mari. 

Civilizaţia, contactul cu popoarele în mij- 
locul cărora trăiesc, cu viaţa şi cu problemele 
dezvoltării sociale i-au supus şi îi supun unor in- 
tense transformări. Poezia populară aromână 
trăieşte o existenţă comună cu muzica. Versul se 
cere cântat, treptat rostirea se transformă în cân- 
tec, silabele se diferențiază ca durată şi înălțime, 
linia melodică prinde viaţă. 

Aromânii îşi cântă în grup, împreună, le- 
gile, tragedia. Cântecul aromânesc naşte acel 
sentiment de vag, de neîmplinire, de suspensie, 
o permanentă undă de melancolie înăbuşită, du- 
ritatea de cremene a disonanţelor fără rezolvări, 
sumara organizare modală, neprevăzutul accen- 
telor ritmice şi cadențelor sunt reflexe ale con- 
ținutului poetic al versurilor şi construcției lor în 
muzică. Muzica aromânească în forma ei origi- 
nală nu e o muzică instrumentală, iar ceea ce 
este mai caracteristic este modul de a se cânta în 


zbor imaginaţiei şi viaţă oricui” (Platon) 
Valentina ROTARU 


grup fie în omofonie (tehnica în care o voce pre- 
domină, iar celelalte o acompaniază), eterofonie 
(devierea vocilor mai multor cântăreți care im- 
provizează aceeaşi melodie) sau polifonie (arta 
suprapunerii armonice a mai multor voci, fie- 
care păstrându-şi în ansamblu individualitatea 
melodică). 

Izolaţi între munţii şi văile lor, împrăştiați 
între diferite popoare, această formă vocală de 
cântat în grup reprezintă un simbol al solida- 
rității, al autoapărării fiinţei etnice şi vieții lor 
spirituale. Astfel se realizează o trăire a vocii, o 
împletire a melodiilor în ansamblu, un ison pe 
diferite trepte, şocuri de disonanţă, accente şi 
ritmuri complementare. Această simplitate e- 
moţionează mai puternic. Cântecele aromâneşti 
se pot împărți, după regiuni geografice: ma- 
cedoneşti, epiroteşti, grâmusteneşti, fârşerote- 
şti, pindene. Un cântec poate avea trei, patru 
variante. După conţinut sunt cântece: haidu- 
ceşti, de dragoste, nuntă, jale. 

Majoritatea aromânilor trăiesc acum în 
oraşe, unde ocaziile pentru petreceri cu muzică 
şi dansuri sunt tot mai rare. La aromânii din 
Grecia, cântecul a rămas la nivel rural, în parte 
s-a transformat în cântece populare cântate în 
limba greacă. Mulţi cântăreți consacrați moder- 
ni din Grecia, fiind aromâni, au dat expresie 
spiritului artistic modern ce-şi trage seva din 
trunchiul spiritual aromân. În celelalte state bal- 
canice (România şi Republica Macedonia) s-au 
produs noi cântece pe versurile poeţilor clasici 
şi moderni precum şi versuri populare ce sunt 
interpretate de aromâni acompaniați de instru- 
mentişti aromâni grupaţi în formaţii de muzică 
aromână. În actuala Republică a Macedoniei, 
unde aromânii sunt recunoscuți ca popor minoritar 
şi au toate drepturile constituționale, un grup de 
muzicieni profesionişti aromâni au inițiat Festi- 
valul „Fântâna di malmâ”. La ultimele ediţii s-au 
organizat secţiunile folk şi pop. Acest festival a 
îmbogățit foarte mult muzica aromânească. 

În România, muzica aromână contempo- 


1 Thende Kahl, Istoria aromânilor, Ed. Tritonic, Bucureşti, 2006 

rană are o evoluţie şi o caracteristică aparte. 
Aromânii au venit în grupuri mari în timpul co- 
lonizării Cadrilaterului şi au rămas destul de com- 
pacți, la început la sate apoi la oraşe. Folclorul cu 
care au venit a fost păstrat, îmbogățit şi adaptat 
evoluției tehnogice din domeniul muzicii. 

Evenimentele de familie se sărbătoresc cu 
formaţii de muzică aromână începând încă din 
anii “60, ce s-au înmulţit şi s-au perfecţionat. În 
cântecele actuale se păstrează caracteristicile 
muzicii aromâne. Cei mai cunoscuţi autori ai 
creațiilor muzicale contemporane sunt Hrista 
Lupci, Gică Godi, Mihai Prefti, Sirma Guci, 
Stere Constantin (Nini). Cântecele s-au impri- 
mat inițial pe bandă magnetică, apoi pe casete 
audio şi acum CD, astfel încât ele sunt foarte 
accesibile şi supuse criticii. 

Societatea Culturală Aromână studiază, 
promovează şi transmite viitoarelor generații 
cultura tradițională aromână în țară, în lume. Ea 
promovează muzica aromână în spectacolele cu 
program tradițional organizate cu ocazia săr- 
bătorilor religioase: de Sfântul Gheorghe şi 
Sfântul Dumitru; a zilei naţionale a aromânilor; 

prin spectacolele de pe marile scene ale Bu- 
cureştiului; prin participarea la festivaluri. 

Muzeul Ţăranului Român din Bucureşti, 
Secția Aromână a Radio România Internaţional, 
Ministerul de Interne, Fundaţia „Petre Ţuţea”, 
Consiliul Tinerilor Aromâni sunt numai câteva 
dintre instituţiile care au găzduit, în parteneriat 
cu Societatea Culturală Aromână, evenimente 
unde muzica aromânilor i-a impresionat pe toți 
cei prezenți. 

În cadrul proiectului „Ultimii Rapsozi” 
(organizat de Institutul Cultural Român şi spri- 
jinit de Jurnalul Naţional), cunoscutul rapsod 
Grigore Leşe „traduce” pentru noi, cei neinițiați, 
principiile muzicii aromânilor, ne vorbeşte 
despre locul muzicii lor în viaţa comunității din 
care provine, despre particularitățile instrumen- 
telor muzicale. 

Muzica aromână este o muzică care îţi 
face inima să bată cum nu te aştepţi, este o 
muzică care te face să trăieşti strania senzație că 
îti auzi strămoşii cântând, este o muzică unică, 
senzațională care merită conservată sub forma ei 
originală şi transmisă generaţiilor viitoare. 


Ponikva, Macedonia, 2010. Foto: Vasile Şoimaru 


1 Informaţie preluată de pe http://www.aromanii.ro/arte/muzica.html 

Academia Română apără adevărul istoric 
şi interesele naționale 
ale românilor de pretutindeni 


COMUNICAT 


cademia Română a luat cunoştinţă 

A surpriză de inițiativa unui grup 

de aromâni (armani) din ţara 

noastră de a se constitui într-o minoritate na- 

țională, distinctă de români, ca popor armânu, 
cu o limba proprie, armână. 

Ne aflăm în faţa unei diversiuni, izvorâte 
din interese mercantile ale unor cercuri din țară 
şi din străinătate, ce ignoră adevărată istorie a 
acestei ramuri a romanității răsăritene şi a dia- 
lectului aromân care, împreună cu cel daco- 
român, cel meglenoroman şi cel istroromân, for- 
mează limba română. 

Această chestiune fundamentală a ling- 
visticii româneşti şi romanice a constituit, între 
altele, obiectul a două sesiuni ştiinţifice, orga- 
nizate în Aula Academiei Române, la 31 oc- 
tombrie 1994 şi la 28 ianuarie 2005: „Limba 
română şi varietățile ei locale”, respectiv „Aro- 
mânii şi aromâna astăzi”. 

Aducem la cunoştinţa forurilor competen- 
te şi publicului larg ca Academia Română, în 
deplin acord cu specialiştii de bună credinţă din 
țară şi din străinătate, nu poate fi de acord cu o 
astfel de inițiativă, din următoarele motive: 

Aromânii sunt o parte integrantă a po- 
porului român, iar limba lor este româna, carac- 
terizare dată de oamenii de ştiinţă români şi 
străini, din Evul Mediu şi până astăzi. Acestea 
sunt date istorice imposibil de schimbat, căci 
limba, argumentul de bază, pune în evidență 
acest lucru. 

Unitatea limbii romane vorbite la nordul 
şi la sudul Dunării este atât de concludentă, 
încât se poate spune nu numai că aromâna (ca şi 
meglenoromâna şi istroromâna) şi dacoromâna 
sunt asemănătoare, ci că sunt chiar identice în 
trăsăturile lor fundamentale, constituite de-a 
lungul secolelor (cu unele excepţii în vocabular, 
cel mai sensibil la schimbări, în contactele cu 
alte limbi). 

2. Aromânii din România au venit de bună 
voie în această ţară, mai ales în secolele al 


XIX-lea şi al XX-lea, tocmai pentru că s-au 
considerat români, spre a avea o patrie a lor, spre 
a nu se mai simţi nedreptăţiţi în locurile unde, de 
fapt, s-au născut şi unde sunt autohtoni. Prin 
marile personalități pe care le-au dat în România 
ei au îmbogăţit prin operele acestora patrimo- 
niul cultural naţional românesc; absenţa lor din 
acest patrimoniu ar sărăci cultura românească, 
pe de o parte, iar pe de alta - aceste contribuţii nu 
şi-ar găsi locul în alte culturi. De aceea, a admite 
constituirea unei minorităţi aromâne ar fi cea 
mai mare absurditate a istoriei contemporane a 
aromânilor. 

Academia Română i-a considerat întot- 
deauna pe aromâni ca parte integrantă a acestui 
popor, fără deosebire de locul de origine. Încă 
de la constituirea Societăţii Literare Române 
(1866), devenite Societatea Academică Română 
(1867), fiecare provincie românească a avut - 
potrivit numărului de locuitori - 4, respectiv 3 
sau 2 membri fondatori, între care şi doi aro- 
mâni: loan D. Caragiani şi Dimitrie Cozacovici 
(Cosacovici). De-a lungul anilor, alte mari va- 
lori ale vieţii publice, literelor, ştiinţelor şi ar- 
telor din rândurile aromânilor au fost primite în 
Academia Română: mitropolitul Andrei Şagu- 
na, scriitorul şi filologul George Murnu, stră- 
lucit traducător al Iliadei şi Odiseei, lingvistul şi 
folcloristul Pericle Papahagi, scriitorul şi diplo- 
matul Marcu Beza, lingvistul Theodor Capidan, 
autorul monografiilor fundamentale consacrate 
dialectelor aromân şi meglenoromân, unul din 
redactorii de bază ai Dicţionarului limbii ro- 
mâne, scriitorul şi filologul Cezar Papacostea, 
istoricul literar Dumitru Caracostea, inginerul, 
specialist în astronautică, Elie Carafoli, pictorul 
Ion Pacea etc. 

La această ilustră galerie se cuvine a fi 
adăugaţi poetul şi omul politic Dimitrie Bo- 
lintineanu, lingvistul şi etnologul Tache Papa- 
hagi, autorul impunătorului Dicţionar al dia- 
lectului aromân, strălucitul actor Toma Caragiu 


DECEMBRIE 2010 


şi numeroşi alți reprezentanţi ai ştiinţei, culturii 
şi artelor din trecut şi de astăzi. 

În ţările de la sud de Dunăre, aromânii - ca 
şi meglenoromânii - reprezintă minorități na- 
tionale autohtone, alături de popoarele majo- 
ritare, ce au constituit state naţionale, şi alături 
de alte minorități. Ei sunt acolo singurii vor- 
bitori ai unei limbi romanice, printre alte limbi, 
toate neromanice. Rezolvarea statutului lor poli- 
tic şi cultural-lingvistic depinde de autorităţile 
din ţările respective şi de voinţa lor proprie, 
exprimată individual şi colectiv. În orice caz, 
aromânii din România nu pot fi minoritari prin- 
tre români (aşa cum sunt minoritarii reali: ma- 
ghiarii, țiganii, sârbii, bulgarii, ucrainenii, slo- 
vacii, polonezii şi alții). 

Specificul aromânilor din ţara noastră 
(tradiţii culturale, mod de viaţă, obiceiuri, port, 
folclor, proză şi poezie dialectală) poate fi şi 
este exprimat, cultivat şi păstrat fără ca aceşti 

români să fie consideraţi minoritate națională, 
ceea ce nici nu sunt de fapt. Cât priveşte par- 
ticiparea lor la viața social-politică a ţării, ei se 
bucură de aceleaşi drepturi ca şi toți românii, 
ajungând unii - după cum se ştie - deputaţi, 
senatori şi miniştri. 

În concluzie, toţi aromânii nord şi sud- 
dunăreni sunt români (armâni), cu specificul lor 
dialectal, folcloric şi etnografic, în cadrul ge- 
nerosului popor român, unul din cele mai nu- 
meroase şi mai puternice din Sud-Estul Europei. 
Cei care vor, azi, să se constituie într-o mi- 
noritate națională aromână în interiorul Româ- 
niei încalcă în mod flagrant datele reale ale 
istoriei şi, totodată, valorile noastre morale şi 
spirituale comune. 

Academia Română 
(Sursa: Romanian Global News, 
ianuarie 2008) 


Metsovo, Grecia, 2009 (sus) 
Moscopole, Albania (dreapta) 
Fotografii de 

Vasile Şoimaru 

Mitropolitul Ardealului Andrei Şaguna 
în conştiinţa noastră mărturisitoare 


itropolitul Andrei Şaguna a 
M fost un bărbat aproape extra- 
ordinar, trimis de Providența 


Divină pentru fericirea poporului său; că el a 
fost un Moise, pentru că şi el, ca şi acela, a 


Drd. Stelian GOMBOŞ 
consilier la Secretariatul de Stat pentru Culte 


ganic, el a dat „cea mai democratică organizare 
a bisericii”, drept care fost consacrat drept „cel 
mai de seamă organizator şi legiuitor bisericesc 
din perioada modernă a istoriei, mai ales dacă 
luăm în calcul şi lucrările sale de Drept canonic, 


eliberat poporul său, condu- 
cându-l în pământul autono- 
miei şi independenței; şi el, 
ca şi acela, dădu poporului 
său tablele legii: Statutul or- 
ganic; şi, în fine, lovi în pia- 
tră şi dădu apă cerească 
poporului său: ştiinţă, lumi- 
nă, cultură. Despre un astfel 
de bărbat, pe drept cuvânt, se 
poate zice că el pururi va 
străluci ca un luceafăr pe 
orizontul bisericii şi națiunii 
române.” Aşa îşi încheia Ni- 
colae Popea discursul de re- 
cepţie, prezentat în 13/26 
martie anul 1900, dedicat 
vieții şi activităţii arhiepisco- 


Andrei Șaguna (1808-1873) 


unele traduse în limbile la- 
tină, rusă şi greacă.” 
Implicat şi în viaţa na- 
țonal-politică, Mitropolitul 
Andrei Şaguna a participat la 
revoluția românească din Ar- 
deal, devenind „capul neîn- 
coronat” al românilor din 
Transilvania. A fost copreşe- 
dinte al Adunării naționale 
de la Blaj, care a formulat 
acea „petiție națională” cu 16 
articole reprezentând princi- 
palele revendicări româneşti, 
între care recunoaşterea ro- 
mânilor „ca națiune de sine 
stătătoare” şi desfiinţarea 10- 
băgiei. „Pe bună dreptate, su- 


pului şi mitropolitului orto- 
dox al Transilvaniei, Andrei baron de Şaguna 


(1808-1873). 


Andrei Şaguna s-a născut la Miskolţ, în 
Ungaria, într-o familie de macedo-români din 
Balcani, a urmat şcoala gimnazială la Mişcolc, 
apoi studii de drept şi filozofie la Pesta şi teo- 
logice la Vârșeț. La vârsta de 25 de ani îmbracă 
haina monahală la mănăstirea de la Hopovo. În 
anul 1846 a fost numit vicar al Episcopiei Ar- 
dealului iar, în 18 aprilie 1848, în plină re- 
voluție, era numit Mitropolit al Transilvaniei. 
Academicianul Dan Berindei afirma: a fost „o 
mare personalitate a naţiei româneşti, un con- 
ducător înţelept, măsurat, plin de echilibru, al 
românilor ardeleni în momente care nu au fost 
deloc uşoare pentru el... un purtător de cuvânt al 
națiunii române”. 

Într-o amplă şi nuanţată analiză a acti- 
vității mitropolitului Şaguna, Părintele Profesor 
Mircea Păcurariu a subliniat că prin Statutul or- 


blinia Părintele Profesor 
Mircea Păcurariu într-o alocuțiune a sa, că Mi- 
tropolitul Andrei Şaguna a fost considerat di- 
plomatul revoluţiei româneşti din Ardeal, după 
cum Simion Bărnuţiu era considerat feoreticia- 
nul sau ideologul ei, iar Avram Iancu coman- 
dantul de oşti populare româneşti.” După re- 
voluţie, Mitropolitul Andrei a continuat lupta 
pentru drepturile românilor, îndeplinind diferite 
funcții, reuşind să „unească în mâna sa cârja de 
ierarh cu sceptrul unui adevărat conducător 
politic”. Pentru toate, istoricul american Keith 
Hitchins a scris despre el ca „ultimul dintre 
marii ierarhi conducători politici”. 
Înţelegându-şi şi asumându-și cu exem- 
plară răspundere misiunea, Mitropolitul Andrei 
Şaguna a fost şi un misionar al culturii româ- 
neşti, convins de importanţa emancipării româ- 
nilor prin cultură pentru care a inițiat acțiuni ce-l 
fac de vrednică cinstire pentru neamul său. A- 
mintim dintre acestea: înfiinţarea „Tipografiei 

diecezane”, a ziarului Telegraful Român, „ga- 
zetă politică, industrială, comercială şi literară” 
cu apariție neîntreruptă până astăzi, editarea a 
numeroase cărți şi manuale, reeditarea Bibliei 
de la Sibiu şi rolul decisiv în înființarea „Aso- 
ciațiunii transilvane pentru literatura şi cultura 
poporului român din Transilvania” (Astra). Tot 
Mitropolitului Andrei Şaguna i se datorează or- 
ganizarea şi îndrumarea învățământului româ- 
nesc de toate gradele, pus sub ocrotirea bisericii, 
reorganizarea Institutului teologic-pedagogic 
din Sibiu precum şi numeroase „fundaţiuni” 
prin care se acordau burse de studii pentru elevii 
şi studenții mai săraci. Ca „mare preot” al Bi- 
sericii sale, cum a mai fost numit, s-a remarcat 
ca un vrednic slujitor al altarului bisericii, fiind 
considerat cel mai bun cuvântător bisericesc din 
sec. XIX. Membrii Societăţii Academice Ro- 
mâne, apreciind întreaga sa muncă l-au ales, la 7 
septembrie anul 1871, ca membru de onoare. 
Drept urmare, viaţa şi opera Mitropoli- 
tului Andrei Şaguna stau sub semnul unei per- 
sonalități de dimensiuni europene prin formație, 
prin misiunea pastorală, prin ampla sa dedicare 
educării şi culturalizării poporului român din 
Transilvania cât şi prin participarea sa la 
mişcarea paşoptistă. Ca episcop, a militat pentru 
restaurarea vechii Mitropolii a Transilvaniei, iar 
după reînființarea Mitropoliei a elaborat Sta- 
tutul Organic al Bisericii Ortodoxe Române din 
Transilvania, după care s-a condus Biserica tran- 
silvăneană până în anul 1925 şi care a stat tot- 
odată la baza principiilor de organizare şi functi- 
onare a Bisericii Ortodoxe Române. Ca rezultat 
al trudei sale, în Arhiepiscopia Sibiului existau 
aproape 800 de şcoli „poporale", un liceu cu 8 
clase la Braşov cu şcoală reală-comercială, un 
gimnaziu cu 4 clase la Brad. Au fost editate 
peste 25 de manuale şcolare, iar la Sibiu, în anul 
1853, a înfiinţat un Institut teologic-pedagogic, 
cu două secții teologice şi una pedagogică, a 
tipărit o serie de manuale didactice şi a trimis 


hatse 
Mingos ssr pam 2 

numeroşi tineri la universități din Austria şi 
Germania, cu burse oferite din fondurile şi fun- 
dațiile create de el. 


Aşadar, a fost primul preşedinte al „Aso- 
ciației transilvane pentru literatura română şi 
cultura poporului român” (Astra), a inițiat în 
anul 1853, după cum am spus şi mai sus, ziarul 
„Telegraful Român” care apare până astăzi, fără 
întrerupere. A fost Preşedinte al Marii Adunări 
Naţionale româneşti de pe Câmpia Libertăţii de 
la Blaj din 3/15 mai 1848, fiind delegat să pre- 
zinte revendicările româneşti împăratului. După 
1860 a fost membru în Senatul imperial din 
Viena, în anii 1863-1865 deputat în Dieta Tran- 
silvaniei, copreşedinte al Conferinţei naţiona- 
le-politice a românilor de la Sibiu (1861) şi al 
Congresului naţional al românilor de la Alba 
lulia (1863). În anul 1871 a fost ales membru de 
onoare al Academiei Române. 


Cu alte cuvinte, întreaga sa operă a fost 
pusă în slujba emancipării culturale şi sociale a 
poporului pentru care a păstorit, fiind pentru 
românii transilvăneni ceea ce fusese doar cu 
puţin timp înainte Samuel von Brukenthal 
pentru comunitatea săsească: amândoi rămân în 
memoria europeană ca întemeietori de instituţii, 
personalități enciclopedice, deschise valorilor 
umaniste. Organizarea acestei importante ani- 
versări româneşti, aici şi acum, este proba cea 
mai elocventă că nimic nu este mai profund uni- 
versal decât a lucra pentru propăşirea spirituală, 
culturală, socială şi politică a propriului neam şi 
a patriei. 

lar promisiunea şi demersurile ÎPS dr. 
Laurenţiu Streza, Mitropolitul Ardealului, au 
urmărit întotdeauna, cu sârguință cursul vieții 
Mitropolitului Şaguna - o viaţă de sfinţenie de la 
„Andrei cel mare la Andrei cel Sfânt”, care deo- 
potrivă stau „sub semnele timpului şi ale duhului”, 
considerând că acum este vremea ca Mitropolitul 
Andrei Şaguna să fie canonizat — argumentaţie 
bine întemeiată şi puternic fundamentată. 


Poti kajie derk aici n Arbes reom tet 

Emanuil Gojdu - repere ale vieţii 
şi activităţii sale politice 


într-o perioadă dificilă, frământată 

de manifestări naționale, pe care le-a 

înțeles în profunzimea lor şi a implicaţiilor lor 
pentru emanciparea românilor. Om politic re- 
putat şi avocat celebru, Gojdu a fost cunoscut în 
România şi Ungaria ca un ro- 
mân de excepție. Era conşti- 
ent că nu toată lumea îl 
aprecia, că nu era la adăpost 
de critici, dar avea conştiinţa 
împăcată ca om politic. In 
acest context se relevă me- 
sajul transmis de Gojdu, care 
spunea despre sine însuşi: 
„Să mă ierte orişicine că, da- 
că sunt pe turlă, nu pot fi şi 
pragul bisericii pe care să 
poată călca tot insul. Aştep- 
taţi, fraților, până după Dietă 
şi atunci judecaţi pe Gojdu”. 
Gojdu avea o putere de 
persuasiune neîntrecută şi 
darul acesta l-a ajutat să de- 
vină atât un excelent avocat, 
ale cărui pledoarii în jurisdicțiile pestane 
apăreau în manualele studențimii din Imperiu, 
cât şi un om politic cu adevărat complex. A trăit 
în vremurile în care fiecare naţiune îşi scria 
istoria cu înfrigurare. În acele timpuri ale re- 
voluţiei din 1848-1849 şi ulterior, s-a manifestat 
spiritul politic al lui Gojdu. In 1848, Gojdu a 
lansat un veritabil program de emancipare a 
românilor - „Petiţia neamului” - redactat în 
strânsă colaborare cu paşoptiştii români, în spe- 
cial cu Andrei Şaguna. Documentul cuprinde 
explicit doleanţele românilor din Imperiul habs- 
burgic şi anume: şcoli în limba română, auto- 
nomia Bisericii Ortodoxe Române față de Mi- 
tropolia sârbească de la Carlovăţ, participarea 
directă la viaţa publică. Ulterior, ca membru în 
Casa Magnaţilor — Camera Legislativă Supe- 
rioară a Parlamentului Ungar — Gojdu a militat 
în discursuri memorabile pentru consultarea ro- 
mânilor în privința chestiunilor politice şi so- 
ciale care îi priveau direct. Un exemplu notabil 


E: Gojdu (1802-1870) a trăit 


Radu BIRTA 
Profesor de istorie, Oradea 


în acest sens este discursul ţinut în 19 iunie 
1861, în care Gojdu deplângea atitudinea de 
excludere a românilor majoritari de la luarea 
deciziilor esențiale. 

Gojdu, în calitate de comite de Lugoj, a 
rămas în amintirea ardelenilor ca finanţator în 
fondarea unui liceu în limba 
română în condițiile restric- 
ționării dreptului la învă- 
țământ în limba română din 
Transilvania. 

De numele lui Gojdu 
se leagă şi susținerea drep- 
tului fiecărei națiuni la o 
limbă. Ca avocat ce a trăit 
cea mai mare parte a vieții la 
Budapesta, Gojdu a înlocuit 
limba latină cu cea maghiară 
în acţiunile introduse în fața 
instanțelor din Buda şi din 
Pesta. Gojdu şi-a asumat cu 
demnitate această atitudine 
plină de justeţe față de cei 
mai exigenți măsurători ai 
patriotismului său românesc. 

Gojdu a dorit perpetuarea ambițiilor sale 
şi a ştiut să făurească structurile care puteau să 
sprijine aceste năzuinţe, mobilizate de oameni 
cu tărie de caracter şi profil spiritual asemănător 
celui care le-a creat. Astfel, prin testamentul său 
întocmit în anul 1869, „a lăsat averea sa naţiunii 
române de religie răsăritean — ortodoxă... ur- 
mând ca, din administrarea acesteia de către o 
reprezentantă a Bisericii Ortodoxe Române, să 
fie acordate burse de studii tinerilor români”. 
Fundația Gojdu a funcționat efectiv în perioada 
1870-1952, contribuind la ridicarea unor per- 
sonalități ale culturii şi civilizației româneşti: 
Victor Babeş, Octavian Goga, Traian Vuia, 
Constantin Daicoviciu ş.a. 

Cheia celor spuse la început despre sine 
stă poate în declarația simplă pe care Gojdu a 
făcut-o la apogeul carierei sale politice: „Patria 
mi-o iubesc nemărginit şi pentru bunăstarea ei 
sunt gata oricând a-mi sacrifica viaţa... Am în- 
cărunțit ca un român de omenie”. 

Tache Papahagi - un savant aromân 
care a descoperit Maramureşul 


ităților folclorice, etnografice şi dialectale 

le domeniului românesc, nord şi 
sud-dunărean, în special, şi al României a depus o muncă 
de benedictin, de peste un jumătate de secol, pe altarul 
universităţii şi al ştiinţei româneşti, fiind unul dintre cei 
mai de seamă cărturari pe care aromânimea l-a produs în 
cultura română. 


T= Papahagi, cercetător de prestigiu al rea- 
| 
a 


În fruntea operei sale fundamentale Dicţionarul 
dialectului aromân, general şi etimologic scria cu oa- 
recare îndoială pentru destinul aromânilor: „Acest al 
douăzecilea secol va fi secolul atingerii aromânilor, cu- 
noscuți mai mult sub numele de macedo-români: treptat, 
treptat va dispărea graiul acestei populaţii romanice, care 
— fără ecouri în viaţa istorică şi politică a Europei — a 
îndeplinit anumite misiuni în evoluţia generală a po- 
poarelor conlocuitoare din Peninsula Balcanică”. Cu in- 
tuiția de savant ştia că limbile şi dialectele dispun de o 
forță de rezistență cu totul deosebită, dând dovadă de 
încăpățânare în a supravieţui, în condiții din cele mai 
vitrege. 

O lucrare de referinţă este Graiul şi folklorul Ma- 
ramureşului, fiind admisă ca teză de doctorat pe baza 
referatului semnat de Ovid Densuşianu şi Ion Bianu. Din 
comisia examinatoare au mai făcut parte profesorii re- 
ferenți Dumitru Evolceanu, Ramiro Ortiz şi Charles 
Drouhet, decanul Facultăţii. 

După aproape un secol ne întrebăm, firesc, de ce 
Tache Papahagi şi-a îndreptat cercetarea amplă înspre 
Maramureş? Readuc aminte că savantul a întreprins în 
Maramureş şase călătorii, într-un interval de 115 zile, 
între anii 1920 şi 1924, fiind 
prezent aici în toate cele 
patru anotimpuri. În aceste 
NR a călătorii a vizitat aproape 
| __] toate satele maramureșene, 
| GRAMUL ȘI FOLKLORUL cercetându-le din diferite 

MARAMUREŞULUI unghiuri, numai pe jos. A 
fost sprijinit şi găzduit de 
preoți şi protopopi precum 
| şi de învățătorii satelor. Ta- 
che Papahagi a mutat cer- 
cetarea din bibliotecă con- 
vins fiind că şi lumea 


CADEIA ROMANA 
trata POI z IUNI ROXÁN 
ym 


Prof. Ioana PETREUŞ 


Tache Papahagi 
(1892-1977) 


Lingvist, etnograf şi folclorist 
român de origine aromână 


S-a născut în 6 octombrie 1892 în 
Avdela, Pind, Grecia. 

A urmat şcoala primară la Avdela 
şi liceul român la Ianina şi la Bitolia 
(1903-1912). A fost student al 
Facultăţii de Litere şi Filosofie din 
Bucureşti, licenţiat în 1916. Doctor în 
filologie în 1925, cu teza Graiul şi 
folklorul Maramureşului. A fost 
asistent la Facultatea de Litere şi 
Filosofie din Bucureşti (1921), docent 
(1926), conferenţiar (1928) şi profesor 
(1943-1948). In 1964 primeşte titlul 
de „profesor emerit” şi în acelaşi an 
primeşte Premiul de Stat. 

Tache Papahagi aparține şcolii 
lingvistice a lui Ovid Densusianu, atât 
prin locul important pe care îl deţin în 
activitatea sa cercetările de teren, cât 
şi prin atenţia acordată felului în care 
fenomenele etnografice şi folclorice 
reflectă psihologia poporului român, 
condiţiile sale de viață şi experiență 
istorică în diversele regiuni în care a 
locuit de-a lungul timpului. Orientarea 
sa se dovedeşte a fi, şi a rămâne, foarte 
modernă, datorită perspectivei 
comparatiste, dar şi prin forma 

îmbracă unele din lucrările sale. Ca folclo- 
rist, s-a ocupat de culegerea materialului în 
zone marginale, până la cele mai puţin sau 
deloc cercetate cum ar fi Maramureşul sau 
zonele din Peninsula Balcanică locuite de 
aromâni, şi îl studiază ţinând seama de 
fenomenul sincretismului, dar şi de le- 
găturile strânse cu modul de viață, ocupa- 
tiile tradiționale şi experiența istorică a 
poporului. 

Studiile sale consacrate aromânilor 
completează în mod fericit operele lui 
Theodor Capidan. Fundamental rămâne 
Dicţionarul dialectului aromân - general şi 
etimologic. Dictionnaire aroumain 
(macedo-roumain) général et 
étymologique, Bucureşti, 1963, o adevărată 
enciclopedie a vieții materiale şi spirituale a 
aromânilor. 


Opera: 


e Aromânii din punct de vedere istoric, 

cultural şi politic, 1915 

La românii din Albania, 1920 

Antologie aromânească, 1922 

Din folklorul romanic şi cel latin, 1923 

O problemă de romanitate sud-ilirică, 

1923 

e Din epoca de formaţiune a limbii ro- 
mâne: probleme etno-lingvistice, 1924 

e Cercetări în Munţii Apuseni, 1925 

e Graiul şi folklorul Maramureşului, 1925 

e Biblioteca națională a aromânilor, 3 

vol, 1926-1935 

Creațiunea poetică populară, 1926 

Macedo-Românii sau Aromânii, 1927 

Dispariţii şi suprapuneri lexicale, 1927 

Images d 'ethnographie roumaine, daco- 

roumaine et aroumaine, 3 vol, 

1928-1934 

e Folklor român comparat, 1929 

e Introducere în filologia romanică cu 
privire specială asupra istoriei limbii 
române: Fonetica, 1930 

e Originea Muloviştenilor şi Gopeşenilor, 
1930 

e Basilica-Eclesia, f. an 

e Poeţii Araia şi Caciona, 1932 

e Flori din lirica populară — doine şi stri- 
gături, 1936 

e Din morfologia limbii române: 
substantivul, articolul, numeralul, 
pronumele, 1937 

e Etimologii, 1939 

e Manual de fonetică romanică — română, 
italiană, franceză şi spaniolă, 1943 

e Paralele folclorice (greco-române), 
1944 

e Poesia lirică populară, 1967 

e Dicţionarul dialectului aromân. General 


şi etimologic, 1974. 

românească a intrat în schimbare. A căutat întâlnirea 
unui dialect românesc — cel maramureşean — cu 
supremația limbii literare româneşti. Astfel şi-a în- 
dreptat privirile înspre importantul şi izolatul ținut 
al Maramureşului, căutând ceea ce este reprezen- 
tativ în graiul şi folclorul lui. A studiat cu atenţie 
bogăţia folclorului din Maramureş dar şi aspectele 
etnice şi dialectologice. 

Graiul şi folklorul Maramureşului (1925) ră- 
mâne până astăzi, în ciuda achizițiilor moderne, teh- 
nice şi metodologice privind cercetarea dialectală, 
una dintre monografiile clasice, în dialectologia ro- 
mânească şi o lucrare de referinţă asupra unuia dintre 
cele mai interesante graiuri dacoromâneşti, cu un 
trecut atât de semnificativ pentru istoria politică şi 
culturală a românilor de pretutindeni (Valeriu Rusu). 

Tache Papahagi schițează şi o etnografie isto- 
rică a Maramureşului, atingând cea mai importantă 
problemă de lingvistică română, care este originea şi 
formarea limbii române în timp, dar mai ales în spa- 
tiu. Problemă vastă, care depăşea cadrul unei mo- 
nografii. Autorul consideră că este nevoie să releve 
şi etnografia istorică a Moldovei, cu care Maramu- 
reşul are multe trăsături caracteristice de unitate 
etno-lingvistică. Merge mai departe evocând ele- 
mentul românesc din lungul munților Haemului, 
element care, până la distrugerea imperiului Asă- 
neştilor, forma o populaţie numeroasă şi dominantă 
în regiunile păstoreşti. Şi atunci, se întreabă Tache 
Papahagi — ce a devenit acest element românesc din 
Tracia muntoasă? O parte s-a bulgarizat prin secole, 
o câtime va fi pierit în exilul din Asia Mică, în număr 
redus s-a aşezat pe versantul sudic al Haemului. 
Restul ce a devenit?, se întreabă savantul. Admite că 
a trecut în nordul Dunării urmând lanțul muntos bal- 
cano-carpatin, pentru ca, la un moment dat să se 
oprească în munţii din nordul Tisei. Adică şi în 
Maramureş. Elaborând această teorie, Tache Pa- 
pahagi căuta în cercetarea din Maramureş tocmai 
întâlniri dintre graiul maramureşean şi cel aromân. 
Într-o prelegere, autorul spunea: „dacă într-o epocă, 
relativ târzie de tot, românii, oieri din Munţii Si- 
biului au ajuns până în Crimeea, de ce nu am admite 
că, pentru o epocă veche, cum ar fi secolul al XX-lea, 
grupuri de români dintre Balcani şi Dunăre să migreze 
spre nord, atingând de pildă Maramureşul?” 

Prezentarea istorică şi geografică a Maramu- 
reşului, numeroase texte redate într-o transcriere ri- 
guroasă, datele privind toponimia şi onomastica, mu- 
zica maramureşeană, în fine, glosarul care însoţeşte 
monografia, constituie documente ale creativității 
maramureşenilor şi îndrumări preţioase privind cer- 
cetarea de teren şi interpretarea datelor culese. 

Tache Papahagi, un aromân care a descoperit 
Maramureşul, găsindu-i o seamă de afinități şi con- 
cordanţe cu românitatea nord şi sud-dunăreană. 

Theodor Capidan, 
exponent şi promotor al aromânilor 


Paula RUS 


„Prin muncă. ca mijloc oferit de natură şi organizația socială, Macedoromânii, oriunde s-au găsit, în fundul 
Balcanului sau în capitalele Europei occidentale, au reușit să-şi creeze, sub raportul moral şi material, toate 
acele virtuţi sociale, care au făcut din ei elita societăţii în care au trăit. "! 


in rândul aromânilor s-au făcut şi 

se fac şi azi remarcate o serie de 

nume sonore ale vieții publice, li- 
terelor, culturii, ştiinţei şi artelor. Lingvistul, 
istoricul şi etnologul Theodor Capidan, autor al 
unei opere fundamentale asupra minorităților 
româneşti sud-dunărene, se numără printre per- 
sonalitățile marcante de origine aromână. La fel 
ca şi alţi aromâni” de valoare, Theodor Capidan 
s-a interesat de soarta comunităților aromâneşti 
din Balcani, dovedindu-se a fi, pe parcursul vie- 
tii, un bun cunoscător al istoriei, culturii şi ci- 
vilizației aromânilor, dar şi un activ militant 
pentru drepturile acestora. 

In acest sens, teza sa de doctorat Sufixele 
nominale în dialectul aromân susținută în anul 
1907, precum şi studiile şi lucrările sale, re- 
zultate ale unei îndelungi şi temeinice docu- 
mentări pe teren, în care viziunea lingvistului se 
asociază în permanenţă cu cea a folcloristului, 
etnografului şi istoricului, sunt pe deplin edifi- 
catoare. Totodată, acestea reprezintă documente 
de referință asupra românităţii din Peninsula 
Balcanică, îndeosebi asupra aromânilor. 

Prin diversa sa activitate din domeniile 
lingvisticii româneşti şi balcanice, dialectolo- 
giei, lexicografiei, toponimiei şi istoriei con- 
cretizată în scrieri de certă valoare, lingvistul 


român a atras atenţia lui Sextil Puşcariu, o 
valoare de origine aromână a culturii româneşti, 
care, într-un portret realizat cu ocazia intrării lui 
Theodor Capidan în Academia Română, a evi- 
dențiat „seriozitatea ştiinţifică a acestuia, scru- 
pulozitatea şi competenţa sa, «vioiciunea spiri- 
tului mereu treaz şi veşnic doritor a cunoaşte».”! 

De asemenea, a subliniat semnificația 
concluziilor studiilor sale afirmând: „În general, 
în studiile d-voastre nu v-aţi restrâns niciodată 
la stadiul de astăzi, ci aţi căutat să desluşiți în 
limbă şi în diferite aspecte etnografice trecutul 
îndepărtat al românismului transdanubian şi ra- 
porturile lui cu românii din stânga Dunării. ŞI ați 
izbutit să arătaţi mai ales un lucru: că resturile 
poporului român în Peninsula Balcanică au jucat 
şi joacă şi azi încă un rol civilizator de cea mai 
mare importanță între populaţiile alogene şi 
aloglote cu mult mai importante. D-voastră ați 
arătat - menționează în continuare marele acade- 
mician - că acest rol covârșitor al elementului 
român se observă şi în limbă. Spre deosebire de 
cei mai mulți învățați străini, ați dovedit că 
românii n-au primit numai influenţe străine, ci 
au şi dat popoarelor învecinate un număr impor- 
tant de românisme, mai ales în fonetică.”5 

În cele ce urmează, articolul aduce în a- 
tenție o monografie a lui Theodor Capidan con- 


1 Th. Capidan, Macedoromânii. Etnografie, istorie, limbă, Fundaţia Regală pentru literatură şi artă, Bucureşti, 


1942, p. 46. 


2 Tache şi Pericle Papahagi, George Murnu, Petre Vulcan, Stere Diamandi, etc. au făcut parte din elita şcolii româneşti din 
Balcani, ca de altfel Theodor Capidan, şi au jucat un rol esenţial în cunoaşterea şi promovarea aromânilor. 

3 Réponse Critique au Dictionnaire d étymologie koutzovalaque de Constantin Nicoladdi, Salonique, 1909; 
Raporturile lingvistice albano-române, Cluj, 1922; Raporturile lingvistice slavo-române, Cluj, 1924; 
Meglenoromânii, 3 volume, Bucureşti, 1925-1935; Elementul slav în dialectul aromân, Bucureşti, 1925, operă 
premiată de Academia Română cu Premiul „Năsturel”; Românii Nomazi. Studiu din viața Românilor din sudul 
Peninsulei Balcanice, Cluj, 1927; „Macedoromânii. Vechimea şi însemnătatea lor istorică în Peninsula 
Balcanică” în „Anuarul Institutului de Istorie Naţională”, 1929; Fărşeroții. Studiu lingvistic asupra Românilor 
din Albania, Cluj, 1931; Aromânii. Dialectul aromân. Studiu lingvistic, Bucureşti, 1932, operă premiată de 
Academia Română cu Premiul Statului „Eliade Rădulescu”; „Romanitatea Balcanică”. Discurs rostit la 26 mai, 
1936 în şedinţă solemnă a Academiei Române, Bucureşti, 1936; Macedoromânii. Etnografie, istorie, limbă, 


Bucureşti, 1942; Limbă şi cultură, Bucureşti, 1943. 


4 Sextil Puşcariu în Romanitatea balcanică, Th. Capidan, variantă digitalizată de Editura Predania, p. 9, accesată la 
26 septembrie 2010, la adresa: [http://Awvww.proiectavdhela.ro/pdf/theodor_capidan_ romanitatea_balcanica.pdf] 
5 Ibidem, pp. 9-10, [http://hwww.proiectavdhela.ro/pdf/theodor_capidan_romanitatea_balcanica.pdf] 

Theodor Capidan 
(1879-1953) 


Reprezentant de renume al lingvisticii 
româneşti, Theodor Capidan s-a născut în Per- 
lepe (Prilep) Macedonia, la 15 aprilie 1879, 
într-o familie de negustori aromâni. A urmat 
şcoala primară în limba română din oraşul na- 
tal, liceul din Bucureşti şi Universitatea din 
Leipzig, unde l-a avut ca profesor pe cunos- 
cutul cercetător al popoarelor din Balcani, G. 
Weigand, de la care a beneficiat de o temeinică 
pregătire intelectuală şi lingvistică. Şi-a în- 
ceput cariera ca asistent la “Institutul Bal- 
canic” din Leipzig. Între anii 1909 şi 1919, a 
locuit în Macedonia în mijlocul comunității de 
aromâni, fiind profesor de limba română şi di- 
rector la Şcoala Superioară de Comerţ în limba 
română din Salonic. În anul 1919, s-a stabilit la 
Cluj, unde a predat dialectologia şi lingvistica 
la Universitatea din oraş. Din anul 1910, a 
colaborat, alături de Sextil Puşcariu, la scrie- 
rea Dicţionarului Academiei (DA). Numit 
membru corespondent al Academiei Române, 
în anul 1928, lingvistul Theodor Capidan a 
devenit membru titular al acesteia, în 1935, 
alături de alți aromâni de seamă (mitropolitul 
Andrei Şaguna, scriitorii şi filologii George 
Murnu şi Cezar Papacostea, istoricul literar 
Dumitru Caracostea, lingvistul şi folcloristul 
Pericle Papahagi etc.) care, de-a lungul anilor, 
au fost primiți în această prestigioasă insti- 
tuţie. Începând cu anul 1937, Theodor Capi- 
dan a devenit profesor de limbi romanice la 
Universitatea din Bucureşti, funcție pe care a 
ocupat-o până în anul 1948. După 1948, a 
continuat să activeze în cadrul Institutului de 
Lingvistică al Academiei din Bucureşti. S-a stins 
din viaţă, la 1 septembrie 1953, aproape orb. 

sacrată aromânilor, şi anume, Macedoromânii. 
Etnografie, istorie, limbă, apărută la Fundaţia 
Regală pentru literatură şi artă, Bucureşti, 1942. 
“Titlul lucrării «Macedoromânii» în loc de 
«Aromânii», cum ar fi trebuit să fie, se justifică 
prin faptul că în ea nu se vorbeşte numai despre 
Aromâni dar şi despre Meglenoromâni. Aceştia 
din urmă îşi au aşezările numai în Macedonia. zi 

Lucrarea, apărută mai întâi în limba fran- 
ceză (1937), iar apoi în germană (1941), a fost 
publicată şi în limba română, în anul 1942, prin 
bunăvoința criticului şi istoricului literar, ce 
avea, pe linie paternă, o descendență aromână, 
Dumitru Caracostea, directorul Uniunii Funda- 
fiilor Culturale Regale. 

Valoroasă şi documentată din punct de 
vedere ştiinţific „această scurtă expunere des- 
criptivă asupra Românilor din sudul Peninsulei 
Balcanice”” oferă bogate informaţii despre nu- 
mele şi răspândirea macedoromânilor în Penin- 
sula Balcanică, numărul, aşezările, viaţa în fa- 
milie şi societate, ocupațiile, istoria, obiceiurile, 
limba şi starea culturală ale acestora. De ase- 
menea, lingvistul român prezintă rolul social, 
politic, economic şi cultural jucat de elementul 
aromân în viața populațiilor conlocuitoare şi 
aduce la cunoştinţă situația acestora, la înce- 
putul secolului al XX-lea, din punct de vedere 
cultural şi economic. 

Astfel, autorul şi-a propus drept scop să-i 
facă pe „Macedoromâni cât mai bine cunoscuţi 
cercurilor din străinătate. Pentru atingerea lui, la 
caracterizarea acestor Români, - spune marele 
lingvist - nu m'am mulțumit numai cu înşirarea 
de simple afirmaţiuni, ci am căutat să aduc şi 
dovezi, întemeiate pe ceea ce oamenii de ştiinţă 
şi călătorii străini, care au fost la ei acasă şi i-au 
cunoscut mai de aproape, au văzut şi scris 
despre ei. lată de ce, aproape la fiecare pas, dar 
mai ales în capitolele în care vorbesc despre 
Macedoromâni ca element de cultură şi factor de 
creaţie în economia şi gospodăria din Balcani, 
totul se întemeiază pe constatări şi afirmaţii fă- 
cute de scriitorii străini.”* 

Dintre aceştia merită amintiți: istoricul 
german J. Thunmann, istoricul englez Th. Her- 
bert, călătorul englez William Martin Leake, 
arheologul francez L. Heuze, lingvistul german 
G. Weigand, arheolgul şi etnograful german F. 
P. Kanitz, filologul francez A. E. Picot, istoricul 
ceh C. Jireček, călătorul francez Pougqueville şi 
mulți alţii, care au reflectat în scrierile lor as- 


1 
2 
3 


Th. Capidan în prefața op. cit., p. 7. 
Ibidem, p. 5. 
Th. Capidan în prefața op. cit., p. 5. 

pecte din viața aromânilor, au remarcat supe- 
rioritatea şi cultura intelectuală ale acestora, dar, 
mai ales, au menţionat în operele lor despre 
unitatea de limbă si de neam a tuturor românilor, 
inclusiv a aromânilor. 


În cartea sa, Theodor Capidan reia şi com- 
pletează aspectele de ordin istoric, geografic, 
etnografic, lingvistic, cultural şi social referi- 
toare la macedoromâni, care „reprezintă ramura 
meridională a poporului român,” şi a căror iden- 
titate „ca neam cu Românii din ţară se întemeiază 
pe mărturii istorice şi realități lingvistice.”| 

Rumânii (din lat. romanus), arumânii (nu- 
mele rumân a primit proteza lui a, un fenomen 
obişnuit în dialectul aromân), sau armânii 
(căderea lui u din prima silabă a cuvântului 
arumân), nume folosite între ei, vlahii, nume cu 
care sunt cunoscuţi între neamurile străine, sau 
țințarii sau cuţovlahii, cum îi poreclesc sârbii şi 
slavii meridionali şi respectiv grecii, sunt 
răspândiți în toată Peninsula Balcanică, în 
aglomerări mai mari şi mai mici, fiind mai 
numeroşi în regiunile de munte, decât în cele de 
la şes. 

Ei pot fi întâlniți în Grecia, mai ales în 
partea de nord, unde „Românii au format din 
toate vremurile masa cea mai compactă, din care 
s-au răspândit, cu timpul, în toate celelalte ti- 
nuturi. [...] Aici în Pind, Tesalia, Acarnania şi 
Etolia, - menționează Theodor Capidan - apare 
prima Românie a Macedoromânilor cunoscută 
de Greci sub numele «Vlahia». Această «Vla- 
hie», care mai târziu apare în istorie sub diferite 
forme, se mai păstrează şi astăzi în ținutul Za- 
gori, situat în partea apuseană a Pindului, sub 
numele  Paleo-Vlahia (Vlahia-Veche). [...] 
Această parte a Pindului reprezinta până pe la 
începutul secolului al XIX-lea cel mai curat 
ținut românesc.” 

Aceşti români mai sunt răspândiţi în Alba- 
nia, unde „îşi zic Romăn, Rămăn sau chiar 
Rumăn, făra proteza lui a,” în fosta Republică 
Iugoslavia şi în Bulgaria, unde „sunt numiţi de 
bulgari «Beli Vlasi» (Români albi), în opoziţie 
cu «Kara Vlasi» (Românii negri), adică Daco- 
români.” 

Criteriul denumirii poporului după zona 
geografică pe care o locuieşte se aplică, mai 
ales, în cazul aromânilor: „Ei între ei - men- 
ționează lingvistul român - mai întrebuințează şi 
alte nume, derivate dela ţinuturile din care se 
trag. Astfel, cei din Pind şi Tesalia se numesc 
«Epirioţi», cei din muntele Gramos «Grămus- 
teni», păstorii semi-nomazi din Albania «Făr- 
şeroţ», după numele satului Fraşari, altădată 
centru românesc mai important, azi decăzut şi 
locuit mai mult de Albanezi. O bună parte din 
Românii orăşeni din Albania şi Macedonia se 
numesc «Moscopoleni», după numele vestitului 
oraş Moscopole, ete.”5 

Lucrarea avută în atenție prezintă şi im- 
portante observaţii în ceea ce priveşte numărul 
macedoromânilor care, în timpurile vechi, a fost 
destul de mare. „Românii din sudul Dunării - 
afirmă Theodor Capidan - roiau cu turmele în 
toată Peninsula, începând din Dalmația până la 
Marea Egee şi din Balcani până în Peloponez,” 
dar, din cauza procesului de deznaționalizare 
(fie prin limbă, fie prin biserică) şi a căsătoriilor 
mixte, numărul lor a scăzut de-a lungul tim- 
pului. Aduce, ca argument la afirmaţia sa, scrie- 
rile unor cercetători străini, care au relevat pre- 
zenţa lor numeroasă în Peninsulă. 

Astfel, istoricul german Johann Thun- 
mann scria, în 1774, că macedoromânii sunt un 
popor numeros: „Ei trebue să fie - spunea el - 
peste jumătate din locuitorii Traciei, şi peste trei 
sferturi din locuitorii Macedoniei şi Tesaliei. Şi 
în Albania se găsesc mulţi.” O altă numărătoare 
este dată de scriitorul grec Rizos Rangabe, care, 
în 1856, scria în revista literară Pandora: „Se 
zice că Românii care locuiesc astăzi în Elada, 
Tesalia, Epir şi Macedonia se ridică la 600.000. 
Sunt oameni corpolenţi şi robuşti, cu părul ne- 
gru sau castaniu, cu fizionomia inteligentă.” 

Interesante sunt şi statisticile pe care le-au 
dat William Martin Leake, J. G. von Hahn şi F. 
Kanitz, care au evaluat numărul aromânilor la 
jumătate de milion. După părerea lui Theodor 
Capidan, întemeiată pe cercetări şi informaţii 
sigure, la începutul secolului al XX-lea, nu- 
mărul aromânilor din Grecia, Albania, fosta Re- 


Th. Capidan, op. cit., p. 9. 
Ibidem, pp. 12-13. 

Ibidem, p. 10. 

Ibidem, p. 20. 

Th. Capidan, op. cit., p. 12. 
Ibidem, p. 22. 

Johann Thunmann, Untersuchungen ilber die Geschichte der östlichen europäischen Völker, Leipzig (1774), p. 


8 Sergiu Georgiade, Cercetări despre Românii de dincolo de Dunăre, traducere din limba greacă, Craiova (1867), 

publică Iugoslavia şi Bulgaria se ridica la 
300.000 până la 350.000. Dintre aceştia, înce- 
pând cu anul 1925, 12.000 s-au mutat în țară. 


Un alt aspect, pe care lingvistul român îl 
aduce în discuţie, în lucrarea sa, este cel referitor 
la limba vorbită de aceşti români. Cu privire la 
aceasta, Theodor Capidan repetă: „Limba lor 
este românească. Ca atare, ei (filologii n.n.) nu 
pot admite faptul că două populaţiuni de aceeaşi 
origine, cum sunt Dacoromânii şi Macedoro- 
mânii, trăind de aproape două milenii în regiuni 
atât de depărtate şi în împrejurări cu totul deo- 
sebite, să dea naştere la o limbă care să fie 
aceeaşi nu numai din punctul de vedere al des- 
voltării ei interne dar |...] şi din acela al îm- 
prumuturilor de afară.”-. 


De asemenea, subliniază unitatea lingvis- 
tică dintre macedoromână şi dacoromână, pre- 
cizând: „Dacă pentru orice popor din lume lim- 
ba constituie legătura cea mai trainică ce uneşte 
pe indivizii din aceeaşi comunitate etnică, pen- 
tru Macedoromâni, care veacuri dearândul au 
rămas izolați în sudul Peninsulei, ea reprezintă 
istoria şi viaţa lor. Într'adevăr, dacă Macedo- 
românii şi-ar fi păstrat toate particularitățile ca- 
racteristice neamului românesc, precum: tradi- 
tiile, credinţele, obiceiurile şi altele, însă şi-ar fi 
pierdut numai limba, în cazul acesta puteau fi 
orice alt neam din Peninsula Balcanică, afară de 
Români. lată de ce, pentru ei, unitatea ling- 
vistică cu Dacoromânii reprezintă cel mai au- 
tentic document, cu ajutorul căruia chiar omul 
fără ştiinţă îi poate uşor identifica cu fraţii lor 
din nordul Dunării.”5 Această perfectă unitate 
lingvistică este demonstrată, atât practic, cât şi 
ştiinţific, de marele lingvist. 

Detaliile cu privire la calitățile macedo- 
românilor se regăsesc în monografia lui Theo- 
dor Capidan, care remarcă hărnicia, dinamis- 
mul, inteligenţa şi iscusinţa acestora: „[...] ceea 
ce deosebeşte pe Macedoromâni de celelalte 
neamuri din Balcani, nu este numai limba, ci şi 
acel dinamism extraordinar, care îi face să izbu- 
tească în toate întreprinderile, oricât de mari 
greutăți li s'ar pune în drumul lor. [...] Prin 
muncă ei s-au impus aproape în toate ramurile 
de activitate omenească, dar mai cu seamă în 
comerţ şi meserii. [...] Cu cât sunt mai puțin 

numeroşi în Peninsula Balcanică, cu atât mai 
mult se impun prin inteligenţa, îndemânăticia şi 
vrednicia lor.” 

Rolul, pe care aceşti români l-au înde- 
plinit în diferite domenii de activitate (social, 
politic, economic, cultural, literar, etc.) în rân- 
dul populațiilor conlocuitoare, este relevat în 
cartea lingvistului român. 


Aceştia au reprezentat un element de va- 
loare pentru economia unor țări din Balcani, dar 
şi din Occident. Negustorii aromâni erau apre- 
ciați, mai ales, în comerțul din Ungaria şi Aus- 
tria: „Dintre ţările străine, - precizează Theodor 
Capidan - Statul Austriac, cunoscând marile în- 
suşiri ale Românilor pentru comerț şi industrie, 
a încercat pe toate căile să-i atragă, fiindcă 
pentru acest Stat Macedoromânii erau de toate: 
«capital, meşteşug, comerț şi industrie. Cu un 
cuvânt, ei aveau toate calitățile pentru ridicarea 
economică a tării.» 

Despre influența aromânilor exercitată 
printre populațiile conlocuitoare scrie şi pro- 
fesorul sârb dr. D. I. Popovici, la care marele 
lingvist apelează pentru caracterizarea acestor 
români. Pe bună dreptate, acesta afirmă: „Aro- 
mânii prezintă o problemă foarte importantă şi 
foarte interesantă, nu numai pentru poporul 
nostru, ci şi pentru toate popoarele balcanice. 
[...] Familiile lor au dat oamenii cei mai în- 
zestraţi nu numai la noi, dar şi la Bulgari, la 
Români şi la Albanezi. Printre popoarele bal- 
canice, ei au fost balcanici în cel mai înalt grad. 
Ei au dat oameni care s-au devotat în acelaşi 
timp tuturor grupurilor creştine ale Peninsulei 
Balcanice. [...] Nu există nici măcar un singur 
grup de la care ei să nu merite recunoştinţă. 
Dând tuturor cu generozitate, ei s-au dizolvat. 
Influenţa lor este foarte mare, dar în acelaşi timp 
foarte diferită asupra fiecărui grup etnic. De 
asemenea, rolul lor este diferit printre Slavi, Ro- 
mâni şi Albanezi. [...] Ei au făcut mult pentru 
unitatea culturală a Peninsulei Balcanice. Şi sa- 
vanţii, în Balcani vor avea datoria de a studia 
marea lor influenţă în viaţa politică, economică, 
ştiinţifică, literară şi artistică a fiecărui grup 
etnic”. 

Acelaşi profesor dr. D. I. Popovici pre- 
zintă, într-o lucrare, rolul pe care elementul aro- 


Th. Capidan, op. cit., p. 28. 
Ibidem, p. 137. 

Th. Capidan, op. cit., p. 160. 
Ibidem, pp. 41-42. 

mân l-a jucat în viața economico-culturală a 
Serbiei, concluzionând: „Aromânii [...] au fost 
oameni de o capacitate rară, aproape genială, nu 
numai în negoț, dar şi în alte direcţiuni. După 
aptitudinile lor, ei pot fi puşi alături de acele 
vechi şi talentate popoare istorice, cum sunt 
Evreii, Grecii şi Armenii. Când se va face ana- 
liza sângelui oamenilor noştri mari, atunci se va 
vedea că un număr însemnat din bărbații noştri 
iluştri [...] se coboară din aceşti oameni vred- 
nici. Temelia culturii noastre moderne, secolul 
al optsprezecelea din viaţa noastră comercială, 
în mare parte lor li se datorește. 

Macedoromânii, „cunoscuţi ca eminenți 
păstori, foarte abili meseriaşi şi excelenți ne- 
gustori,” 2 şi- au adus contribuţia şi în domeniul 
culturii, fie direct prin o serie de nume repre- 
zentative pentru acest domeniu, fie indirect prin 
sprijinirea instituţiilor de cultură. 

Astfel, ei au reuşit să devină unul dintre 
elementele culturale cele mai importante din 
Turcia europeană, capacitate despre care rela- 
tează şi cercetătorul german Kanitz: „Cuţovlahi 
se cheamă o populaţiune numeroasă a Turciei 
europene care, răspândită pe întreaga ei supra- 
față, constituie unul din elementele ei culturale 
cele mai importante.”5 

Gradul de cultură al macedoromânilor, 
care „erau în Orient cei mai indicaţi pentru asi- 
milarea unei culturi superioare,” 4 a fost lăudat ŞI 
de alți cercetători străini, după cum se poate afla 
din cartea lingvistului român, care la rândul său 
afirmă că, în secolul al XVIII-lea, „alături de 
Greci, Macedoromânii, ca element de cultură şi 
gospodărie creatoare, treceau printre cei mai 
înzestrați din întreaga Peninsulă Balcanică. O 
bună parte dintre ei — precizează în continuare 
Theodor Capidan - se găseau grupaţi în me- 
tropola românismului care era Moscopole,” 
centrul comercial dar şi de cultură şi civilizație 
al aromânilor din Balcani, în care viaţa acestor 
români a început sa ia un caracter naţional. În 
acest sens, un rol important l-au avut cărturarii 
macedoromâni moscopoleni din a doua jumă- 
tate a secolului al XVIII-lea, primii care au scris 
în limba maternă: Theodor Cavallioti, Daniil 
Moscopoleanul, Constantin Ucuta. 

In monografia sa, Theodor Capidan s-a 
ocupat şi de situația macedoromânilor care, la 

începutul secolului al XX-lea, era gravă. Din 
punct de vedere economic, cei mai mulți erau 
ruinați. Acea stare înfloritoare descrisă de cer- 
cetătorii străini, care au călătorit la aceşti ro- 
mâni, nu mai era prezentă. 

In aceeaşi situație se aflau şi din punct de 
vedere cultural. Astfel, în Macedonia ei au pier- 
dut cele mai frumoase biserici construite din 
moşi strămoşi cu bani proprii, cele mai înalte 
instituţii de cultură (un vechi liceu clasic şi o 
şcoală normală profesională de fete) „toate în 
Bitolia, unde elita comerțului şi a intelectua- 
lităţii a aparținut din toate vremurile elemen- 
tului românesc.” 

De asemenea, şcolile elementare din co- 
munele, târgurile şi oraşele macedonene au fost 
suprimate. La fel s-a întâmplat şi cu şcolile ro- 
mâneşti din Albania. În Grecia, şcolile şi bi- 
sericile româneşti n-au fost închise, dar auto- 
ritățile de aici le-au dat de înţeles românilor că, 
dacă îşi trimit copiii la şcolile greceşti şi se de- 
clară greci, vor fi mai bine trataţi. In afară de 
aceasta, după primul război mondial, în comu- 
nele româneşti au fost aşezaţi greci asiatici, in- 
sulari şi din Tracia, iar o lege agrară i-a depo- 
sedat pe proprietarii macedoromâni de livezi şi 
de păşuni, motiv pentru care situația lor a de- 
venit gravă. 

In astfel de condiţii, cele câteva sute de 
mii de macedoromâni, care se aflau, la începutul 
secolului al XX-lea, în mase mai compacte în 
Epir, Tesalia, Albania şi Macedonia, nu cereau 
decât „respectarea dreptului lor la viață naţio- 
nală, cu biserică şi şcoală românească. Acest 
drept - menţionează Theodor Capidan la sfâr- 
şitul monografiei - li se cuvine atât pe baza 
vechimii şi numărului lor în Peninsulă cât, mai 
ales, pe temeiul contribuţiei lor binefăcătoare la 
prosperitatea economică şi culturală a Sud- Es- 
tului european.” Si în prezent, cerințele acestor 
români sunt aceleaşi. 

Prin această lucrare, în care sunt inserate o 
serie de mărturii ale unor învățați străini şi 
români, folosite ca argumente la afirmaţiile sale, 
lingvistul Theodor Capidan aduce o contribuţie 
decisivă la cunoaşterea şi înțelegerea aspectelor 
legate de civilizația şi cultura poporului aromân, 
precum şi a rolului jucat de aromâni în istoria şi 
cultura populațiilor conlocuitoare. 


1 Dr. D. I. Popovici, apud Th. Capidan, op. cit., p. 197. 


2 Th. Capidan, op. cit., p. 177. 
3 
apud Th. Capidan, op. cit., p. 177. 
4 Th. Capidan, op. cit., p. 183. 
5 Ibidem, p. 184. 
6 Ibidem, p. 248. 
7 Th. Capidan, op. cit., p. 250. 

Dodecalogul aromânilor 


sau 12 adevăruri incontestabile, istorice şi actuale, 
asupra aromânilor şi asupra limbii lor 


„Daţi Cezarului cele ce sunt ale Cezarului, iar lui Dumnezeu cele ce sunt ale lui Dumnezeu”. 
(Matei, XXII, 21) 


CONFESIUNE 

Acest DODECALOG al aromânilor re- 
prezintă credo-ul meu ştiinţific asupra „ființei” 
denumită „aromân”. El este rezultatul unui pro- 
ces îndelungat, care durează de 68 de ani, de la 
naşterea mea, şi care se explică prin: 

a. o excelentă cunoaştere a limbii mele 
materne, vorbită în familie de părinții mei, Nico 
Caragiu şi Athina Papastere, şi de bunica mea 
maternă, Dhafna Pupti, moştenire sfântă lăsată 
de stră-stră-strămoşii mei de 2000 de ani; 

b. un respect fără limite pentru tot ce este 
„tradiţie”, „lege” transmisă din generație în gen- 
erație, „mentalitate” aproape imuabilă - deşi 
foarte evoluată în comunitatea mea aromână, în 
raport cu altele - în fundamentele sale; 

c. o competenţă ştiinţifică veritabilă, câ- 
ştigată, treptat, datorită unui lucru serios şi con- 
stant (1947-1995), condus, direct sau indirect 
(prin cărțile lor), de dascălii mei: Theodor Ca- 
pidan, Pericle Papahagi, Tache Papahagi, Al. 
Rosetti, Iorgu Iordan. 


~ 


DIXI ET SALVAVI ANIMAM MEAM 


1. Aromânii (macedo-vlahii) şi limba lor maternă există astăzi şi de două mii de ani; 
2. Aromânii Sunt dintotdeauna sud-dunăreni,; 
3. Limba veche româna (străromâna/ româna comună/ româna primitivă/ protoromâna) 


vorbită pe acest teritoriu era o limbă unitară, 


4. Unitatea teritoriului unde se vorbea româna comună a fost scindată de sosirea slavilor 


între Dunăre şi Balcani; 


5. Vechea limbă română s-a scindat în cele patru ipostaze actuale ale sale: româna 
(daco-româna/ daco-v(a)laha), limba naţională/ literară a României, aromâna (macedo-româna/ 
macedo-vlaha) şi meglenita (megleno-româna/ megleno-vlaha; variantă a aromânei?), vorbite în 
sudul Dunării şi istriana (istro-româna/ istro-vlaha), vorbită în Peninsula Istria; 

6. Aromâna este limba maternă a aromânilor, care le conferă conştiinţa lor etnolingvistică; 

7. Există două categorii de aromâni: a. „autohtoni”, care locuiesc în ţările balcanice 
(Grecia, Albania, fosta RSF Iugoslavia, Bulgaria). b. în diaspora sunt cei care se găsesc oriunde în 
lume (în țările din Europa, inclusiv în România, în cele două Americi, în Australia etc.) 

8. Statutul aromânilor „autohtoni ” locuind în țările balcanice este cu totul diferit de acela al 


aromânilor din diaspora; 


9. Statutul aromânilor aflaţi în diaspora (în România sau în altă parte) are specificul lui; 
10. Numele aromânilor trebuie să fie aromân şi macedo-vlah; 
11. Aromânii sunt creştini ortodocşi. Ortodoxismul lor are specificul lui (spre deosebire de 


acela al românilor din nord); 


12. Aromânii (macedo-vlahii) trebuie să aibă un singur scop: să-şi cultive limba maternă şi 


tradiţiile lor. 


Având în vedere aceste date, în aceste 
momente de confuzie totală, creată de oameni 
care nu vor sau nu pot să respecte rezultatele 
ştiinţei (istorice/ lingvistice/ arheologice etc.), 
mă consider obligată - chiar dacă acest credo al 
meu va fi ignorat, criticat, distrus - să formulez 
ideile care mi se par a fi punctul de plecare în 
orice inițiativă, de orice fel; dacă nu sunt accep- 
tate aceste adevăruri elementare, care nici măcar 
nu au nevoie să fie explicate, rezultatul, în orice 
acțiune, ar fi: o confuzie generală (din cauza 
amestecului de criterii - istorice/ lingvistice/ ge- 
ografice/ cultural-politice etc), create adeseori 
conştient de toate „părțile” implicate; fricțiuni 
etnice în țările balcanice; fără îndoială, sânge va 
curge din nou din toate părțile. 

Îi rog pe cititori să parcurgă, cu răbdare, 
cele 12 adevăruri şi să le judece numai la sfâr- 
şitul lecturii. 

Îmi asum întreaga răspundere. 

Matilda Caragiu Marioţeanu 


N 


Pi 

Matilda Caragiu Marioţeanu (1927- 
2009) - lingvist român de origine aromână spe- 
cialistă în dialectologie, profesor universitar şi 
membru al Academiei Române. 


S-a născut în anul 1927, în Grecia. Un an 
mai târziu familia sa emigrează în România. 

Studiile liceale le-a urmat la Silistra, Ba- 
cău şi Ploieşti, iar apoi a urmat cursurile Fa- 
cultății de limbă şi literatură română din cadrul 
Universităţii Bucureşti. Şi-a început cariera uni- 
versitară din timpul studenţiei, în 1950, şi a 
parcurs toate treptele ierarhiei didactice până la 
profesor universitar la Facultatea de litere. În 
toți aceşti ani a susținut cursuri şi seminarii de 
istoria limbii române, gramatică istorică, dia- 
lectologie generală şi română (nord şi sud-du- 
năreană), limbă română contemporană şi limbă 
română pentru străini. A fost profesor invitat la 
universități din Salzburg şi Frankfurt pe Main. 

În anul 1967, şi-a luat doctoratul cu teza 
Fonomorfologie aromână. Studiu de dialecto- 
logie structurală. 

Opera: A colaborat la trei manuale pentru 
învăţarea limbii române de către străini, manuale 
folosite în întreaga lume, la tratatul de Istorie a 
limbii române şi la Crestomaţia romanică. 


= 


română 


număr al revistei „Familia română”. 


În zilele de 4 şi 5 iunie 2010, o delegaţie din partea revistei „Familia 
a fost invitată să ia parte la Conferinţa Internațională „Minoritățile şi 
drepturile omului”, organizată la Oradea. Mulţumim organizatorilor, Univer- 
sitatea Agora şi Asociaţia de Studii Aromâne, pentru a ne fi facilitat stabilirea de 
contacte cu mai multe personalități aromâne, extrem de utile în realizarea acestui 

În 1993, a publicat credo-ul său despre 
aromâni şi aromână, cu versiuni în franceză şi 
engleză, intitulat Dodecalog al aromânilor sau 
12 adevăruri incontestabile, istorice şi actuale, 
asupra aromânilor şi asupra limbii lor. 

În 1997, a publicat lucrarea monumentală 
Dicţionar aromân  (macedo-vlah) DOARO. 
A-D. Comparativ (român literar-aromân), con- 
textual, normativ şi modern. 

Aromânii şi aromâna în conştiinţa con- 
temporană - o altă lucrare de referinţă. 

Două volume de versuri aromâne: Di nun- 
tru şi-di nafoară - Stihuri armâneşti / Din năun- 
tru şi din afară - Stihuri aromâne, Ediţie bilingvă 
(1994) şi Néuri. Zăpezi. Neiges (13 poeme în 
aromână, însoțite de tălmăcirea în dacoromână şi 
franceză a autoarei), editura Logos, 2002. 

La acestea se adaugă volumele de basme, 
povestiri aromâne în limba română, destinate 
copiilor. 


TOMA 
CARAGIU 


În 2003, în memoria fratelui său, a pu- 
blicat cartea-album Toma Caragiu - Ipostaze. 

În anul 1993 Matilda Caragiu Marioţeanu 
a fost aleasă membru corespondent al Acade- 
miei Române, iar din anul 2004 a fost membru 
titular. 

„Veniti în Pind, să-i cunoaşteţi pe fraţii noştri” 
Interviu cu scriitorul BAKI YMERI (Iugoslavia) 


Gheorghe PÂRJA 


Dar iată că necrezutul s-a întâmplat la Cluj, fiind invitat de onoare la „Zilele 

Lucian Blaga”, festival internaţional despre care am mai scris. Cine este Baki 
Ymeri? Român după mamă, albanez după tată, născut în Iugoslavia. Este un argument viu, un 
miracol cultural, un destin unic în felul său, pentru felul în care literatura română este 
prezentată în limba sa paternă. A absolvit Facultatea de limbă şi literatură albaneză la 
Universitatea din Kosovo (azi Priştina). A urmat cursuri de specializare în limba şi literatura 
română la universităţile din Viena şi Bucureşti. Cunoaşte zece limbi şi a publicat, în 
traducerea sa, zeci de mii de versuri din poezia clasică şi contemporană română în presa 
literară albaneză din Iugoslavia. Este Membru al Asociaţiei traducătorilor literari din Mace- 
donia. Deci este scriitor, traducător, doctorand la Universitatea din Bucureşti. A tradus din 
Nichita Stănescu, Marin Sorescu, Mircea Dinescu etc. Întâlnirea de la Cluj, cu dialoguri de 
seară şi dimineaţă în prezenţa catalizatoare a criticului Cornel Moraru, redactorul şef al 
revistei „Vatra ” de la Târgu Mureş, a fost un pas spre cunoaşterea unui om deosebit. 
Neastâmpărat, căutător, dă totul cântarului din suflet, care înclină spre limba română dar nu 
iartă ce i se pare greşeală în vechea-noua rânduială. Deci dialogul cu acest prieten al 


N: credeam că-l voi întâlni pe Baki Ymeri! Il ştiam din presa literară românească. 


României. 


Gheorghe Pârja: Dragă Baki, au trecut 
câteva ceasuri de când ne cunoaştem. Din cele 
vorbite parcă ne-am cunoaşte de când lumea.. 
Suntem la Cluj, Iugoslavia fierbe, iar tu cu lu- 
ciditate eşti un optimist, ciudat în felul său. Ai 
luat cultura ca armă de luptă. Cu ce începem? 


Baki Ymeri: Dragă Gheorghe, scrie cu 
litere să se vadă. Cu asta încep. Mă întristează 
degradarea folclorului românesc ca urmare a 
imitării până la preluarea totală a melodiei şi 
textelor din cântecele sârbeşti, în interes pur 
comercial din partea unor formaţii, mai ales din 
Timişoara. Îmi pare rău că astfel de melodii, cu 
inflexiuni ţigăneşti, nu au nimic în comun cu 
fermecătorul folclor al României. Am auzit că 
au devenit cântece de petrecere în toată țara 
dumneavoastră. 


Gh. P.: Din păcate ai dreptate. Este un 
asasinat cultural la care suntem martori. Il 
avem şi noi, culmea, chiar în Maramureş, unde 
sculăria asta electronică, în autobuze, şi chiar 
la unele petreceri proliferează asemenea cân- 
tece. Dar vreau să-ți spun că avem valori care 
nu au îngenuncheat la valul de care vorbeai. 
Când vei veni în Maramureş te vei convinge. Ce 
le mai doreşti Baki? 


B. Y: Imi pare rău că se ştie că românii 


sunt doar 23 de milioane, când în realitate sunt 
peste 30 de milioane numai în teritoriul etnic. În 
Serbia, ca urmare a politicii naţionaliste a con- 
ducătorilor sârbi din trecut şi din prezent, am 
fost asimilați foarte mulți români. Cei mai mari 
poeţi sârbi sunt de origine română! Să veniți 
până în Pind, în nordul Greciei, ca să-i cunoaşteţi 
pe fraţii noştri! Să vă îngroziţi de soarta lor. 


Gh. P.: Mă cutremur prin ce-mi spui. 
Stiam doar din lecturi, din Tache Papahagi, de 
la prietenul mai vârstnic Teohar Mihadaş, de 
geografia spirituală de care îmi vorbeşti. Imi 
vin în minte cuvintele lui Iorga: România e 
singura ţară din lume înconjurată de români. 


B. Y: Mă simt mântuit că îmi cunosc rădă- 
cinile, după mamă. Deşi aţi dat altor culturi sute 
de intelectuali, totuşi românii au rămas un popor 
de o nobleţe extraordinară. Este, după mine şi nu 
numai, cel mai admirat şi cel mai numeros popor 
din sud-estul Europei. Sunt optimist că veți intra 
în Europa — cum se spune acum — înaintea altor 
țări cum ar fi Iugoslavia ori Albania, unde foştii 
lideri ai comunismului au rămas, au fost aleşi la 
conducere. Deşi nu face parte imediată din 
această întrebare, dar vă spun că un alt lucru 
care mă întristează este faptul că Grecia, deşi 
este țară capitalistă, intră tot în rândul țărilor cu 


DECEMBRIE 2010 


59 


BAKI YMERI 


S-a născut în 1949 la Şipkoviţa (Macedonia). 

A absolvit Facultatea de Filozofie la Universitatea din 
Priştina (Limba şi literatura albaneză). Între timp, a urmat 
cursuri de specializare a limbii române, la Universitățile din 
Viena şi Bucureşti. Este doctorand al Universităţii din Bu- 
cureşti, membru a Uniunii Scriitorilor din România, redac- 
tor-şef al revistei A/banezul/Shqiptari, autor a numeroase arti- 
cole despre aromânii din Balcani, românii din Valea Timocului 
şi albanezii din Kosova. Pentru activitatea culturală şi publi- 
cistică în folosul societăţii, a fost nominalizat din partea Insti- 
tutului Biografic American (ABI), Omul Anului 2001. 

Cartea care l-a făcut cunoscut în literatura română se numeşte Lumina Dardaniei. Este 
structurată pe cinci mari capitole: „Zborul cuvintelor”, „Busola sufletului”, „Fragilitate”, 
„Dicţionar comun” şi „Gloria Tibi, Domine!” cuprinzând poeme scrise în vers alb la nivel eu- 
ropean, meditative, interogative într-un — extaz — liric excepţional, într-o caligrafie poetică de 
mare şi persuasivă intensitate. 

Despre Baki Ymeri Marin Sorescu spunea: „Bucuria lui Baki Ymeri de a crea în cele trei 
limbi materne: română, albaneză şi limba poeziei, este bucuria unui cercetător pasionat în 
domeniul relaţiilor spirituale româno-albaneze, privite şi cercetate cu temeinicie şi respect, 
până la Eminescu şi de la El încoace. Poezia lui B.Y. are menirea sfântă de a ţine nestinsă 
flacăra cea vie a unui destin comun, străvechi şi zbuciumat, al celor două popoare, care 
izbucneşte strălucind, din muşuroaiele stelelor. 

„Cine oare a zis/ Că rugăciunea nu-i/ Sfântă cântare a Logosului./ Linişte a amurgului/ Şi 
a clarității mentale?/ Cine oare a zis/ Că trecutul este un cadavru,/ Prezentul o mare minciună/ 
Iar viitorul o-nchipuire?/ Cine oare a zis/ Că timpul nu există/ Şi că el totuşi/ Ne va înghiți?/ 
Cine oare a zis/ Că forma e goală/ Şi golul e forma/ Iar cel mai bun viitor/ E prezentul?/ Alături 


de Floare însângerată. Eu cresc arzând.” (Meditaţie) 


practici staliniste, care nu respectă Declaraţia 
Universală a Drepturilor Omului, asimilându-i 
pe aromâni, pe albanezi, pe bulgari. De altfel, 
trebuie să se ştie că în Balcani — Albania, Mace- 
donia şi Grecia — trăiesc un milion de români. 


Gh. P.: Baki, văd că ai în mână un Ziar, 
după culoarea hârtiei este vechi ... 


B. Y: Apropie-te şi poţi să-l vezi. Este un 
ziar albanez, apărut la Constanţa la începutul 
secolului. Se numeşte FLAMURA ALBANIEI, şi 
după cum vezi, are pe prima pagină fotografiile 
regelui Ferdinand al României şi Wilhelm al 
Albaniei. i-l prezint fără să mă bănuieşti de 
vreo simpatie aparte. Dar uită-te şi transcrie din 
acest ziar: „În Balcani numai elementul român şi 
albanez nu a fost atins de cranii imperialiste; toți 
ceilalți — grecii, bulgarii, ungurii, sârbii — vi- 
sează împărăţii întinse.” lată că în 1916 aceste 
cuvinte au fost profetice! 


Gh. P.: Da, văd, e un ziar în limba ro- 
mână. Îți pun o întrebare firească: de când ai 
învăţat limba română? 


B. Y: Dragă Gheorghe, îţi spun un lucru 
pe care nu multă lume îl ştie. România este 


patria de obârşie a mamei mele şi în această ţară 
mai ales printre ardeleni, am găsit frumuseţea 
spirituală a unui popor ospitalier. Uită-te aici: 
acesta este extrasul din registrul stării civile 
pentru căsătoriţi. Ce scrie? Aivaz Imerovici, 27 
de ani, comerciant, născut în Iugoslavia s-a că- 
sătorit în 1932 cu Aurelia Graur, româncă din 
Band, de lângă Târgu Mureş, de 22 de ani, de 
religie greco-catolică. Greu am pus mâna pe 
acest document cu care mă laud. Mama trăieşte 
în Iugoslavia şi vreau s-o aduc să vadă locul 
naşterii şi tinereţii. Mie îmi spuneau copiii — 
„fiul româncei”. 


Gh. P.: Bănuiesc, deci, că ai învățat ro- 
mâneşte în familie? 


B. Y: Foarte puţin. Limba intimă şi se- 
cretă pentru părinţii mei a fost limba română. 
Când vorbeau despre dragoste ori când se certau 
foloseau limba română, să nu pricepem noi, co- 
piii. Eu m-am apropiat de limba română pe la 20 
de ani. Atunci am fost în România şi m-am 
întors acasă cu patru valize de cărți româneşti. 
De atunci am învăţat româneşte, am tradus şi am 
publicat peste 10.000 de versuri din poezia cla- 

Laurențiu Ulici, Vasile Andru, Baki Ymeri, 
Nicolae Băciuţ, 1990 


sică şi contemporană. De la Eminescu la Ileana 
Mălăncioiu. 

Gh. P.: Înţeleg că traducerile le-ai pu- 
blicat în reviste albaneze din Iugoslavia... 

B. Y: Da, mai ales în Rilindja (Renaşte- 
rea), unicul cotidian pentru trei milioane de al- 
banezi din lugoslavia, care a fost suspendat prin 
directive neostaliniste, cu un an în urmă, din 
partea comuniştilor sârbi. Poliţia a intrat cu bru- 
talitate şi a interzis ziariştilor să mai editeze 
ziarul. 


Gh. P.: Deci aveți probleme, după cum se 
vede. Ce zici că în Albania au rămas la con- 
ducere tot cei care au fost? 


B. Y: Să-ţi spun un lucru la care să vă 
gândiţi: să nu creadă românii că dacă a fost ales 
Ramiz Alia conducător, albanezii sunt comu- 
nişti. 

Gh. P.: Vorbeşti de albanezii din Albania, 
dar şi voi trăiţi mulţi înafara granițelor ţării. 

B. Y: În Balcani nu trăiesc 3,5 milioane, ci 
7 milioane de albanezi — jumătate în lugoslavia 
şi jumătate în Albania. Țara mea a fost tăiată cu 
toporul încă la Versailles. Avem şi noi Basa- 
rabia noastră, avem un trecut zbuciumat. Pe ro- 
mâni şi albanezi ne leagă multe destine comune 
încă din antichitatea traco-daco-ilirică, prin lim- 
bă, prin cultură, până în zilele noastre. Trebuie 

să ne jertfim pentru a ne scăpa şi a părăsi cel mai 
scârbos cadavru al secolului XX, care este co- 
munismul, care a întrecut şi fascismul, având în 
vedere discriminarea fizică şi culturală a ro- 
mânilor, albanezilor, a popoarelor balcanice şi a 
altor popoare neslave. Că avem multe locuri 
comune au spus-o istorici şi lingvişti care au 
scris cu simpatie despre raporturile culturale 
dintre cele două popoare. 


Gh. P.: Domnul Cornel Moraru îmi spu- 
nea că v-aţi înfrățit cu revista „ Vatra” din Târ- 
gu Mureş. Deci nu e întâmplător. 


B. Y: Da, în 1988 am stabilit aceste le- 
gături trainice, dintre revista „Vatra” şi revista 
FJALA (Cuvântul) din Pristina. 


Gh. P.: Am vorbit despre Maramureş, loc 
pe care încă nu ai pus piciorul, dar fiind un 
admirator al operei blagiene sunt convins că o 
să porți legănarea spațiului mioritic. Din câte 
am vorbit, Maramureşul este o nouă escală spi- 
rituală pentru tine. 


B. Y: Am auzit lucruri minunate despre 
Maramureş. Eu sunt născut într-un sat de munte, 
Şipcoviţa, unde, cum îți spuneam, copiii mă 
strigau „fiul româncei”. Mi-ai mai spus că Ta- 
che Papahagi a scris o carte despre graiul şi 
folclorul Maramureşului. Mă interesează foarte 
mult. Eu sunt dornic să cunosc cuvintele limbii 
române la ele acasă. Te-am auzit închinând cu 
vorbele „multă bucurie”. Să ştii că în satul meu 
circulă cuvinte care se aseamănă cu cele ro- 
mâneşti: bucurie, buză, fluture, barză, fluier, 
vatră, grumaz, care sunt în limba albaneză. 

Voi face un text, din cuvinte albaneze, pe 
care o să ţi-l trimit, care se va înţelege perfect în 
limba română. Mai mare demonstraţie nu tre- 
buie pentru unitatea noastră de limbă. Dar te 
poftesc să vii în munţii Pindului şi ai să te 
convingi singur. 

Gh. P.: Mulţumesc. Și eu te aştept în Ma- 
ramureş. 


(Graiul Maramureşului, 
Miercuri, 31 iulie 1991) 


Nota autorului: Cum dialogul cu Baki Ymeri a avut loc în urmă cu aproape două 
decenii, rog cititorii să-l perceapă în cheia acelui timp. Mă bucur că „Familia romă- 


vr 


nă”, 2010, mi-a recuperat un text despre un mare prieten. 

Remember Nicu Caranica 


debutul în volum al poetului, eseis- 
tului şi dramaturgului Nicu Carani- 
ca, cu Poeme şi imnuri, carte 
apărută la Sighişoara în 1940. 
Născut la 18 ianuarie 1911 
în Bitolia, Macedonia, în familia 
compozitorului Ion şi Sevastița 
Caranica (mama era fiica ling- 
vistului Teodor Capidan), Nicu 
Caranica, se formează ca inte- 
lectual în România (urmează li- 
ceul din Turda şi Facultatea de 
Litere şi Filozofie din cadrul 
Universității din Cluj), aprofun- 
dându-și studiile la Sorbona, la 
Ecole Normale Supérieure din 
Paris. După încheierea studiilor, 
timp de patru ani (1936-1940) a funcționat ca 
profesor la Turda, Zalău şi Cluj. În 1940 a fost 
cooptat în echipa care a lucrat la Dicţionarul 
limbii române sub coordonarea lui Sextil 
Puşcariu. Din păcate, anul 1940 a fost unul dra- 
matic în destinul său, fiind obligat să părăsească 
România, ca ataşat de presă al Legaţiei Ro- 
mâniei la Roma, iar în 1941 hotărăşte să nu se 
mai reîntoarcă în țară. Momentul a fost decisiv 
în viața aromânului care, deşi a dus mereu dorul 
țării, nu s-a remarcat prin acel clişeu al literaturii 
române din exil, în care dorul de ţară e primor- 
dial. Odată cu stabilirea sa în străinătate s-a 
remarcat repede în domeniul filologiei, fiind, 
între anii 1943-1945, asistentul lui Ramiro Or- 
tiz, la Universitatea din Padova, iar din 1950, 
odată cu stabilirea definitivă la Paris, numele 
său s-a făcut cunoscut în presa diasporei ro- 
mâne, având colaborări frecvente mai ales la 
revistele: Anotimpuri, Caete de dor, Ethos şi 
Limite, toate 4 din Franţa, Revista Scriitorilor 
Români (Italia), Destin (Spania), Prodomos, 
(Germania), etc. Colaborarea la reviste, efer- 
vescenţa creatoare precum şi spiritul de echipă 
l-au determinat, la un moment dat, să fie alături 
de Basil Munteanu şi N.A. Gheorghiu la în- 
fiinţarea, în 1954, a Cenaclului literar „Ano- 
timpuri” care va scoate revista cu acelaşi nume. 
Pornind pe drumul anevoios al afirmării româ- 
nilor din diaspora, români care părăsindu-şi 
țara, îşi pierd automat identitatea, ei nemaifiind 

de fapt nici români, nici cetăţeni veritabili ai 
patriilor de adopţie, atât cenaclul cât şi revista, 
îşi propun, pe de-o parte, să fie un turn de fildeş 
în care românii pribegi să se poată 
izola, ancorându-şi astfel toate ră- 
tăcirile, iar pe de altă parte, să 
conştientizeze Occidentul asupra 
situației României, mai ales după 
încheierea celui de-al Doilea Răz- 
boi Mondial, când intelectualita- 
tea a fost decimată, fie în închi- 
soare, fie că a trebuit să ia calea 
exilului, aspect pe care toate țările 
dezvoltate l-au explorat mai mult 
la suprafață, din prisma persecu- 
tiei comuniste din care au făcut, 
de fapt, multă senzaţie, fără a 
ajuta concret, cu nimic, în situaţii 
limită. Lupta morală şi intelectuală a celor de la 
Anotimpuri, discuţiile de la cenaclu care erau 
centrate pe câteva probleme majore precum 
schimbarea mentalităţii celor care îşi părăsesc 
țara-mamă şi dificultățile legate de folosirea, în 
creație, a limbii ţării de adopţie, toate aceste 
preocupări au avut un adânc ecou în rândurile 
intelectualilor adunaţi în jurul revistei, dintre 
care îi menţionez pe: Ion Cuşa (aromânul cu- 
noscut mai ales prin lucrarea Scrieri din dias- 
pora şi grație imprimeriei sale de la Paris unde 
mulți reprezentanți ai exilului românesc şi-au 
tipărit cărțile), Geoge Ciorănescu, Mircea E- 
liade, Theodor Cazaban (nepotul lui Jules Ca- 
zaban) şi L.M.Arcade (Mămăligă), acesta din 
urmă detaşându-se, la un moment dat, de acest 
grup întrucât în 1963, a creat cenaclul „Caietele 
Inorogului”. Formarea acestui nucleu în jurul 
revistei, a trasat anumite tendințe şi orientări 
literare din care s-a detaşat, evident, spiritul 
românesc care a marcat toate creațiile scriito- 
rilor mai sus amintiţi. În acest context ideatic, al 
abordării spiritului românesc departe de ţară, 
Nicu Caranica s-a remarcat prin volumul Po- 
vestea foamei, pe care Paul Miron a considerat-o 
„cea din urmă epopee a literaturii române”, ea 
aducând în atenţia cititorilor, într-o manieră 
înrudită cu operele lui Rabelais şi Creangă, eroi 
precum Falcă Tare, Mutu şi Grasu. Acestei satire 
cu trimiteri foarte exacte la istoria României, 
mai ales prin personajul principal, Pan Cocon 

care porneşte la vânătoare de funcționari ce par 
să nu aibă niciun rost, i-a urmat eseul Naşterea 
Tragediei (apărut la Madrid), volumul de teatru 
Mouvement irreversible, apărut în 1972 la Edi- 
tura La Pensée Universelle din Paris. Scris în 
limba franceză, el se vrea a fi o replică dată 
esteticii absurdului. Tot la Paris, în 1981, la 
Editura Ethos, apare poemul Anul 1940, creația 
sa cea mai completă, căreia i-a urmat, în 1990, o 
dizertație despre aromâni, ținută la Universitatea 
„Franche-Comte” din Besançon. Este vorba des- 
pre Les Aroumains. Recherches sur l'identité 
d'une identite. Preocupat de originea sa aro- 
mână, publică, în 1995, la Editura Studium din 
Roma, eseul Capire Luzi. 


Odată cu prăbuşirea comunismului în Ro- 
mânia, Nicu Caranica a revenit „acasă” cu vo- 
lumele: Noapte şi iar noapte. Poeme (Târgu 
Mureş, 1994), Anul 1940, tradus la Editura Emi- 
nescu din Bucureşti, în 1997, Un Esculap al 
sufletului românesc (Bucureşti, 1997), Cartea 
anilor şi Chemarea mare, ambele volume de 
versuri apărute în 2000 la Bucureşti, cu doi ani 
înainte de a muri, subit, pe când se afla la un 
congres în Fairfield, Connecticut, SUA. Urmă- 
rind traiectoria sa, putem lesne observa că ele- 
mentul definitoriu al drumului parcurs, chiar de 
la debut, este legat de schimbările zonale în care 
şi-a petrecut viața: primii ani de viaţă în Mace- 
donia, apoi în Ardeal, iar după staționarea în 
această provincie românească care şi-a pus o 
serioasă amprentă asupra personalităţii sale, 
graţie studiilor făcute la Turda şi Cluj, ajungând 
la Bucureşti, Paris şi Roma, şi-a desăvârşit for- 
marea intelectuală, ajungând şi la punctul cul- 
minant al creaţiei literare, cu poemul Anul 1940, 
editat în exil, după 41 de ani de la zbuciumatul 
an în care România fusese ciopârțită. Deşi ideea 
de a scrie acest poem a prins viață în 1940, 
totuşi, el a fost publicat după o perioadă lungă 
de timp, elaborarea sa făcându-se, aşa cum în- 
suşi autorul mărturiseşte în Lămuririle aflate la 
începutul volumului, în mai multe etape ale vie- 
tii, fiecare din ele, având un rol decisiv în ima- 
ginile din care este compus poemul. Afirm a- 
ceasta gândindu-mă nu doar la viziunea de an- 
samblu a poemului, care este una apocaliptică, 
ci şi la poemul disecat pe imaginile ce îl com- 
pun, jocul acestora din urmă fiind, dincolo de 
expresia unei vieți care a acumulat, de-a lungul 
timpului, pe lângă experienţa dureroasă a exilu- 
lui, una benefică, a diverselor contacte culturale 
avute. Elaborat sub semnul influenţei lui Dante, 
scriitor pe care îl descoperă în toată splendoarea 
sa, în perioada 1940-1950, petrecută în Italia, 

poemul este, aşa cum însuşi autorul mărturisea 
cândva, o replică a poeziei Anul 1840 de Grigore 
Alexandrescu. Compus din trei părți, care oferă 
imaginea unei lumi ce renaşte, asemeni Păsării 
Phoenix, din propria cenuşă, poemul stă, prin 
însăşi alcătuirea lui, sub semnul metaforei, cele 
3 părți fiind simbolizate de Marea Neagră (cea 
care pare să înghită o lume întreagă după eve- 
nimentele din 1940), Marea Roşie (asimilată 
Purgatoriului) şi Marea Albă (sugestiv aleasă 
după parcurgerea celorlalte două, pentru a re- 
leva, grație luminii şi culorii albe, puritatea spi- 
ritului). Concepută şi elaborată în zbuciumatul 
secol XX, creația lui Nicu Caranica, prin ima- 
ginile ce amintesc de Divina Commedia, scrisă 
în secolul al XIV-lea, pare să ne reamintească 
faptul că destinul omenirii a stat mereu sub sem- 
nul nemerniciei omului, care este totodată, stă- 
pânul dar şi servul istoriei, forţa istoriei trans- 
formând, până la urmă, totul într-o multitudine 
de destine individuale care par să se mistuie în 
vâltoarea vremurilor, această mistuire dorindu-se 
a fi răscumpărarea necesară mântuirii, mântuire 
pe care Nicu Caranica o aplică poporului român 
asemeni unei recompense binemeritate a soartei 
pe care românii au avut-o, fie că au încercat să 
reziste în propria ţară, fie că au părăsit-o, la un 
moment dat. Raportarea istoriei la propriul 
neam e făcută, atât în limba română, cât şi în 
dialectul aromân, fără patimă, dar totuşi cu 
arzătoarea nevoie de dreptate şi de a aşeza lu- 
crurile pe făgaşul normal: 

„Duhul suflă la noi. Occident, Orient, bi- 
blioteci/ făloase, opere, tradiţii, ascultați: Duhul 
suflă/ la noi. Suntem ticăloşii de Moldoveni, 
suntem/ încuiaţii de Ardeleni, suntem repeziţii 
de/ Macedoneni, suntem pezevenghi, iobagi, 
mitici,/ Țigani, lichele, suntem tot ce vreţi, dar 
duhul/ suflă la noi. Orice-aţi face, duhul suflă la 
noi!/ Puteţi sta şi-n cap, duhul suflă la noi!/ Iar 
eu istoria duhului cânt, nu cu puterile mele/ 
Numai, ci prin pulsația sângelui, centenară./ Şi 
din istoria duhului, o singură Dunăre care/ Trece 
prin mine.” (Anul 1940) 


Asumarea destinului istoric raportat la cel 
individual, în cazul lui Nicu Caranica ca expo- 
nent al exilului românesc, este, aşadar, pe lângă 
o mărturie tulburătoare a unui anume fel de pa- 
triotism care poate părea azi desuet, o chemare 
adresată românilor de pretutindeni, la neuitare 
şi angajare nepărtinitoare, aceste două para- 
digme ale existenței noastre fiind obligatorii 
într-o lume în care adevăratele ierarhii valorice 
sunt aleatorii. 

„Sunt macedonean după tată. 
Tatăl bunicului meu a fost preot în 
Macedonia, de unde şi numele de Papacioc” 


Interviu cu Părintele Arhimandrit Arsenie Papacioc - Mănăstirea „Sfânta Maria” 
Techirghiol - Constanţa, cu prilejul împlinirii a 95 de ani 


Drd. Stelian GOMBOŞ 


Părintele Arhimandrit Arsenie Papacioc s-a născut în 
15 august 1914 în satul Misleanu, comuna Perieți, 
județul Ialomiţa. A fost al şaptelea copil al părinților 
Vasile şi Stanca. Numele civil al părintelui Arsenie a 
fost Anghel. Din anul 1976, este duhovnicul Mănăstirii 
Sfânta Maria din Techirghiol. S-a călugărit în 1946 la 
mănăstirea Sihăstria şi s-a nevoit la Mănăstirea Antim 
din Bucureşti până în 1949. Între 1949-1950 a fost 
sculptor la Institutul Biblic, iar în anul 1951 a devenit 
preot la Seminarul Monahal de la Mănăstirea Neamţ. 


Între 1952-1958 a fost preot la Mănăstirea Slatina. În vara anului 1958 a fost arestat din 
nou, pentru că făcea parte din grupul „Rugul Aprins”. Condamnat la 20 de ani de muncă 
silnică, a fost grațiat în 1964 de la închisoarea Aiud. Părintele Papacioc a trecut prin 
puşcăriile comuniste, unde a pătimit alături de Părintele Iustin Pârvu, loan lanolide, 
Valeriu Gafencu, Nichifor Crainic, Mircea Vulcănescu şi alții. 


Stelian Gomboş: Preacuvioase Părinte 
Arsenie, în primul rând îngăduiţi-mi să vă a- 
dresez un sincer şi călduros „La Mulţi şi 
Fericiți Ani!” cu prilejul zilei dumneavoastră 
de naştere, totodată să vă mulțumesc mult pen- 
tru dragostea de a-mi acorda acest interviu, şi 
apoi să vă întreb: ce le recomandați în primul 
rând creştinilor care doresc să sporească în 
viața duhovnicească? 


Părintele Arhimandrit Arsenie Papa- 
cioc: Eu recomand o stare de veselie interioară, 
lăuntrică, din inimă, o stare ce înseamnă rugă- 
ciune neîncetată. O stare de veselie adevărată, 
degajată de problemele vieții, de problemele 
cărărilor vieții, ale unuia şi ale altuia. O stare de 
veselie, cu orice chip. Dacă-i întristare, se clo- 
cesc ouăle diavolului. E o stare de absenţă, de 
întunecare. Dacă un om nu moare de pe poziția 
de trăire, de înălţare, de steag, toată creaţia su- 
feră. Noi trăim într-o mare unitate, toată creația 
lui Dumnezeu este o unitate. Dacă ne despărțim 
de marea unitate, suntem pe poziţie de anulare, 
de auto anulare. Deci, recomand o poziţie de 
trăire. Pentru că tragedia întregii lumi trebuie 
plânsă ca propriile noastre păcate. Şi starea de 
rugăciune înseamnă o stare de prezenţă. Eu ca 


duhovnic ce toată ziua stau de vorbă cu lumea 
care are nevoie de verticalitate, nu recomand 
nevoinţe. Recomand o stare de prezență perma- 
nentă, care înseamnă recunoaşterea forțelor de 
bine din tine. 


S.G. Aţi cunoscut astfel de oameni care 
aveau o asemenea stare de prezenţă continuă? 


P.A.P. Asta este o întrebare la care nu se 
poate răspunde întru totul. Oamenii îşi păstrează 
ascunsă viaţa lor. Am trăit în puşcării 14 ani; am 
stat cu fel de fel de conducători ticăloşi. Eram 
într-o anumită relație şi cu Părintele Dumitru 
Stăniloae, bineînţeles respectând proporțiile, 
căci eram un prichindel pe lângă el. La procesul 
Rugului Aprins - am fost amândoi în acelaşi lot, 
el s-a purtat cam şovăielnic. Dar când a intrat în 
temniță, când a întâlnit acolo mari trăitori care 
erau de 20 de ani în închisoare, care cunoşteau 
Noul Testament aproape pe de rost - puţini erau 
care nu ştiau toate scrierile sfântului loan E- 
vanghelistul - părintele Stăniloae a rămas im- 
presionat. Nu se întâmplă nimic, absolut nimic, 
niciodată, fără voia lui Dumnezeu. Căci zice 
Mântuitorul: „Nu se mişcă fir de păr fără voia 
Mea”. Suntem conduşi, guvernaţi de Dumnezeu 
în toată mişcarea noastră. Deci trebuie să fim 

atenţi. În închisoare erau oameni de rugăciune. 
Am trăit cu ei, cu Valeriu Gafencu, cu Virgil 
Maxim... L-am avut pe Virgil Maxim chiar în 
celulă. Am stat împreună, mi-a fost aproape ca 
un ucenic. Am stat mult timp în doi, în celulă, la 
Aiud. Pe mine m-au ţinut ani de zile la zarcă. 
Zarca era la Aiud o închisoare în închisoare. Nu 
ştiţi! Făcută de unguri pentru români. Acolo nu 
vedeam nimic. Ne scoteau afară zece minute pe 
lună. Vă daţi seama, erai cu totul suspendat de 
tot ce-i materie! În asemenea condiţii, toți 
creştinii aceştia se rugau. Dar care era inten- 
sitatea rugăciunii e greu de apreciat ca să sa- 
tisfacem noi acum lumea curioasă de astăzi. Vă 
mai spun încă o dată: eu recomand o stare de 
veselie care înseamnă rugăciune neîncetată. 


S.G. Preacuvioase Părinte Duhovnic, de 
ce Sfânta Liturghie este considerată cerul co- 
borât pe pământ? 


P.A.P. Sfânta Liturghie face abstracţie de 
la orice fel de comparaţie. Sfânta Liturghie este 
Cer, este Dumnezeu. În mâna omului, bineîn- 
teles. E cel mai important, cel mai mare lucru 
posibil. Şi de multe ori mă gândesc ce cinste are 
omul! Pentru că Dumnezeu a creat două lucruri 
nemaipomenite care nu se pot repeta. A creat o 
femeie distinsă care L-a născut pe Dumnezeu şi 
a creat preoția care-L coboară de sus şi îl naşte 
din nou pe Sfânta Masă. Ce ziceți de lucrul 
acesta? Nu e o coajă de pâine acolo, este un 
Dumnezeu, este o creaţie întreagă! Cum aş în- 
drăzni să o compar, cu cine, cu ce rugăciune, cu 
ce sfinţenie? Este chiar Dumnezeu, întrutotul pe 
Sfânta Masă. Şi lucrarea aceasta o săvârşeşte 
omul. Pentru că fiinţa umană - aşa cum zice şi 
Sfântul Grigorie de Nyssa - este copleşitoare, de 
neînțeles. Dumnezeu are încă taine ascunse cu 
privire la om, pe care nu le cunosc nici îngerii. 
Omul este cu totul superior în creație. Lupta 
Satanei, asiduă şi chiar finală, este să nu recu- 
noaştem că putem fi în asemănare cu Dum- 
nezeu. Da, suntem creaţi aşa. Recunoaştem, nu 
recunoaştem, aşa suntem creați. Nimeni din cre- 
ație nu-i ca omul. El este singura verigă posibilă 
de legătură între Dumnezeu şi creație. Omul! 
Lui i s-a încredințat marea răspundere să su- 
pravegheze întreaga creație, el este stăpânul cre- 
ației. Omule, omule, uite pe cine bagi tu în iad! 
Pe tine, adică, atunci când mergi pe calea pier- 
zării. Aşa că Liturghia, în sfârşit, nu-i o lucrare 
omenească, ea este peste îngeri şi peste orice. 
Este chiar El. Da! „Eu sunt Cel ce sunt”, aici şi 
acum! Învierea lui Iisus Hristos s-a făcut... Nu 
numai El a înviat. Toată creația a avut un mo- 
ment de recucerire şi de reînviere. Dar toată glo- 

ria acestei nemaipomenite întâmplări, de care ne 
e şi frică să amintim, n-ar fi fost aşa de valoroasă 
dacă n-ar fi fost crucea mai întâi. Deci poziția 
aceasta este: întâi suferința şi pe urmă plata. 
„Cine fuge de Cruce fuge de Dumnezeu”, zice 
Sfântul Teodor Studitul. Nu cer nimic altceva 
decât un pic de trezire. Dumnezeu nu-i supărat 
pe noi atât de mult pentru anumite greşeli, pe cât 
este de supărat că suntem nepăsători. Să nu 
amânăm trezirea duhovnicească. În ierarhia din 
Biserică nu împăratul sau patriarhul este cel mai 
mare. Cine este mai smerit, acela este mai mare 
în Biserică, în Împărăţia cerurilor. Să ştiţi că 
smerenia este singura cale de salvare. 


S.G. Vă rog să ne explicați mai mult ci- 
tatul din Sfântul Teodor Studitul. 


P.A.P. Eu am vreo 44 de arestări, iar la 
Rugul Aprins am fost condamnat 40 de ani. 
Vasile Voiculescu, Dumitru Stăniloae, Alexan- 
dru Mironescu şi toți ceilalți au primit câte 15 
ani. Mie mi-au dat 40 de ani. Sigur că m-am 
distrat când m-au condamnat, dar m-a costat. Că 
mă tratau peste tot ca pe un mare criminal. Chiar 
la Jilava un căpitan m-a întrebat în timp ce mă 
dezbrăca şi mă tundea: „Ce-ai făcut, mă?” 
„N-am făcut nimica, mă!”, i-am zis eu. „Mă, 
dacă nu făceai nimic te condamna la 10-15 ani, 
dar 40 de ani...” Vedeţi, dacă nu făceam nimic, 
tot mă condamnau la 10-15 ani. S-a dat de gol, 
ştiţi. lacă cu cine aveam de-a face. lacă cine te 
dezbrăca, iacă cine te omora... Important este ca 
tu să ai o poziţie de prezență. Nu m-au omorât, 
deşi mă urmăreau, mă băgau pe la răcitor, la 
camere frigorifice. În trei zile mureai, după so- 
coteala lor. N-am murit în trei zile. Mi-au dat 
cinci. N-am murit în cinci zile. Mi-au dat şapte, 
n-am murit. N-a vrut Dumnezeu. Dar a fost 
greu. Important este ca acolo unde eşti să fii 
prezent. Şi, fie ce-o fi, de acum. Om sunt, un pai 
în vânt. Nu mai conta moartea. Moartea era 
salvare! Dar există un duh, o linie, o rază de 
viață în om care nu cedează. Şi n-avem alt ideal 
decât de-a ne hărăzi Dumnezeu fericirea să mu- 
rim chinuiţi şi sfârtecaţi pentru scânteia de 
adevăr ce ştim c-o avem în noi, pentru a cărui 
apărare vom porni la încleştare cu stăpânitorii 
puterilor întunericului pe viață şi pe moarte. 
Asta-i deviza fiecărui creştin. Dacă nu-i aşa, 
atunci „mortua est”! În tinereţe eram singurul 
din sat care mergeam la biserică. Nu babă, nu 
moş, nu nimica, eram eu singur. Şi a zis preotul: 
„am şi eu unul care vine la biserică, dar nici el nu 
stă pân” la sfârşit”. Eu când am auzit vorba 
asta... Nu ştiam, eram un copil. Când începea 
predica, credeam că s-a terminat totul. Nu ştiam 

eu de Liturghie, eram copil. De atunci n-am mai 
ieşit din biserică până nu ieşea şi preotul, să fiu 
sigur că s-a terminat. Eu sunt macedonean după 
tată. Tatăl bunicului meu a fost preot în Macedo- 
nia, de unde şi numele de Papacioc. La origine, 
ne-a chemat Albu. În sfârşit... nu facultăți, nu 
academii, nimic nu te formează cât o stare de 
prezență continuă: ca închisorile, ca suferința. 
Este o mare greşeală dacă o ignoră cineva. Când 
Mântuitorul era pe lacul Ghenizaret, cu apos- 
tolii, a zis „Să mergem pe țărmul celălalt”. S-a 
culcat în corabie dar în timpul ăsta valurile 
creşteau. „Doamne, Doamne, scoală că pie- 
rim!”, au strigat apostolii. „Vă şi vedeaţi în 
fundul mării cu Mine cu tot!”. Adică: „N-am 
spus Eu bine, să mergem pe malul celălalt? 
Voiaţi fără valuri? Voiaţi fără încercări?” Păi nu 
se poate. Pentru că, practic, toate astea îți topesc 
mai mult inima spre marile puteri, spre Dum- 
nezeu. 


S.G. Cu alte cuvinte, Preacuvioase Pă- 
rinte, cine fuge de Cruce fuge de Dumnezeu! 


P.A.P. Toţi Sfinții Părinți spun lucrul a- 
cesta. Aşa că nu ignorați, nu refuzaţi suferința. 
Nu căutaţi Crucea, dar dacă vine, țineţi-o! Mân- 
tuitorul Hristos n-a vrut Crucea, dar când I S-a 
dat n-a mai lepădat-o. N-a cedat deloc. L-au 
jupuit, dar n-a cedat. N-a zis deloc precum vro- 
iau duşmanii Lui. Aşa că numai și numai prin 
Cruce putem ajunge la înviere. In concluzie, 
trebuie să ştii să mori şi să înviezi în fiecare zi. 
Pentru că viaţă înseamnă moarte continuă. 


S.G. Preacuvioase Părinte Arsenie, spu- 
neți-ne despre anii pe care i-ați petrecut în pustie. 


P.A.P. Viaţa de pustie e atât de suspen- 
dată încât n-ai putinţa să vezi ceva cu picioarele 
pe pământ, aşa că nu poate să înțeleagă cineva 
din afară ce se petrece la pustie. E o prezenţă şi o 
creație întreagă în inima şi în mişcarea pust- 
nicului. Am avut în acei ani şi spaimă, dar m-a 
ajutat Dumnezeu să îmi țin prezenţa. Lupii erau 
foarte îndrăzneți. Nu mă temeam de urşi ca de 
lupi. Pentru că lupii sunt flămânzi şi atacă în 
ceată. În pădure e mai uşor pentru tine că lupul 
nu are gâtul flexibil ca să se uite aşa, stânga- 
dreapta. Are privirea directă. În pădure copacii 
îl păcălesc, el crede c-ar fi oameni. Şi are o 
teamă. Am văzut la toate animalele că au o 
teamă de om. Au o teamă de moarte. Fie că 
făceam o mişcare să gonesc urşii, fie că făceam 
o mişcare să gonesc lupii, dar toți se temeau. 
Chiar lupii ăştia obraznici. Da, nu a fost o 
problemă grea asta. Dar te ținea prezent. Te uitai 
în toate părțile. Însă, fără discuţie, trebuie să re- 
cunosc - nu ştiu în ce măsură puteți să mă în- 

țelegeţi că ne ținea puterea lui Dumnezeu. Era o 
viață suspendată, desprinsă şi de cuvinte şi de 
înțelegerea oamenilor care n-au trăit cât de cât, 
cu mare dăruire mântuirea vieţii lor. Este greu să 
vorbeşti despre nişte lucruri de înălțime... Nu 
mai erai viu. Şi totuşi erai viu. Îmi amintesc 
multe. Zăpada de exemplu. La un moment dat a 
nins, a nins patrusprezece zile, zi şi noapte. S-a 
acoperit orice cărare, orice drum. Aveam un 
izvor la o distanță cam de două sute de metri de 
coliba unde stăteam. Până la izvor erau şi lupi 
care pândeau căprioarele ce veneau să se adape. 
Dar eram şi eu tot o capră, ştiţi... Tot aveam 
nevoie de izvor. larna nu era o problemă, că era 
zăpadă şi topeai zăpadă. Câteodată când o to- 
peai, ţi se înfigeau acele de brad în gât. Şi era 
atât de nesuferit! Sunt multe lucruri! Cum să 
exemplific, cum să le materializez? M-am fo- 
losit mult. Dar nu eram un om al pustiei. Dacă 
nu ai o stare de smerenie, oriunde ai fi în viață, 
dar mai ales în puşcărie şi în pustie, n-o duci. 


S.G. Unde credeţi sfinția voastră că a fost 
mai greu: la pustie sau în închisoare? 


P.A.P. Acum, vă daţi seama, în închisoare 
nu credeau în Dumnezeu, nenorociţii paznici. Şi 
erau foarte sălbăticiţi, îndârjiți. La Aiud am avut 
un şef de gardieni acolo, la zarcă, se numea Biro. 
Pe ungureşte înseamnă primar. Era rău de tot. Să 
revin: cei de la puşcărie nu credeau în Dum- 
nezeu. Şi erau primejdioşi. În pustiu luptai cu 
dracul. Dracul credea în Dumnezeu. Se temea de 
El. Puteai să-l ţii pe diavol la distanță, de aceea 
nu mă speriam. Că te trăgea, trăgea haina de sub 
tine, o blană de piele pe care stăteam lungit 
noaptea. Se întâmplau multe lucruri. Dar nu era 
primejdios. Eram totuşi liber. Şi oamenii nu 
preţuiesc viaţa de libertate. Mai mult, nu pre- 
țuiesc suflarea şi răsuflarea, că tot de la Dum- 
nezeu sunt. Nu-i supărat Dumnezeu pe noi atât 
de mult pentru păcate, cât este supărat că suntem 
nepăsători. Asta trebuie propovăduit la toată lu- 
mea. Şi vă spun şi eu vouă, acum, tot aşa. Faceţi 
act de prezenţă la Dumnezeu: „Doamne, Tu 
m-ai făcut, Tu mă iei”. Ne-a creat singuri numai 
pentru El, nu şi pentru dracul, pentru patimi. Nu 
ne jucăm cu timpul vieții noastre. Am avut oca- 
zie să fiu chemat de multe ori la căpătâi de morți. 
Că eu, peste cinci ani, împlinesc o sută de ani de 
viață pe acest pământ. Am avut o viaţă trăită cu 
adevărat: puşcării, viaţă intensă, viaţă care mă- 
sura suflarea şi răsuflarea zi de zi, clipă de clipă 
chiar. Deci te obliga să iei o atitudine. Căci nu 
puteai să cedezi: era proba de credință sau de 
necredinţă. Nu te jucai. Dar nu m-am folosit aşa, 
până în adâncul deliberativ al lucrurilor, ca la 

căpătâiul morţilor. Țipete... sentimente ome- 
neşti... muribunzii vedeau draci, aşa cum ştim 
că vin. Vedeau păcatele aşa cum le-au făcut, nu 
cum le-au spovedit. Şi doreau să le spovedească, 
dar nu mai puteau... Înapoi nu se mai putea, căci 
venise aia, moartea. Moartea nu vine să-i faci o 
cafea. Vă dați seama ce spaimă era, că erau 
suflete trezite acum, înainte de moarte, şi intrau 
într-un necunoscut şi începeau să apară toate aşa 
cum ni se arată în Scripturile divine. Spune aşa 
un Sfânt Părinte: „Aş vrea să înțelegeți: dacă 
chinurile iadului sunt la nivelul chinurilor din 
ziua morții, este destul”. Este groaznic. Şi uite, 
toți doreau să mai trăiască o zi. Şi zicem noi, 
care ne scăldăm în ani: „Ce faci într-o zi?” Nu 
într-o zi, într-o clipă poţi să faci mult! Că Dum- 
nezeu n-are nevoie de cuvintele noastre, are 
nevoie de inima noastră. Şi putem să I-o dăm 
într-o clipă. 

S.G. Dacă le spunem tinerilor că „nu este 
bine să aibă legături trupeşti înainte de că- 
sătorie ” unii încep să râdă, şi să zică: „ei, asta 
era acum o sută de ani”. În aceste condiţii, ce le 
puteți spune acestor tineri? 

P.A.P. Aici să fie foarte atenți părinții 
duhovnici! Să nu fie de partea lor când zic: 
„mi-a spus părintele cutare, că pot să...” Şi în 
acest fel ei îşi susțin punctul lor de vedere erotic. 
Au nevoie de un sprijin, de un cuvânt, de girul 
unui cleric. Inţelegeţi? Nu stăm de vorbă. Uite, 
eu chiar azi am avut o discuţie: i-a spus doctorul 
la o tânără că, dacă păstrează sarcina, moare 
sigur. Eu i-am zis: „mori pe datoria supremă de 
mamă, că te-aşteaptă viaţa veşnică, fericită”. 
„Asta n-o fac, nu se poate”, a răspuns. Vedeţi, 
vroia să facă avort cu aprobarea unui cleric, dacă 
se poate unul cu nume şi renume. Nu! Doctorii 
n-au nici o autoritate; ei vor să trăieşti aici, dar 
eu vreau să trăieşti dincolo, în veşnicie. Va să 
zică, avem ce să le spunem. Să trăiască 
creştineşte! Vreau să vă spun că nu-i de glumă 
dacă nu te-astâmperi. Se pot întâmpla lucruri 
îngrozitoare, de nedescris, cum am chiar acum 
un caz. Vrei, nu vrei, trăieşte viaţa aşa cum a 
ordonat-o Dumnezeu. şi cum o propovăduieşte 
Biserica şi gata. Cei care nu se luptă cu patimile 
nu cunosc bucuria biruinţei duhovniceşti. Nu o 
cunosc. Acum nu-i un alt lisus Hristos, deosebit 
de Cel din vechime. Nu putem să schimbăm 
învățătura lui Dumnezeu după cum ne convine. 
Acelaşi Hristos, cu întregimea învăţăturii Lui, 
rămâne peste toate veacurile. 

S.G. Din punct de vedere duhovnicesc, 
cum vedeţi viitorul ţării noastre? 


P.A.P. E o întrebare îndrăzneață şi o să fie 

Tată a nostru 


Tată a nostru, 
cari hii tu teru, 
s-aiseascâ numa a Ta, 
s-yinâ amiral'iea a Ta, 
s-facâ vrearea a Ta, 
aşi cumu n teru, aşi ş-pisti locu. 
Pânea a noastrâ atea di tuti dzâlili 
dă-nâ u a noauâ adzâ 
ş-nă li l'artă amărtiili noastri, 
aşi cumu li l'rtămu ş-noi unu a lântui. 
ş-nu nâ du pi noi la cârtiri, 
ma nâ aveagl'i di ațelu arău. 
Câ a Ta easti amiral iea ş-putearea, 
a Tatălui ş-a Hil'iului ş-a Spiritului Sântu, 
tora, totana şi tu eta etiloru. 
Aminu. 


„Tatăl nostru” în aromână (versiune) 


Sursa www.wikipedia.org 


un răspuns sfios. Eu, personal, judec după inima 
mea, văd o mare răspundere, văd un mare răs- 
puns pe care nu-l poate da decât Țara Româ- 
nească în lume, cândva. Consider că în România 
este cea mai adecvată viaţă, răsuflare şi suflare, 
după Scriptură. România este milostivă şi nu 
duce un război de distrugere, ci numai de avan- 
post, de apărare. Tocmai poziția Scripturii. Ro- 
mânia o văd având o mare misiune în lume. 
Sigur că nu din punct de vedere economic, ci din 
punct de vedere mântuitor. Şi asta contează: Că 
Dumnezeu rabdă, rabdă, dar şi înainte apucă. Şi 
noi, care vedem lucrurile acestea, la întrebarea 
asta îndrăzneață răspundem: suntem români şi 
cum să nu văd o fericire pentru țara mea? Nu 
pentru că-i țara mea, ci pentru că sunt într-un 
cadru adecvat Scripturii. Chiar dacă există şi 
căderi, Scriptura este trăită de români. Românul 
înţelege de ce-ai întins mâna. În Occident nu se 
mai pune problema în acelaşi duh. Vin foarte 
mulți să mă întrebe: „să plec în străinătate”? 
„Pleacă. Dar să ştii că ai terminat cu Ortodoxia!” 
Pentru că acolo sunt anumite raționamente, este 
o goană după bani, este o altă lume. Să trăiască, 
n-am nimic de zis. Îi înțelegem. Dar asta nu 
trebuie să ne interzică să spunem adevărul. O 
mare misiune duhovnicească va avea România. 
Asta-i părerea mea. Trăim sau nu trăim, dar vom 
vedea că aşa este. 

S.G. Dacă ar fi să le adresaţi un cuvânt 
tinerilor de azi ce le-aţi spune? 

P.A.P - Uite ce le spun: tinerilor, dați-mi 
mie tinerețea voastră dacă nu ştiţi ce să faceți cu 
ea. Acesta este răspunsul. 

Caleidoscop internautic 


Aromânii - descendenții ai foştilor 
traci sud-dunăreni romanizați 
odată cu cucerirea romană 


Slavii le spun vlahi sau vlassi, grecii le 
spun cuţo-vlahi, albanezii le spun tschoban, sâr- 
bii le spun tsintsari, iar noi românii, impropriu 
de fapt, le spunem machidoni. Aromânii vor- 
besc o limbă romanică ce derivă din vechea 
latină vulgară şi se numesc ei înşişi aromâni. 
Aromânii sunt o dovadă istorică a unei conti- 
nuități milenare în Peninsula Balcanică, în ciuda 
slavizării, grecizării şi prigonirilor sociale de-a 
lungul secolelor. Însuşi numele de „aromân” - 
nota bene, confirmă originea latină a acestor 
populaţii balcanice. Denumirea dată aromâni- 
lor, cea de vlahi - ne apropie pe noi românii 
(daco-romanii) de aromâni încă o dată, căci sute 
de ani am fost numiţi chiar noi - cei de la nord de 
Dunăre: „valahi”. Aromânii sunt descendenţii 
direcți ai foştilor traci sud-dunăreni romanizați 
odată cu cucerirea romană. (Lucian Hetco, Între 
națiune şi românism) 

http://ww.enciclopedia-dacica.ro/neam 
ul romanesc/aromani.htm 


Congresul aromânilor - 
„Aromâni în UE, realităţi şi perspective” 


Departamentul Românilor de pretutindeni 
a sprijinit organizarea Congresului aromânilor - 
„Aromâni în UE — realităţi şi perspective” în 
perioada 17-18 noiembrie 2009. Evenimentul a 
fost inițiat de Fundaţia Cultural Ştiinţifică Aro- 
mână „Andrei Şaguna” din Constanţa şi a fost 
precedat de un Simpozion Ştiinţific Aniversar, 
care a marcat împlinirea a 130 de ani de la 
înființarea Societăţii de Cultură Macedo-Româ- 
nă şi a 18 ani de la înfiinţarea Asociației Cul- 
turale „Aromânii din Albania”, la care au parti- 
cipat personalități cu notorietate în abordarea 
problematicii aromâneşti. 

Printre organizatori s-a numărat şi Socie- 
tatea de Cultură Macedo-Română, Sutata Cul- 
turalâ a Armânilor Ditu Arbinisii si Congreslu 
di Culturâ Macedo-Româna Ditu Americâ. 

La Congres au mai participat reprezen- 
tanți ai asociaţiilor şi organizaţiilor de aromâni 


Casilda CIOLTEA 


din România, Serbia, Macedonia, Albania, Ita- 
lia, dar şi nume marcante din România. 
http://www.dprp.gov.ro/ 


Societatea de cultură a Armânilor din Veria 


Societatea de cultură a Armânilor din 
Veria a fost fondată în anul 1981 şi este alcătuită 
din membri care trăiesc în Veria şi Vlahohoria de 
Seli Vermion, Xerolivado, Doliani (Koumaria). 

Obiectivele Asociaţiei sunt înregistrarea 
obiceiurilor, a tradițiilor istorice şi folclorice a 
Vlahilor (Armâni), şi de asemenea, conservarea 
limbii valahe. 

Asociaţia este împărțită în mai multe sec- 
țiuni: cântece de dans, materiale înregistrate des- 
pre obiceiuri, înregistrări din folclor, materiale 
istorice, fotografii vechi. Există de asemenea un 
comitet ştiinţific şi o bibliotecă cu o bibliografie 
extinsă referitoare la Vlahi (Armâni). 

Asociaţia, membră fondatoare a Uniunii 
Culturale Panelenice a asociaţiei valahilor a 
avut unele apariţii interesante în mai multe oraşe 
din Grecia, în aproape toate satele valahe chiar 
şi în străinătate (Bulgaria, Italia, Franţa, Elveţia, 
Anglia, România). Asociația a colaborat foarte 
bine cu autoritățile locale şi prefectura, cu aso- 
ciaţiile culturale din prefectura Imathia şi a or- 
ganizat şase reuniuni Panelene a Vlahilor (Ar- 
mani), în Veria şi Seli. 

Asociaţia a achiziţionat de curând o clă- 
dire care după restaurare va funcționa ca muzeu 
în care vor fi expuse mostre de nepreţuit ale 
culturii şi civilizației valahiene. 

http://www.vlahoi.gr/vlahs.asp 


Manual de Aromână / Carti tra invitari 
Armaneasti 


Este cel mai recent manual de aromână 
apărut în lume. Datează din 2005, şi a fost scris 
de Matilda Caragiu-Marioţeanu şi Nicolae Sa- 
ramandu. 

Lucrarea reprezintă şi o premieră, fiind 
primul manual de învăţare a dialectului aromân 
elaborat după metode moderne. El este redactat 
în sistemul de scriere tradițională, adaptat şi 
fixat de scriitorii aromâni de la sfârşitul seco- 
lului al XIX-lea şi începutul secolului al XX-lea. 

Tirajul infim de 3.000 de exemplare scos de 
Editura Academiei Române s-a epuizat rapid. 

În 2007, Societatea de Cultură Macedo- 
Română (SCMR) a beneficiat de finanţare din 
partea Departamentului pentru Relaţiile cu Ro- 
mânii de Pretutindeni în vederea reeditării sale. 
SCMR şi-a propus distribuirea manualului în 
cadrul comunităților aromâne din Balcani, dar şi 
din diaspora, pentru a contribui la păstrarea dia- 
lectului aromân, la învăţarea lui corectă şi uni- 
tară şi la transmiterea pe mai departe a culturii 
tradiționale a comunităţilor de aromâni din în- 
treaga lume. 

http://daimadeadun.wordpress.com/tag/ 
cultura-aromana/ 


Proiect Avdhela 
— Biblioteca Culturii Aromâne 


Asociaţia Predania a lansat în noiembrie 
2009 la Bucureşti „Proiectul Avdhela - Biblio- 
teca Culturii Aromâne”, resursă esenţială de in- 
formaţii on-line despre originea, evoluţia isto- 
rică, socială şi spirituală a aromânilor. 

Această inițiativă culturală se adresează, 
în principal, aromânilor în intenţia de a oferi 
mijloace de păstrare a limbii, de cunoaştere a 
originilor, evoluţiei istorice, sociale, spirituale 
etc. În egală măsură se adresează şi popoarelor 
spațiului balcanic, în mijlocul cărora trăiesc co- 
munitățile aromâne, pentru cunoaşterea mai te- 
meinică a acestora, pentru a li se aprecia cultura, 
limba, tradițiile străvechi, pentru a fi respectate 
şi tratate cu demnitate de către cei cu care con- 
viețuiesc. 

http://www.proiectavdhela.ro/index.php? 


Primul muzeu aromân din România 


„Gheorghe Celea” este primul muzeu al 
aromânilor din România, înființat de Willy Wi- 
soşenschi, preşedintele Fundației Culturale 
„Muşeata Armână”, în comuna constănţeană 
Mihail Kogălniceanu. 

Compartimentat pe diferite secţii, muzeul 
adăposteşte obiecte de uz casnic, produse tra- 
diționale din lână, dar şi o secție culinară, toate 
specifice vieţii aromânilor. 

În secţia textilă, vizitatorii pot vedea în- 
tregul proces de prelucrare a lânii, de la tunsul 
oii, până la realizarea cuverturilor cu motive 
tradiţionale aromâne. În camera de artă gastro- 
nomică aromână sunt expuse diferite feluri de 
mâncare, de la renumita plăcintă cu praz până la 
diverse feluri preparate din carne de miel. 

Un element aparte al acestui muzeu îl con- 
stituie primirea comenzilor. Mai exact: cine îşi 

doreşte să servească din mâncarea tradițională 
aromână sau să deţină obiecte specifice „ar- 
mânilor” poate comanda toate acestea. 

http://www.lumeasatului.ro/vizualizare.p 
hp?articol=1035 


Ziarul Frăția on-line 


Editarea Ziarului „Frăția? a început în 
anul 1996. El se distribuie gratuit şi este finanţat 
de departamentul pentru Relații cu Românii de 
Pretutindeni. Revista este scrisă în dialectul aro- 
mân, dar şi în limbile română şi albaneză. 

„Frăția” concentrează în colectivul de re- 
dacţie un număr de intelectuali aromâni de mar- 
că. Alături de aceştia, se formează tineri, con- 
tinuând tradiția aromânismului în rândul 
intelectualilor aromâni din Albania. „Frăţia” re- 
prezintă o platformă de dialog şi interacţiune cu 
alte organizaţii similare ale aromânilor şi ce- 
lorlalte minorități etnice din Albania, cu insti- 
tuțiile statului albanez, cu forurile internaţionale 
şi cu alte organizaţii similare din străinătate. 

Obiectivele Frăției sunt menţinerea vie şi 
dezvoltarea aromânei ca dialect al limbii ro- 
mâne în scris şi citit; evocarea tradiţiilor cul- 
turale, religioase şi a istoriei populației aromâ- 
neşti din Albania; oglindirea activității ACAA; 
explicarea ştiinţifică a legăturilor strânse de sân- 
ge între poporul român şi aromânii din Albania. 

http://www. fratia-al.com/index.php?op- 
tion=com content&view=frontpage&Itemid=1 


Şcoală şi grădiniță cu predare 
pentru copiii din Albania 


Departamentul pentru românii de pretu- 
tindeni a sprijinit şcoala şi grădinița cu predare 
în dialectul aromân şi în limba română din lo- 
calitatea Divjaka din Albania. Cele două insti- 
tuții sunt unice în Albania, iar în cadrul lor 
învaţă 50 de copii. 

http://www.dprp.gov.ro/albania-2/ 


Congresul Aromânilor din Easton, SUA 


În perioada 22 — 24 octombrie 2010, la 
Easton, în Statele Unite ale Americii, cu spri- 
jinul Departamentului pentru Românii de Pre- 
tutindeni, s-a desfăşurat cea de-a X-a ediție a 
Congresului Aromânilor. 

La eveniment au participat etnici români, 
vorbitori ai dialectului aromân din întreaga lu- 
me, care militează pentru conservarea, promo- 
varea şi cultivarea dialectului aromân, a obi- 
ceiurilor, tradițiilor, culturii, istoriei, folclorului 
şi religiei, dar şi pentru consolidarea legăturilor 
dintre aromânii din Balcani şi România, ca stat 

înrudit, precum şi cu alte organizaţii legitime ale 
aromânilor de pretutindeni. 

Subiectele abordate în cadrul Congresului 
au fost cele legate de păstrarea identității cul- 
turale a aromânilor în context balcanic, euro- 
pean şi mondial; susținerea apartenenţei istorice 
şi etnografice a aromânilor la românitate; pro- 
movarea identităţii şi culturii române (aromâne, 
meglenoromâne, istroromâne) în lume; întărirea 
legăturilor dintre reprezentanţii diferitelor cen- 
tre aromâne de cultură şi realizarea unor struc- 
turi organizatorice permanente inter-asociaţii. 

Tot cu această ocazie s-a organizat şi un 
stand cu lucrări despre cultura şi civilizaţia aro- 
mână, publicate în România şi Albania. 

http://www.dprp.gov.ro/congres-de-cultu 
ra-macedo-romana/ 


Imnul Aromânilor — Dimândarea 
părintească 


Dimândarea părintească (Mustrarea pă- 
rintească) este imnul aromânilor, compus de 
Constantin Belemace, luptător pentru drepturile 
românilor (aromânilor) din Balcani. Este un 
echivalent al imnului „Deşteaptă-te Române” la 
românii aromâni, acolo, în sânul societăţilor şi 
fundațiilor aromâneşti, unde este cântat la 
posturile radio şi de televiziune emise în dialect. 
Cântecul vorbeşte de cumplitul blestem ce cade 
asupra părinților care nu-şi învață copiii limba 
strămoşească, limba (graiul) armânesc. Poetul 
Belemace s-a dovedit a fi un adevărat vizionar 
atunci când a compus versurile, în 1888. După 
mai bine de un secol, Dimândarea părintească 
răsună mai actual ca oricând. 

http://www.curaj.net/?p=3881 


Elevi istroromâni în vizită 
la Preşedintele Croaţiei 


Elevii şcolii medii „Ivan Goran Kovacic" 
din Cepich, de care aparţine şcoala elementară 
din Suşnievița, au fost primiți duminică 24 
octombrie 2010, împreună cu o parte din das- 
călii lor, de către noul Preşedinte al Croaţiei, Dl. 
Ivo Josipovic, la Zagreb. 

Şcoala „Ivan Goran Kovacic" cuprinde şi 
elevi de origine istroromână, fiind unica şcoală 
din zona în care se află satele cu populaţie istro- 
română de la sud de muntele Ucika (Monte 
Maggiore); elevii vor prezenta preşedintelui 
croat un ghid turistic bilingv croat şi istroromân 
- ceea ce constituie o premieră absolută în pro- 
movarea acestui grai după cel de al doilea război 
mondial - tipărit în condiţii grafice excelente. 

http://www.istro-romanian.net/ 


Societatea „Fârşarotul” 


Societatea „Fârşarotul” a fost fondată în 
1903 de Nicolae Cican şi este cea mai veche şi 
cea mai mare asociaţie aromână din America. 

Scopurile pentru care a fost înființată 
această societate au fost cel umanitar, pentru 
ajutarea oamenilor care emigrau în America şi 
cel cultural, pentru a păstra cultura aromână cât 
mai mult timp. 

Societatea a încercat să îndeplinească a- 
ceste scopuri în mai multe feluri, inclusiv prin 
donarea de fonduri pentru cei nevoiaşi, orga- 
nizarea de serate cu dans unde oamenii să se 
poată cunoaşte şi unde se poate păstra legătura 
între persoane şi donarea de fonduri pentru co- 
nservarea patrimoniului cultural. 

Fondatorii acestei societăţi au fost mem- 
bri ai unui trib din nord cunoscut sub numele de 
„Farsharotsi”, care îşi spuneau români. Senti- 
mentele lor politice au fost pro-române, şi de 
aceea au dat Asociaţiei titlul Societatea de întra- 
jutorare culturală română „Fârşarotul”. Dar în 
cele din urmă aderarea a fost deschisă spre toți 
aromânii, indiferent de localitatea de origine sau 
apartenenţa politică. 

Asociaţia are multe proiecte în curs de 
desfăşurare pentru păstrarea tradiţiilor şi culturii 
aromâne, inclusiv Newsletter-ul bi-anual, care 
oferă atât articole academice şi eseuri informale 
scrise de către membrii comunității despre cul- 
tura aromână, cât şi interviuri, ştiri comunitare 
şi fotografi. 

Membrii asociaţiei speră, de asemenea, să 
întemeieze o bibliotecă centrală, o arhivă foto, şi 
un muzeu, dotate corespunzător pentru cerce- 
tarea culturii aromânilor, a genealogiei, şi isto- 
riei lor, să achiziționeze cărți, înregistrări video 
şi audio, relevante pentru cultura aromânilor, 
destinate membrilor comunității şi publicului 
larg şi să organizeze tururi speciale ale satelor şi 
oraşelor natale din Peninsula Balcanică. 

http://www.farsarotul.org/ 


Site-uri despre aromâni: 


http://aromani.ablog.ro/ 
http://www.armanami.org/blog/ 
http://www.hoaraarmaneasca.info/ 
http://revista.balcanii.ro/index_html? 
editia=34 &page=macedonia&nr=l 
http://www.aromanii.ro/arte/muzica.html 

ADRIAN PĂUNESCU 
20 IULIE 1943 - 5 NOIEMBRIE 2010 


Adrian Păunescu s-a născut la 20 
iulie 1943, în comuna Copăceni, ju- 
dețul Bălţi, Basarabia, ca fiu al lui Con- 
stantin şi Floarea. 

Copilăria şi-o petrece în comuna Bâr- 
ca, din județul Dolj, fiind crescut mai 
ales de bunicii săi, Marin C. Păunescu 
(învăţător, revizor şcolar de Dolj, înte- 
meietor de şcoală şi alte lăcaşe de cul- 
tură) şi loana Păunescu, şi de mama sa 
vitregă, Constantina (Margareta) Păunescu. 

După absolvirea diverselor clase de 
şcoală primară, gimnaziu şi liceu, la 
Bârca, la Carna şi la Craiova (Liceele 
„Fraţii Buzești“ şi „Nicolae Bălcescu“), 
rămâne fără sprijinul tatălui, care este 
dat afară din învăţământ, pentru acti- 
vitate anticomunistă (şi, ulterior, la 
Borşa, Maramureş, arestat). Adrian 
Păunescu se mută în București, unde 
urmează ultimele două clase la Liceul 
Central, pe care îl absolvă în 1960. Din 
motive politice (tatăl fiind deţinut poli- 
tic), nu se poate înscrie la Facultatea de 
Filologie a Universităţii Bucureşti, de- 
cât în 1963 şi o termină în 1968. Între 
1970 şi 1971, timp de un an academic, 
este bursier al Universităţii Iowa - 
S.U.A., susținând, în ultima lună a pro- 
gramului american, conferințe în faţa 
studenților americani, la Universitățile: 
Ann Arbour, Chicago, Columbia din 
Washington, Michigan etc. 

Cărţi publicate 
e Ultrasentimente (1965, poezii, debut 
editorial) 

e Mieii primi (1966, poezii) 

e Fântâna somnambulă (1968, poezii) 
e Cărţile poştale ale morţii (1970, 
proză fantastică) 

e Aventurile extraordinare ale lui Hap 
şi Pap (1970, literatură pentru copii) 

Cel mai iubit 
şi cel mai huiduit 
dintre pământeni 


Constantin TĂNASE 
Chişinău 


omânia nu l-a iertat pe Adrian Păunescu - 
R ar fi concluzia, dacă am judeca după 
reacțiile mercenarilor anonimi de pe fron- 
tul on-line, care atacă paginile web ale ziarelor precum 
gândacii de Colorado planta cartofului. Nu ei însă re- 
prezintă adevărata Românie, cea reală, de astăzi. Ade- 
vărata Românie e cea care l-a plâns creştineşte pe cel mai 
iubit şi cel mai huiduit poet român al secolului XX... 
Ultima dată m-am întâlnit cu Păunescu acum vreo 
doi ani, la Mangalia, unde participam la o manifestare 
culturală. Lua masa singur la terasa restaurantului. 
Când m-a văzut, s-a ridicat, mi-a întins mâna şi, fără 
alte „introduceri”, a intrat direct în subiect: ce nu puteți 
voi acolo împărți cu Vieru?! Şi, fără să aştepte răs- 
punsul, a „decretat”, cu vocea lui inconfundabilă: „A- 
preciez mult faptul că dumneata nu ai răspuns la mizeria 
lansată de X”. Din explicaţiile ce au urmat am înţeles că 
cineva de la Chişinău, printre care şi X (nu vreau să-i 
dau numele), avea grijă să-l „informeze” zilnic pe Pău- 
nescu cu cele ce se întâmplau în jungla noastră scrii- 
toricească, picurând otravă unde era nevoie. Presupun 
ca acest „cineva” e unul dintre acei „prieteni” ai lui 
Vieru, care aveau grijă ca, în fiecare dimineaţă, să-i 
ducă poetului la spital ziarele în care ticăloşii îl atacau cu 
cruzime. Sunt convins că şi viața lui Păunescu a fost 
scurtată de astfel de „prieteni” care mişunau în umbra lui. 
Păunescu a plecat, plătind toate datoriile. Cu scur- 
gerea timpului, vom realiza că România îi datorează cu 
mult mai mult lui Păunescu, decât îi datorează Păunescu 
României. La fel de mult îi datorează lui Păunescu şi 
Basarabia. Mişcarea de eliberare națională din anii *90 
ai secolului trecut este opera lui Păunescu, el a pre- 
gătit-o: cât timp a funcționat cenaclul „Flacăra”, mol- 
dovenii, în fiecare joi, luau lecţii de patriotism şi li- 
bertate de la el, de la Păunescu. Prin eforturile personale 
ale lui Adrian Păunescu, la Chişinău au pătruns cân- 
tecele de libertate ale lui Vasile Șeicaru şi colindele 
româneşti ale lui Ştefan Hruşcă. Nimeni nu a făcut mai 
mult ca să ne simţim acelaşi neam, după decenii lungi 
de despărțire, decât galbena gutuie de la geam a lui 
Păunescu. Atunci, galbena gutuie a lui Păunescu s-a 

dovedit a fi mai importantă şi mai puternică decât Ar- 
mata a 14-a a lui Lebedi. 

Odată cu dispariţia lui Păunescu a dispărut o epo- 
că, dar o epocă născătoare de altă epocă. In toiul dis- 
cuţiilor despre dezgroparea ceauşeştilor, Păunescu a for- 
mulat un îndemn cu valoare testamentară: „Încetaţi săvă 
mai ocupați cu dezgroparea trecutului, haideţi să ne 
dezgropăm viitorul”. Anume în acest sens am spus mai 
sus că Păunescu este o epocă ce a dispărut, dar a dispărut 
născând altă epocă. 

Ca un adevărat lampagiu care arde, luminându-le 
altora calea, Păunescu, pe patul de spital, în ultima sa 
poezie, s-a gândit la România: „Dă-mi, Doamne, viaţă, 
încă nişte ani/ Şi ţării mele minimă dreptate!”. Aflat în 
„pragul iernii absolute”, Păunescu nu a îndrăznit să 
ceară pentru ţara sa „maximă dreptate”, ci măcar „mi- 
nimă...”. Sunt sigur că Dumnezeu l-a auzit, iată de ce 
noi, cei care am rămas, l-am petrecut cu certitudinea că 
mâine se va înălța o nouă Românie, o Românie în care 
există „minimă dreptate” şi în care poetul Adrian Pău- 
nescu va avea o viață postumă lungă - mai lungă şi mai 
liniştită decât cea antumă. Aşa se va întâmpla în Ro- 
mânia reală de mâine, în pofida chițcăirilor jalnice ale 
batalioanelor de şobolani anonimi de pe frontul on-line, 
care n-au ezitat să-l atace pe Păunescu şi în catafalc. 


ADIO MARE GENIU ROMÂNESC 


Eu sunt bolnav de dumneavoastră, Ţară! 
Eu sunt bolnav de dumneavoastră, Neam! 


(Ultimele versuri ale lui Adrian Păunescu...) 


Rămân cu boala ta, s-o sufăr înc 'aici, 
Iar tu te-nalți, pe Cerul meu, cum vrei, 
Te-nalți şi tu pe Cerul României, 
Acolo unde-s toți Îndrăgostiţii ei! 


Salută-i, şi dă mâna-acum cu toţi 

Și spune-le că toţi venim, curând, 

Căci dreapta, ca şi stânga României, 
Vrea morţi Poeţii toți să-i aibe-n gând... 


Cu ruga ta pentru părinți, mă-nchin... 
Ştiai de-atunci că vor muri de foame! 
Nici dreapta şi nici stânga, azi n-au milă, 
Ba plâng, că fură prea puţine milioane! 


Ridică-te dar, SUS, şi dă-le pace, 

Căci pe-ăştia nu-i satură nici Dracu’! 
Fă cor de rugă SUS, cu toți Poeţii: 

Să vadă Cerul, şi românul tău, săracu ... 


Alexandru TOMA, Spania 

e Viaţa de excepții (1971, antologie de 
poezii) 

e Sub semnul întrebării (1971, interviuri) 
e Istoria unei secunde (1971, poezii, 
trei ediţii, prima fiind arsă de cenzura 
de partid) 

e Lumea ca lume (1973, publicistică) 

e Repetabila povară (1974, poezii) 

e Pământul deocamdată (1976, poezii, 
două ediții) 

e Poezii de până azi (1978, antologie 
de poezii, record mondial de tiraj 
pentru poezie, 155.000 exemplare) 

e Sub semnul întrebării (1979, ediție 
revăzută şi adăugită, interviuri) 

e Manifest pentru sănătatea 
pământului (1980, poezii) 

e Jubiţi-vă pe tunuri (1981, poezii) 

e De la Bârca la Viena şi înapoi (1981, 
reportaj, jurnal) 

e Rezervaţia de zimbri (1982, poezii) 

e Totuşi iubirea (1983, antologie de 
poezii) 

e Manifest pentru mileniul trei - vol. 1 
(1984, antologie de poezii) 

e Manifest pentru mileniul trei - vol. 2 
(1986, antologie de poezii) 

e Locuri comune (1986, poezii) 

e Viaţa mea e un roman (1987, poezii) 
e Într-adevăr (1988, poezii) 

e Sunt un om liber (1989, poezii, carte 
retrasă de pe piaţă, în sep. 1989) 

e Poezii cenzurate (1990, poezii) 

e Româniada (1993-1994, poezii, 
Trilogia căruntă) 

e Bieţi lampagii (1993-1994, poezii, 
Trilogia căruntă) 

e Noaptea marii beţii (1993-1994, 
poezii, Trilogia căruntă) 

e Front fără învingători (1995, poezii) 
e Infracțiunea de a fi (1996, poezii) 

e Tragedia națională (1997, poezii) 

e Deromanizarea României (1998, poezii) 
e Cartea Cărţilor de Poezie (1999, 
integrala poeziilor apărute în volume) 
e Meserie mizerabilă, sufletul (2000, 
poezii) 

e Măştile însângerate (2001, proze) 

e Nemuritor la zidul morţii (2001, 
poezii) 

e Până la capăt (2002, poezii, trei ediţii) 
e Liber să sufăr (2003, poezii, trei ediţii) 
e Din doi în doi (2003, poezii) 

e Generaţia 60 — Nichita Stănescu, 
Marin Sorescu, loan Alexandru (2007, 
teza de doctorat a poetului) 

e Vinovat de iubire (2010, roman) 

GABRIEL STĂNESCU 
09.09.1951 - 21.11.2010 


GABRIEL STĂNESCU s-a 
născut la Bucureşti, în 1951. 
Era Licenţiat al Facultăţii de 
Filosofie, Universitatea Bucu- 
reşti, 1977. Doctor în filosofie, 
în 2002, cu teza: Particularităţi 
etno-culturale ale românilor a- 
mericani. Contribuţii la studiul 
comparativ al etnosului româ- 
nesc. 

A debutat la revista ieşeană 
Cronica, în 1969. Era membru 
al Uniunii Scriitorilor din Ro- 
mânia. În 1983, a fondat, ală- 
turi de Ştefan Damian şi Sergiu 
Ştefănescu, cenaclul „Univer- 
sitas”, sub conducerea dlui 
profesor Mircea Martin. Fon- 
dator al revistei Origini (revis- 
tă cu un conţinut hotărât de 
dreapta - un conținut elevat, 
atât ideatic, cât şi estetic, - bla- 
zon de onoare şi demnitate ro- 
mânească), dar şi al revistei 
Caietele Internaţionale de Po- 
ezie. A fost directorul prestigi- 
oasei edituri Criterion Publi- 
shing cu răsunet nu doar româ- 
nesc, nu doar american, ci in- 
ternațional. 

Cărţile lui Gabriel Stănes- 
cu, publicate la diverse edituri: 
Exerciţii de apărare pasivă, 
Albatros, 1984; Împotriva me- 
todei, Albatros, 1991; America! 
America!, Euphorion, 1994; 
Sfârşitul care începe, Panteon; 
1996; Stress, Helicon, 1998; 


DECEMBRIE 2010 


S-a mai stins, 
mult prea grabnic, o făclie 
a neamului românesc... 


Prof. dr. Adrian BOTEZ 


mai stins, mult prea grabnic, o făclie a 

Neamului Românesc: GABRIEL STĂNESCU - 
om de vastă şi rafinată cultură, scriitor, editor, publicist de 
marcă, manager extrem de energic şi, în primul rând, om de 
mare curaj şi cu un caracter puternic. Cu crezuri neclintite - 
întru creştinismul ortodox. Probabil, efortul de a se bate, 
într-una, cu o lume împotriva strâmbătăţii căreia lupta încă 
din tinereţe (cu nădejdea că, dacă nu el, măcar generaţiile ce 
vor veni, vedea-vor lumina izbăvirii, prin re-îndumnezeire, a 
Neamului Românesc şi a Lumii Umane de pe Terra!...) - l-a 
frânt... Dintr-odată, fulgerător, ca pe stejarii multiseculari! 

După anul 1990, Gabriel Stănescu a emigrat în SUA, 
revenind în România după mai mulţi ani de exil. A condus şi 
o revistă româno-americană de cultură: Romanian Roots. 
Prin această revistă şi prin tot ce-a făcut, din punct de vedere 
cultural, în SUA, s-a dovedit un bun şi autentic ambasador al 
culturii româneşti, al valorilor tradiționale şi de duh ro- 
mâneşti (...). 

Practic, GABRIEL STĂNESCU făcea naveta, de câteva 
ori pe an, între România (unde avea familia şi toate dorurile 
Duhului!) şi S.U.A., unde îşi împlinea, cu o conştiinciozitate 
martirică, misiunea culturală, întru recunoaşterea deplin 
desluşită a Vocii Neamului Cultural Românesc, în simfonia 
vocilor Corului Neamurilor de Duh ale Pământului! 

L-am cunoscut, întâi, indirect, prin unchiul meu, pro- 
fesorul universitar şi oratorul creştin Constantin Em. Bu- 
cescu, alături de care a ținut, prin toată țara, dar şi în străi- 
nătate, pentru românii (cu lacrimi în ochi...) din diaspora cea 
necăjită..., sute de conferințe fierbinți şi inspirate, închinate 
acelei miraculoase mişcări de renaştere națională şi, deci, 
ortodoxistă, a tineretului român interbelic — Mişcarea Le- 
gionară, cunoscută şi sub numele (încriptând zori ai unei noi 
etape de evoluție spirituală a planetei Terra şi, implicit, a 
României) de Legiunea Sfântului Arhanghel Mihail. 

L-am cunoscut şi direct, la Tecuci: era o lansare de 
carte a unui prieten comun, acum vreo 4-5 ani. Văzându-mi 
cele câteva cărți publicate, mi-a şi propus nu doar să co- 
laborez la revista lui dragă, cu care se mândrea, precum cu 
un blazon nobiliar, autentic şi boreal de străvechi - Origini - 
ci s-a oferit să-mi publice şi o carte mai greu publicabilă de 
vreo editură în aceste vremi de dictatură anti-naţional/globa- 
listă, drapată grețos sub faldurii „democraţiei lberale”!). 


DAE 21 noiembrie 2010, la București, s-a 

Ne-am re-întâlnit pe Internet, de sute de ori şi, în cele din 
urmă, la Târgul de Carte din Bucureşti, Bookfest, de acum 2 
ani. Printre alți scriitori, îmi lansa şi mie o carte scoasă de 
editura sa, la standul său relativ mic, dar extrem de bine pus 
în valoare şi de frecventat, în cele 5 zile de expunere, de către 
sute şi mii de împătimiţi ai cărţii-care-nu-minte!. 

Anul acesta, omul de rafinată cultură, Gabriel Stă- 
nescu, mi-a acordat Premiul pentru Publicistică, prin fun- 
daţia revistei sale, Origini. Îi rămân profund recunoscător în 
eternitate! 


Era un om extrem de deschis, fără fasoane şi cu o 
mobilitate intelectuală absolut remarcabilă: prindea ideile, 
sugestiile... din zbor, ca un destoinic Vânător al Văzduhului 
Celui Tare, al Duhului Dumnezeiesc. În acelaşi timp, însă, 
era extrem de meticulos, chiar acribios, când era vorba de 
scoaterea unei cărți: dacă nu ieşea cum era el convins că e 
frumos şi e bine - întorcea cartea şi pe corectorii şi pe 
tehnoredactorii ei, fie şi de zece de ori într-o zi! 

Dumnezeu să-ţi odihnească sufletul tău generos, har- 
nic întru ale Cerului şi atât de luminos, GABRIEL STĂ- 
NESCU! Fie ca însăşi „editarea”, cu toate drepturile re- 
zervate Editorului Ceresc, Cărţii Noii Creaţii Dumne- 
zeieşti/a Noului Ierusalim ioanic, de după Sfârşitul lumii 
ticăloşite de acum - să-ţi fie încredinţată ție... - ţie, smerit 
scriitor şi editor al cărților despre şi pentru Credinţă şi 
Omenie, aici, pe Pământ - şi la fel de credincios slujitor al 
Lui Dumnezeu, „Supremul Editor al Lumii”! - lumea nu în 
„formatul” actual, ci în formatul ei cel dintâi şi desăvârşit, 
paradisiac!!! 

Identitatea neantului, Colecţia 
Poeți optzecişti, Axa, 1998; 
Manuscrisul unei veri fier- 
binți, Muzeul Literaturii Ro- 
mâne, 2008. 


Cărţile lui Gabriel Stănes- 
cu, publicate la editura sa, 
Criterion Publishing: Peisaj cu 
memorie, Poeme haiku memory 
landscape, 1996; Unde am fu- 
git de acasă?, 2001; Pentru o 
definiție a specificului, 2006; 
Curajul de a sfida moartea. 
Convorbiri cu Mircea Nicolau, 
2007; Antologia de poezie a di- 
asporei româneşti din America, 
2007; Day after night; O spe- 
ranţă numită Mayflower, 2008; 
Ultimele dialoguri cu Petre 
Tuţea, 2008; Dumnezeul lui 
Borges - poeme (ediţie bi- 
lingvă), 2009; Jurnal în cău- 
tarea poeziei; Mircea Eliade, 
în conştiinţa contemporanilor 
săi din exil; Aventura culturii 
româneşti în America, 2010. 


repetentă la cele mai importante materii; nu trebuie să ne 

| oartea nu a făcut făcut facultatea vieţii, rămâne mereu 


temem de ea — trebuie să-i acordăm şansa de-a lua me- 
ditații de la noi, artiştii, scriitorii, creatorii care ne-am născut cu o funcție 
în plus faţă de concetățeni. Totuşi, această rudimentară extensie a 
„viu”-ului l-a lichidat şi pe Gabriel Stănescu, editorul volumului I din 
Bărbatul la 40 de ani, pe care am reuşit să-l lansăm sâmbătă seara la 
Târgul de Carte „Gaudeamus” din Bucureşti. 

Mi se face frig de propria ființă numai gândindu-mă că această 
carte a fost, probabil, ultima îngrijită de el. Scriu aceste rânduri sub 
ghilotina neîndurătoare a ideii că nici eu nu mai am multă vreme de 
in petrecut pe-aici. Dar am în mine acest sentiment de revoltă, această 

= nevoie de-a striga împotriva elevei codaşe care la un moment dat ne 
America poate lua glasul şi totodată arta care ne circulă în vene. Gabriel Stănescu 
nu e singurul meu apropiat care pleacă în altă parte exact când proiectele 

Stefan Doru 
DANCUŞ 

gândite în comun primiseră o dimensiune practică. 

Odihneşte-te în pace, om bun. Ceea ce ai construit în România, 
țara asta pe care ai iubit-o atât de mult încât te-ai opus guvernelor ei de 
doi bani prin eforturile tale numite Editura „Criterion Publishig Int.” şi 
revista Origini, îmi va rămâne în amărâtul ăsta de suflet care nici el nu 
este decât un simplu bilet de tren. 

Să ai pace unde te-ai dus, prieten drag! 

Bucură-te că ai venit, ai luptat, ai învins 


Theodor DAMIAN 
New York 


Dragă Gabi, 

Am aflat cu încremenire că ai plecat. Te-ai grăbit, prietene. Laşi un gol mare în 
cultura română, dar şi în sufletele nenumăraților care te-au cunoscut, iubit şi apreciat 
la justa ta valoare. 

Probabil că îngerul tău păzitor ti-a şoptit în suflet cuvântul Sfântului Apostol 
Pavel: „Lupta cea bună m-am luptat, credința am păzit, alergarea am isprăvit”. 

Sigur că ai luptat lupta cea bună, ca nimeni altul. Ai fost mereu pe baricade, 
niciodată sub ele. Te-ai luptat pentru țelurile tale înalte, ale tale şi ale tării noastre. Ai 
luptat ca un soldat fără de arginți, dar cu o inimă de aur şi cu o energie, cu o forță care 
mi s-au părut mereu inepuizabile. Te-ai luptat şi ai câştigat. 

Sigur că ai păzit credința. Puţini sunt cei care te-ar putea egala în dragostea ta 
față de valorile de credință, spiritualitate şi cultură ale neamului nostru. Puţini sunt 
cei care au curajul să apere credința şi neamul cu pasiunea pe care ai avut-o tu. 

Această dragoste îți va cristaliza chipul şi numele în istoria generațiilor ce vor 
veni. 

Văd că alergarea ai isprăvit. Dar ce alergare! Şi cu cât folos. Din mersul tău 
înainte uite-te, prietene, înapoi şi bucură-te de ce ai lăsat după tine. Bucură-te că ai 
venit, ai luptat, ai învins. Acum te duci la Domnul. Ti-ai şi început călătoria în ziua 
Învierii Sale. Şi acolo o să ai de lucru, dar altfel. Împărăția lui Dumnezeu nu e letargie. 
Este creştere infinită în Duhul Sfânt. 

Mă voi / ne vom ruga pentru tine, iar tu, din îmbrățişarea divină în care cred că 
eşti, să mijloceşti pentru noi. 

Cu drag, al tău prieten şi coleg de țară şi de emigrație, 
Doru 


` 


P 


Ieşirea din somn 


Mă trezesc deodată dintr-un somn greu neuman 
Toate lucrurile par noi pentru mine 
Mult prea reale pentru locul pe care-l ocupă 
În economia peisajului 
Mă trezesc dintr-un somn greu 
Parcă m-aş fi întors din moarte întinerit 
Într-o altă existenţă fusesem un sfeşnic de argint 
Într-o alta un cais înflorit 
Cât timp s-a scurs de la plecarea mea? 
Câţi m-au dat uitării? 
Câţi m-au întristat şi mâhnit? 
Mă trezesc dintr-un somn greu neuman 
Toate lucrurile sunt noi pentru mine 
Cum de-am rătăcit drumul? 
De ce pe strada asta nu mai locuieşte acum nimeni? 


Gabriel Stănescu 

Riscul suprem pentru a fi liber 


e multe ori mi-am pus întrebarea, 

D: ce oare într-o societate civili- 

zată, un popor, sau doar o parte din 
acest popor este obligat să poarte spaima de-a nu 
fi ocupat prin forță de un stat vecin mai puternic, 
stat cu tendință lacomă de-a se face stăpân pe 
toate, cu aroganța stupidă de-a dovedi că doar 
acel stat avar după expansiune are tot dreptul 
de-a subjuga un popor sau o parte a acestui 
popor şi nu numai pentru că îi este vecin de sute 
de ani. 

Mi-am pus această întrebare pentru că 
persoana care scrie această epistolă, a trecut prin 
calvarul nedemnităţii la o vârstă fragedă. Când 
aveam aproape 20 de ani, am riscat cu viața 
trecând printre gloanțe şi călăi numai şi numai 
pentru a fi liber şi neocupat de-o altă nație, 
lăsându-mi părinţii şi satul drag în care am văzut 
prima dată lumea şi locul unde am fost cel mai 
fericit din viața mea. 

Sunt fiul unei familii de români, aşezaţi de 
sute de ani la poalele Carpaţilor Răsăriteni, este 
vorba de comuna Crasna de Sus, a fostului județ 
Storojineţ, în vecinătate cu comuna Vicovul de 
Sus a mândrei şi frumoasei noastre Bucovina. 

Am fost singurul copil la părinţi, care au 
trăit cinstit, lucrându-şi puţinul teren agrar, dar 
şi prin creşterea animalelor. Fiind un copil as- 
cultător şi cu dragoste de carte, părinții m-au 
trimis să urmez liceul pedagogic din oraşul Do- 
rohoi, după terminarea claselor gimnaziale, apoi 
în aceeaşi ramură am început studiile superioare 
din blândul şi liniştitul oraş moldovean Iaşi. Nu 
am terminat facultatea. Când eram în anul III, 
am fost chemat în armată pentru instruire pe o 
perioadă de trei luni, dar la împlinirea acestui 
termen, nu am fost lăsat la vatră şi am fost 
mobilizat — la fel cum s-a procedat şi cu alți 
studenţi. Peste o lună a început — pentru țara 
noastră — cel de-al doilea război mondial, îm- 
potriva statului sovietic care cu un an înainte 
ne-a ocupat Basarabia, Bucovina de Nord şi 
ținutul Herţa. În aceste condiţii am plecat şi eu 


Col.(r ) loan ROMANIUC 
veteran de război 


pe frontul de răsărit cu gradul de sergent T.R. 
(termen redus). Pentru merite de pe linia fron- 
tului am fost avansat ofiţer rezervist cu gradul 
de sublocotenent. După terminarea războiului 
din 1945 am fost demobilizat, dar la scurt timp 
am fost rechemat şi încadrat ofițer activ. Am 
lucrat în cadrele armatei, atât la Ministerul Apă- 
rării Naţionale cât şi în cadrul Ministerului de 
interne. In 1968 m-am îmbolnăvit, având diag- 
nosticul „Sindrom W.P.W.” — boală cardiacă. 
Prin urmare am solicitat trecerea mea în re- 
tragere, după care am fost pensionat. 

Revin la tema scrisorii mele prin care voi 
destăinui momente de spaimă şi groază, calvarul 
prin care am trecut în vara anului 1940, când 
fosta U.S. ne-a ocupat pământul scump al patriei 
noastre România, ocupând Basarabia, partea de 
Nord a Bucovinei şi ţinutul Herţa. În acel 1940, 
am primit vacanţă de vară şi cum era normal am 
plecat să fiu alături de părinții din comuna 
Crasna de Sus. La sosirea mea, cu toţii ne-am 
bucurat. Ne era dor unii de alţii. Dar această 
bucurie n-a durat prea mult, peste câteva zile am 
fost ocupați prin forță de înspăimântătoarea ar- 
mată roşie a imperiului sovietic. Într-o dimi- 
neaţă ne-a bătut cineva la poarta casei noastre, 
era vecinul nostru pe numele de Ambros Ştefan, 
care arăta speriat şi cu lacrămi pe obraz, la 
intrarea lui în curtea casei a început să-i spună 
tatălui meu că peste scurt timp vom fi ocupați de 
armata roşie a lui Stalin. Tata a început să-l 
liniştească spunându-i că poate fi doar un zvon. 
Un zvon, nici vorbă, zice vecinul, pentru că astă 
noapte a plecat urgent din comună regimentul de 
infanterie din Cernăuţi cu direcția spre Rădăuţi 
şi nicidecum spre garnizoana din care a venit, 
ne-a mai spus vecinul, că şi organele primăriei 
au plecat în aceeaşi direcție cu armata. 

Aceasta a fost prima ştire care ne-a zdrun- 
cinat, nimeni din satul nostru nu avea dorința 
de-a trăi sub ocupație şi mai ales a Rusiei. De la 
vorbele spuse de vecinul nostru şi până la so- 
sirea armatei roşii nu a fost suficient timp în 

vederea hotărârii ce am fi avut de făcut, poate că 
eu ar fi trebuit să plec din țară, dar timpul scurt 
nu ne-a oferit această posibilitate. 

Într-adevăr, peste câteva ore, a venit din 
nou la noi vecinul Ambros Ştefan şi ne-a spus 
plângând „adio cu România, ruşii au sosit în 
comună, dacă nu credeți, vă rog coborâţi în vale 
(satul nostru se află mai departe de centrul co- 
munei şi aflăm poate mai târziu toate ştirile) la 
fabrica de cherestea „Silvica” şi vă veţi con- 
vinge. Peste puţin timp au sosit la noi acasă 
câțiva tineri de seama mea şi au propus să ple- 
căm în vale şi să ne convingem despre sosirea 
„cuceritorilor”. Pentru o simplă curiozitate, am 
plecat să vedem musafirii nedoriți. Când am 
ajuns la locul indicat şi văzând un convoi de 
tancuri cu motoarele pornite, tunuri ca pe linia 
frontului, cavalerie, infanteriști cât vedeai cu 
ochii, atunci mi-am dat seama că invadatorii au 
sosit şi nu e vorba de vreun zvon, atunci a intrat 
în conştiinţa mea teama, spaima nestăpânită. 
Militarii ruşi dezordonaţi, unii jucau căzăceşte, 
alții turmentați de băutură, ofiţeri cu aere de 
cuceritori aroganti parcă ar fi cucerit o lume şi nu 
un sat cu oameni nevinovați, îşi ambalau motoa- 
rele la tancuri ca să lase o mare impresie de cuce- 
ritori. Pe mine nu m-au impresionat chiar cu nimic, 
ba mi-au produs un dezgust ce nu încadra cu nimic 
civilizat. Repet, mi-au produs un gust amar. 

În ziua ce a urmat, ocupanţii şi-au instalat 
oameni care să conducă treburile administrației 
comunale. Mi-a produs o mirare că sovieticii 
n-au adus ruşi şi nici ucraineni pentru aceste 
treburi, ei au găsit în timpul cel mai scurt evrei 
care strigau la români „jos cu opincarii”. Ne 
întrebăm când au învăţat aceşti negustori limba 
rusă, aşa una două peste noapte, ar fi fost prea 
deştepţi, cu toţii ne-am dat seama că aceşti vân- 
zători de mărfuri erau şi cei ce vindeau ţara. Se 
vorbea că au fost mai din timp pregătiți şi mai 
târziu s-a dovedit acest lucru, nedemn pentru 
aceşti îmbogățiți pe spinarea opincarilor. Tot în 
ziua ce-a urmat, au trimis din casă în casă la 
țărani să li se facă inventarul averilor. 

Toate acestea m-au cam pus pe gânduri, 
spunându-le părinţilor că eu nu voi sta sub ocu- 
patie şi voi încerca să trec în ţară. Tata mi-a spus 
dacă asta mi-e dorința pot pleca, dar va trebui să 
am mare grijă, această încercare este periculoasă, 
ruşii te împuşcă, o fac cu scopul de a speria toată 
populaţia comunei, dacă „te miros” nu te vor 
ierta pentru că aşa sunt ei educați în ideologia ce 
le stă în față. De la aceste vorbe spuse de tata am 
dat titlul acestui episod din viața mea. Totuşi am 
hotărât cu orice risc să plec în ţară, să termin 
studiile şi să rămân cetăţean român. 

După câteva zile, un bărbat al satului pe 
numele de Spiridon Ilie s-a angajat că-mi va fi o 
bună călăuză până într-un anumit loc. Într-ade- 
văr am plecat pe un timp noros şi printr-o pădure 
bătrână şi deasă. Pe la orele 12 noaptea călăuza 
mea s-a înapoiat în sat iar eu am continuat dru- 
mul spre comuna Vicovul de Sus. Am purtat cu 
mine cea mai mare spaimă, atât a întunericului 
din codru, cât şi teama să nu fiu împuşcat de 
grănicerii ruşi. Prin acea întunecime a pădurii 
mă înspăimântau toate mişcările, ale păsărilor 
de noapte, ale fiarelor din codru, dar şi cele mai 
mici căderi de ramuri din arbori şi aşa făcân- 
du-mi cruci am tot mers până la o sută de metri 
de linia frontierei. Dar pe când să mă bucur că 
am reuşit, am fost surprins de o somaţie în limba 
rusă, m-au capturat trei soldați sovietici, mi-au 
tot vorbit dar eu nu i-am înţeles, unul mic de 
statură cu o față de mongol s-a apropiat şi mi-a 
lovit faţa cu două palme, mi-a curs sânge din nas 
pe haine, m-au condus la un pichet, m-au dus 
prin sat pentru a fi văzut de lume şi apoi cu o 
maşină până la Storojineţ. Acolo am fost cer- 
cetat vreo trei zile şi lăsat să plec acasă în 
Crasna. 

După ce am venit de la Storojineţ, nu am 
renunțat nici o clipă la ideea de-a pleca în ţară şi 
cu tot riscul într-o altă noapte am plecat, dar pe o 
altă rută. Noul traseu mă ducea în comuna Fal- 
cău şi nu Vicovul de Sus. Am plecat de data 
aceasta fără călăuză cu speranţa în Dumnezeu şi 
tot printr-o pădure sălbatecă şi tot cu spaimă de 
orice auzeam în jurul meu. În zorii dimineții, 
când credeam că am trecut, aud din nou o so- 
mație de „stai” dar de data aceasta au fost gră- 
nicerii armatei române care în mod civilizat 
m-au condus la Rădăuţi unde se afla compania 
de grăniceri. După toate explicaţiile, grănicerii 
mi-au eliberat documente, hrană şi m-au pus în 
libertate. Am plecat la Botoşani unde aveam 
rude şi apoi la Iaşi. 

Aşa după cum spuneam la început, am 
întrerupt studiile, am fost încorporat în armată, 
trimis pe frontul de Răsărit cu regimentul 29 
infanterie cu gradul de locotenent. In anul 1945 
am fost lăsat la vatră. În ţara noastră sovieticii 
înfiinţaseră nişte comandamente prin care iden- 
tificau toți refugiații din cele trei provincii ocu- 
pate să-i determine a părăsi România şi a pleca 
la locurile lor de baştină ca să devină cetăţeni 
sovietici. Am fost chemat şi eu de câteva ori şi 
le-am răspuns că nu voi pleca, doresc să rămân 
cetățean român. Ca să scap de acea nedreaptă 
urmărire, am solicitat să rămân cadru militar în 
armata română. 

Devenind ofiţer activ, am renunțat a con- 

tinua studiile de la Iaşi. Am făcut doi ani şcoala 
de ofițeri, iar în 1953-1955 am mai urmat o 
şcoală pentru ofițeri criminalişti şi am lucrat în 
poliție până când m-am îmbolnăvit cardiac şi 
m-am retras din activitate cu pensie de serviciu. 
Tot timpul mi-a fost dor de locurile unde 
am copilărit, dar ca militar nu puteam să-mi 
vizitez satul şi rudele. După ce am fost pen- 
sionat, m-am deplasat împreună cu soția în co- 
muna mea Crasna, eram tare curios să aflu ce 
anume s-a schimbat, ajungând la rude şi vizitând 
locurile şi oamenii băştinaşi am rămas foarte 
dezamăgit. În primul rând că părinţii deceda- 
seră, satul cu tot ce-l înconjoară modificat în rău 
şi chiar foarte rău. Voi explica: prin comuna 
mea curgea pe vremuri un afluent al râului Siret, 
cu o apă limpede ca lacrima de-ți plăcea să o 
priveşti, acum apa nu mai există, doar nişte 
gropi adânci de unde s-au extras pietriş şi nisi- 
puri cu o privelişte înspăimântătoare, pădurea 
de cireşi din partea sudică a comunei a dispărut, 
am găsit doar câteva buturugi putrede, teii de pe 
marginea şoselei, buhaşii de la intrarea din satul 
Huta nu mai există nici urmă, acest loc numit 
buhaşi era un grup de pădurice din brazi şi 
mesteceni o mândrie de loc lăsat de Dumnezeu. 
Prin aceşti buhaşi exista o alee extraordinar de 
frumos amenajată, păşunea satului dispărută şi 
aceasta, pe acel loc acum sunt nişte mărăcini 
sălbatici, iar pentru păşunatul animalelor din 
colhoz a fost destinată frumoasa noastră țarină 
pentru recolte, ce să vă mai scriu că locuitorii 
satului nici nu mai au garduri pe lângă casele lor 
aşa cum este tradiţia la români. Dacă toată fi- 
zionomia acestei localități s-a transformat în 
ceva urât, o să zicem treacă, meargă, dar răul 
este şi mai grav în ce priveşte viziunea oa- 

menilor care au fost otrăviţi cu minciuni, s-a 
modificat adevărata istorie, tineretului bucovi- 
nean li s-a îndrugat că Bucovina n-a fost niciodată 
teritoriul românesc, că U.S. a făcut o mare dreptate 
eliberând poporul Bucovinei de sub administrația 
țării noastre, spunându-le că România este o ţară 
fascistă şi urăşte U.S. şi democraţii. 

Am încercat prin câteva cuvinte să le ex- 
plic românilor rusificați adevărul şi istoria ade- 
vărată, dar a fost în zadar, otrăvirea oamenilor 
cu minciuni şi neadevăruri a fost pentru ei mai 
presus. Într-o astfel de situaţie am renunţat să-i 
conving, fiindu-mi teamă de urmărirea orga- 
nelor represive ale statului vecin şi totuşi, la o 
plecare din sat spre ţară, le-am afirmat cu tărie 
că Ştefan cel Mare şi Sfânt a fost un apărător al 
Moldovei şi nu un călău cum li s-a spus lor, că 
cetățile de pe malul Nistrului au fost ale marelui 
domnitor moldovean, că Eminescu, marele poet 
național a fost român şi nu ucrainean aşa cum 
încercaseră ei să-mi demonstreze fără argumen- 
te. Dar toată această discuţie a făcut ca să fim 
ținuți timp de 12 ore în vama de la Siret de către 
vameşi şi de miliția de frontieră. Mi-au descărcat 
de trei sau de patru ori maşina cu lucrurile ce le 
aveam în ea, făcându-se a căuta obiecte interzise 
de a fi trecute peste frontieră, n-am avut absolut 
nimic interzis şi acest fapt îl puteau constata de la 
primul control. Sunt sigur că la frontieră a sosit 
vreo informație despre discuţia mea la plecare şi 
neconvenit pentru cineva din comună. 

În încheiere mă rog la bunul Dumnezeu ca 
poporul român să intre în drepturile lui normale, 
să fie respectată istoria popoarelor şi a Româ- 
niei, populaţia să rămână la locurile ei de baştină 
pentru a-şi respecta tradiţiile, obiceiurile rămase 
din moşi-strămoşii neamului. 


Imagine din expoziția „Mărturii grafice din cel de al II-lea Război Mondial” deschisă la 
Muzeul de Artă „loan Sima” Zalău, în vara 2010. Desenul este semnat de colonel Corneliu Dudea. 

La 21 de ani de la revoluția română 


DECEMBRIE 2010 


„Şansele imense care se ofereau țării 
noastre în decembrie 1989 au fost ratate” 


La 21 de ani de la marea vărsare de sânge din decembrie 
1989, România arată ca un animal bolnav şi hăituit. Ne uităm 
în urmă şi nu ne vine să credem că au trecut două decenii de 
speranțe zadarnice. Nimic din ce-am visat nu s-a împlinit. În 
jurul nostru domnesc stagnarea şi deziluzia, începuturile 
neterminate, politica murdară, cu degetul pe trăgaci, 
manipularea televizată. Lipseşte o viziune, un proiect naţional 
de salvare. Lipseşte harta viitorului. Trista privelişte n-a 
căzut din cer. Au creat-o politicienii şi românii înşişi. Cum a 
fost turcul, aşa a fost şi pistolul. Nu mai putem să ne 
ascundem după deget. Ca o confirmare, academicianul Florin 
Constantiniu, istoric de prestigiu european, ne pune în față o 
oglindă necruțătoare în care, dacă avem curajul să privim, ne 


Ion LONGIN POPESCU 


vom afla poate izbăvirea. 


Ion Longin Popescu: Cum evaluați, fără 
menajamente, cele două decenii de libertate din 
viața noastră, domnule profesor? 


Florin Constantiniu: Ca pe un inaugural 
ratat. În istoria fiecărui popor există evenimente 
cruciale, care inaugurează o nouă etapă în evo- 
luția societății. Decembrie ‘89 a fost un astfel de 
eveniment: crucial, înnoitor, fondator. Din ne- 
fericire, şansele imense care se ofereau ţării 
noastre au fost ratate şi, astfel, România împarte 
cu Bulgaria şi Albania ultimele locuri din cla- 
samentul țărilor foste comuniste. 


I.L.P. Pentru un individ, 20 de ani în- 
seamnă mult, aproape o treime din viaţă. Ce 
reprezintă pentru istorici aceeaşi perioadă? 

F.C.: Pentru istorici sunt foarte instruc- 
tive, într-un astfel de moment, comparaţiile cu 
alte intervale de timp ale istoriei naționale. Iau 
două exemple de perioade cu o întindere de 
două decenii, ca aceea scursă de la căderea re- 
gimului comunist. Prima: 1859-1878; a doua: 
1918-1938. În primul caz, perioada a fost mar- 
cată de un progres uluitor: de la Unirea Prin- 
cipatelor (1859), care pune bazele statului român 
modern, la câştigarea independenţei (1877/ 
1878). Politica de reforme a lui Cuza, în primul 
rând reforma agrară din 1864, şi politica de mo- 
dernizare promovată după aceea de Carol I, au 
făcut ca statul român să se smulgă din înapo- 


ierea determinată - în principal - de dominația 
otomană, şi să se modernizeze rapid. Progresele 
au fost vizibile pe toate planurile: politic, econo- 
mic, social, cultural. Să nu uităm că, în acest in- 
terval, apar „Junimea” şi Eminescu! A doua pe- 
rioadă: 1919-1938. leşită dintr-un război pus- 
tiitor şi lovită de o criză economică de o duritate 
nemiloasă (1929-1933), România a izbutit, to- 
tuşi, să înregistreze un remarcabil progres în 
toate direcţiile, 1938 fiind anul de vârf al Ro- 
mâniei interbelice. 


I.L.P.: Vorbiti de două perioade excep- 
tionale, domnule profesor! Ce se întâmplă astă- 
zi în România se află la polul opus! 

F.C.: Într-adevăr. Am ales aceste două pe- 
rioade tocmai pentru că ele sunt cele mai po- 
trivite spre a fi comparate. În toate cele trei 
cazuri, avem de-a face cu inaugurale: în 1859, 
aşa cum am spus, se aşează temelia statului 
român modern; în 1918, se desăvârşeşte unitatea 
națională a românilor; la 22 decembrie 1989, se 
închide „paranteza” comunistă, deschisă în 
1945 de ocupantul sovietic, şi se reintră pe fă- 
gaşul dezvoltării fireşti a societăţii româneşti. 
Veţi fi de acord - sper - ca la cea mai sumară 
comparație, perioada postdecembristă apare cu 
o întristătoare sărăcie de rezultate. Suntem libe- 
ri, este adevărat, dar a progresat în vreo direcție 
România? Sunt, astăzi, românii mai fericiţi? 

Există un mare ideal naţional care să-i mobili- 
zeze pe români? În raport cu 1859-1878 şi 1918- 
1938, ultimii 20 de ani nu ne dau decât infime 
temeiuri de satisfacție şi deloc de mândrie. 


„Clasa politică s-a aruncat asupra 
României cu un singur gând: 
să se îmbogăţească. 

A jefuit cum nici huliții fanarioți 

n-au făcut-o” 

I.L.P.: De ce, în ultimii 20 de ani, românii 
nu au mai fost în stare să repete performanţele 
din perioadele pe care le-aţi amintit? 

F.C.: Părerea mea este că perioadele de 
progres sunt asigurate de conjugarea eforturilor 
elitei politice şi intelectuale cu angajarea ple- 
nară a maselor într-un proiect național, mobi- 
lizator şi stimulator. În 1859, generaţia paşop- 
tistă (Mihail Kogălniceanu, Ion C. Brătianu), 
cea mai creatoare generație a istoriei româneşti, 
s-a aflat la unison cu societatea moldo-mun- 
teană, care voia unirea şi independenţa. În 1918, 
generația Marii Uniri (Ion I. C. Brătianu, Take 
Ionescu, Nicolae Iorga) s-a aflat la unison cu 
societatea care voia „România Mare” şi afir- 
marea ei pe plan european. Din 1989, societatea 
românească a fost profund divizată (vezi „Piaţa 
Universităţii”), lipsită de un proiect național şi 
incapabilă să-şi mobilizeze resursele pentru a 
valorifica şansele ce i se ofereau: în primul rând, 
unirea Republicii Moldova cu România. Pe scurt, 
nici clasa politică, nici societatea românească nu 
au fost în măsură să asigure inauguralului din 
decembrie 1989 justificarea imenselor posibi- 
lităţi oferite de căderea comunismului. 


I.L.P.: Cu alte cuvinte, putem vorbi de o 
„ratare ” postcomunistă a României? 


F.C.: Vorbim de clasa politică şi de socie- 
tatea românească. Cea dintâi a întrunit trei su- 
perlative: cea mai incompetentă, cea mai la- 
comă şi cea mai arogantă din istoria României. 
Lipsită de expertiză, avidă de căpătuială şi si- 
gură de impunitate, ea s-a aruncat asupra Ro- 
mâniei cu un singur gând: să se îmbogăţească. A 
jefuit cum nici huliții fanarioți n-au făcut-o. 
Responsabilitatea ei față de situația catastrofală 
a României este imensă. Astăzi, constatăm că 
industria este lichidată, agricultura e la pământ, 
sistemul de sănătate în colaps, învăţământul în 
criză, individualitatea României pe plan inter- 
național dispărută. Criza economică nu a făcut 
decât să agraveze relele care au precedat-o. In- 
competenţi, guvernanţii nu au ştiut să atenueze 
şocul crizei ce ne-a lovit. Dacă România pro- 
fundă se zbate în dificultăți şi deznădejde, clasa 
politică prosperă. Case peste case (oameni po- 

litici cu patru, cinci, şase locuinţe; te întrebi ce 
vor fi făcând în ele), vile în ţară şi străinătate, 
maşini de lux etc. s-au strâns în proprietatea 
clasei politice. Ştiam că avuţia este rezultatul 
unei activităţi economice. Acum, vedem că poli- 
tica este mijlocul cel mai sigur de îmbogăţire. 
„Un popor de oi naşte 
un guvern de lupi” 

I.L.P.: Cine este vinovat de această si- 
tuație? 

F.C.: Cred că principalul vinovat de 
această situație este însuşi poporul român! El 
ilustrează perfect observaţia că „un popor de oi 
naşte un guvern de lupi”. Spiritul de demisie, 
pasivitatea, resemnarea românilor, au permis 
clasei politice să-şi bată joc, nepedepsită, de 
țară. Lipsit de spirit civic, poporul român nu a 
fost capabil, în aceşti 20 de ani, să tragă la 
răspundere clasa politică sau să „tempereze” 
setea ei de înavuţire. Pe român nu-l interesează 
situația generală. Dacă prin fin, naş, cumnat, 
amic etc, şi-a rezolvat păsul lui, restul ducă-se 
ştim noi unde! Moştenirea multiseculară a lui 
hatâr şi bacşiş a rămas atotputernică. Cum să 
îndrepţi o ţară, când cetăţenii ei se gândesc fie- 
care la sine şi nu la binele comun!? Astăzi, 
asistăm la situații şi mai dramatice. Românii 
pleacă - din nevoia de câştig - să lucreze în 
Spania sau Italia, să lupte în Afganistan. Energii 
şi vieți se irosesc astfel în beneficii străine. Nu 
poţi să-i condamni: mai bine să lucreze pentru 
străini, decât pentru noii ciocoi postdecembrişti, 
care îi tratează cu un dispreţ suveran. 


I.L.P.: Intrarea României în NATO şi UE 
a fost, totuşi, o biruinţă postdecembristă. 

F.C.: Să fim serioşi! Am intrat în NATO 
pentru că SUA, factorul decisiv al Alianţei, au 
vrut-o. Aduceţi-vă aminte că, în 1997, când Ro- 
mânia a dus o campanie pe cât de zgomotoasă, 
pe atât de inutilă, SUA ne-au închis uşa la sum- 
mit-ul de la Madrid. În dorinţa de a câştiga 
bunăvoința Washingtonului, am încheiat trata- 
tul dezastruos cu Ucraina, fără a obţine niciun 
folos. După 11 septembrie 2001, evaluarea ame- 
ricană s-a schimbat radical. În lupta împotriva 
terorismului islamic, SUA aveau nevoie de noi 
aliaţi; în acest context, România a devenit mem- 
bră a NATO. A fost o decizie americană, nu un 
merit al guvernantilor români. O situație simi- 
lară, şi în cazul intrării în Uniunea Europeană. 
Directoratul marilor puteri ale Uniunii a decis 
extinderea ei în Est. Dacă avem un dram de 
sinceritate, trebuie să recunoaştem că suntem 
încă departe de a fi o ţară la nivelul standardelor 
vest-europene, care sunt ale Uniunii. Directo- 

ratul marilor puteri a considerat însă că este în 
interesul său această extindere, şi atunci, la gră- 
madă - iertaţi-mi expresia! - am intrat şi noi. 
„Patriotismul e privit, 
în anumite cercuri ale intelectualităţii 
noastre şi ale societăţii civile, 
ca o boală ruşinoasă” 


I.L.P.: Ce-i lipseşte României pentru a fi 
din nou ceea ce a fost cândva? 

F.C.: O „mare idee”, un mare proiect na- 
tional. Înainte de 1859, a fost Unirea; Înainte de 
1918, a fost desăvârşirea Unirii. Astăzi nu ne 
mai însufleţeşte nici un ideal mobilizator. În 
perioada interbelică, Cioran ar fi vrut ca Bu- 
cureştiul să devină Bizanțul sud-estului Euro- 
pei. Şi, fără nicio exagerare patriotardă, ar fi 
putut deveni. Astăzi nici nu vrem, nici nu putem 
să ne afirmăm. Economic, România a devenit o 
piață de import. Nu cunosc vreun produs ro- 
mânesc vestit la export. Practic, suntem un fel 
de colonie. In politica externă, am dispărut de pe 
harta diplomatică a Europei. În plan cultural, 
scriitorii români aşteaptă, în continuare, No- 
belul... În stadiul actual, cred că sectorul în care 
România ar fi putut să se manifeste cu şanse de 
succes era cel cultural-ştiințific. Din nefericire, 
guvernanţii postdecembrişti şi-au bătut joc de 
învățământul românesc, supus la tot felul de 
„reforme” şi „programe” inepte şi distructive. 
Dacă, din rândul elevilor sau studenţilor, au ieşit 
elemente de valoare, ele sau au plecat în străi- 
nătate sau au dispărut în mediocritatea din ţară. 
Aveam şansele să fim Bizanțul Europei de Sud- 
Est. Am rămas însă la periferia Europei. 

I.L.P.: Mondializarea ameninţă structura 
fiinţei naţionale. Se poate sustrage România 
acestui carusel mortal? 

F.C.: Mondializarea este un proces căruia 
România nu i se poate sustrage, dar căruia îi 

poate rezista. Nu o rezistenţă, aş spune, de ca- 
racter antagonic, ci printr-o afirmare a identității 
naționale. In Franța, țara cu o atât de veche şi 
strălucită cultură, guvernul a iniţiat o dezbatere 
despre identitatea naţională. La noi, când cineva 
abordează această problemă, se aud imediat vo- 
ci care îl acuză că este naționalist, nostalgic etc. 
Patriotismul e privit, în anumite cercuri ale inte- 
lectualităţii noastre şi ale societăţii civile, ca o 
boală ruşinoasă. Americanii - îi am în vedere pe 
cetățenii SUA - ne oferă cel mai frumos exemplu 
de patriotism. Noi, care îi copiem în atâtea pri- 
vinte, rămânem indiferenți la minunata lor pildă. 

I.L.P.: Mai poate fi patriotismul o va- 
loare în zilele noastre? 


F.C.: Dacă vorbim de un patriotism lucid, 
da, fără îndoială. Eu unul am aderat la principiul 
atât de sănătos al „Junimii”: „Patriotism în li- 
mitele adevărului”. Să-mi iubesc ţara şi poporul, 
dar să nu le ascund niciodată defectele. Poate 
este o deformare de istoric, dar cred ca iden- 
titatea națională are o componentă esenţială: 
memoria istorică. Tradiţia se cultivă, în primul 
rând, prin cunoaşterea istoriei. Când monumen- 
tele istorice se părăginesc şi se ruinează, me- 
moria istorică e pe cale de dispariţie. 

I.L.P.: Cum credeţi că vor judeca peri- 
oada postdecembristă urmaşii noştri de peste o 
sută de ani? 

F.C.: Peste o sută de ani, cred că judecata 
urmaşilor şi, între ei, a istoricilor, va fi foarte 
severă. Anii 1989-2009 vor fi consideraţi o pe- 
rioadă de declin, clasa politică şi poporul român 
împărțind, în egală măsură, responsabilitatea 
pentru această tristă realitate. Să dea Dumnezeu 
ca atunci, peste un secol, România să aibă si- 
tuația fericită pe care a ratat-o astăzi! 


(Românian VIP) 

Pagini din arhivele CNSAS 


(selecții de Eugen Evu) 


Ion Bujor Pădureanu - Un hunedorean în Arhivele CNSAS 


Şeful direcției V... 
General Maior Borşan Dumitruţ” 
(f£. 41, DUI 2583 vol. 1 - „Editorul”) 


...în 1972 urma să aibă loc Conferinţa 
Naţională a Scriitorilor. Spiritele începeau să se 
agite la Securitate. La 20 ianuarie 1972 Inspec- 
toratul Municipiului Bucureşti emite o Notă ra- 
port: „în baza ordinului conducerii inspecto- 
ratului urmează ca în ziua de 1 Mai 
a.c. să se introducă Aparatura de 
Măsură şi Control la editura Cartea 
Românească în biroul lui Marin | 
Preda *, unde, din datele ce le de- 
ținem rezultă că se vor pune la cale 
planuri de acţiune ale unor scriitori 
în vederea Conferinţei Naţionale a 
Scriitorilor. Menţionăm că în pe- 
rioada 2 decembrie 1971 - 5 aprilie 
1972 a mai fost instalată AMC în 
acelaşi birou, lucrarea urmând să 
fie efectuată de aceiaşi ofițeri ai 


FRUMOASA COCOŞATĂ 


gherea obiectivului, ținând legătura prin 

„Storno”. Pentru asigurarea lucrării este nece- 

sară afectarea unei maşini de la ora 21 la ora 3. 
De acord 


Şeful serviciului 


Colonel Biriş Vladimir” 
(£. 41, DUI 2583, vol. I, ACNSAS) 
*fragment din România 


Literară nr.43, 2008, în care este 
| menţionat ca ofițer de securitate şi 
| Ion Bujor Pădureanu, din satul Tâm- 
pa - Simeria, fost ofițer DIE din 
rețeaua de spionaj căzută în Austria 
şi astfel recuperat pentru activități 
interne ale securității, urmărirea 
scriitorilor din USR. Împreună cu 
editorul C.R. Cornel Popescu, I.B.P. 
a fost invitat la manifestări culturale 
de către fostele organe PCR din 
Deva, ca oaspeți ai tovarăşei 


Direcției V care au participat la 
introducerea şi scoaterea tehnicii 
operative. Vor fi prezenți din partea IMB to- 
varăşul locotenent colonel Lăzăruţ Ion, căpitan 
Pădureanu lon Bujor*, maior Bojin Marius, că- 
pitan Stănescu Ştefan, Florea Alexandru Gheor- 
ghe, care vor asigura pătrunderea şi suprave- 


Mitrofan Maria, secretara cu propa- 
ganda la județ, dar şi unii securişti şi 
scriitori cunoscuţi, -obedienţi, colaboratori ai 
lor, din Deva. A avut loc o masă festivă, sub 
girul ex. Prim- secretarului PCR Radu Bălan, 
cel ulterior mort în detenţie la Timişoara, după 
1989...* subl. red. 


Cazul Marcel Petrişor - Prietenii plătite cu 13 ani de puşcărie 


O nouă mărturie în procesul comunismu- 
lui: scriitorul originar din Zărand, jud Hu- 
nedoara) - Marcel Petrişor a primit pedeapsa 
capitală pentru că s-a solidarizat cu mişcarea 
anticomunistă din Ungaria. În primăvara lui 
1957, la numai 27 de ani, Marcel Petrişor credea 
că 1 s-a sfârşit viața. Fusese condamnat la moarte 
pentru acțiuni împotriva regimului comunist. 
Astăzi, ajuns la aproape 80 de ani, are puterea să 
râdă de tragedia prin care a trecut: „Abia ieşisem 
din puşcărie, după patru ani de claustrare. Prima 
dată am fost condamnat pentru omisiune de de- 


nunt. li dădusem cartela mea pentru cantină unui 
prieten care era urmărit de Securitate”. 

Decriptarea stelei funerare 
din insula grecească Lemnos 


poartă amprenta civilizației pelasgo- 

getice, şi asta o dovedeşte nu numai 
existența de necontestat a unor puternice en- 
clave de populaţie şi civilizaţie vlahă trăitoare în 
zona Thessaliei greceşti, cunoscută în vechime 
sub denumirea de Valahia Mare, ci şi răspân- 
direa acesteia până în cuprinsul Peninsulei 
Italice. 

În timpurile de dinainte de creştinism, a- 
proape toate insulele arhipelagului purtau de- 
numiri în limba pelasgă, limbă care nu diferea 
cu mult de limba română de astăzi. Insist asupra 
motivului de bază potrivit căruia multe din in- 
scripțiile nedecriptate ale trecutului Europei se 
datorează neluării în considerare a limbii ro- 


A 
[ee arhipelag egeo-mediteranean 

CULĂIEŞ NA CUM SI AZI 

MA RAZĂM MEU 

ȘAIZECI AI AVE ŞI VISU-I SO-RUINA 
SI VAI CE TOVARĂŞ 


VÂNA-ŞI LĂSA EL, SE RUINA MURIND. . Da 
CULĂIEŞ CU CÂTE-A SALE ÎŞI RUINA VISU, TĂIND ȚĂRÂNA 
ROMÂN CHIPEŞ (BRUNET) ŞI VAI APT TE ȚĂIEI (ŢINE-AI), MUNCIND 


DACĂ Ţ-O FO DAT. 


ŞI VAI AVEI ŞAIZECI DE AI (ANI), RAZĂMUL MEU. 

George CADAR 


mâne şi a marginalizării acesteia în favoarea 
etruscei, care nu reprezintă decât un dialect al 
limbii române bătrâne. Insula Ischia purta de- 
numirea de Pithicussa, nume simplu de înţeles 
pentru români însemnând piticuța, mititica, i- 
cuţa, aşchiuţa. Insulei Lemnos grecii îi spuneau 
Arinia. Noi, românii, ştim că arinul este un co- 
pac de apă. Messina se chema în vechime Zan- 
cla, ceea ce în limba română s-ar traduce prin 
Țâncla, Ţânca, cuvânt însemnând mezin, țânc. 
Până şi denumirea VAL-AHEI suportă trimi- 
terea la sud-estul continentului locuit de tri- 
burile, de valurile antice ale AHEILOR, cei care 
au desăvârşit în istorie cultura ACHAULEA- 
NA, cultura urletului profund, a cuvântului ce 
transformă imaginația mentalului, susținută de 
credință, în concreteţea lucrului înfăptuit. 

Revenind la stela funerară din insula 
Lemnos, stelă datată ca origine în secolul 
şase Î.H.. şi ridicată în memoria unui sol- 
dat căzut în luptele cu perşii, consider că 


mână bătrână pentru un strămoş de-al 
poporului nostru pe care îl chema CU- 
LAIEŞ, diminutiv de la NICOLAE, nume 


: i aceasta a fost inscripționată în limba ro- 


zi de alint utilizat şi în zilele noastre în întreg 
> spaţiul românesc. Transformând înscrisul 


semnelor feniciano-runice în litere latine, 
stela lasă să se înţeleagă că mesajul a fost 
conceput de soția acestuia într-un limbaj 
ausonico-palatalizat caracteristic astăzi 
zonei Oaş, Maramureş. 

ROMÂNII DIN VECINĂTATEA IMEDIATĂ - O inițiativă a Institutului „Frații Golescu” 


Românii din Ungaria 


Fotografii din arhiva revistei 


„„„sunt în Bazinul Crişurilor de când lu- 
mea; în orice caz, erau aici la 896 când ungurii 
pătrund în Panonia şi Anonymus, notarul ano- 
nim al regelui Bela al II-lea — sau Bela al III-lea 
— nu omite să-i menţioneze în Gesta Hunga- 
rorum. (Istoriografia maghiară oficială însă va 
refuza să recunoască existența românilor în 
Transilvania şi Crişana.) Dispute istorice, nu-i 
aşa, dar întâmplarea face ca şi cronica rusească a 
lui Nestor Povestea anilor trecuți (Kiev, în- 
ceputul sec. al XII-lea ) să ne spună că ajungând 
în Panonia la sfârşitul sec. al IX-lea, ungurii au 
avut a se răfui cu slavii (sclavinii) şi românii 
(volohii). Iarăşi dăm peste gâlceava istoricilor, 
căci susțin unii, volohii (nume dat românilor de 
către slavii estici) nu sunt români. 


După 900 triburile fino-ugrice au avut de 
înfruntat riposta militară a lui Menumorut (Cri- 
şana), Gelu Românul (la est de Porţile Mese- 
şului) şi Glad (Banatul de mai apoi.) De aici, 
concluzia (R. Raliade, M. Nubert Cheţan) că 
românii din Ungaria sunt urmaşii populației ro- 
mâneşti din Voievodatul lui Menumorut. 

„„„sunt stabiliți în Bazinul Crișurilor (Ko- 
ros) în sudul Câmpiei Panonice. Vorbesc limba 
română (subdialectul crişan) cu elemente comune 
ariei Crişana — Banat. Aşezările lor sunt aproape 
de frontiera cu Romania: JULA (scrisă şi Giula, 
sau Gyula, sau Ghiula), fosta capitală a judeţului 
Bichiş este atestată în 1295. MICHERECHI, la 2 
km, față în față, de Salonta apare menționată încă 
din sec. al XII-lea. CHITIGHAZ, la 10 km de 
frontieră există deja în sec. al XV-lea. ALETEA , 
aflată la 2 km de hotar a fost atestată în anul 1232 
sub toponimicul Elec. În afara capitalei Buda- 
pesta, mai întâlnim comunități româneşti în sud- 
estul Ungariei la Apateu, Batania, Bichiş, Bichis- 
ciaba, Cenadul Unguresc, Ciorvas, Cristor, Dar- 
vas, Jaca, Letea mare, Otlaca Pusta, Peter, Pocei, 
Sacal, Vecherd... în total vreo 21 de localități 
unde traiesc (şi) etnici români. 


„FOAIA ROMÂNEASCĂ” (Jula) 


A ROMÂNILOR 
DIN UNGARIA 


Aceste aşezări şi românii care le populau 
au stat laolaltă (ca şi Maramureşul istoric, de 
altfel) cu fraţii lor — sau dacă preferaţi, în arealul 
lor etnic — până după primul război mondial 
când se trasează noua frontieră româno-ungară. 
Pe data de 13 iunie 1919 Consiliul Suprem al 
Antantei acceptă noua graniță, iar pe 12 oc- 
tombrie 1919 o aduce la cunoştinţa guvernului 
României. Din acest moment, românii crişeni 
sunt rupţi de Oradea, Arad, Timişoara, centrele 
lor de ancorare identitară, rămânând în stepa 
ungară pe „barba” lor, cum s-ar spune, adică pe 
cont propriu. 

„„„coexistenţa firească cu ungurii, secuii şi 
saşii, cu slovacii şi cu țiganii a dus la ajustări şi 
împrumuturi culturale reciproce, ca şi la o fi- 
rească menţinere a identității culturale. După ce 
Maria Tereza aprobă (1777) legea şcolară „Ra- 
tio educationis” apar şcolile româneşti populare 
(confesionale), prima dintre ele fiind deschisă la 
Arad, în 1812 de către Moise Nicoară (Școala 
normală Preparandia). Din Jula pleacă în Lumea 
Nouă Gheorghe Pomuţ care, în urma Războiului 
Civil, va ajunge general brigadier şi consul ame- 
rican la St. Petersburg. (în această calitate va 
negocia vânzarea Alaskăi). În 1849 populaţia 

română ortodoxă din Micherechi reuşeşte să-şi 
termine noua biserică din cărămidă. În timp 
însă, politica asimilării avea să înlocuiască poli- 
tica conviețuirii. În anul 1912 românii uniţi, 
greco-catolici din Ungaria trec sub jurisdicția 
Episcopiei greco-catolice de la Hajdudorog; 
slujba religioasă, ca şi predarea în şcolile con- 
fesionale greco-catolice se face de-acum înainte 
în limba maghiară. O lege din 1920 impune 
folosirea în şcoli, indiferent de etnie, a limbii 
maghiare. (cu excepția perioadei 1945-1960 
când au existat şcoli de stat cu predarea în limba 
maternă). În baza unei legi din 1940 bisericile 
greco-catolice din Ungaria primesc preoți ma- 
ghiari. După 1960 se accentuează (inclusiv prin 
căsătorii mixte) procesul de asimilare. 

„..şi atunci, mai sunt români? Da. În 2000 
se înființează Episcopia Română de la Jula (21 
de parohii). În 2001 se deschide Centrul Cul- 
tural Ortodox de la Micherechi. Tot aici, bi- 
serica baptistă foloseşte la slujbă şi limba ro- 
mână. La Catedrala Sfântul Nicolae din Jula 
liturghia este săvârşită zilnic în limba română. 
La fel la Mănăstirea ortodoxă din Sacal (în- 
fiinţată în 2002). Dansatorii tradiționali din Ale- 
tea sau „jucăuşii” din Micherechi sunt apreciaţi 
ca reprezentanți autentici ai „danțului” româ- 
nesc. Graţie folcloristului Samuel Domokos, 
Vasile Gurzău este recunoscut pentru basmele 
sale „maghiare şi române”; la fel povestirile lui 
Mihai Purdi din Otlaca-Pusta sau Teodor Si- 
monca din Chitighaz. 

Un efort editorial constant, peisajul pu- 
blicistic, un remarcabil interes pentru teatru, ac- 
tivismul organizaţiilor neguvernamentale de 
În lee E = ză 
Ui e ~> = E SRI R 
MAECENA ] 


HUNGARY 
OVERNMI 


Emag 


DECEMBRIE 2010 


aici au schimbat cumva pasul şi direcția unui 
drum „singuratic”. Să-i cunoaştem. 

Revista Foaia Românească, prima revistă 
a românilor din Ungaria de după cel de-al Doi- 
lea război mondial a fost fondată de Uniunea 
Culturală a Românilor din Ungaria, în anul 
1951, la Jula, cu titlul Libertatea noastră. La 
sfârşitul anului 1957, datorită împrejurărilor po- 
litice din acele vremuri, redacția a fost mutată la 
Budapesta, schimbându-se titlul revistei în Foa- 
ia Noastră. Perioada budapestană a fost hotă- 
râtoare şi pentru viitorul scrisului în limba ro- 
mână pe aceste meleaguri. Ziarul revine la locul 
lui de baştină, la Jula, în 1971. Foaia Noastră 
apare săptămânal din anul 1978. De la începutul 
anilor '90, Foaia — care a trecut prin mai multe 
schimbări de titlu: Noi, românii din Ungaria; 
Noi, săptămânal al românilor din Ungaria, iar 
din 1998 Foaia românească — încearcă să-şi 
găsească locul şi rolul în viața minorităţii ro- 
mâneşti din Ungaria, informând şi educând pu- 
blicul cititor din Ungaria în spirit românesc. 

„Participarea la expoziția Românii din ve- 
cinătatea imediată: Ungaria” este un bun prilej 
de prezentare a săptămânalului de şase decenii a 
românilor din Ungaria şi a valorii arhivei fo- 
tografice care cuprinde cele mai semnificative 
momente şi valori, oameni şi locuri din comu- 
nitatea românilor din Ungaria”. 

Invitatul vernisajului: Doamna EVA IOVA, 
redactor şef al revistei Foaia românească, Jula . 

Institutul „Fraţii Golescu” este organiza- 
ție neguvernamentală, dedicată relațiilor cu ro- 
mânii din străinătate. 

Aducem mulțumiri: Domnului dr. loan 
Ciotea, preşedintele Uniunii Culturale a Româ- 
nilor din Ungaria, uniune care a înființat şi edi- 
tează de 60 de ani revista românilor, lui Adrian 
Darabana şi Gheorghe Marina şi, nu în ultimul 
rând lui Dan Tănasă şi blogului său „tupeist” şi 
frecventat. 

Proiectul Românii din vecinătatea ime- 
diată este susținut de: Uniunea Culturală a Ro- 
mânilor din Ungaria, Fundaţia Naţională pentru 
Românii de pretutindeni, Forumul Internaţional 
al Jurnaliştilor Români, Organizaţia Studenţilor 
Basarabeni Bucureşti, Asociaţia Onoare şi Pa- 
trie, Clubul Maramureşenilor din Dreapta Tisei, 
Editura „Noi” (Jula). 

Parteneri media: Romanian Global News, 
basarabeni.ro, Revista Familia română. 

Bucurie - supărare, pe un bulgăre de sare 


raşul pe care îmi place să-l 

(Os pe un bulgăre de 

sare, îl cunosc de fix 48 de 

ani. Că strada principală din Slatina, 

aceeaşi de 6 decenii, are hârtoape, de 

vină sunt specialiştii drumari de odi- 

nioară. Ei s-au curăţat de mult, ca la 

Sighet. Atâta doar că aici s-a turnat 
asfalt peste calupuri. 

Slatina, un cartier mirific, dar ne- 
cunoscut al Sighetului. Sau invers, gân- 
deam atunci, în 1962, după ce am trecut 
pe jos, pe podul vechi de la Cămara - 
Biserica Albă. 

De la marginea satului unde eram cazați 
la părinţii lui nea Ion, până la Slatina, parcur- 
geam vreo 2-3 kilometri, de mână cu părinții. La 
Slatina, unde am fumat pe ascuns cu Ilie, acum 
răposat. Ilie, fratele lui Gheorghe, fiul lui Lorinţ, 
unchiul prin alianță al mamei. Gheorghe, care 
acum e medic, atunci nu ne-a pârât babacilor 
pentru că avea doar 2 ani. De asta ne-am amintit 
noi sâmbătă, la prima convorbire după atunci. 
La Slatina, unde, 36 de ani mai târziu, am băut 
vodcă la 400 de metri sub pământ într-o galerie 
de sare, frumos dantelată de utilajele perfor- 
mante. Pe acolo, unde, din când în când, mai 
trecea câte o drezină, prin întuneric. De parcă 
eram în Zona fraților Strugaţki sau a lui Andrei 
Tarkovski, în capodopera cinematografică nu- 
mită „Călăuza”. 

Slatina, oraşul în care am mâncat pentru 
prima dată knedli cu tocăniță. Simt şi acum 
gustul aluatului fiert şi al sosului preparat de 
marele bucătar al Slatinei, unchiul Lorinţ. 

Slatina de la capătul Sighetului, unde, în 
pruncie, am găsit un loc ascuns în care să trag 


Florentin NĂSUI 


mişeleşte un fum. Acolo, din grădina lui Lorinţ, 
Ilie mi-a arătat cam pe unde locuiesc eu în 
Sighet. Distanţa nu era mai mare de 300 de metri 
în linie dreaptă. Revenit acasă, mi-am chemat 
prietenii să mergem împreună în grădina lui 
Lorinţ, unde nu ne vede nimeni când pipăm. Dar 
nu am mai găsit cărarea. Pe ambele maluri ale 
Tisei, am văzut soldați cu puşcă şi garduri de 
sârmă ghimpată. La cei 7 ani ai mei, nu am 
înțeles atunci cine e în puşcărie? Ei sau noi! 

Sâmbătă, 27 noiembrie 2010, am trecut 
din nou peste apă. 

Alte vremuri. Parcă şi vameşii şi grăni- 
cerii ucraineni sunt mai domni ca omologii lor, 
românii. 

Sâmbătă, în dreapta Tisei, era lăsatul Se- 
cului, După calendarul vechi, postul Crăciunu- 
lui a început duminică. 

În acea zi de sâmbătă, primarul Gheorghe 
Uhali, prof. Gheorghe Opriş, preşedintele Aso- 
ciației social-culturale a românilor din Trans- 
carpatia „George Coşbuc”, Mihai Tocari, pre- 
şedintele Asociaţiei Speranţa şi Anica Bococi, 
preşedintele Asociaţiei Maramureş-Slatina au 
organizat manifestările dedicate Zilei Naţionale 
a României. 

După cum am mai scris, de vreo 12 ani, 
etnicii minoritari din Ucraina pot sărbători ofi- 
cial Ziua națională a țării mamă. 

Până anul trecut, aceste manifestări erau 
organizate şi finanţate de Consulatul General al 
României de la Cernăuţi. Cum şi pe acolo suflă 
vântul prin visterie, românilor din dreapta Tisei 
li s-a sugerat să se descurce singuri. Şi s-au 
descurcat de minune, chiar dacă au fost cam 


n 


CUNUNA DE AUR A ROMANIEI 


v 


A 


FAMILIA ROMANA 


n 


CUNUNA DE AUR A ROMANIEI 


v 


A 


FAMILIA ROMANA 


86 


singuri. Nici o oficialitate din România nu s-a 
ostenit să treacă râul de frontieră. Totuşi, cu 
multă plăcere şi bucurie au venit la fraţii lor cei 
din Ansamblul „Florile Izei” din Sighetu Mar- 
mației (Gheorghe şi loan Dunca, Pătru Bârlea, 
Maria şi Petru Botiş, Ana Ardelean, Anuţa Zu- 
başcu, Maria şi loan Moş, Liviu Cârcu), loan 
Tivadar directorul Şcolii de Arte „Gheorghe 
Chivu”, Petru Cudrici, primarul Bârsanei, care a 
recunoscut că nu a ascultat, nu a simțit aşa cum a 
simțit la Slatina Imnul României. 

Adică, solemnităţile de la Primărie au fost 
precedate de intonarea celor două imnuri na- 
tionale, ale Ucrainei şi României. Asta, după 
parastasul oficiat în Capela Ortodoxă Română 
din centrul Slatinei, unde soclul statuii lui Ştefan 
cel Mare este gata, dar din cauza unui funcționar 
birocrat statuia zace încă într-un garaj. Parastas în 
memoria victimelor Holodomorului a celor peste 
10 milioane de ucraineni ucişi prin înfometare de 
regimul stalinist în perioada interbelică. 

În fața mulţimii adunate în sala de fes- 
tivități a Primăriei au vorbit organizatorii, in- 
vitații de peste apă şi istoricul Ion Huzău, din 
Slatina: "Chiar dacă înaintaşii noştri au fost la 
Alba Iulia, ziua de 1 Decembrie este pentru noi o 
pseudo-bucurie, dar suntem mulțumiți că trăim 
în acelaşi spațiu Carpato-Danubiano-Pontic. 
Noi mai sperăm totuşi într-o unire: intrarea 
Ucrainei în Uniunea Europeană.” 

Profesoara Ana Moderco, de la Şcoala ro- 
mânească de gradul 1-3 (unde la liceu sunt doar 
24 de elevi) şi dirijoarea corului bisericesc, Ileana 
Şiman au pregătit un spectacol de excepție în care 
copiii, elevii şi cei câţiva adulţi din cor au impre- 
sionat asistența până la lacrimi. Moderatorul în- 
tâlnirii, Vasile Ona Jotu, a chiar zis la microfon, 
în timpul spectacolului: primarul nostru plânge. 
Şi atunci, m-am bucurat că nu am fost singur. 


DECEMBRIE 2010 


Impresionantă vocea sopranei de clasa a 
VIII-a, Geta Popovici, care a cântat solo „Nu 
uita că eşti român” şi Balada lui Pintea, baladă 
interpretată cu multe decenii în urmă de Victoria 
Darvai, născută la Biserica Albă. 

Am remarcat şi alți solişti sau soliste de 
valoare printre copii, dar am reținut doar numele 
fraților Grin şi a lui Adi Huzo. Dulce de tot a fost 
şi fetita de doar 4 ani, cu cizmuliţe roşii. La 
vioară l-am auzit pe Vasile Marina din Ocna 
Slatinii, clasa a VIII-a, elev şi al Şcolii de arte 
din Sighet, unde face vioară cu loan Dunca. 
Spectacolul s-a încheiat cu recitalul sigheteni- 
lor. La ultimul cântec, cei prezenţi în sală s-au 
ridicat în picioare. N-am numărat lacrimile. 

La lumina Lunii de dincolo de nori, în fața 
Primăriei, clădire pe care, alături de drapelul 
național al Ucrainei, sunt arborate şi drapelele 
României şi Ungariei (etnicii români şi maghiari 
fiind majoritari în Slatina) s-a încins Hora 
Unirii. 

La cina festivă le-am povestit prietenilor 
că, în urmă cu 12 ani, am sărbătorit ziua Ro- 
mâniei la Biserica Albă, tot aşa, la sfârşit de 
noiembrie. Manifestările de 1 Decembrie din 
ţară, le-am văzut la televizor. În „Graiul Mara- 
mureşului”, am scris apoi că de Ziua Naţională a 
României mai bine m-am simțit în Ucraina! 

Şi în 2010, pot afirma că sâmbătă, 27 
noiembrie, la Slatina am trăit în 3 ore 30 de zile 
Naţionale la un loc. 20 au trecut. 

Regretatul prieten, poet şi ziarist din Apşa 
de Jos, Ion Mihalca, se mândrea mereu că e 
român din dreapta Tisei, zonă pe care el şi alţii o 
numesc România Mică. 

După 20 de ai de când trec iar Tisa cu 
drag, după recitalul de sâmbătă al elevilor din 
Slatina pot spune cu mâna pe inimă, că Ro- 
mânia... mică e la noi! 


Bouţul Mic, un mare sat, în tradiţii ancorat 


e mult mi-am tot dorit să ajung în 
IDEE Bouţul Mic şi Bouţul Mare 
ce aparțin de comuna Strâmtura 

din raionul Teceu, Ucraina. 

La invitația medicului Ion Botoş, preşe- 
dintele Uniunii Regionale „Dacia” a românilor 
din Transcarpatia , am trecut din nou Tisa pentru 
a participa la Ziua Limbii Materne, manifestare 
internațională ce s-a desfăşurat în întreaga lume. 


Florentin NĂSUI 


De ce s-a sărbătorit această zi la Bouţul 
Mic, cu două săptămâni după, am aflat mai târ- 
ziu. Adică, în a doua zi frumoasă a începutului 
de martie, cu soare şi temperaturi maxime de 15 
grade Celsius. 

Din Apşa de Jos, îmbarcaţi în Loganul 
condus de doctorul în istorie Ilie Gherheş, co- 
pilotat de doctorandul Dorel Todea, am urmărit 
„Lada” dlui Botoş, pe un drum care începea să 

devină tot mai... „desgropat” şi şerpuit din cau- 
za băltoacelor ce trebuiau ocolite. În timp ce 
localnicii treceau pe lângă noi ca vântul în li- 
muzinele lor înnoroiate, noi nici Lada n-am mai 
ajuns-o, de-am tot întrebat: bine merem spre 
Bout? Şi-am tot mers din hop-hârtop admirând 
imensele case şi strălucitoarele garduri de pe 
lungul drum al Apşei. După 10 kilometri, la 
intrarea în Strâmtura, am dat de o porțiune cu 
asfalt, dar bucuria a durat 2 kilometri, că iar am 
ajuns în sălbăticie. Nici case, nici oameni, nici 
maşini. Doar un indicator care ne informa că 
până la Bouţul Mare şi Bouţul Mic mai sunt 2 
km... infernali. Cu pante şi rampe lungi şi a- 
brupte, cu prăpastie în dreapta, şi munte dez- 
golit, în stânga, cu stânci, gata să se prăvale 
peste tine, cu băltoace şi tină până la toba de 
eşapament. Ce bine că nu-i zăpadă, că nu-i iarnă, 
că nu-i februarie! După aproape o oră, de când 
ne-am abătut de la drumul național, am ajuns la 
destinație, afirmând în sinea mea că nu mai vin 
aici niciodată! 

După câteva ore însă, descoperind como- 
rile satului populat de oameni minunaţi, mi-am 
schimbat părerea. 

Şcoala Medie de gradul I-II, băgată sub un 
deal, sub pădure, nu-i prea arătoasă pe din afară, 
dar în interior este foarte bine pusă la punct şi 
îngrijită. De la director, prof. Gheorghe Opriş, 
am aflat că la întreținerea şcolii, alături de cei 10 
profesori şi învățători participă şi părinții celor 
126 de copii ce învaţă aici. Primarul comunei, 
Vasile Buga, cel mai tânăr primar român, era 
încântat de solidaritatea consătenilor săi din 
centrul de comună şi cele 3 sate, aceşti români 
maramureşeni, oameni ai muntelui, care par- 
ticipă cu drag la toate acţiunile la care sunt 
solicitați, inclusiv când e vorba de vreo susţinere 
financiară. Tot el îşi cerea iertare pentru starea 
drumurilor, scuzându-se că iarna şi dezgheţul au 
fost de vină, dar în curând , ulițele vor fi tomnite 
la loc. Un localnic îmi povestea despre ospi- 
talitatea bouţenilor, despre viaţa deloc uşoară pe 


care o duc într-un cadru natural mirific, dar 
sălbatic, mai ales pe timp de iarnă, când legătura 
cu restul lumii se face telefonic, prin internet sau 
antene parabolice lipite de mai toate casele, 
unele chiar vechi, din lemn. Altele, palate. 

Cele două sate, cătune, cum zic ei, se în- 
tind pe valea Bouţului, lungă, lungă. Cu secole 
în urmă, strămoşii întemeietorilor aşezărilor 
erau mari crescători de vite. Când urcau din 
Apşa, cu ciurda la păscut, rumegătoarele adulte 
erau separate de cele tinere: acolo merge bouţul 
mare, dincoace merge bouţul mic! 

Când profesoara de română, Ileana Gan- 
dig, regizoarea întâmplărilor culturale, a anunţat 
că programul durează 4 ore, m-am speriat. Nu 
numai că îmi voi pierde răbdarea, dar şi ziua! În 
sensul că ne va prinde noaptea pe un drum cu 
cântec. 

Dar am constatat, apoi, că timpul lung s-a 
scurs ca un moment excepțional. 

„Am văzut aici multă bucurie şi dragoste 
pentru limba română şi tot ceea ce este româ- 
nesc, atât la românii din România, prezenţi aici, 
cât şi la românii din această parte a Maramu- 
reşului — avea să-mi mărturisească la final dl. 
Dorin Popescu, consul la Consulatul General al 
României de la Cernăuţi. Am văzut copii care au 
simțit poezia, muzica şi dansul, copii care nu au 
încetat nici o clipă, preţ de câtva ore, să fie foarte 
vii şi iubitori de tot ce este în jur. Am văzut 
foarte multă dragoste faţă de lucrurile pe care eu 
le preţuiesc, le apăr, le promovez în virtutea 
poziției mele faţă de valorile românității. Chiar 
dacă o parte dintre cei din Bouţul Mic nu au fost 
niciodată în România de azi, ei nu ar fi putut 
atinge acest nivel de bucurie interioară, dacă nu 
ar fi fost în România străveche mai profund 
decât dacă ar fi făcut-o vreodată, fizic, azi. Ei au 
fost şi sunt în România culturală, în România 
inimii. Pe de altă parte, Maramureşul este alt- 
ceva decât toate celelalte zone româneşti în ceea 
ce înseamnă încrâncenarea cu care oamenii îşi 
mențin şi perpetuează tradițiile. Din păcate, şi 

aici tradițiile se degradează, dar mai lent. Nunta 
anilor 1950 pe care am văzut-o este fictivă, 
alegorică, o nuntă care nu mai este pusă în prac- 
tică de către tineri, nici de cei care aparţin aces- 
tei zone. Eu mi-aş dori foarte mult ca această 
nuntă jucată fără trac de cei 40 de elevi şi pro- 
fesori îmbrăcaţi în straie tradiționale maramu- 
reşene, să o mai vedem şi în alte localități. Prin 
eforturi consolidate ale tuturor celor care țin la 
poporul lor, la folclorul lor, la tradiţii, la ro- 
mânitate, vom reuşi să stopăm sau să încetinim 
ritmul galopant al degradării tradițiilor. Să ți- 
nem cu dinții de tradiţii şi de tot ceea ce ne este 
drag. Am văzut pe scenă bucuria reală față de 
ceea ce fac. Bucuria pe care nici dansul nu o 

uitării. Nici prezentul nici viitorul nu pot exista 
fără trecut. Eu sunt venită aici, prin căsătorie, 
din Bucovina de Nord. Când am venit la Bouţ 
am găsit ceva deosebit: un folclor minunat de 
care eu sunt pasionată. Când am participat la 
prima nuntă, mi s-a părut că am nimerit într-o 
poveste. Nunta maramureşeană este un spec- 
tacol, este ceva deosebit. Să aşezăm vechile 
obiceiuri alături de nunta modernă, care se face 
acum. Să revigorăm strigăturile care se făceau 
odinioară, jocul găinii, împodobitul steagului şi 
cununii, îmbrăcatul miresei”. 

Ion Botoş: „Nu întâmplător am ales a- 
ceastă localitate pentru a sărbători Ziua Limbii 
materne, a limbii române. Dorim să cunoaşteţi 


poate da, dar nici directorul nu o 
poate comanda. Comunitatea 
care are, creşte şi dezvoltă ase- 
menea copii, are şansa de supra- 
viețuire. Mă bucur să văd că 
există legături strânse între ro- 
mânii din Maramureşul din 
dreapta Tisei şi cei din Mara- 
mureşul din stânga. I-am rugat 
pe cei prezenţi să apere în con- 
tinuare limba română împotriva 
tuturor intemperiilor istorice, 
pentru că orice intemperie are 
caracter accidental, iar ei şi lim- 
ba română au un caracter etern. 
Totodată, avem un nețărmurit 
respect faţă profesorii şi condu- 
cerea şcolii din Bouţul Mic, dar 
mai ales față de domnul Ion Bo- 
toş, preşedintele Uniunii „Da- 
cia”, care în primele 3 luni ale 
anului a organizat deja 3 mani- 
festări importante în localități 
româneşti mai puţin cunoscute, 
prin care ei arată lumii cât de 
frumoşi sunt românii din acest colț de rai.” 

Celor două sate ale Strâmturii se adaugă 
Cărbuneşti. În total, comuna se întinde pe 5 mii 
hectare, are 5.500 locuitori, 1.800 fumuri şi 100 
km de ulițe. La Bouţul Mic trăiesc circa 800 lo- 
cuitori în peste 270 de case. Cele mai apropiate 
târguri, la Podişor, sat care aparţine de Apşa de 
Mijloc şi la Slatina, 30 km. 

Ileana Gandig: „La noi, limba noastră e a 
noastră. Obiceiurile, tradițiile populare sunt ale 
noastre, sunt la noi acasă. Tot ce avem, să ră- 
mână generaţiilor care vin şi să transmită mai 
departe. Cer iertare că am pornit această nuntă în 
Postul Paştelui, dar eu cred că Învierea Dom- 
nului ne aduce şi altă înviere: învierea vechilor 
tradiții, obiceiuri şi a tot ce s-a ascuns sub praful 


mai bine aşezările româneşti, 
situate mai departe de frontiera 
României, să le scoatem din ano- 
nimat tocmai prin intermediul ti- 
nerei generaţii”. 

Vasile Buga: „Ziua de azi 
am vrut-o a fi una a limbii ro- 
mâne, ziua unirii, ziua revederii”. 

Gheorghe Opriş: „Satul 
nostru a fost întemeiat cu vreo 
200 de ani în urmă. Munţii, dea- 
lurile şi apele, au denumiri ro- 
mâneşti. Copiii au omagiat azi 
bogăţia şi frumuseţea limbii ro- 
mâne şi au încercat să trezească 
în sufletele tuturor dragostea de 
limba maternă, moştenită de la 
moşi şi strămoşi. Mă bucur că la 
sărbătoarea limbii materne, în 
sala de spectacole au fost pre- 
zenți nu numai oaspeţi din Ro- 
mânia (Maramureş şi Oaş), elevi 
şi profesori, dar şi fraţi mai mari 
al copiilor noştri, părinți şi 
bunici, mulți octogenari, care au 
urmărit cu atenţie programul nostru, spectatori 
care chiar au jucat învârtita în sală, alături de 
protagoniştii spectacolului”. 

Muzicanţi buni au fost soliştii vocali, ro- 
mânii Ion Zmicală dobaş, şi Vasile Benzed zon- 
guraş, dar şi ceteraşul Zerni, instrumentist ucrai- 
nean foarte bun. Lor li s-au adăugat şi 2 baianişti. 

Alături de Graiul Maramureşului, Radio 
Sighet şi TV Negreşti-Oaş (Maria Tripon), din 
stânga Tisei, la excepționala întâmplare de la 
Bouţul Mic presa a fost reprezentată şi de TV 
Ujgorod, secţia Română: Elvira Chilaru şi Nina 
Munteanu. 

Donaţii de cărți în limba română şi pu- 
blicaţii au făcut Consulatul General al României 
din Cernăuţi, Uniunea” Dacia” cu sediul în Apşa 

de Jos, Muzeul Maramureşului din Sighetu Mar- 

maţiei, şi „Graiul Maramureşului”, Baia Mare. 
După ce am stat cu toţi la masă, în lungul 

drum al nostru către casă, cu Ilie şi Dorel, am 

compus un cântecel: „Fie mare sau micut, nu-i 
mai mândru ca Bout, satul cu oameni de frunte, 
mult mai mari decât un munte. Şi de-o fi să fie 
vară, vom veni aicea iară!” 


La Chişinău a fost prezentat filmul 
„Golgota Basarabiei” 


avut loc premiera filmului documentar 

„Golgota Basarabiei”, proiectat la Ci- 
nematograful „Odeon” din Chişinău. Filmul 
este realizat la Studioul „Moldova-film”, avân- 
du-i ca scenarişti pe Victor Vasilache şi Ion 
Chistruga, iar regia este a lui Ion Chistruga şi 
Alina Ciutac şi reprezintă drama neamului 
nostru în timpul regimului totalitar stalinist. Do- 
cumentarul prezintă viața poporului basarabean 
de la 1940 încoace — popor care a trecut prin 
deportări, foame, lagăre de concentrare, colec- 
tivizare etc. 

În sală a fost prezentă şi Ecaterina Gar- 
mandir, eroină a filmului şi martoră a depor- 
tărilor. „Eu azi sunt, mâine nu-s. Dar cu ceilalți 
ce facem? Cine era vinovat în Moldova?”, a 
întrebat retoric doamna Garmandir. Bătrâna de 
76 ani şi acum, după decenii de la deportările la 
care a fost supusă îşi doreşte ca oamenii să 
cunoască adevărul despre cele întâmplate, iar 
conaționalii noştri să se simtă liberi pe pământul 
strămoşesc. 

La rândul său, primarul general Dorin 
Chirtoacă a propus ca acest film să fie văzut de 
cât mai mulţi oameni. În acest sens, la Primăria 
Chişinău se vor găsi copii ale acestui film, atâtea 
câte vor fi necesare, pentru ca să ajungă în ca- 
sele oamenilor. „Imi doresc să trăim clipa când 
spusele doamnei Garmandir să devină realitate, 
să ne simțim şi noi liberi, cei care locuim pe 
acest pământ şi avem şi noi demnitatea noastră 
de oameni”, a declarat primarul Chişinăului. 
„Unde au fost aceste informaţii şi ce crime au 
comis aceşti oameni, dacă erau judecaţi de 3 
militari în uniformă, cu stea roşie în frunte, fără 
nici un fel de avocat, procuror, dosar? Şi pentru 
ce? Că erau oameni la casa lor?”, a mai men- 
tionat şeful administrației municipale. 


È seara zilei de 16 noiembrie a.c., a 


GOLGOTA 
BASARABIEI 


Pelicula aduce argumente suplimentare la 
informațiile pe care le cunoaştem despre ru- 
sificarea şi anexarea Basarabiei, de data aceasta 
prin imagini autentice, filmate la Chişinău şi în 
sate. De asemenea, publicul descoperă un ade- 
văr necunoscut până acum, că în secolul al 
XX-lea, în URSS, se aplica spânzurarea în 
public sau că celor condamnați li se impunea 
să-şi sape singuri groapa şi apoi erau împuşcaţi 
în cap de KGB-işti sau NKVD-işti şi li se mai 
dădea şi câte un picior, dacă nu nimereau groapa 
din prima. 

Filmul documentar „Golgota Basarabiei” 
se bazează pe datele din dosarele secrete ale 
KGB-ului şi pe argumentele martorilor oculari. 
Pelicula a fost proiectată zilnic pe parcursul 
lunii noiembrie, la ora 16.00, la cinematograful 
ODEON, astfel ca cât mai mulți oameni să-l 
poată vedea. Intrarea a fost liberă. 


PRIMĂRIA MUNICIPIULUI CHIŞINĂU 

În perioada 11-15 noiembrie 2010, la Iaşi şi Chişinău a avut loc 


Simpozionul Internațional 


Românii din afara granițelor țării 
ediția a XII-a 


Gheorghe IUTIŞ, 


membru al ASTRA, Despărțământul „Mihail Kogălniceanu” laşi 


anifestare tradițională de elită or- 
Mees de Despărțământul 
„Mihail Kogălniceanu” Iaşi al 
ASTREI, Simpozionul din acest an a reunit par- 
ticipanți de prestigiu — istorici, filologi, oameni 
de cultură din Republica Moldova, Franța, Ro- 
mânia. Deschiderea oficială s-a realizat la Mu- 
zeul Unirii din laşi, în prezența oficialităților 
oraşului şi a numeroşi participanți. Au fost ros- 
tite cuvinte de salut şi apreciere a activității 
Despărțământului ieşean, menționându-se în 
mod deosebit prodigioasa şi neobosita activitate 
desfăşurată de către preşedintele ASTREI din 
localitate, doamna Areta Moşu. 

La Iaşi lucrările Simpozionului s-au des- 
făşurat în patru secțiuni: Istorie şi civilizație 
românească, Limbă şi literatură română, Re- 
ligie şi spiritualitate şi o secțiune dedicată vie- 
tii şi activităţii lui Petru Comarnescu. Au fost 
incluse în program 42 de comunicări, urmate 
de discuţii interesante şi incitante. Au fost lan- 
sate două volume editate sub egida ASTREI 
ieşene, precum şi cele trei reviste pe care acest 
prolific şi devotat cauzei naționale Despărță- 
mânt le editează. 

In zilele de 14 şi 15 noiembrie 2010 Sim- 
pozionul şi-a continuat lucrările în Republica 
Moldova. La Muzeul de Istorie şi Arheologie 
din Chişinău s-a desfăşurat o masa rotundă 
având ca temă de dezbatere „Drepturile omului, 
democrație şi stat de drept în Moldova”, la care 


au participat, pe lângă cei veniţi de la Iaşi, şi 
numeroase personalități ale vieții ştiinţifice şi 
culturale din ţara cuprinsă între Prut şi Nistru. 
După-amiază s-au derulat, la Muzeul de Etno- 
grafie şi Istorie Naturală, lucrările celor două 
secţiuni: Istorie şi civilizaţie românească; Lim- 
bă şi literatură română. La finalul sesiunii de 
comunicări s-au formulat concluzii şi s-a adop- 
tat Rezoluția Simpozionului. 

Ziua de 15 noiembrie a fost dedicată unor 
excursii şi vizite foarte interesante - un tur al 
oraşului Chişinău, inaugurarea Centrului „Mi- 
hai Eminescu” de la Anenii Noi, precum şi vizi- 
tarea Liceului „Hyperion”, a muzeului din lo- 
calitatea Gura Bâcului, apoi a vestitei mănăstiri 
Căpriana. Seara s-a încheiat cu un minunat şi 
emoțţionant spectacol folcloric vizionat în pă- 
durea de lângă mănăstire. 

Calitatea ştiinţifică, dar şi de suflet a Sim- 
pozionului, a atins cote înalte, aşa cum am fost 
obişnuiţi şi la edițiile precedente. Nu putem în- 
cheia fără a menţiona aportul deosebit, uman şi 
material, pe care l-au avut în buna desfăşurare a 
acestei prestigioase manifestări, doamna Areta 
Moşu şi domnul Iulian Pruteanu-lIsăcescu de la 
Iaşi, doamna Maria Danilov şi domnul Mihai 
Ursu de la Chişinău, domnul Nicolae Robu de la 
Străşeni şi domnul Octavian Zelinski de la Ane- 
nii Noi. Tuturor, mulțumiri din suflet, felicitări 
şi urarea de noi şi frumoase reuşite în nobila 
activitate pe care o desfăşoară. 


Apel de solidaritate 


Fraţi români basarabeni, 

Mă adresez celor câţiva prieteni basa- 
rabeni, pe care îi cunosc din Toronto, cu ru- 
gămintea ca aceste rânduri ale mele să le faceţi 
cunoscute tuturor basarabenilor din Toronto şi 
Ontario şi în final să fie cunoscute de cât mai 
mulți basarabeni de pretutindeni. 

Am Să vă reamintesc că pe data de 12 no- 
iembrie 1924 a fost creată RASS Moldovenească, 
Republica Autonomă Sovietică Socialistă Moldo- 


Ovidiu CREANGĂ 
Toronto, Canada 


venească, de pe malul stâng al Nistrului cu 
capitala inițial la Balta, mai apoi la Tiraspol. 

Scopul creării acestei unităţi administra- 
tive bolşevice a fost să fie un cap de pod pentru 
cucerirea întregii Moldove până la Carpaţi, şi 
de ce nu, a întregii Românii. 

Atunci a luat naştere şi aberaţia de Limbă 
Moldovenească, care este diferită de Limba Ro- 
mână şi de atunci duşmanii noştri muncesc ca nişte 
furnicuţe harnice să ne distrugă ca neam şi ca ţară. 

Ce este interesant şi regretabil, este că 
acest măr otrăvit şi putred tinde să contamineze 
toată lădița cu mere sănătoase. Se ştie că dacă 
pui un măr stricat într-o lădiță cu mere să- 
nătoase le strică pe toate. 

Și mărul ăsta stricat, această aberaţie in- 
ventată pe 12 noiembrie 1924 mai dăinuieşte 
încă, şi nu numai atât, ci contaminează şi mere 
absolut sănătoase. 

Prin comparația mea am vrut să spun că 
oameni, basarabeni de ai noştri, absolut de bună 
credință, fără să vrea sunt contaminaţi de acest 
putregai şi nu-şi dau seama că prin atitudinea 
lor pro moldovenească dau apă la moara celor 
ce vor distrugerea noastră ca națiune, distru- 
gerea noastră ca ţară. 

De 200 de ani, când Rusia Ţaristă a răpit, 
mai întâi, partea de sud a Basarabiei, a răpit 
Buceagul, ca în final să-şi extindă raptul pe 
toata suprafața Basarabiei, Rusia Pravoslav- 
nică sau sub țarişti, sau sub bolşevici, sau sub 
orice formă ar fi, luptă perseverent la distru- 
gerea noastră ca popor, ca naţiune. 

Mă adresez la fraţii noştri basarabeni, de 

bună credință şi curaţi la suflet, care nu au 
realizat că înlocuind termenul de român basa- 
rabean cu termenul de moldovean dau apă la 
moară duşmanilor noştri. Desigur că noi cei 
dintre Prut şi Nistru suntem moldoveni ca şi 
fraţii noştri de dincolo de Prut, până la Carpați, 
dar suntem români ca şi fraţii noştri dobrogeni, 
ardeleni, bănăţeni, sau aromânii din Macedo- 
nia sau Grecia, sau din alte părţi ale lumii. 
Din fericire, situația s-a schimbat şi în aşa 
zisa Republica Moldova, adică Basarabia, nu 
mai este la putere guvernul comunist a lui Vo- 
ronin, care în fond era condus de la Kremlin. 
Tinerii din Republica Moldova prin sacri- 
ficiul lor, au dat dovadă de un suprem eroism şi 
au determinat schimbarea ţării către România, 
către Europa. Fără revolta lor spontană, Voro- 
nin ar fi fost şi astăzi la putere. 
Basarabia este pământ românesc şi tre- 
buie să revină la Patria Mamă, ROMANIA. 
Deci în mod hotărât şi pentru totdeauna 
să terminăm cu moldovenismul primitiv care 
este mărul stricat aruncat în lădița cu mere 
proaspete şi sănătoase. 


Pentru aportul personal deosebit în dezvoltarea satului şi cu 


Dr. Ion Popescu - cetăţean de onoare 
al satului Pătrăuții de Jos din nordul Bucovinei 


„Satul meu pitoresc, / Eşti atât de frumos, / Eu cu drag te numesc/ Pătrăuții de Jos!” 


ocazia a 400 de ani de la prima atestare a localităţii natale sub acest 
nume, Consiliul sătesc Pătrăuții de Jos i-a oferit dr. Ion Popescu, 
deputat al poporului din Ucraina, titlul onorific de Cetăţean de 
onoare al satului Pătrăuții de Jos. 

In Diploma înmânată la 28 august 2010, printre altele se 
menţionează : „Aici te-ai născut şi ai crescut,/ Aici copilăria dragă 
ţi-ai trecut,/ Aici e casa părintească,/ Aici e vatra strămoşească,/ Aici 
mereu eşti aşteptat —/ Eşti fiul satului cel drag!” 

Este de remarcat, că „pentru contri- 
buţia adusă la popularizarea existenţei ro- 
mânilor şi promovarea intereselor români- 
lor nord-maramureşeni din dreapta Tisei la 


nivelul parlamentului ucrainean”, dr. lon Popescu a fost ales, în anul 
2006, cetăţean de onoare şi al localităţii româneşti din Transcarpatia 
ucraineană, Apşa de Mijloc. 

Secretariatul executiv şi Senatul Consiliului Naţional al Uni- 
unii Interregionale „Comunitatea Romanească din Ucraina” aduce 
sincere felicitări dr. lon Popescu, dorindu-i noi realizări şi recu- 
noştință binemeriată a poporului român din Ucraina. 


Secretariatul executiv al UI CRU 

Situaţia minorităţilor 
naţionale în Voivodina 
şi a minorității române 
din Serbia 


@ ocazia şedinţei Comisiei politice a 
AP a Consiliului Europei, care şi-a des- 
făşurat lucrările între 6-7 septembrie 
a.c. la Belgrad, o delegație a românilor din Timoc 
s-a întâlnit pe 6 septembrie 2010 cu vicepreşedintele 
AP a Consiliului Europei, şeful delegației perma- 
nente a Ucrainei la Strasbourg, deputatul în Rada de 
la Kiev pe listele Partidului Regiunilor şi liderul 
Comunităţii Româneşti din Ucraina, dr. Ion Po- 
pescu. 

În urma discuţiilor purtate cu dr. Ion Popescu 
de către Boian Alexandrovici, consilier diecezan 
pentru relaţiile cu autorităţile din Republica Serbia 
şi protopop de Dacia Ripensis, Dusan Parvulovici, 
preşedinte al Comitetului pentru Drepturile Omului 
din Nigotin şi director al Federaţiei Românilor din 
Serbia şi Drăgan Demici, membrul Consiliului Na- 
tional al Minorităţii Naţionale Române, s-au stabilit 
căile, formele şi metodele de semnalare către APCE 
a situaţiei reale a românilor de pe Valea Timocului şi 
monitorizarea implementării Rezoluţiei 1632 din 2008 
Situaţia minorităților naţionale în Voivodina şi a mi- 
norității române din Serbia. S-a convenit informarea 
privind situația reală a românilor din această zonă a 
membrilor Comisiei de monitorizare a APCE si, în 
special, a dlui Davit Harutyunyan (Armenia) - noul ra- 
portor al acestei comisii pentru Serbia. 

Subiectul principal în dezbaterile Comisiei 
politice a fost Construirea păcii în fosta Iugoslavie. 
Dr. lon Popescu a fost unicul membru al comisiei 
politice de origine română care s-a prezentat la şe- 
dință (din motive necunoscute, la Belgrad nu au 
ajuns nici Viorel Badea, senator al românilor de 
peste hotare şi membru al acestei comisii şi nici alți 
parlamentari români). 

În intervenţiile sale, alături de alte probleme, 
parlamentarul român din Ucraina a abordat şi pro- 
blemele identităţii lingvistice ale sârbilor/ munte- 
negrenilor din fosta Iugoslavie, ale ucrainenilor/ ru- 
tenilor din Voivodina, dar şi ale Vlahilor/Românilor 
din Timoc..., a cerut explicaţii de la secretarul de stat 
sârb Ştefanovici, printre altele, şi în ceea ce priveşte 
implementarea Rezoluţiei 1632 şi a Recomandării 
1845 (2008) adoptate de către APCE în baza rapor- 
tului Hermmann privind minoritățile în Voivo- 
dina şi minoritatea română din Timoc. lon Po- 
pescu a cerut şi explicaţii privind dreptul comu- 
nităților ortodoxe nesârbe din Timoc de a oficia în 
biserici în limba maternă. 

În cadrul discuţiilor, reprezentanţii românilor 
autohtoni de la nord şi sud de România au ajuns la 
înţelegerea de a se informa reciproc privind situaţia 
românilor din zonele respective, precum şi de a 
populariza aceste informaţii în comunitățile parte- 
nere din lume. 

Reprezentantul românilor din Ucraina le-a dă- 
ruit fraților din Timoc cartea Românii din Ucraina: 
între trecut şi viitor, în care sunt reflectate căile, 
etapele si condiţiile de dobândire şi impunere în 
practică a drepturilor românilor din Ucraina, pri- 
mind în schimb o icoană ortodoxă, reviste şi ma- 
teriale informative privind viaţa social-culturală a 
rumânilor din Timoc. 

Dusan Parvulovici, Boian Alexandrovici şi 
Drăgan Demici l-au felicitat pe Ion Popescu pentru 
înalta distincţie - ordinul Pentru merite (Gradul II) 
cu care a fost decorat de către preşedintele Ucrainei, 
Victor lanukovici. lar lon Popescu a promis că şi în 
continuare îi va susține pe românii din Timoc în 
apărarea drepturilor acestora. 


Reconcilierea 
între statele fostei 
Iugoslavii 


În 7 octombrie a.c., la Strasbourg a avut loc 
şedinţa Comisiei politice a APCE. 

În cadrul dezbaterilor pe tema „Reconcilierea 
între statele fostei Iugoslavii” a fost abordată şi pro- 
blema situaţiei minorităților româneşti din Balcani. 

Pe parcursul dezbaterilor, reprezentantul Ro- 
mâniei, Titus Corlățean, a cerut asigurarea drep- 
turilor minorităților româneşti din aceste state şi, în 
special, în Serbia. 

Şeful delegaţiei Ucrainei - reprezentantul Par- 
tidului regiunilor a preşedintelui Victor lanukovici 
şi liderul românilor din Ucraina, dr. lon Popescu, a 
cerut asigurarea drepturilor pentru rutenii, stari vlasi 
(„românii vechi”) şi goranii din Bosnia, dar şi asi- 
gurarea drepturilor pentru rutenii/ucrainenii şi vla- 
hii/românii din Valea Timocului, care, în compa- 
raţie cu cei din Voivodina întâlnesc mari greutăţi în 
deschiderea şcolilor naţionale, având mari dificul- 
tăți şi în privinţa efectuării serviciilor în limba ma- 
ternă în bisericile din zonă. 

Membrii Comisiei au atras atenția raporto- 
rului dlui Mercenaro din Italia ca pe parcursul pre- 
gătirii raportului final să atragă atenția şi asupra 
stării respectării drepturilor minorităţilor şi, mai 
ales, a inadmisibilităţii divizării artificiale a gru- 
purilor lingvistice ucrainofone în ruteni şi ucraineni, 
precum şi a celor românofone în valahi şi români. 
(Timoc Press) 

Crăciun românesc în Canada 


Elena BUICĂ 
Toronto, Canada 


Ne primiți cu colindul? Venim din Canada să vă facem o urare 
şi să vă povestim de-ale noastre, de pe aceste meleaguri. 


Deschide uşa, creştine,/ Că venim şi noi la tine... 


u intenționam să mai mă las furată 

N de condei şi iarăşi să scriu despre 

Sărbătorile de iarnă şi cu atât mai 
puţin să trimit aceste rânduri în țară. Gândeam 
că orice aş scrie despre aceste sărbători, n-ar mai 
putea fi o noutate, totul se ştie din moşi-stră- 
moşi, iar cei din ţară ştiu ce foc avem noi pe 
inimă în aceste zile. Voiam doar să trăiesc pur şi 
simplu bucuria acestor zile abandonându-mă, 
ascultându-mi doar trăirile interioare. Dar se 
vede treaba că acolo au fost prea multe voci şi 
polifonia lor s-a transformat în cuvinte şi cu- 
vintele aproape că au hotărât singure cum să se 
aranjeze pe hârtie după noi orânduiri apărute în 
urma experienţei în ale scrisului. Aşadar, nu 
despre noutăţi vorbim în aceste zile, ci despre 
trăirile noastre care sunt întotdeauna vii, proas- 
pete, oriunde ne-am afla, aşa cum redescoperim 
în fiecare an, în decembrie, acea bucurie proas- 
pătă a sărbătorilor de iarnă ca pe o noutate. Se 
redeşteaptă în noi dorința de a merge pe drumul 
Magilor - înţelepţii vremurilor de atunci - pentru 
a ne întâlni cu lisus care a îndumnezeit lumea 
prin Naşterea şi jertfa Sa. 

La sfârşitul unui an petrecut cu fel de fel 
de întâmplări, este o mare binefacere să ne adu- 
năm Şi să petrecem împreună un moment sfânt 
de mare sărbătoare. Zilele de bucurie sunt mult 
mai puţine în prea repede trecătoarea noastră 
viață, decât cele în care ne confruntăm cu ne- 
cazurile, neîmplinirile, încordarea în efortul de a 
atinge un scop, ori zilele cenuşii despre care nici 
nu ne mai amintim că le-am trăit. 

Sărbătoarea Naşterii Domnului, trimis de 
Dumnezeu pe pământ, este cea mai frumoasă şi 
cea mai iubită dintre sărbători şi este trăită cu 
bucurie atât de cei mici, cât şi de cei care s-au 
îndepărtat de anii copilăriei. Este o sărbătoare cu 


trăiri speciale, care rămâne în noi oricâte valuri 
ne-ar vântura viața, oriunde ne-am afla şi orice 
condiţii de viață am avea. Această Sfântă Săr- 
bătoare ne uneşte pe toţi în fața minunii Naşterii 
Mântuitorului lumii vestită de Îngerul trimis de 
tatăl Ceresc: „Lui Dumnezeu slavă, pe Pământ 
pace şi între oameni bună învoire”. 

În Canada, începând din primele zile ale 
lunii decembrie, ba chiar si mai devreme, de pe 
la mijlocul lunii noiembrie, treptat, treptat, prin- 
de iarăşi contur forfota oamenilor pentru pre- 
gătirea acestor sărbători. Tot ce ne înconjură, 
parcă şi văzduhul, totul vesteşte Naşterea Dom- 
nului — începutul unei noi creaţii. Totul ne în- 
deamnă să ne pregătim pentru această frumoasă 
sărbătoare care aduce sentimentul de mare bu- 
curie a luminii divine, fiindcă facem parte din 
rânduielile lui Dumnezeu, ne dă senzația de bu- 
năstare, dorinţa de a fi mai buni. Nu ne putem 
sustrage acestei vrăji, acestor trăiri cu o putere 
aşa de mare asupra noastră, capabilă să îm- 
blânzească şi pe cei mai înrăiți oameni. Chiar 
dacă în aceste zile nu reuşim să anulăm toate 
asperitățile, măcar le mai rotunjim, mai uităm 

puţin că am eşuat de prea multe ori de pe puntea 
încrederii în oameni. 

Pe pământul american, sunt deosebit de 
bogate şi de încântătoare podoabele acestor 
sărbători, iar luminile sunt de-a dreptul feerice, 
dar pentru noi, românii, există unele cu totul 
speciale, pentru care nu plătim nimic — amin- 
tirile. Zilele acestea nu sunt numai zile de săr- 
bătoare, sunt şi zile de retrăiri ale anilor de care 
nu ne-am despărțit niciodată, chiar dacă timpul a 
mai schimbat câteva contururi. Cântând aici co- 
lindele noastre dragi, ele ies din pieptul nostru 
cu o emoție specială şi nu de puţine ori cu o 
lacrimă strivită între gene, aşa cum remarcă nea- 
murile care ne vizitează în aceste sărbători, e- 
moţionați mai ales de emoţiile noastre. Ne vin în 
minte nenumărate imagini răvăşitoare de trăiri, 
pentru că ele ne transferă în lumea copilăriei de 
care n-am putut şi nici n-am vrut să ne despărțim 
sau să o destrămăm atunci când am crescut şi am 
continuat să împletim armonios firescul cu su- 
pranaturalul şi să spunem că Moş Crăciun există 
cu adevărat. Avem nevoie de acest univers mai 
ales noi, cei ce trăim departe de locurile în care 
ne-am născut şi sufletul nostru nu s-a sudat 
complet cu noile noastre locuri — frumoase şi 
ele, dar care nu sunt rupte din noi. Cu precădere 
în aceste zile, sufletul nostru îşi caută drumul 
acolo unde ştie el că este „acasă”, în locul acela 
unde am simţit starea de bine şi de îmbelşugare, 
când eram siguri că nimic rău nu ni se poate 
întâmpla, pentru că asupra noastră vegheau pă- 
rinții. Toţi retrăim imagini ale locurilor necu- 
prins de frumoase din lumea inocenţei, imagini 
pe care le-am trăit parcă nu demult, dar evoluţia 
tehnicii de acum îţi lasă impresia că aparțin 
totuşi altui secol. Se derulează viu imaginile 
casei părinteşti sau a bunicilor de la ţară, cu 
zăpada din care abia mai zăream gardurile, ori 
aşezată sub formă de căciuli în vârful ulucilor 
sau pe oalele răsturnate cu gura în jos în vârful 
parilor, cu pomii lăsându-și în jos crengile în- 
cărcate de zăpadă ca într-o plecăciune, cu țurțuri 
la streaşini, cu geamurile încărcate cu steluțe de 
gheaţă. Chiar aşa...de când oare n-am mai văzut 
cum gerul pune steluțe pe geamul odăilor 
noastre? Nu cumva a fost acum, nu chiar de 
mult, dar am uitat noi să ne îndreptăm ochii spre 
ele?! În casă parcă văd pâlpâind lumina lămpii 
atârnată pe perete într-un cui. Simt căldura do- 
moală a lemnului ars, troznind, ori bolborosind 

câteva fire de apă rămasă printre crăpăturile lui, 
ori sărind scântei din jărăgaiul răvăşit de vătrai. 
Simt plutind în aer mirosul sărmăluțelor, calta- 
boşului, cârnaţilor cu puţin miros de usturoi, 
miros de ţuică fiartă, de vin bun, zaibărul din 
Țigăneştiul copilăriei mele, adevărată putere a 
ursului, apoi mirosul de cozonac frământat în- 
delung în copaie, cu multe ouă, ca să aibă cu- 
loarea galbenă şi îndulcit cu zahăr în care stătuse 
o vreme mai multe batoane de vanilie, cozonaci 
cu nuci, cu mac, cu stafide, plăcintă cu mere, cu 
brânză, cu varză... 

Era sărbătoarea familiei, dar parcă între- 
gul sat făcea parte din această familie. 

Culmea fericirii copilăriei noastre o atin- 
gea ziua de „colindeţi”, ziua când colindătorii 
deschideau uşile caselor şi inimile oamenilor. 
Colindam prin sat purtând în ochi sfinţenia în- 
gerilor. Primeam cu bucurie bobârnaci, mere, 
nuci, bomboane, care erau foarte preţuite în a- 
cele vremuri, covrigi pe care acasă îi înşiram pe 
o sfoară şi îi atârnam în cui, mâncându-i cu 
oarecare socoteală. Bucuriile astea se prelun- 
geau până după Anul Nou cu tot alaiul de fru- 
moase tradiţii în care eram implicați, Bradul, 
sosirea lui Moş Crăciun, Steaua, Pluguşorul, 
Sorcova, Capra...toate acele răscolitoare fru- 
muscţi care astăzi formează izvorul tulburătoa- 
relor noastre amintiri. 

Acum, în lumea în care trăim, păstrându-ne 
tradiţiile, l-am îndrăgit totuşi şi pe veselul Santa 
Claus, pe care-l întâlnim peste tot şi abia 
aşteptăm să îl vedem defilând în carele alegorice 
care deschid sau închid sezonul sărbătorilor de 
iarnă alături de soția sa, vesela Crăciuniţa, căci 
preţuind familia, canadienii i-au întregit şi lui fa- 
milia, ca să-i fie bucuria deplină. Ne bucurăm din 
plin de amploarea acestor forme de sărbătorire a 
Naşterii Domnului de pe pământul canadian, dar 
toate acestea le aşezam alături de cele pe care le 
retrăim din amintirile uneori mai vii chiar decât 
au fost când ne-am aflat în vârtejul lor, căci 
depărtarea le dă o aură specială. 

Din îndepărtata Canada, vă facem urarea: 
Să vă fie casa, casă,/ Să vă fie masa, masă!/ La 
Anv’ şi La mulți ani! 

Sfintele sărbători să lumineze şi să în- 
călzească inimile romanilor de pretutindeni, să 
aducă binele în ţară, pe pământ pace şi între 
oameni bună învoire! 

Sărbători fericite! 

De vorbă cu stelele 


lumul De vorbă cu stelele, ca într-o 

confesiune, gândurile unor români 
celebri stabiliți pe trei continente: America, Au- 
stralia şi Europa. Cartea, apărută la Editura Ana- 
marol, debutează cu un profil de personalitate 
creatoare surprins de Carmen Cătunescu, în care 
George Roca se descrie ca un individ vulcanic, 
intempestiv, jovial, un român plecat în Austra- 
lia, un jurnalist neobosit, filolog de formaţie 
care şi-a exprimat gândurile în sute de articole 
răspândite prin media de pe întreg mapamondul. 
George Roca este un poet grav, gânditor, senti- 
mental, care dăruieşte din personalitatea sa gân- 
dul cel bun, aflându-se într-un permanent dialog 
cu confrații. 

Primul intervievat este Mircea Bădulescu, 
antrenor de elită al gimnasticii, care a dus faima 
românilor, ca specialişti în gimnastică, pe cele 
mai înalte trepte ale performanţei. A arbitrat 
de-a lungul timpului Jocurile Olimpice de la 
Minchen şi Montreal, Campionatele Mondiale 
de la Ljubliana, Varna, Strassburg şi Ford Worth 
şi lista ar putea continua. 

Apoi, ne întâlnim cu gândurile Adinei Ci- 
cort, director al revistei on-line „Romanian 
VIP”, artist plastic, care vorbeşte despre accesul 
la literatură prin intermediul internetului, dar şi 
despre picturile ei sau poezie. Ovidiu Creangă, 
scriitor canadian de limba română, are un singur 
gând, să vadă Basarabia alipită de patria mamă, 
România, iar artista bănățeană Lia Lungu, sta- 
bilită la New York, ne surprinde prin bogata 
activitate desfăşurată sub egida ONU. 

Bistriţa este prezentă în această carte a 
valorilor româneşti prin Iuliana Săsărman, pic- 
toriță, membră a Uniunii Artiştilor Plastici, care 
vorbeşte despre proiectele importante pe care le 
are pe pământul făgăduinței şi Melania Cuc, 
scriitoare, pictoriţă, care are un interviu luat în 
vacanţa de la Archiud, în care vorbeşte despre 
timpul petrecut în Canada, dar şi despre rădă- 
cinile culturii româneşti. 


Sum George Roca adună în vo- 

DE VORBĂ CU STELELE 


Editura Anamarol, Bucureşti, 2010 


Poetul şi traducătorul Adrian Şomcodi, 
fizicianul Gheorghe Drăgan, Sorana Hâlmu şi 
Loredana Sachelaru - concurente la Miss Dias- 
pora, atletul veteran Vasile Iancu, scriitorul 
Viorel Nichols, scriitorul Mureşan Darie Ducan, 
sculptorul şi scriitorul Eugen Evu, ilustrul Cor- 
neliu Leu, scriitorul Cristian Negureanu, artistul 
plastic Romeo Niram, pictorița Alina Paraschiv, 
fotbalistul Victor Paraschiv, istoricul Constan- 
tin Popa sunt cei care, cu dor nemărginit de țară, 
acceptă confesiunea în fața profesionistului 
George Roca, cel care mai apoi, în volum, adună 
o lume a românilor care ne dovedeşte încă o dată 
că intelectualitatea noastră face lucruri minu- 
nate, indiferent de ţara în care şi-a găsit destinul. 

George Roca ne propune, prin cheia scri- 
sului, descoperirea unei alte laturi a românilor 
stabiliți în diaspora, cartea fiind un bun am- 
basador pentru ceea ce suntem cu adevărat. 

http://www.rasunetul.ro 

Despre modestia unui cercetător 
cu o carieră științifică de succes 


interviu cu prof. dr. Ionel Michael Navon 


zentat important al elitelor ştiinţifice 

internaționale. Cunoscut ca cercetător 
activ în domeniul matematicii, fizicii, ştiinţei 
computerelor şi construcției aeronautice, dom- 
nia sa a crescut într-o familie de evrei originari din 
Bucureşti. În anul 1950, la vârsta de 10 ani se mută 
împreună cu familia în Israel. Peste câțiva ani, 
viitorul academician, este elev al liceului Fon- 
tainebleau din Paris, unde îşi ia bacalaureatul cu o 
teză despre matematica elementară. 

Pasiunea pentru ştiinţele matematice îl în- 
deamnă să îşi continue studiile la Universitatea 
Ebraică din Ierusalim. Aici obține, în 1971, titlul 
de master în meteorologie. Un episod inedit din 
biografia sa începe în anul 1975, când pleacă 
împreună cu familia în Africa de Sud şi lucrează 
ca cercetător-şef la Council of Scientific and In- 
dustrial Research of South Africa. În perioada 
anilor petrecuți la Pretoria urmează cursurile 
doctorale, pe care le finalizează cu obținerea 
titlului de doctor în matematici aplicate (în 1978). 
Personalitate vizionară, Michael Navon îşi extinde 
domeniul de cercetare şi interes ajungând să des- 
făşoare o incitantă activitate în cadrul National 
Aeronautics and Space Administration în Green- 
belt, statul Maryland din SUA. 


În 1985 pătrunde în mediul universitar şi 
obține un post de profesor la Universitatea de 
Stat din Florida. Experiența profesională a dr. 
Michael Navon este impresionantă. În prezent 
lucrează la Departamentul Scientific Comput- 
ing al Universităţii de Stat din Florida şi este 
profesor asociat la institutul Supercomputer 
Computation Research Institut cu sediul în Tal- 
lahassee, Florida. 


Aria sa de cercetare este deosebit de ge- 
neroasă, lonel Michael Navon reuşind să de- 
monstreze că ştiinţele matematice pot fi aplicate 
cu succes în domenii extrem de variate ca geo- 
fizica, dinamica meteorologică, oceanografia, în 
sfera computerelor şi a sateliților artificiali. 
De-a lungul carierei sale, profesorul universitar 


[e Michael Navon este un repre- 


A consemnat Liliana MOLDOVAN 


şi cercetătorul Ionel Michael Navon a încercat 
să explice fenomenele realității înconjurătoare 
şi fenomenele ştiinţifice prin intermediul ma- 
tematicii şi informaticii. Concluziile ştiinţifice 
la care a ajuns și teoriile pe care le-a formulat au 
fost expuse în diferite publicații de specialitate 
ori au fost publicate în numeroase cărți la ela- 
borarea cărora a contribuit în calitate de coautor 
sau colaborator. 

Ionel Michael Navon a reuşit să pătrundă 
în lumea științifică americană, dar nu și-a uitat 
rădăcinile. Vorbitor al limbilor engleză, fran- 
ceză şi ebraică, cercetătorul născut la Bucureşti 
este căsătorit cu o româncă din laşi, foloseşte 
limba română ca limbă maternă şi îşi exprimă 
cele mai valoroase gânduri tot româneşte. Nu 
demult, în 2009, domnia sa a revenit în Ro- 
mânia, după 60 de ani de exil, pentru a participa, 
în calitate de lector, la lucrările Şcolii de vară 
organizată pentru cercetători şi doctoranzi de 
către Universitatea „Lucian Blaga” din Sibiu. 


Liliana Moldovan: Stimate Ionel Michael 
Navon, cu 25 de ani în urmă v-aţi dedicat ac- 
tivității universitare şi aţi ales să lucraţi ca 
profesor la Universitatea din Florida. Cum a 
început experiența dumneavoastră pedagogică 
de la Tallahassee, ce materie ați predat şi cum a 
fost prima întâlnire cu studenţii americani? 


Ionel Michael Navon: Am început prin a 

preda cursuri de metode numerice folosite în 
studiul ecuaţiilor diferenţiale parțiale. Ca orice 
început, a fost greu, necesitând o pregătire amă- 
nunțită cuprinzând cursuri de specialitate şi o 
experienţă didactică aprofundată. 

La Florida State University (FSU) stu- 
denții americani constituiau, la nivel de gradu- 
ate students, cam 60% din toată clasa, restul 
fiind compus din elevi din China, India, Korea şi 
țări din Orientul Mijlociu. Studenţii aflați în 
primul an de studiu erau deja bine pregătiți — 
puneau multe întrebări în legătură cu proiectele 
de curs şi se prezentau la consultație în afara 
orelor de curs. În multe situaţii, cei din China se 
situau la vârful ierarhiei clasei, datorită efortului 
intens de studiu şi cercetare depus şi datorită 
dedicaţiei lor. 


L.M.: Cercetarea este un domeniu care 
îşi schimbă mereu priorităţile, mintea umană 
este în continuă căutare şi cred că sistemul 
interogațiilor ştiinţifice este extrem de generos. 
În ce direcție se îndreaptă atenţia dumneavoas- 
tră de cercetător? Ce probleme încercaţi să 
soluționaţi în ultimul timp? 

I.M.N.: Ca cercetător încerc să rezolv 
probleme mutidisciplinare care pot fi soluțio- 
nate cu ajutorul ecuațiilor diferențiale parţiale, 
aplicate în domeniul geo-ştiinţelor, ca de exem- 
plu: problemele de model redus, problemele de 
modelare atmosferică şi oceanografică, diverse 
situații legate de asimilarea optimală a obser- 
vațiilor în sistemele de prognosticare a schim- 
bărilor atmosferice. 

Din altă perspectivă, atenția mea s-a în- 
dreptat şi în direcția utilizării şi dezvoltării me- 
todelor de optimizare, cu şi fără constrângeri, 
plasarea optimală a senzorilor pentru a detecta şi 
preveni acțiuni teroriste de tip biologic, chimic, 
nuclear. După cum era de aşteptat, m-am im- 
plicat, cu seriozitate şi dedicație, în rezolvarea 
unor situaţii concrete legate de poluarea cu pe- 
trol a Golfului Mexic, lucrând, în acest sens, cu 
cercetători de la Imperial College, împreună cu 
ei fiind implicat şi în diferite alte proiecte. 


L.M.: Cred că sfera de aplicabilitate a 
ştiinţelor matematice este enorm de largă. Din 
această perspectivă, oferiţi-ne, vă rog, câteva 
explicaţii referitoare la legătura matematicii cu 
ştiinţele meteorologice. 


I.M.N.: Ştiinţele meteorologice sunt o ra- 
mură a dinamicii fluidelor care, la rândul lor, 
sunt o parte a matematicii aplicate. De exemplu, 
multe metode de matematici aplicate, şi metode 
de control optimal al sistemelor de ecuaţii di- 
ferențiale parţiale (Variational data assimila- 

tion) şi metodele de tip Monte-Carlo al filtrului 
lui Kalman — (Ensemble Kalman Filter) şi-au 
dovedit utilitatea, mai întâi prin aplicarea lor în 
cercetările atmosferice. 


L.M.: Se spune că matematicienii sunt 
mari vizionari, cum credeți că vor evolua ştiin- 
țele matematice în următorii ani? Care sunt 
teoriile ştiinţifice „la modă” în acest domeniu? 


I.M.N.: Datorită dezvoltării fenomenale a 
calculatoarelor, în următorii ani, vom vedea so- 
luții la multe probleme din diferite ramuri ale 
ştiinţelor aplicate - probleme care păreau de 
nesoluționat în trecut. Progrese importante vor 
apărea în chestiunile legate de prevederea 
schimbărilor climatice, matematica va sluji des- 
coperirii unor procese biologice care pot aduce 
noi metode de vindecare sau, chiar dacă este 
greu de conceput, se va ajunge la crearea vieţii, 
la un anumit nivel, în laborator, plecând de la 
simple componente chimice. 


L.M.: Azi părăsit România la o vârstă 
fragedă pentru a emigra în Israel, vă mai adu- 
ceți aminte cum arăta Bucureştiul acum 60 de 
ani? 

I.M.N.: Ca să fiu sincer, ţin minte numai 
imagini răzlețe, cum ar fi: casa părinților din 
Strada Fetiţelor numărul 7, din Bucureşti, Calea 
Călăraşi, Strada Lucaci sau Sfântul Ştefan. To- 
tul văzut însă, prin prisma amintirilor unui copil 
de 10 ani, elev la şcoala primară „Lucaci”, un 
„pionier”, puţin conştient de faptul că va părăsi, 
în scurt timp, aceste meleaguri... După mulți ani, 
când am revăzut cartierul copilăriei, mi-a venit 
greu să îl recunosc, mai ales că reîntâlnirea a 
avut loc în timpul unei ploi torențiale. 


L.M.: Cum a fost revenirea în țară, în 
2009, când aţi participat la şcoala de vară orga- 
nizată de Universitatea „Lucian Blaga” din Sibiu? 


I.M.N.: A fost ca şi în experienţa lui Mar- 
cel Proust din A la recherche du temps perdu... 
Reîntors în țară, am călătorit mult: am fost la 
Bucureşti, Iaşi, Cluj, Sibiu, la Ploieşti şi la 
Buşteni. Am mers mult cu trenul şi am întâlnit o 
sumedenie de oameni prietenoşi. Am avut pri- 
lejul de a fi oaspetele dr.-lui Neculai Andrei şi al 
familiei sale. La Iaşi, am cunoscut familia Mu- 
şat, părinții Claudiei Muşat, care a fost eleva 
mea în Florida. Au fost foarte primitori şi sim- 
patici. În esenţă, a fost o experienţă plăcută şi 
cred că atât eu, cât şi soția, vom mai reveni într-o 
altă vizită. 

L.M.: Pornind de la experiența întâlnirii 
cu tinerii studenți şi doctoranzi care au parti- 
cipat la cursurile de vară de la Sibiu, credeţi că 

există vreo diferență între studenții români şi 
americani? 


I.M.N.: Am văzut puțini doctoranzi ro- 
mâni de la serviciul Meteorologic Român, dar 
m-au impresionat prin seriozitatea lor. La nivelul 
acesta, cred că studenții români sunt mai bine şi 
temeinic pregătiți în ştiinţele matematice decât 
cei americani. În rest, nu prea văd diferențe. 

L.M.: Printre generațiile de studenți pe 
care i-ați pregătit, aţi întâlnit şi studenți de 
origine română, tineri români care au demon- 
strat pasiune pentru matematică sau ştiinţele 
exacte? 


I.M.N.: Am avut 2 studenţi români, Clau- 
dia Muşat şi Cris Homescu. Acesta din urmă a 
terminat doctoratul cu mine şi, după o scurtă 
carieră ştiinţifică, s-a îndreptat spre lumea fi- 
nanciară devenind director adjunct la Wachovia 
Bank. Claudia Muşat şi-a îndreptat atenția spre 
domeniul afacerilor financiare iar, în prezent, 
este manager şi analist financiar la American 
Century Investments, în California. Ambii au 
fost printre cei mai buni studenți ai mei şi s-au 
situat în topul clasei. 


L.M.: Deşi ați atins frumoasa vârstă de 70 
de ani, sunteți o persoană extrem de activă şi 
lucraţi nu numai în SUA, ci şi în Marea Britanie, 
unde activați ca Visiting Professor la Imperial 
College din Londra, considerată a 3-a cea mai 
bună universitate din lume, după statisticile de 
specialitate. Există diferenţe între învățământul 
universitar american şi cel britanic? 


I.M.N.: La nivelul academic, sistemul en- 
glez este diferit prin sistemul de organizare şi 
prin ierarhia carierei academice. În rest, observ 
că sunt puţine diferenţe între cele două sisteme 
de învățământ universitar. O problemă delicată, 

care poate îngreuna evoluţia în cariera acade- 
mică, este legată de diferențele de accent dintre 
engleza britanică şi engleza americană. Difi- 
cultăți întâmpină, în acest sens, mai ales stu- 
denții străini. America fiind o ţară de emigranți 
are mai puţine restricții sub acest aspect. 


L.M.: Se ştie că lupta pentru noi surse de 
energie dă multe bătăi de cap cercetătorilor 
Chimişti, fizicieni şi celor din domeniul ingi- 
neriei, credeţi că în următorii ani oamenii de 
ştiinţă vor reuşi să soluţioneze această pro- 
blemă? 


I.M.N.: Vrând nevrând, noi cercetătorii, 
va trebui să rezolvăm problema deficitelor ener- 
getice şi a poluării - ea este indirect legată de 
„global warming” şi este esențială pentru noi 
toți, deoarece priveşte viitorul planetei pe care 
trăim. În plus, resursele petroliere se vor termina 
în curând, aşa că va trebui sa revenim la „green 
solutions” şi să folosim energia solară, energia 
termală şi energia nucleară. La un moment dat 
se va rezolva problema fuziunii nucleare, care 
va aduce resurse infinite de energie. 


L.M.: Pasiunea pentru matematică v-a 
menținut mintea trează şi sufletul tânăr, deţineţi 
vreun secret al longevităţii? Sunt matematicienii 
pe cale să descopere o formulă matematică de 
obținere a nemuririi, sau trebuie să îi lăsăm pe 
filosofi şi scriitori să rezolve această problemă? 


I.M.N.: Ca să fiu sincer, nu cred că există 
aşa un secret. Viaţa fiecăruia din noi este de- 
terminată de moştenirea genetică, de regimul de 
viață şi alimentație, de mediul înconjurător în 
care trăim, de gradul de poluare a aerului. Un 
lucru este clar, cu cât ştiinţa medicală avansează 
vom asista la creşterea duratei de viaţă şi la o 
speranță de viață mai îndelungată... 

Intâlnirea românilor de pretutindeni 
- ediţia 2010 - 


Liliana MOLDOVAN 


Preşedinte onorific, Platforma Culturală AŞI ROMÂNI, 


deceniu, organizarea de către Guver- 
nul României, respectiv de Secreta- 

riatul General al Guvernului, a întâlnirii 
destinate asociaţiilor româneşti din străinătate, 
reprezintă unul din evenimentele de importanță 
capitală pentru diaspora română. Ecourile legate 
de organizarea ediției 2010 a conferinței au fost 
resimtite atât în presa din ţară, cât şi în cea din 
străinătate. Mai mult, creşterea numărului de 
invitaţi, a numărului de personalități care au ales 
să participe la acest festival care celebrează me- 
diul asociativ românesc, aduce un argument în 
plus în favoarea beneficiilor organizării lui. 

Desfăşurată în perioada 15-20 august 
2010, „Întâlnirea românilor de pretutindeni” de 
la Mangalia a fost receptată ca un eveniment de 
succes. În esenţă această manifestare complexă 
a încurajat dialogul, a oferit exemple de bune 
practici şi a demonstrat, încă o dată, că aso- 
ciațiile reprezentative pentru comunitățile ro- 
mânilor din Europa sau de pe alte continente 
sunt deosebit de active, sunt puternic implicate 
în viaţa culturală, socială şi politică a oraşelor în 
care funcționează. 

100 de asociații româneşti 

din lumea întreagă 


]: virtutea unei tradiţii de aproape un 


În acest an, evenimentul a strâns laolaltă 
100 de asociaţii româneşti din lumea întreagă. 
Au răspuns invitației de a participa la conferinţa 
destinată românilor din străinătate reprezentanți 
din: Republica Moldova, Ucraina, Italia, Spa- 
nia, Portugalia, Belgia, Marea Britanie, Franţa, 
Germania, Elveţia, Serbia, Statele Unite şi Aus- 
tralia. Şedinţa inaugurală a lucrărilor întâlnirii 
sugestiv intitulată „Hai acasă!” s-a desfăşurat 
într-o atmosferă încurajatoare, chiar dacă pe 
parcursul dezbaterilor reprezentanții asociații- 
lor românilor din străinătate au expus lista pro- 
blemelor sociale şi educaționale cu care se con- 
fruntă în ţările de reşedinţă. 

Plăcerea de a coordona prima parte a lu- 
crărilor a revenit domnului Secretar de Stat al 
DRP, Eugen Tomac. Oficialitățile prezente la 

întâlnire şi-au exprimat ataşamentul şi admiraţia 
față de românii din străinătate. Aceştia au recu- 
noscut că relația ministerelor din România cu 
asociaţiile româneşti din străinătate trebuie con- 
solidată permanent, cu atât mai mult cu cât 
aceste întâlniri deschid calea rezolvării unor 
probleme cu care se confruntă diaspora română. 
Pornind de aici, reprezentanţii asociaţiilor ro- 
mâneşti de peste hotare şi-au deschis sufletele, 
şi-au făcut cunoscute păsurile, au descris si- 
tuațiile dificile pe care le întâmpină în statele 
unde locuiesc sau lucrează. 

Problemele cu care se confruntă 

românii din străinătate 

Dintre problemele ridicate de invitaţii la 
reuniune, au fost tratate cu maxim interes atât 
zvonurile despre posibila desființare a unor con- 
sulate româneşti din Europa, cât şi dificultățile 
ridicate de reintegrarea cetăţenilor români care 
doresc să se întoarcă în ţară. S-a discutat despre 
creşterea rolului statului român, care ar trebui să 
susțină asociațiile în dialogul cu oficialitățile 
din oraşele unde locuiesc, despre obligativitatea 
deschiderii unor noi consulate în Australia sau 
în sudul Italiei, despre implicarea mai puternică 
a Ministerului Muncii, care ar trebui să trimită 
ataşaţi în străinătate. În alt context, s-a analizat 
situația tragică a românilor din Republica Mol- 


IIREA REPREZENTANȚILOR ASOCIAȚIILOR, 
ROMANILOR DIN ÎNTREAGA LUME 


15 - 20 August 2010 
MANGALIA 


Oficialități prezente la conferinţă: Claudiu Pala, 
Eugen Tomac (la microfon), Mihai Şeitan 

Lansare de carte: 


dova şi Ucraina şi au fost enumerate dificultățile 
pe care le întâmpină cetăţenii români din Serbia. 
De pe acest palier, al situației speciale în 
care se află comunitățile de români care trăiesc 
în Republica Moldova, în Ucraina sau Serbia, 
mi-e imposibil să nu îmi amintesc de un moment 
cinematografic zguduitor oferit de regizorul 
moldovean Victor Bucătaru, care a proiectat în 
premieră în cadrul conferinței filmul documen- 
tar Moldova — Revoluţia Twitter. După cum a 
recunoscut regizorul de la Chişinău, noua lui 
producție cinematografică reflectă scene zgu- 
duitoare din perioada revoluţiei de anul trecut 
din Republica Moldova. Filmul lui Victor Bu- 
cătaru este un omagiu adus adolescenților şi ti- 
nerilor moldoveni, marilor „romantici” care au 
ieşit pe străzile capitalei pentru a apăra democra- 
ţia, dreptul la libertate şi la viitor. Constituit 
dintr-o selecţie de scurte secvenţe înregistrate la 
faţa locului, filmul trebuie receptat ca document 
istoric de o intensitate dramatică ieșită din comun. 


Pentru o mai bună vizibilitate, pentru 
o mai bună cunoaştere şi înțelegere 


Scenariul dialogului purtat între autori- 
tățile române şi reprezentanții asociaţiilor ro- 
mâneşti din străinătate a atins, în cea de a doua 
zi a manifestărilor, punctul culminant prin dia- 
logul dintre instituțiile publice de media şi ro- 
mânii aflaţi în afara graniţelor ţării. Reunite sub 
titlul „Pentru o mai bună vizibilitate, pentru o 
mai bună cunoaştere şi înțelegere” discuţiile a- 
cestei sesiuni au fost „dirijate” de doamna Bea- 
trice Comănescu, director la TVR internaţional. 
De la bun început, directoarea postului de tele- 
viziune TVRI şi-a exprimat deschiderea în sen- 
sul îmbunătățirii grilei de programe, în funcție 
de solicitările publicului român din străinătate şi 
a atras atenția că unul dintre aspectele care dife- 

Ionela Flood 


rențiază televiziunea pe care o conduce de cele- 
lalte canale româneşti de televiziune, care emit 
în străinătate, este tocmai interactivitatea şi in- 
teresul sporit pentru preferințele publicului. 

Am aflat cu acest prilej că atât românii din 
Italia, cât şi cei din Germania, Spania, Statele 
Unite sau Australia solicită emisiuni cu caracter 
cultural şi educațional, emisiuni care să acopere 
nivelul de expectanţă al cetăţenilor din diaspora. 
Românii din străinătate au nevoie de emisiuni 
culturale, de emisiuni care să le permită să intre 
în dialog unii cu alţii, de reportaje care să re- 
flecte situaţiile concrete cu care se confruntă, de 
ştiri care să promoveze evenimentele culturale, 
sociale şi comunitare organizate de asociațiile, 
fundaţiile şi platformele culturale specifice ro- 
mânilor de peste hotare. TVR Internațional le 
oferă posibilitatea intensificării dialogului me- 
diatic prin intermediul internetului. In acest fel, 
asociaţiile îşi pot promova proiectele şi rea- 
lizările, pot pune în lumina reflectoarelor si- 
tuaţiile concrete cu care se confruntă, pot pro- 
mova evenimentele la care participă sau pe care 
le organizează prin trimiterea de materiale in- 
formative către TVRI prin intermediul paginii 
de internet: www.tvri.ro. 

Participanții la conferinţă au ajuns la con- 
cluzia că mediul asociativ românesc din stră- 
inătate creşte de la un an la altul, iar asociaţiile 
care îi reprezintă pe românii din străinătate sunt 
din ce în ce mai active, implicându-se cu dăruire 
în rezolvarea unor probleme sociale, de inte- 
grare administrativ-economică. Aceste organi- 
zaţii desfăşoară acţiuni umanitare şi culturale 
remarcabile, ce merită puse în valoare, care 
„sunt vrednice” să intre în atenția mass-mediei 
din ţară şi din străinătate. 

Merită reţinut că ediţia 2010 a „Întâlnirii 
cu membrii asociațiilor românilor de pretutin- 

deni” a fost, pe parcursul celor 5 zile de dez- 
bateri şi evenimente, scena unui dialog plin de 
sinceritate, a unor discuţii libere de orice co- 
notație politică sau religioasă. Reprezentanții 
asociaţiilor româneşti din străinătate au demon- 
strat că, dincolo de neînțelegerile de suprafață, 
dincolo de micile greutăți sau chiar micile in- 
vidii nejustificate, cu toţii gândim şi simțim ro- 
mâneşte, cu toţii dorim ce e mai bine pentru 
România şi pentru poporul român. 

Momente artistice care au decorat 

atmosfera 


În final, din dorinţa a oferi o mai mare 
transparenţă în legătură cu desfăşurarea eve- 
nimentelor de la „Intâlnirea românilor de pre- 
tutindeni”, voi face referire la unele momente 
artistice care au decorat atmosfera conferinţei. 
De exemplu spectacolul „Miss Diaspora”, des- 
făşurat pe scena improvizată lângă piscina Ho- 
telului „Paradiso” din Mangalia. Prezenţa în ju- 
riu şi pe scenă a celebrei cântărețe Felicia Filip a 
conferit competiţiei un plus de valoare şi un 
farmec aparte. 

Invitaţii la conferință s-au delectat cu câ- 
teva momente de muzică uşoară, iar într-una din 
seri au fost martorii unui spectacol folcloric 

susținut cu profesionalism şi măiestrie de an- 
samblul „Baladele Dunării” din Tulcea. Mem- 
brii ansamblului, care îşi desfăşoară activitatea 
sub egida Consiliului Judeţean Tulcea, au reuşit 
să ofere publicului un itinerariu de dans şi cân- 
tec românesc preţios, constituit din cântece po- 
pulare şi jocuri specifice marilor zone geogra- 
fice din România 


Un impact deosebit a avut lansarea cărții 
de versuri Tărmurile iubirii, volum conceput de 
poeta Ionela Flood, preşedinta Societăţii „Ro- 
mânca” din Marea Britanie. Cu ocazia lansării 
de carte, am fost martorii unui minirecital de 
poezie susținut de autoare. Ionela Flood a fost 
acompaniată de actorul Dorin Dragoş din El- 
veția, care a acceptat să recite câteva versuri. 
lată cum o carte distinsă cu premiul de debut 
„Grigore Vieru” la Congresul Spiritualității Ro- 
mâneşti din Alba Iulia, şi-a deschis paginile, în 
august 2010, la Mangalia, în fața unui public 
special, format din reprezentanţii comunităților 
româneşti din lumea întreagă. Scurtul discurs 
poetic a deschis sufletele celor prezenţi şi i-a 
făcut să rezoneze la auzul versurilor din finalul 
poeziei „Certitudini”: „Doar tu Patrie/ Ai rămas 
stânca pe care stau/ Şi visez”. 


Librării româneşti în lume 


menirea se îndreaptă cu paşi repezi 

spre o societate postcapitalistă şi 

globalistă, în care oamenii sunt ra- 
cordaţi instantaneu la evenimente prin interme- 
diul televiziunilor, radioului, dar mai ales al 
internetului. Spațiul virtual a ajuns alfa şi omega 
informaţiei, substitutul cărților, o reţea de so- 
cializare planetară fără limite. Nimeni nu ştie 
precis cât va evolua internetul şi cum vom de- 
pinde de el. Un lucru este sigur, pe internet 
găseşti orice, inclusiv cărți on-line. S-a mutat 
lectura pe internet? Cine mai cumpără cărți în 
ziua de azi? Aş fi tentată să spun că destul de 
puţini, dar mult mai exact ar fi să spun că, dacă 
mă gândesc bine, cumpără cărți doar cei care au 
strictă nevoie de ele. Ce înseamnă lectura unei 
cărți? Un refugiu, o evadare spectaculoasă şi 
instantanee în lumi imaginare, în spaţii pe cât de 
diafane, pe atât de profunde. Astăzi dispunem de 
foarte multe modalităţi prin care astfel de eva- 
dări să fie posibile — droguri, entertainment, 

alcool. Mai ieri, lectura era modul cel mai 
simplu, legal şi accesibil. În opinia mea, acum 
citeşte doar lumea care trebuie să citească. 

Într-o lume în care internetul ia locul 
tipăriturilor, a investi în lumea cărților nu pare o 
idee genială. Dar accesul la cărțile româneşti, la 
mii de kilometri depărtare de ţara natală, ar 
putea să însemne o punte de legătură între ro- 
mânii din diasporă şi ceea ce au lăsat în urmă... 
acel personal şi inconfundabil „acasă” cu tot ce 
înseamnă el pentru fiecare emigrant — copilărie, 
familie, cultură. 

Mulţi copii ai românilor din diasporă, 
născuţi sau veniţi la vârste fragede pe pământul 
făgăduinţei, pierd contactul cu România şi nu 
mai ştiu să scrie şi să citească româneşte. Copiii 
din România care au început şcoala în stră- 
inătate nu ştiu să scrie şi să citească în limba 
română, pentru că nu au cărți româneşti. Ei îşi 
doresc să înveţe istoria şi geografia României 
dintr-o carte tipărită, şi nu de pe internet. Cine 

nu a avut, măcar o dată, nostalgia după-amie- 
zilor petrecute în foşnetul de neconfundat al 
unor pagini de carte sau a zornăitului casei de 
marcat din librăria oraşului în care ne-am năs- 
cut, am trăit sau am învăţat? La aceste lucruri 
s-au gândit atunci cei care au hotărât să ducă 
cărți româneşti pe tărâmuri străine. 

În Canada, comunitatea românească are la 
dispoziţie, din noiembrie 2008, o librărie înfiin- 
tată de George Sava, fost Jurnalist la România 
Liberă şi soția sa Mariela Chirita, care locuiesc 
de aproape zece ani în provincia Quebec. „Din 
câte ştiu, este singura librărie de carte 
românească din America de Nord”, spune pro- 
prietarul librăriei. Din aprilie 2009 a intrat în 
folosinţă şi site-ul acesteia, www.cartiromanes- 
ti.ca, unde toţi cei interesaţi pot face comenzi 
on-line. 

Ideea de a deschide o librărie românească 
i-a venit la câţiva ani de la stabilirea sa în Can- 
ada. „Toţi cei care am trăit sau trăim departe de 
țara natală facem parte din două culturi; nu ne 
putem desprinde — şi nici nu vrem — de cea pe 
care am lăsat-o în urmă. Continuăm să ne ținem 
la curent cu ceea ce se întâmplă acolo, în linii 
mari sau mai în amănunt, în funcție de numărul 
de ani care s-au scurs de la plecare. lar dacă 
presa poate fi citită şi pe internet, cu cărţile e 
ceva mai complicat. Mulţi dintre noi ne-am fă- 
cut obiceiul să cutreierăm librăriile când ajun- 
gem în vacanțe în România, dar timpul e întot- 
deauna prea scurt, iar limitele de greutate la 
bagaje se tot micşorează, pe toate liniile ae- 
riene”, adaugă Sava. 

Oricât de bine ar vorbi limba țării în care 
trăiesc, românii din diasporă rămân cu o anu- 
mită nostalgie după lectura în limba lor natală 
ori pentru anumiţi scriitori sau artişti care au 
făcut parte din copilăria şi formarea lor. Mai 
mult, ei doresc să treacă mai departe, pe cât 
posibil, acest bagaj cultural copiilor lor, fiindcă 
America de Nord încurajează, astăzi multicul- 
turalismul. Nu în ultimul rând, românii sunt in- 
teresați de evoluţia literaturii şi muzicii din ţară, 
iar unii se străduiesc chiar să ţină pasul cu noile 
apariţii despre care citesc în presă. 

Oferta de cărți acoperă cele mai impor- 
tante titluri ale literaturii române şi universale, 
incluzând dicționare, cărți tehnice, cărți de mu- 
zică sau pentru copii. Ca peste tot în lume, şi în 
Canada românii caută muzică românească. Sunt 
la mare căutare albume interpretate de Tudor 
Gheorghe, Costel Busuioc, Angela Similea, 
Margareta Pâslaru. Editurile alese pentru libră- 
ria de peste ocean sunt cele mai mari din Ro- 
mânia: Polirom, Humanitas, Curtea Veche, Ne- 

mira, Rao, Corint. „Gândul nostru a fost că va fi 
o cerere mare în această direcție, pentru că mulți 
dintre românii activi emigrați în Canada doresc 
să-şi înveţe copiii limba română. Mulţi au aici 
familii extinse, aşa că părinţii lor, de asemenea, 
se ataşează mai greu de limba locului, fie ea 
engleza sau franceza, aşa că sunt obligați să 
apeleze la cărți în limba română pentru a se 
informa”, mai arată George Sava. 

Gazda librăriei este Alex, un tânăr stabilit 
în Montreal care are norocul, zicem noi, să facă 
în Canada meseria pe care a făcut-o şi în Ro- 
mânia, aceea de librar. Alexandru Popescu a 
lucrat câţiva ani la Librăria Noi (de pe Bule- 
vardul Magheru, din Bucureşti) şi este un pa- 
sionat de carte. Cât de pasionat, ne veţi spune 
dumneavoastră, probabil, dacă veţi vizita aceas- 
tă librărie. 


LIBRARIA 


PAGINI 
ROMANESTI 


Librăria Pagini Româneşti: 4914, Deca- 
rie, App. 2, Montreal, Canada, tel. 514 543 1412 
e www.cartiromanesti.ca * Luni închis; Marţi - 
Miercuri: 12.00 — 19.30; Joi - Vineri: 11.00 — 
19.30; Sâmbătă: 10.00 — 17.00; Duminică: 
10.00 — 16.00. Site-ul web este deschis 24 din 24 
ore, 365 de zile pe an. 


Românii care locuiesc în SUA şi vor să 
lectureze cărți în limba română, dar nu au prea 
multe posibilități de acces la aceste volume, au 
la dispoziţie librăria on-line „Raftul Meu - li- 
brăria lui Iliescu”. Librăria are sediul în locali- 
tatea Miramar, statul Florida, în incinta Bisericii 
Ortodoxe Române „Sfânta Treime”. Iniţiatorii 
acestui proiect, Corina şi Bogdan Iliescu, le ofe- 
ră clienților lor carte românească din domeniile 
literatură, filosofie, istorie, politică dar şi cărți 
pentru copii. În curând va exista şi o secţiune de 
poezie. Libraria poate fi vizitată nu numai la 
adresa www.raftulmeu.com, dar şi pe Twitter 
la twitter.com/raftulmeu. 

În luna martie a anului 2009 se inaugura 
la Roma (Italia) primul complex comercial ro- 
mânesc „La Strada”, care adăposteşte în incinta 

lui şi prima librărie românească din Italia. Li- 
brăria „Mihai Eminescu” din Roma pune la 
dispoziția celor interesaţi cărți din toate dome- 
niile, pentru toate vârstele. Românii din capitala 
Italiei pot cumpăra cărți în limba română sem- 
nate de mari autori clasici sau de unii autori 
străini la modă, dar şi integrame şi CD-uri cu 
muzică românească. 

În cadrul librăriei „Mihai Eminescu” se 
desfăşoară şi activităţi culturale. Din dorinţa de 
a răsplăti iubirea şi aprecierea de care se bucură 
în rândul românilor din diasporă autori cuno- 
scuţi precum: Dinu Săraru, Silvia Kerim, Mircea 
Cărtărescu şi-au lansat ultimele cărți şi la li- 
brăria „Mihai Eminescu” din Roma. 

Un loc viu, un loc unde românii se pot 
întâlni, periodic, cu frumosul este considerată 
librăria „Mihai Eminescu” din Atena. Pa- 
troana acestei librării este d-na Manuela Ma- 
rinescu, care s-a stabilit în Atena acum peste 20 
de ani. După 1990, când a început exodul celor 
care îşi căutau un loc de muncă în Grecia, d-na 
Marinescu s-a gândit să-i ajute cumva pe „noii 
emigranți”. Mulţi îşi aduceau familiile cu ei, dar 
copiii nu aveau nici o şansă să înveţe în Atena 
ceva despre istoria sau cultura românească. Alţii 
ar fi vrut să citească o carte în timpul liber, dar 
nu aveau de unde să procure o astfel de „trufanda”. 
Aşa că în 1996 a deschis librăria „Mihai Emi- 
nescu”, singura librărie românească din Grecia. 
Despre librăria „Mihai Eminescu” sunt puţine de 
spus, este un sediu elegant, de un bun gust desă- 
vârşit. Atmosfera e caldă, obiectele tradiţionale ale 
culturii româneşti sunt expuse pretutindeni. 

Cele mai căutate cărți sunt cele ale scrii- 
torilor clasici (Mihai Eminescu mai ales), dic- 
ționarele român-grec, grec-român; cărțile de in- 
formatică, dar şi cărțile de bucate româneşti, 
romanele polițiste şi ghidurile de călătorie. 

Românii vin la librărie indiferent dacă au 
sau nu de gând să cumpere cărți, vin ca să 
schimbe o vorbă, să mai afle informaţii din ţară, 
să comenteze ştirile pe care le prind cu ajutorul 
antenelor satelit. Librăria a devenit în timp o 
casă a românilor, un loc în care se desfăşoară 
seri de lectură, un loc de întâlnire al celor care 
sunt interesaţi să păstreze şi să conserve tezaurul 
limbii şi literaturii române. 

Librăria „Mihai Eminescu” este situată 
strada Kodratou (în Piaţa Karaiskaki), nr. 22, 
Atena, Grecia. 


103 


Românii din străinătate găsesc destul de 
greu cărți în limba de origine, pentru că ma- 
jJoritatea editurilor din ţară nu consideră pro- 
fitabilă această piață de desfacere, iar în afara 
granițelor sunt extrem de puține librării inte- 
resate de comercializarea acestor produse cul- 
turale. Motivul inexistenţei rețelelor de distri- 
buţie a cărților pentru românii din diasporă este 
faptul că editurile nu au identificat o cerere 
suficient de mare pe piețele din străinătate. Alt- 
fel spus, investiția necesară pentru a face acest 
pas nu se justifică, în acest moment, din punct de 
vedere financiar, relatează NewsIn. 


Polirom se numără printre puţinele edituri 
ce oferă spre vânzare cărți românilor de peste 
hotare. Se comandă telefonic şi online, din străi- 
nătate, în special literatură română. Comenzile 
vin preponderent din diverse țări din Europa, 
mai nou din țările nordice şi din Israel. Pentru 
Spania, editura are câțiva intermediari care duc 
cărțile direct în librării cum ar fi Arcobaleno, o 
librărie din Madrid. În Franţa şi Italia, însă, 
există foarte puține librării de carte străină care 
să fie interesate de comenzi din partea românilor 
şi să trimită apoi mai departe, la editura ro- 
mânească, solicitarea făcută de aceştia. 

Cărţile editurii Humanitas sunt, de ase- 
menea, printre cele care ajung în bibliotecile 
românilor din străinătate. Acest lucru este po- 
sibil nu printr-un contact direct între furnizor 
şi cumpărător, ci prin intermediul site-ului 
www. libhumanitas.ro. Majoritatea site-urilor ro- 
mâneşti de profil, unde sunt prezentate şi vân- 
dute cărțile diferitelor edituri, nu le oferă şi 
românilor din diasporă posibilitatea de a face 
comenzi. 

Puținele cărți româneşti care, totuşi, trec 
graniţa pentru a fi vândute în diaspora au ca 
intermediari câteva site-uri autohtone: 


e www .librarie.net e www.rafit.ro. 
e www.pravaliacucarti.ro 


Din păcate aceasta este realitatea cu care 
se confruntă românii din diasporă, însă dorința 
de a ţine legătura cu limba şi literatura română, 
de a nu fi puşi vreodată în situaţia de a întreba 
„Cum se spune asta în limba română?” i-a făcut 
pe unii dintre ei să devină adevăraţi pioneri în 
ceea ce înseamnă a deschide LIBRĂRII ROMÂ- 
NEŞTI ÎN STRĂINĂTATE. 

„Niciodată, indiferent unde am fost în lume, 


nu am uitat de unde am plecat” 


Anca GOJA 


Un nume probabil mai puţin cunoscut generaţiilor 
tinere, dar de referință pentru iubitorii de folclor ajunşi 
la maturitate, Alexandru VIMAN a devenit cunoscut în 
special datorită activității sale la Ansamblul de cântece 
şi dansuri „Maramureşul”. Folclorist, interpret la 
numeroase instrumente şi unul dintre cei mai prodigioşi 
dirijori de orchestră populară, Alexandru Viman şi-a 
căpătat un renume de păstrător şi promotor al 
autenticului. A înregistrat aproape 80 de discuri de vinil 
şi sute de melodii la radioul public, alte câteva sute de 
cântece imortalizându-le în cartea „Cu cât cânt atâta 
sunt”. După revoluţie s-a stabilit în Statele Unite (acum 


trăieşte la 100 de mile de Washington Dc., în orăşelul 
Hagerstown), făcându-le cunoscute americanilor cântecul şi jocul tradiționale româneşti. 


Reporter: V-aţi născut în comuna sălă- 
jeană Gâlgău. Cum aţi ajuns în Baia Mare? 

Alexandru VIMAN: M-am născut în co- 
muna Gâlgău în 17 iunie 1940. După ce am 
terminat şcoala elementară în comuna Gâlgău, 
am plecat la Bucureşti la Şcoala militară de 
muzică. Am terminat Şcoala militară de muzică 
şi am fost repartizat în practică, aceasta fiind, în 
acelaşi timp, şi satisfacerea stagiului militar de 
un an de zile la Regimentul 4 Mecanizate Zalău, 
unde am şi rămas până în anul 1964. După care, 
în urma unui accident de motocicletă, nemai- 
putând sufla la instrumentele la care m-am spe- 
cializat în Şcoala militară de muzică, e vorba de 
trombon şi euphoniu, am făcut nenumărate ce- 
reri de trecere în rezervă, lucru care s-a şi în- 
tâmplat după un timp, cu aprobarea comandan- 
tului Armatei a III-a, generalul Dragnea. Am 
venit la Ansamblul „Maramureşul”, am dat exa- 
men pentru postul de instrumentist şi am fost 
declarat reuşit la contrabas şi percuție. Aşa 
mi-am început activitatea de instrumentist la, pe 
vremea aceea, Ansamblul de cântece şi dansuri 
al regiunii Maramureş. În toată perioada care a 
urmat după această încadrare am avut fericita 
ocazie de a instrui foarte multe formații de a- 
matori din Baia Mare şi din judeţ. Aş vrea să 
amintesc Ansamblul Uzinelor de Plumb 1 Mai 
Ferneziu, care primise denumirea de Ansamblul 
„Tulnicul”, transferat pe urmă fiind la Casa de 
Cultură a Sindicatelor, Ansamblul Casei de Cul- 


tură din Borşa „Cercănelul”, cu care am par- 
ticipat la foarte multe festivaluri internaționale 
ŞI, în mod special, în Elveţia, la Geneva; am mai 
instruit din punct de vedere muzical Ansamblul 
Folcloric „Plaiurile Maramureşului” al IMMN, 
Orchestra de Muzică Populară şi Fanfara Ex- 
ploatării Miniere Cavnic, dar şi Ansamblul Ca- 
sei de Cultură din Sighetu Marmației „Flori din 
Maramureş”, cu care am făcut turnee în Franţa, 
la Dijon în mod special, dar şi în alte ţări ale 
Europei. Pe vremea când eu am venit la An- 
samblu, acesta funcționa împreună cu Teatrul 
Dramatic din Baia Mare şi exista secția de balet, 
existau corul ansamblului şi o orchestră semi- 
simfonică. Mergeam în teren, în judeţ şi în ţară, 
cu un nucleu care se forma din acest mare co- 
lectiv artistic. În această formă de orchestră po- 
pulară cântam la acordeon. Au trecut anii, am 
obținut foarte multe diplome de merit, diplome 
onorifice şi aşa mai departe. La un moment dat, 
se punea problema să se înființeze în Baia Mare 
fie teatru muzical, fie ansamblu de cântece şi 
dansuri. În final, după multe discuţii, s-a în- 
fiinţat Ansamblul de cântece şi dansuri „Ma- 
ramureşul” din Baia Mare. Şi atunci, în urma 
rezultatelor obținute la formaţiile de amatori şi 
fiind specializat în domeniul instruirii acestor 
formaţii, am fost atestat şi încadrat ca dirijor la 
Ansamblul profesionist „Maramureşul” din 
Baia Mare. 


R.: Ce vă amintiți din perioada aceea, 

care v-a făcut şi cunoscut în zonă, de dirijor al 
Ansamblului „, Maramureşul”? 


A.V.: Îmi amintesc în primul rând tur- 
neele pe care le-am făcut în judet, în tară şi apoi, 
mai târziu, în străinătate. Totodată, având o ex- 
periență deja destul de serioasă în domeniu, am 
încercat să realizez primele imprimări la Radio 
Bucureşti şi apoi primele discuri mici, cum erau 
pe vremea aia, cu mai mulți solişti din zona 
Maramureşului. Sigur că pe urmă am ajuns la 
aproape 80 de LP-uri, 80 de discuri mari, care 
dacă le-am înmulți numai cu 15 melodii pe fie- 
care ne-ar da o cifră destul de impresionantă. 
Peste 400-500 de titluri de melodii imprimate la 
Radio Bucureşti, o mare parte din ele se află în 
Fonoteca de aur a radioului. Piese şi jocuri po- 
pulare cu orchestre, cu solişti vocali, cu solişti 
instrumentiști şi aşa mai departe. Mulţumesc 
publicului spectator, aplauzele lui fiind hrana 
noastră sufletească şi spirituală, soliştilor vo- 
cali, instrumentişti, tarafurilor şi orchestrelor 
mari din ţară care m-au acceptat în faţa lor pen- 
tru a-i dirija în cele mai mari concerte, pe cele 
mai mari scene ale lumii. 

R.: V-aţi îngrijit mereu de păstrarea au- 
tenticului în muzica folclorică. Cum s-au con- 
cretizat aceste preocupări ale dvs.? 

A.V.: Sigur, pentru a reuşi să păstrăm şi să 
respectăm autenticitatea zonelor folclorice am 
încercat la aceste imprimări despre care v-am 
vorbit să folosesc tarafurile zonale. Dacă, de 
exemplu, am avut de imprimat o piesă sau mai 
multe din zona Maramureşului, m-am folosit de 
formula tarafului maramureşean. Dacă am avut 
de lucru cu solişti din Bihor, de exemplu, n-am 
îndrăznit să trec la efectuarea imprimării fără să 
am în grupă cel puţin o vioară cu goarnă şi o 
dobă, care sunt specifice zonei de Bihor. Şi aşa 
mai departe: Moldova înseamnă trompetă, Ba- 
natul înseamnă taragot, saxofon, Muntenia țam- 
bal, acordeon, contrabas etc, iar Oaşul, care este 
zonă vecină cu noi, înseamnă vioară şi zongoră. 
Zongora care, de fapt, este un instrument apărut 
mai recent, ea n-a fost cunoscută decât cu 100 de 
ani în urmă, în formaţiile de muzică populară. Şi 
se foloseşte mai mult pentru a imprima un ritm şi 
pentru a susține dansatorii când evoluează în 
formulă de dans. 


R.: Dvs. ați scris și o carte... 


A.V.: Sigur că anii au trecut, lista im- 
primărilor şi înregistrărilor la casa de discuri a 
crescut, a ajuns la un număr impresionant. 

M-am gândit că ar fi foarte bine dacă o parte, 
dacă nu toate aceste valori inestimabile ale 
creației spirituale a neamului nostru ar fi imor- 
talizate într-o lucrare. De ce? Pentru că oricând 
şi oriunde o carte îşi găseşte locul într-o bi- 
bliotecă. Banda de magnetofon, discurile se dis- 
trug, se voalează, timpul şi evoluţiile în epoca 
modernă, iacătă, ne-au adus în situaţia să nu 
avem posibilitatea să le mai ascultăm. Şi atunci 
am trecut la această formă un pic mai pro- 
fesională de a le păstra într-o lucrare care se 
cheamă „Cu cât cânt atâta sunt”, care are în jur 
de 500 de melodii populare din Maramureş, 
culese de la cei mai renumiți rapsozi şi lăutari 
din Maramureş. 

R.: V-aţi stabilit, după revoluție, în Statele 
Unite. Aţi promovat şi acolo cântecul mara- 
mureşean? Ştiu că nu aţi rupt legăturile cu 
muzica. 

A.V.: Da... Povestea e lungă. Prima dată 
când am trecut Oceanul a fost în 1981 şi aici 
trebuie să vă aduc un articol din ziarul New 
York Times, pe care îl păstrez cu sfinţenie. A 
fost cel mai mare turneu artistic organizat între 
cele două state, România şi SUA. Atunci am 
văzut, într-adevăr, aproape toate statele din A- 
merica, iar acum sunt de 20 de ani în America, 
dar nu ştiu dacă am văzut 5 sau 6. Pentru că a 
trebuit să lucrez, a trebuit să ne câştigăm exis- 
tența şi pâinea cea de toate zilele. Sigur, odată 
trecut Oceanul şi odată luată hotărârea de a 
rămâne, am continuat ceea ce începusem aici. 
Fără lipsă de modestie, vreau să vă spun că, 
într-un spaţiu de câteva zeci de metri, într-un 
restaurant unde am avut şi un club româno- 
american, am invitat foarte mulți interpreți din 
România. Am reuşit să creez o mică Românie, 
continuând, fără discuţie, tradițiile populare ro- 
mâneşti, obiceiurile, datinile şi mai ales cân- 
tecul popular. Şi ca să fac dovada acestui fapt 
sau a acestei afirmaţii aş vrea să vă pun la 
dispoziţie două poze care 100% vor ilustra ex- 
presia „Să nu uiţi de unde ai plecat”. Niciodată, 
indiferent unde am fost în lume, nu am uitat de 
unde am plecat. In aceste două poze există o 
maşină pe care eu şi unul din băieţii mei o 
conducem pe marile artere ale Statelor Unite şi 
în metropolele pe unde am umblat. Pe parbrizul 
maşinii scrie mare „România”, iar pe geamul 
din spate scrie „Maramureş”. Deci iată încă o 
dovadă că nu am uitat de unde am plecat şi am 
pretenţia că fac o reclamă extraordinar de mare 
acestui colț minunat de ţară. 

l ian 


2 ian 


3 ian 


4 ian 


4 ian 


5 ian 


6 ian 


DECEMBRIE 2010 


Aniversări 2011 


Ana GRIGOR 


IANUARIE 


.— 75 ani de la apariția, la laşi, a publicaţiei 
Însemnări ieşene, sub conducerea lui M. 
Sadoveanu şi G. Topârceanu 
(01.01.1936); 

„— 120 ani de la naşterea lui Aron Cotruș, 
poet (02.01.1891 — 1962); 


„— 125 ani de la naşterea lui lon Grămadă, 


scriitor, istoric, publicist, erou al primului 


război mondial (03.01.1886 — 1917); 

„— 170 ani de la naşterea lui Petru Poni, 
chimist şi mineralog (04.01.1841 — 
1925); 

„— 120 ani de la naşterea Sevastiei Archip, 
prozatoare, traducătoare (04.01.1891 — 
1965); 

„— 50 ani de la inaugurarea Teatrului de 
Comedie din Bucureşti (05.01.1961); 


„— 130 ani de la naşterea lui Ion Minulescu, 


scriitor (06.01.1881 — 1944); 


8 ian. — 50 ani de la moartea lui Radu 


Cioculescu, eseist şi traducător (1901 — 
08.01.1961); 


9 ian. — 100 ani de la naşterea Lyiei Hubic, 


11 ian 


13 ian 


soprană (09.01.1911 — 2006); 

„— 80 ani de la moartea lui loan Saizu, poet 
şi eseist (11.01.1931 — 2005); 

„— 10 ani de la moartea lui loan Sabin 


Ștefănuţă, grafician (1943 - 13.01.2001); 


14 ian. — 10 ani de la moartea lui Emil Turdeanu, 


16 ian. 


17 ian. 


17 ian. 


18 ian. 


18 ian. 


19 ian. 


filolog şi istoric literar (1911 — 
14.01.2001); 

— 140 ani de la naşterea lui Iorgu G. 
Toma, publicist, traducător (16.01.1871 
— 1935); 

— 75 ani de la moartea lui Mateiu 
Caragiale, scriitor (1885 — 17.01.1936); 

— 140 ani de la naşterea lui Nicolae Iorga, 
istoric, critic literar, enciclopedist, 
scriitor, om politic (17.01.1871 — 1940); 

— 190 ani de la moartea lui Alexandru 
Şuţu, ultimul domn fanariot al Țării 
Româneşti (1758 — 18.01.1821); 

— 125 ani de la naşterea lui Ştefan Dimi- 
trescu, pictor, grafician (18.01.1886 — 
1933); 

— 60 ani de la moartea lui Constantin C. 
Nottara, compozitor, violonist şi critic 
literar (1890 — 19.01.1951); 


> 


19 ian. — 30 ani de la moartea Catincăi Ralea, 
traducătoare (1929 — 19.01.1981); 

20 ian. — 190 ani de la naşterea lui Petru Bran, 
preot, poet, publicist, luptător pentru 
apărarea limbii române în şcolile 
confesionale (20.01.1821 — 1877); 

21 ian. — 75 ani de la moartea lui Roman 
Ciorogariu, episcop ortodox (1852 — 
21.01.1936); 

21 ian. — 20 ani de la moartea Ilenei de România 
[Maica Alexandra], stareță ortodoxă, fiica 
regelui Ferdinand (1908 — 21.01.1991); 

22 ian. — 90 ani de la naşterea lui Alexandru 
Sever, scriitor (22.01.1921 — 2010); 

23 ian. — 190 ani de la „Proclamaţia de la Padeș” 
a lui Tudor Vladimirescu (23.01.1821); 

24 ian — 20 ani de la înființarea Academiei de 
Poliţie „Alexandru loan Cuza” din 
Bucureşti (24.01.1991); 

24 ian. — 100 ani de la naşterea lui E. Ar. Zaharia 
[Zaharia Macovei], poet, traducător 
(24.01.1911 — 2005); 

24 ian. — 130 ani de la naşterea lui Mihail Gaşpar, 
prozator (24.01.1881 — 1929); 

24 ian. — 90 ani de la naşterea Soranei Coroamă- 
Stanca, regizoare şi scenaristă 
(24.01.1921 — 2007); 

26 ian. — 75 ani de la naşterea lui Emil Lerescu, 
compozitor (26.01.1936 - 2004); 

27 ian. — 150 ani de la naşterea lui Constantin 
Prezan, mareşal, erou al Marelui Război 
de Reîntregire a României (27.01.1861 — 
1943); 

27 ian. — 120 ani de la naşterea lui George 
Cristinel, arhitect (27.01.1891 — 1961); 

28 ian. — 200 ani de la naşterea lui loan Maiorescu, 
filolog (28.01.1811 - 1864); 

29 ian. — 140 ani de la naşterea lui Ion Ştefureac, 
etnograf, arhitect decorator (29.01.1871 — 
1920); 

29-30 ian. — 490 ani de la redactarea , Scrisorii lui 
Neacşu din Câmpulung”, primul text 
datat în limba română (29-30.01.1521); 

30 ian. — 140 ani de la naşterea lui Gheorghe 
Brăescu, scriitor (30.01.1871 — 1949); 

30 ian. — 30 ani de la moartea lui Radu Petrescu, 
scriitor (1927 — 30.01.1981); 

FEBRUARIE 


2 feb. — 140 ani de la naşterea lui Constantin 
Isopescu-Grecul, om politic, militant 
pentru făurirea statului național unitar 
român (02.02.1871 - 1938); 


3 feb. — 70 ani de la naşterea lui Ştefan Iordache, 
actor (03.02.1941 - 2008); 


3 feb. — 75 ani de la moartea lui Nicolae Ivan, 
episcop ortodox (1855 — 03.02.1936); 


5 feb. — 160 ani de la naşterea lui Ştefan Hepites, 
fizician, întemeietorul meteorologiei 
ştiinţifice în România (05.02.1851 — 
1922); 


6 feb. — 120 ani de la naşterea lui Adrian Maniu, 
scriitor (06.02.1891 — 1968); 


7 feb. — 80 ani de la moartea lui Ion Vidu, 
compozitor, dirijor, folclorist (1863 — 
07.02.1931); 

7 feb. — 180 ani de la moartea lui Dionisie Lupu, 
mitropolit al Ţării Româneşti (1769 — 
07.02.1831); 

7 feb. — 270 ani de la apariţia „Marelui Hrisov al 
lui Constantin Mavrocordat” ce stabilea 
reforme fiscale şi administrative pentru 
Țara Românească (07.02.1741); 


8 feb. — 100 ani de la naşterea lui Liviu Deleanu, 
poet (08.02.1911 — 1967); 


10 feb. — 130 ani de la naşterea lui Niculae M. 
Popescu, istoric (10.02.1881 — 1963); 


12 feb. — 130 ani de la naşterea lui Victor 
Morariu, publicist (12.02.1881 — 1946); 


14 febr. — 190 ani de la moartea lui Petru Maior, 
cărturar, filolog şi istoric (1761 — 
14.02.1821); 

14 feb. — 160 ani de la înființarea „Junimii 
Române”, societate politică şi culturală a 
tinerilor studenţi români din Paris 
(14.02.1851); 


14 feb. — 80 ani de la naşterea lui Octavian 
Cotescu, actor (14.02.1931 — 1985); 


15 febr. — 160 ani de la naşterea lui Spiru Haret, 
matematician, astronom, om politic, 
pedagog, părintele sistemului modern de 
învățământ din România (15.02.1851 — 
1912); 


15 feb. — 100 ani de la naşterea Luciei Apolzan, 
etnograf (15.02.1911 — 2001); 


15 feb. — 90 ani de la naşterea lui Emil Galan, 
scriitor (15.02.1921 - 1995); 


16 feb. — 130 ani de la naşterea lui Gavril 


17 feb 


17 feb 


17 feb 


19 feb 


20 feb 


20 feb 


21 feb 


21 feb 


22 feb 


23 feb 


23 feb 


25 feb 


25 feb 


26 feb 


26 feb 


27 feb 


MARTIE 


2 mar. — 75 ani de la moartea lui Alexandru Ciura, 
prozator şi publicist (1876 — 02.03.1936); 


4 mar. — 20 ani de la moartea lui Ion Lăncrănjan, 
scriitor (1928 — 04.03.1991); 


6 mar. 


Galinescu, compozitor, dirijor, folclorist 
(16.02.1881 — 1960); 

„— 130 ani de la naşterea lui Ion Manolescu, 
actor (17.02.1881 — 1959); 

„— 70 ani de la naşterea lui Mihai Ursachi, 
poet şi traducător (17.02.1941 — 2004) 

„— 40 ani de la moartea lui Miron Radu 
Paraschivescu, poet (1911 — 
17.02.1971); 18 febr. — 125 ani de la 
moartea lui Constantin D. Aricescu, 
scriitor, publicist şi istoric (1823 — 
18.02.1886); 

„— 75 ani de la naşterea lui Marin Sorescu, 
poet şi dramaturg (19.02.1936 — 1996); 

„— 110 ani de la naşterea lui Radu 
Cioculescu, eseist, traducător 
(20.02.1901 — 1961); 

„— 100 ani de la moartea lui Gregoriu 
Ştefănescu, geolog şi paleontolog, 
întemeietorul şcolii române de ştiinţele 
pământului (1838 — 20.02.1911); 

„— 20 ani de la moartea lui Vasile Pavelcu, 
psiholog (1900 — 21.02.1991); 

„— 170 ani de la naşterea lui Nicolae Ch. 
Quintescu, critic literar, filolog şi 
traducător (21.02.1841 — 1913); 

„— 110 ani de la naşterea lui Iustinian 
Marina, patriarh al BOR (22.02.1901 — 
1977); 

„— 110 ani de la moartea lui loan S. 
Neniţescu, poet şi publicist (1854 
—23.02.1901); 

„— 740 ani de la Prima mențiune 
documentară a oraşului Braşov 
(23.02.1271); 

„— 130 ani de la moartea lui Cezar Bolliac, 
poet şi publicist (1813 — 25.02.1881); 

„— 110 ani de la naşterea lui Jean 
Georgescu, regizor, scenarist şi actor 
(25.02.1901 — 1994); 

„— 130 ani de la moartea lui August 
Treboniu Laurian, filolog, istoric şi 
publicist, om politic, membru fondator al 
Societăţii Academice Române (1810 — 
26.02.1881); 

„— 120 ani de la înființarea Societăţii 
Arhitecților Români (26.02.1891); 

„— 300 ani de la naşterea lui Constantin 
Mavrocordat, domnitor al Țării Româ- 
neşti şi al Moldovei (27.02.1711 — 1769); 


— 525 ani de la Bătălia de la Şcheia, în care 
voievodul Moldovei, Ştefan cel Mare, 
înfrânge oastea turcească şi îl ucide pe 
pretendentul Hronoda (06.03.1486); 

8 mar. — 100 ani de la naşterea lui Emanuel 
Elenescu, compozitor şi dirijor 
(08.03.1911 - 2003); 

8 mar. — 50 ani de la moartea lui Gala Galaction, 
scriitor, teolog (1879 — 08.03.1961); 

8 mar. — 140 ani de la moartea lui Alexandru 
Hurmuzaki, publicist şi om politic, 
membru fondator al Societăţii Academice 
Române, unul dintre fruntaşii mişcării 
naționale din Bucovina (1823 - 
08.03.1871); 

9 mar. — 50 ani de la moartea lui Cezar Petrescu, 
scriitor (1892 — 09.03.1961); 

9 mar. — 40 ani de la moartea lui Ion I. 
Agârbiceanu, fizician (1907 — 
09.03.1971); 

10 mar. — 75 ani de la moartea lui Garabet 
Ibrăileanu, critic şi istoric literar, scriitor 
(1871 — 10.03.1936); 

10 mar. — 90 ani de la naşterea Artei Florescu, 
soprană (10.03.1921 — 1998); 

10 mar. — 110 ani de la moartea lui Vasile Maniu, 
publicist, istoric, scriitor, participant la 
Revoluţia română de la 1848 (1824 — 
10.03.1901); 

12 mar. — 60 ani de la moartea lui Gheorghe 
Taşcă, economist, om politic (1875 — 
12.03.1951); 

13 mar. — 130 ani de la naşterea lui Tony 
Bulandra, actor (13.03.1881 — 1943); 

13 mar. — 120 ani de la naşterea lui Felix Aderca, 
scriitor şi publicist (13.03.1891 — 1962); 

13 mar. — 75 ani de la premiera absolută, la Opera 
Mare din Paris, a piesei ,„, Oedip” de 
George Enescu (13.03.1936); 

14 mar. — 100 ani de la naşterea lui George 
Drumur, scriitor, muzicolog şi 
traducător (14.03.1911 — 1992); 

14 mar. — 130 ani de la încoronarea lui Carol I, 
primul rege al României (14.03.1881); 

15 mar. — 180 ani de la naşterea lui Pantazi Ghica, 
prozator, dramaturg şi publicist 
(15.03.1831 - 1882); 

15 mar. — 140 ani de la naşterea lui Constantin 
Argetoianu, om politic, memorialist 
(15.03.1871 — 1953); 

15 mar. — 25 ani de la moartea lui Alexandru 
Giugaru, actor (1897 - 15.03.1986); 

15 mar. — 140 ani de la naşterea lui Eugen 
Botezat, zoolog, rector al Universităţii 
din Cernăuţi (15.03.1871 — 1964); 

16 mar. — 110 ani de la naşterea lui Eugen Isar, 
violonist, compozitor şi muzicolog 
(16.03.1901 — 1983); 

16 mar. — 190 ani de la Proclamaţia către 


Bucureşteni a lui Tudor Vladimirescu 
(16.03.1821); 


16 mar. — 90 ani de la naşterea lui Nicolae Lupan, 
publicist, fondatorul Asociaţiei „Pro 
Basarabia şi Bucovina” (16.03.1921); 

17 mar. — 70 ani de la moartea lui Nicolae 
Titulescu, om politic, diplomat (1882 — 
17.03.1941); 

18 mar. — 80 ani de la naşterea lui Mircea 
Alexandru Hrişcă, pictor (18.03.1931 - 
1988); 

18 mar. — 20 ani de la moartea Mariei Holban, 
istoric (1901 — 18.03.1991); 

19 mar. — 170 ani de la naşterea lui Iosif Vulcan, 
publicist, fondatorul revistei „Familia”, 
în care a debutat Mihai Eminescu 
(19.03.1841 — 1907); 

19 mar. — 60 ani de la moartea lui Arthur Gorovei, 
folclorist, etnolog (1864 — 19.03.1951); 

19 mar. — 25 ani de la moartea lui Mircea Hoinic, 
compozitor şi dirijor (1910 — 
19.03.1986); 

20 mar. — 180 ani de la naşterea lui Theodor 
Aman, pictor (20.03.1831 — 1891); 

21 mar. — 125 ani de la naşterea lui George 
Topârceanu, poet (21.03.1886 — 1937); 

23 mar. — 50 ani de la moartea lui Alexandru 
Busuioceanu, critic literar şi de artă, 
diplomat, istoric, pedagog, scriitor şi 
traducător (1896 — 23.03.1961); 

24 mar. — 90 ani de la naşterea lui Traian Coşovei, 
poet şi reporter (24.03.1921 — 1993); 

24 mar. — 100 ani de la moartea lui Nicolae 
Densuşianu, istoric, autor al 
monumentalei lucrări „Dacia preistorică” 
(1846 — 24.03.1911); 

25 mar. — 140 ani de la înfiinţarea, la Viena, a 
societăţii academice studenţeşti „,Romăâ- 
nia Jună ”, condusă de un comitet, în 
frunte cu loan Slavici şi Mihai Eminescu; 
militează pentru unitatea cultural-naţio- 
nală a tuturor românilor (25.03.1871); 

27 mar. — 120 ani de la naşterea lui Ion 
Al-George, scriitor (27.03.1891 — 1957); 

28 mar. — 220 ani de la trimiterea la Viena a 
primului program politic al românilor din 
Transilvania, „Supplex Libellus 
Valachorum” (28.03.1791); 

29 mar. — 40 ani de la moartea lui Perpessicius 
[Dumitru S. Panaitescu], istoric şi critic 
literar, folclorist, poet, editor al operei 
eminesciene (1891 — 29.03.1971); 

30 mar. — 190 ani de la moartea lui Gavriil 
Bănulescu-Bodoni, mitropolit al 
Basarabiei (1746 — 30.03.1821); 

31 mar. — 40 ani de la moartea lui Marius 
Bunescu, pictor (1881 — 31.03.1971); 

31 mar. — 120 ani de la naşterea lui Ion Pillat, poet, 
publicist, editor (31.03.1891 — 1945); 

Revista presei: mass-media despre români 


septembrie - decembrie 


Selecţie realizată de: Laviniu ARDELEAN şi Simona DUMUȚA 


Pe urmele lui Celine Dion 


Pagini româneşti, septembrie 2010, 
paginiromanesti.com 


O româncă de 9 ani şi jumătate i-a im- 
presionat pe organizatorii şi membrii juriului emi- 
siunii Zero B 1000 - L'echelle du talent, difuzată 
de postul de televiziune Canal V (fost TQS). Emi- 
siunea este echivalentul quebechez al mai celebrei 
America”s got talent. Patricia Paul locuieşte cu fa- 
milia în Saint-Hubert şi a interpretat, în cadrul 
concursului, piesa „S"il suffisait d'aimer”, a ce- 
lebrei cântărețe Céline Dion. Prestaţia ei a im- 
presionat nu numai publicul participant la 
emisiune, ci şi juriul. Micuța artistă a reuşit să 
aducă lacrimi în ochii actriței Mahée Paiement şi 
să-l emoţioneze pe actorul Yves Desgagnss, care a 
ținut să o ridice în braţe. Patricia Paul a câştigat 
locul doi şi un premiu de 500 de dolari. 


Eva Kiss — „Tânjesc să simt sub tălpi 
pământul românesc” (fragment) 
/ Ines Hristea 


Formula As, 4 septembrie-10 septembrie 
2010, www.formula-as.ro 


A plecat în Danemarca pentru a-şi urma 
dragostea. A cântat mai departe sprijinită pe dra- 
goste. Şi tot dragostea o face să fie mai fericită ca 
la începutul vieţii. Una din cele mai mari voci ale 
muzicii româneşti îşi spune povestea. 

— Vă numărați printre marii dispăruți ai mu- 
zicii uşoare din România. După “89, nu se mai ştie 
despre dvs. nimic. Unde v-aţi teleportat? 

— Am plecat din țară din motive sentimen- 
tale, urmându-mi soțul, care alesese drumul exi- 
lului. Radu (muzicianul Radu Constantin, n. red.) 
a cântat 17 ani prin străinătate, începând cu Fin- 
landa, în formaţia „Roşu şi negru”, apoi în grupul 
lui Micky Popescu, cu care „a bătut” Germania 9 
ani, şi în final cu „Romanticii”, cu care a cântat în 
Kuweit, Arabia Saudită şi Dubai. În 1981, a pus 
bazele propriei formaţii, „R.C”s Band”, alături de 
care am făcut şi eu un turneu de 6 luni în Siria. Ne 
cunoscuserăm cu câteva luni înainte, la barul 
Melody, unde cântam amândoi. În 1984, din cauza 
unor „binevoitori”, lui Radu i s-a luat paşaportul şi 
i s-a interzis să mai plece din ţară. 


O nouă biserică la Solvesborg, Suedia 


Agenţia de ştiri Basilica, 7 septembrie 
2010, www.basilica.ro 


Deoarece numărul credincioşilor ortodocşi 
români de pe teritoriul Suediei este în continuă 
creştere, este necesară construirea de noi lăcaşuri 
de cult. Pe 12 septembrie, Preasfinţitul Părinte 
Macarie, Episcopul românilor ortodocşi din Eu- 
ropa de Nord, va aşeza piatra de temelie pentru 
noua biserică a parohiei ortodoxe româneşti din 
Solvesborg, Suedia. Mai multe informaţii cu pri- 
vire la acest eveniment a oferit pentru TRINITAS 
TV, Preasfinţitul Părinte Macarie, Episcopul Or- 
todox Român al Europei de Nord: „Impreună cu 
Preasfinţitul Părinte Andrei Făgărăşanul, Episcop 
Vicar al Arhiepiscopiei Sibiului, vom pune piatra 
de temelie la această biserică de lemn care se va 
înălța în oraşul Solvesborg din Suedia. Terenul a 
fost cumpărat pe o sumă simbolică de la primăria 
oraşului Solvesborg, iar această biserică ortodoxă 
românească va reprezenta o poartă a cerului şi o 
poartă către tot ceea ce înseamnă valori creştine 
ortodoxe româneşti” 


Dirijor al propriei vieți / Mihai Mateaş 


Adevărul, 10 septembrie 2010, 
www.adevarul.es 


Românul Jean Filip Marc a studiat Con- 
servatorul în patru ţări, a scăpat ca prin minune de 
un accident de motocicletă şi a înfiinţat un cor de 
muzică religioasă în Spania, pe care îl conduce şi 
azi, ca dirijor, şi tocmai a scos pe piață primul CD 
al grupului. La doar 31 de ani, Jean Filip Marc 
poate spune că este „trecut prin viață”. De altfel, 
părul grizonat ar sugera o vârstă mult mai înaintată 
şi, dacă faţa nu i-ar fi luminată de zâmbetul ti- 
neresc, care-i apare de câte ori subiectul muzică se 
ițeşte în discuție, ai fi în stare să juri că bate spre 
40. Născut în Oradea, dar mutat de mic copil în 
Arad, constrâns de strămutarea tatălui, grănicer, în 
judeţul vecin, Jean şi-a descoperit pasiunea pentru 
muzică de mic. "Am făcut şcoala generală de 
muzică, la pian, şi liceul de muzică, ambele în 
Arad. Apoi, am intrat cu bursă la Universitatea 
Gheorghe Dima, din Cluj, la Conservator, la secția 
dirijori orchestră”, povesteşte Marc. 

Floria Nica-Henneke — „Nu voi uita 
niciodată momentul în care avionul 
s-a desprins de la sol” (fragment) 

/ Ion Longin Popescu 


Formula As, 11-17 septembrie 2010, 
www.formula-as.ro 


Când a emigrat cu părinții ei în Canada, 
avea 19 ani. Ca să se adapteze mai repede a în- 
cercat să se rupă din rădăcini. Acum, rădăcinile 
româneşti îi dau putere şi identitate. Artista Floria 
Nica-Henneke din Koln face parte dintre cetățenii 
europeni fără granițe. În urmă cu doar câțiva ani, 
putea fi numită o tânără emigrantă, mai cu seamă 
că prima tară straină în care s-a stabilit şi a studiat 
a fost Canada. După absolvirea Liceului de mu- 
zică „George Enescu” din Bucureşti, în anul 2001, 
şi după ce obținuse premiul întâi pe ţară la un con- 
curs național de chitară, o hotărâre cutezătoare a 
părinților săi a făcut ca tata, mama şi cei patru 
copii să ia drumul „negrei străinătăți”, aterizând la 
Toronto, în plin necunoscut. În scurt timp, toamna 
anului 2002 o găseşte pe Floria studentă a Uni- 
versității din Toronto. După un concert al bobo- 
cilor, impresionează pe toată lumea şi primeşte o 
bursă acordată celor mai buni studenți din anul 
întâi. Încurajată de primul succes, începe să ia 
lecţii private, de la unii dintre cei mai importanţi 
profesori de chitară din Canada. 


27 de medalii pentru inventatorii 
români / loana Mareş 


România liberă, 12 septembrie 2010, 
www.romanialibera.ro 


România a câştigat 27 de medalii, dintre 
care opt de aur, la Salonul Internațional de Inovaţii 
şi Investiţii de la Moscova. Pentru cele 20 de 
invenții cu care Autoritatea Naţională pentru Cer- 
cetare Ştiinţifică (ANCS) a fost prezentă la eve- 
niment, inventatorii români au obținut opt medalii 
de aur, nouă medalii de argint, trei medalii de 
bronz şi şapte premii speciale. „Mi se pare ex- 
cepțional că am reuşit cu doar 20 de invenţii să 
câştigăm 27 de medalii şi premii speciale. Ne 
dorim ca rezultatele cercetării să ajungă mai re- 
pede în economie şi, pentru aceasta, corelat cu 
planul de inovare al Europei, lucrăm la planul de 
inovare al României”, a spus preşedintele ANCS, 
Adrian Curaj. El crede că planul de inovare pe care 
îl dezvoltă ANCS va contribui la dezvoltarea eco- 
nomică a României pe termen lung, deoarece se 
vor înființa mii de locuri de muncă. „Cercetarea 
înseamnă transformarea banilor în cunoaştere, 
inovarea înseamnă transformarea cunoaşterii în 
bani”, spune Curaj. Cea de-a zecea ediţie a Salo- 
nului Internațional de Inovaţii şi Investiţii de la 
Moscova s-a desfăşurat între 7 şi 10 septembrie. 
Aceasta este cea de-a doua participare a României 

la acest salon, prima având loc anul trecut. În 
cadrul evenimentului au fost expuse 1.000 de in- 
venții din mai multe ţări precum Cehia, Coreea, 
Iran, Polonia, sau Ucraina. Pe lângă această reu- 
şită, inventatorii români au mai câştigat anul 
acesta 58 de medalii şi premii speciale la Salonul 
Internaţional de la Geneva. 


Limba română sărbătorită de românii 
bucovineni, la Cernăuţi 


Romanian Global News, 14 septembrie 
2010, www.rgnpress.ro 


Duminică, 12 septembrie 2010, la Cernăuţi 
a avut loc cea de-a 2l-a sărbătorire a „Limbii 
noastre cea române”. Ca întotdeauna, manifes- 
tarea a fost deschisă de către inima Societăţii „Mi- 
hai Eminescu” - Corul popular „Dragoş Vodă”, 
membru-colectiv al Uniunii Interregionale „Co- 
munitatea Românească din Ucraina”, transmite 
corespondentul Romanian Global News din 
Cernăuţi. Alături de maeştrii scenei din diferite 
colțuri ale Bucovinei de diferite vârste, în sala 
Casei tineretului din Cernăuţi au fost prezenţi oas- 
peti din toate satele româneşti din regiune, precum 
şi din România. 


Peste 100 mii de români în şcolile 
din Italia 


Ziarul Lumina, 18 septembrie 2010, 

www.ziarullumina.ro 

Ministerul Învățământului, Universităţii şi 
Cercetării (MIUR) din peninsulă relevă într-un 
studiu prezentat la început de an şcolar că numărul 
elevilor români a ajuns la 105.682, adică 16,8% 
din numărul total al străinilor care învaţă în Italia. 
Astfel, românii sunt pe primul loc în clasamentul 
naționalităților prezente în băncile şcolilor italie- 
ne, reuşind să depăşească albanezii (91.829 de 
elevi) şi marocanii (83.608). Studiul „Focus in 
breve sulla scuola, la presenza degli alunni stra- 
nieri nelle scuole statali” (Scurtă incursiune în 
învățământ, prezenţa elevilor străini în şcolile de 
stat) mai relevă că acest fenomen se înregistrează 
pentru al treilea an consecutiv. 


„Micul Paganini din Târgovişte” 
a cucerit Italia cu vioara / 
George Enache 


Adevărul, 22 septembrie 2010, 
www .adevarul.es 


Târgovişteanul Mihai Chiţac a intrat direct 
în anul III la Conservatorul „Arrigo Boito” din 
Parma, deşi are doar 9 ani. Micul violonist a reuşit, 
în primăvara acestui an, să câştige un premiu na- 
tional în Italia. La vârsta la care alți puşti sunt 
interesaţi de jocurile pe calculator, Mihai va studia 
la Parma cu unul dintre cei mai importanţi vio- 

lonişti din Europa, Luca Fanfoni. Este extrem de 
talentat. Asta cred italienii despre Mihai Chiţac, 
supranumit „Micul Paganini” din Târgovişte. Are 
doar nouă ani, dar asta nu îl împiedică să smulgă 
ropote de aplauze la spectacolele în care con- 
certează. Mihai Chiţac a plecat, anul trecut, cu fa- 
milia, la Parma, după ce a terminat clasa întâi la 
Colegiul Naţional de Arte „Octav Băncilă” din 
laşi. Avea deja trecut în CV un premiu important 
la vioară, premiul întâi la secţiunea sa de vârstă la 
Concursul Internațional „Mozart? - Târgovişte. 
Micul muzician a reuşit însă să obţină punctajul 
maxim şi la Concursul Naţional „E lucevan le 
stele” - Parma Lirica, în primăvara acestui an. 


Omul care compune muzica 
din parcurile Disney / Ştefan Both 


Adevărul, 26 septembrie 2010, 
www.adevarul.es 


Doru Apreotesei (ex. Pro Musica, Sfinx) a 
emigrat în Suedia, în anii *80. Bănăţeanul com- 
pune muzică ambientală în studioul său din Stock- 
holm, în timp ce fiul său, Radu, este liderul unei 
trupe de raggae. Doru şi Radu Apreotesei trăiesc la 
Stockholm, sunt cetăţeni suedezi de foarte mult 
timp şi fac muzică de când se ştiu. Tatăl a fugit din 
România comunistă în anii “80, pentru început în 
Danemarca, iar apoi în Suedia. La doi ani distanţă, 
au ajuns la Stockholm şi soția Dorina împreună cu 
fiul lor, Radu, care avea pe atunci şapte ani. Doru 
Apreotesei a încercat să fie profesor de muzică, 
dar şi-a dat seama că nu i se potriveşte, astfel că 
şi-a făcut un studio propriu în capitala Suediei. 
De-a lungul multor ani de când m-am stabilit în 
Suedia s-au întâmplat multe lucruri şi pe plan 
muzical. La fel cum făceam şi în România, am 
oscilat între genuri muzicale diferite”, a spus Doru 
Apreotesei. 


Un român a făcut „Fuziunea 
Informaţiei” în capitala Scoției 
/ Mircea Monu 


Romanian Global News, 28 septembrie 
2010, www.rgnpress.ro 


În perioada 26-29 iulie 2010, româno-ame- 
ricanul Florentin Smarandache, născut la Bălceşti 
în 1954, profesor universitar la Facultatea de Ma- 
tematică a Universităţii „New Mexico”, din oraşul 
Gallup, statul New Mexico, SUA, a fost în oraşul 
Edinburgh, din Scoţia, Marea Britanie, pentru a 
participa cu mai multe lucrări ştiinţifice la a 13-a 
Conferință Internaţională de Fuziunea Informa- 
tiei, organizată anual de către Societatea Inter- 
națională pentru Fuziunea Informaţiei în diverse 
locuri de pe glob, găzduită în acest an de către 
Centrul Internaţional de Conferinţe din capitala 
Scoției. Fuziunea Informaţiei este un domeniu al 
tehnologiei de vârf care foloseşte informaţii (date) 

provenite de la surse de naturi diferite 
(electronice, optice, acustice, mecanice, umane), 
cu numeroase aplicații militare şi civile. 


Dan Perjovschi, apreciat în continuare 
în America / Dana G. Ionescu 


Adevărul, 28 septembrie 2010, 
www.adevarul.es 


Spencer Museum of Art din Kansas City 
găzduieşte expoziția artistului român până în fe- 
bruarie 2011. Dan Perjovschi, unul dintre cel mai 
bine cotați artişti vizuali români în străinătate, 
foloseşte umorul „în mod foarte serios”. Din 2 
septembrie artistul se află în rezidență la Spencer 
Museum of Art, într-un an în care a pregătit 
proiecte şi pentru alte instituții de artă din Europa. 
Expoziția în desfăşurare la muzeul din Kansas 
City se intitulează „Central Court” şi constă în 
desene realizate pe pereții sălii. Artistul a declarat 
pentru „Adevărul” că a conceput „un mare eseu 
despre lumea contemporană” şi problemele ei: 
război, imigrație, civilizație virtuală, ecologie etc. 


Parohia ortodoxă românească 
din Milano a împlinit 35 de ani 
/ Cornel Toma 


Adevărul, 3 octombrie 2010, 
www.adevarul.es 


Cu ocazia împlinirii a 35 de ani de la în- 
ființarea parohiei ortodoxe, în bazilica San Marco 
din Milano a fost organizat, ieri, un concert de gală 
în onoarea oraşului. Totuşi, reprezentarea edililor 
cărora le-a fost dedicat concertul s-a dovedit a fi 
una slabă. Bazilica San Marco din piaţa cu acelaşi 
nume a găzduit ieri seară un concert susținut de 
„Orchestra dell” Amicizia” dirijată de maestrul 
Michele Brescia. La eveniment au participat apro- 
ximativ 500 de persoane, care au umplut până la 
refuz locurile disponibile. Concertul a fost pri- 
lejuit de înființarea la Milano acum 35 de ani a 
primei parohii ortodoxe româneşti din Italia. Or- 
ganizatorii au fost Dioceza Ortodoxă română din 
Italia, Consulatul General al Românei din Milano 
şi Comunitatea Ortodoxă a românilor din Milano. 
Mesajul de întâmpinare şi încheiere a fost rostit de 
preotul paroh Traian Valman, care a ținut să le 
mulțumească milanezilor pentru călduroasa pri- 
mire a comunităţii ortodoxe româneşti. La eve- 
niment a mai fost prezent episcopul Siluan, 
precum Şi alte feţe bisericeşti. 


Artişti din diaspora românească 
/ Maria Capelos 


România liberă, 7 octombrie 2010, 
www.romanialibera.ro 


„Pată de culoare” este titlul sub care expune 
la Palatul Mogoşoaia loan Iacob, artist transil- 

vănean activ la Dusseldorf din 1980. A expus cu 
succes în Germania, picturile lui intrând încă din 
anii debutului în mari colecții particulare, dar a 
fost prezent şi la Sibiu, în 2007, cu o expoziție 
prezentată sub sintagma „Întunericul roşu”. O re- 
centă rezidenţă în Israel i-a prilejuit artistului o 
semnificativă experienţă plastică graţie dialogului 
cu totul special pe care l-a avut cu muntele Carmel 
şi cu lumina sudului, receptat în perioada iernii 
meridionale. 


Ştii româneşte? Un avantaj pentru 
a te angaja într-un restaurant din 
Marea Britanie / Andreea Ghinea 


Ziare.com, 9 octombrie 2010, 
www.ziare.com 


În momentul în care a început să caute un alt 
angajat pentru restaurantul său din Marea Bri- 
tanie, Greg Walker căuta cu siguranță multe ca- 
lități, însa una a fost puțin mai ciudată. In afara 
faptului că angajatul trebuia să fie muncitor, punc- 
tual, dispus să înveţe lucruri noi, trebuia să ştie şi 
limba română. Bizara cerere a fost inclusă pe un 
anunț pus de Walker pe localul său, arată Daily 
Mail. Oamenii din zonă au fost deranjaţi de a- 
ceastă cerere şi au trimis plângeri către BBC. Wal- 
ker nu înţelege de ce oamenii se simt deranjaţi şi 
spune că a luat această decizie, după ce în urma 
unui alt anunţ de angajare au venit mai mulți 
oameni care nu erau cu adevărat interesaţi de sluj- 
ba respectivă. „Nu cred că am făcut ceva rău. Am 
un muncitor român care lucrează aici deja de un an 
de zile. Ar fi comunicat mult mai bine dacă ur- 
mătorul ar vorbi română. El vorbeşte şi engleză, 
aşa că şi un britanic ar putea lucra aici”, a explicat 
patronul localului. 


O româncă, purtător de cuvânt 
al NATO / Aura Costache 


Adevărul, 16 octombrie 2010, 
www .adevarul.es 


Secretarul general al NATO, Anders Fogh 
Rasmussen, a anunţat oficial, joi, numirea român- 
cei Oana Lungescu, corespondent BBC, în postul 
de purtător de cuvânt al Alianţei Nord Atlantice. 
Ea urmează să îşi înceapă activitatea în această 
calitate la 1 decembrie, când îl va înlocui pe ca- 
nadianul James Appathurai. „Am plăcerea să a- 
nunţ că Oana Lungescu a acceptat oferta mea de a 
deveni noul purtător de cuvânt al NATO, înlo- 
cuindu-l pe James Appathurai, care va prelua un 
nou post în cadrul Alianţei”, a declarat şeful NA- 
TO, într-o conferinţă de presă susținută la Bru- 
xelles după încheierea reuniunii miniştrilor de 
Externe şi ai Apărării din cele 28 de țări membre 
ale NATO. Este pentru prima oară în istoria de 61 
de ani a Alianţei când o femeie va fi purtător de 
cuvânt al NATO, şi, în plus, vine dintr-o ţară a 
fostului Pact de la Varşovia. O altă fostă jurnalistă, 

Carmen Romero, care a lucrat la agenția spaniolă 
EFE, este purtător de cuvânt-adjunct. 


Românii de peste graniţă au rămas 
fără presă 


Ziare.com, 22 octombrie 2010, 
www.ziare.com 


Ziarele de limbă română scrise pentru co- 
munitățile de români din afara granițelor au dis- 
părut aproape complet din cauza crizei, a lipsei 
banilor, dar şi a indiferenței autorităților din Bu- 
cureşti. In prezent, cea mai mare comunitate ro- 
mânească ce nu mai are nici un fel de presă în 
limba română este cea de pe Valea Timocului, din 
Serbia, informeaza România Liberă. „Mulţi dintre 
români nu mai ştiu să citească şi să scrie în limba 
lor. Nu există şcoli, iar autoritățile sârbeşti sunt 
ostile chiar şi actelor religioase. Este bine cu- 
noscută harțuiala la care este supus preotul român 
Boian Alexandrovici, care a îndrăznit să ridice o 
biserică românească în Valea Timocului”, a de- 
clarat preşedintele Federației Comunităţilor Ro- 
mâneşti din Valea Timocului, Duşan Parvulovici. 
Deşi românii au încercat să îşi deschidă şi o tele- 
viziune, autoritățile sârbeşti nu le-au dat voie. 
„Am închiriat spaţiu de emisie, câteva ore pe zi, 
pentru ca românii noştri să poată auzi limba lor şi 
să poată asculta muzica românească de pe Valea 
Timocului. Insă autorităţile sârbeşti au închis pos- 
tul de televizune, care urma să fie cumpărat de noi, 
sub pretextul că proprietarul nu şi-ar fi plătit ta- 
xele”, a mai spus acesta. 


La Panciova s-a reluat activitatea 
la atelierele de limba română și dialectul 
aromân 


Romanian Global News, 22 octombrie 
2010, www.rgnpress.ro 


Începând cu noul an şcolar 2010/2011 s-a 
reluat activitatea la atelierele de limba română şi 
dialectul aromân cu elemente de cultură si ci- 
vilizație din Panciova, organizate al treilea an con- 
secutiv de Asociaţia „In medias res”, transmite 
corespondentul Romanian Global News din Voi- 
vodina. Activităţile la aceste ateliere se desfăşoară 
o dată pe săptămână. Timp de două ore academice 
cursantii, repartizaţi în trei grupe, învaţă elemente 
de gramatică şi vocabular şi vizionează filme do- 
cumentare şi aplicaţii multimedia despre cultura şi 
civilizația poporului român. Cursurile sunt menite 
românilor din oraş şi tuturor cetăţenilor interesaţi 
să înveţe particularităţi despre cultura şi limba 
poporului român, vorbită pe teritoriul oraşului de 
în jur de 1000 de locuitori. 


Biserica românească din Viena - Preot 
Nicolae Dura (frag.) / Claudiu Târziu 


Formula As, 23 octombrie-29 octombrie 
2010, www.formula-as.ro 


Văzută din stradă, biserica ortodoxă româ- 

nească din Viena nu este deloc impresionantă. Mai 
degrabă scundă, prinsă între umerii altor două 
clădiri. Se distinge, însă, printr-o combinaţie iz- 
butită de tradiţie şi modernitate. Mozaicul de pe 
frontispiciu şi uşile de sticlă pe care sunt gravaţi 
doi îngeri vestesc un loc de închinăciune. lar mo- 
desta clopotniță de deasupra, cu cruce în vârf, te 
duce cu gândul acasă. Înăuntru, pictura în linie 
neobizantină şi în culori profunde, catapeteasma 
aurită şi stranele de lemn masiv compun o atmos- 
feră familiară, plină de pace. Ca şi cum ai intra în 
odaia cea bună a bunicii, cu miros de gutui şi de 
busuioc, pe pereţii căreia stau cuminţi tablourile 
de familie. 


Fostă balerină româncă bate italienii 
la poker 


Realitatea, 24 octombrie 2010, 
www.realitatea.net 


Elena Ichim a lăsat baletul pentru poker. 
Fosta angajată a corpului de balet al Teatrului de 
revistă „Constantin Tănase” a plecat în Italia, unde 
s-a apucat de poker. Noul sport oficial al minţii, 
poker-ul, are o nouă adeptă: fosta balerină de la 
Teatrul „Cosntatin Tănase”, Elena Ichim. Elena a 
plecat în Italia într-o vacanţă, unde s-a îndrăgostit 
de un jucător profesionist de poker şi a decis să 
rămână acolo să se apuce şi ea de acest sport. 
„L-am cunoscut pe iubitul meu în Italia. Am în- 
ceput să îl însoțesc la turneele de poker, el fiind 
Jucător profesionist. La început era mai greu, pen- 
tru că eram singura femeie de la masa de poker. 
Bărbaţii erau aroganți şi încercau să mă intimi- 
deze. li păcăleam, pentru că mă subestimau”, a 
declarat Elena Ichim pentru Libertatea. 


Un nou clopot pentru românii 
din Banatul sârbesc / George Giurgiu 


Ziarul Lumina, 30 octombrie 2010, 
www.Zziarullumina.ro 


Prin purtarea de grijă a Înalt Preasfinţitului 
Nicolae, Mitropolitul Banatului, Episcopia Ro- 
mano-Catolică din Timişoara a donat un clopot 
pentru cimitirul fostei Parohii româneşti Rusko 
Selo din Banatul sârbesc. Aceasta este cea de-a 
doua donaţie pe care românii din Serbia o primesc. 
În urmă cu câţiva ani, Mitropolia Banatului a do- 
nat un clopot pentru Parohia Ortodoxă de la Ma- 
lainiţa din Valea Timocului, unde părintele Bojan 
Alexandrovici a construit prima biserică româ- 
nească din zonă. „Mulţumim Înalt Preasfințitului 
Mitropolit Nicolae al Banatului pentru purtarea de 
grijă faţă de credincioşii români ortodocşi din Ser- 
bia şi Episcopiei Romano-Catolice din Timişoara 
pentru clopotul donat pe care îl vom instala în 
cimitirul fostei parohii româneşti Rusko Selo din 
Serbia”, a declarat părintele Petru Drăghicescu, 
parohul bisericii din Toracu Mare. 

„Copy ai Vlahiei suntem noi” 
(fragment) / Bogdan Lupescu 


Formula As, 30 octombrie-5 noiembrie 
2010, www.formula-as.ro 


În micul său apartament din inima Vienei, 
de pe Mittelgasse 19, Trintu Maran a făcut cândva 
o descoperire uluitoare. Se întâmpla în urmă cu 15 
ani. Fusese invitat la lansarea unei cărți despre 
minoritățile din Austria, o problemă de care se 
preocupa îndeaproape. Trintu e fondatorul celei 
mai puternice asociații româneşti din ţara de la 
poalele Alpilor, membru al unor prestigioase insti- 
tute vieneze de cercetare istorică. Pe scurt, un spe- 
cialist. Îşi aminteşte ca si cum ar fi fost ieri: tot o 
amiază blândă de toamnă, ca cea care se oglin- 
deşte-n fereastră, cu frunze arămii, valsând pe 
largile bulevarde. Avea, pe atunci, aproape şapte- 
zeci şi cinci de ani, dar se simţea încă tânăr şi 
puternic. Tot drumul l-a făcut pe jos, privind re- 
laxat trecătorii şi gândindu-se la ale lui. O tihnită şi 
dezinteresată promenadă... Nu se aştepta să afle 
mare lucru. Probabil, tot ceva despre maghiari, 
sloveni, cehi, slovaci, chiar despre rromi şi sinti, 
căci românii nu s-au ostenit niciodată să fie re- 
cunoscuţi în Austria, ca o minoritate națională. Se 
împăcase cu gândul, ştia cam cum merg treburile 
în chestiunea asta a „minorităţilor”. Întors acasă, a 
lăsat cartea la a cărei lansare participase, pe mă- 
suța de stejar de lângă uşă, uitând o vreme de ea. 
Abia după câteva zile a răsfoit-o aşa, în treacăt, 
hotărât s-o aşeze pe rafturile bibliotecii. Şi atunci 
i-au căzut ochii pe... pagina 56. Providenţiala pa- 
gină 56! La capitolul „Croaţii”, erau acolo doar 
câteva fraze care aveau să-l bântuie de atunci 
înainte mult timp. Cum ar fi: „între croaţi, de un 
statut juridic aparte s-au bucurat Vlahii (în croată) 
sau Valahii (germană), ce trăiesc din vremuri stră- 
vechi, în 14 sate din regiunea Burgenland, în par- 
tea de sud a munţilor Gunsergebierge, vorbind şi 
astăzi un dialect propriu. Spre deosebire de ceilalți 
locuitori, ei s-au ocupat intensiv, până în secolul al 
19-lea, cu păstoritul oilor şi cu un comerţ înfloritor 
cu lână...”. Se mai vorbea foarte pe scurt despre 
aşa-numitele „libertăţi valahe”, drepturi politice 
incredibil de mari pentru nişte ciobani, pe care nu 
le aveau în tot restul Austriei şi Ungariei decât 
nobilii. 


Stomatologul din Mediaş care pilotează 
spre lumea a treia / Elena Dumitra 


Adevărul, 1 noiembrie 2010, 
www.adevarul.es 


Roland Hermann (32 de ani), un dentist din 
Mediaş, a învăţat să piloteze ca să acorde asistență 
medicală gratuită în zone greu accesibile din Ciad, 
Rwanda sau Guyana. Postul de televiziune Dis- 
covery Channel l-a prezentat pe Roland Hermann 

în cadrul unui scurtmetraj, sub conceptul „Des- 
coperă eroul din tine!”. La cei 32 de ani, Roland 
Tibi Hermann se mândreşte cu şase aventuri mira- 
culoase despre care spune că i-au schimbat viața. 
De mic copil era preocupat de cei din jur, aşa că 
decizia de a alege să fie medic a venit oarecum de 
la sine. A ales stomatologia, dar munca într-un 
cabinet nu a simțit că e mănuşa care să se muleze 
perfect stilului său personal. A descoperit prin 
2005 că poate face mai mult pentru semenii săi şi 
s-a decis să participe la misiuni umanitare. Aşa 
avea să plece, pentru prima dată, în 2005, în Guy- 
ana Britanică. 


Cinci etnici români au fost aleşi primari 
în Ucraina 


Ziare.com, 1 noiembrie 2010, 
www.ziare.com 


Candidaţi de origine română au câştigat cin- 
ci din cele şase primării în Transcarpatia, în urma 
alegerilor locale care au avut loc duminică, în 
Ucraina. Preşedintele Uniunii Interregionale „Co- 
munitatea Românească din Ucraina”, lon Popescu 
a declarat pentru Newsin că rezultatele finale ale 
scrutinului local vor fi anunțate marti, însă primele 
date au confirmat victorii ale românilor în zonele 
cu populaţie românească. Aurica Bojescu a ob- 
ținut un mandat de deputat în Consiliul regional 
Cernăuţi, în timp ce Mihai Bojescu şi-a asigurat un 
loc în Consiliul raional Hliboca. Partidul Regiu- 
nilor, condus de preşedintele ucrainean Viktor Ia- 
nukovici, şi-a consolidat poziţia în regiuni în urma 
alegerilor locale de duminică. Potrivit unui sondaj 
la ieşirea de la urne dat publicităţii de GFK U- 
craina, Partidul Regiunilor urmează să preia con- 
trolul asupra primăriilor şi administraţiilor regio- 
nale din centrul şi nordul Ucrainei, inclusiv la 
Kiev. 


In Berlin există mai multe firme 
româneşti decât americane 


Evenimentul zilei, 9 noiembrie 2010, 
Wwww.evZz.ro 


În Berlin sunt activi din ce în ce mai mulţi 
întreprinzători străini, anunță Camera de Comert 
(IHK Berlin). Fiecare a 8-a companie privată se 
află în proprietatea unor persoane de alte națio- 
nalități, iar est-europenii sunt în fruntea listei. Ca- 
racterul internațional al Berlinului devine din ce în 
ce mai solid. O confirmă acum şi Camera de Co- 
merţ a capitalei (IHK Berlin): la începutul anului 
2010 au fost înregistrate în Berlin peste 32 300 de 
firme străine. În condițiile în care în Berlin lo- 
cuiesc aproximativ 470 000 de persoane de alte 
naționalități, din raportul IHK rezultă că fiecare al 
14-lea străin desfăşoară aici o afacere. Întreprin- 
zătorii vin din nici mai mult nici mai puțin de 164 
de țări, iar majoritatea companiilor - de cele mai 

multe ori active în domeniile comerțului, 
serviciilor şi construcțiilor - au fost întemeiate în 
ultimii zece ani. 


Românii din Italia au creat o mişcare 
politică şi vor să participe la alegerile 
locale / Alina Neagu 


HotNews.ro, 10 noiembrie 2010, 
www.hotnews.ro 


Românii din Italia au înființat o mişcare 
politică - Europeni pentru Italia - şi intenţionează 
să participe la alegerile locale, fie pe liste proprii, 
fie pe listele altor partide, anunță Mediafax, citând 
cotidianul La Repubblica. Prima reuniune a 
mişcării Europeni pentru Italia urmează să aibă loc 
sâmbătă, iar organizaţia are deja 600 de membri, 
având sedii şi la Genova, Torino şi Roma. „Dorim 
să le explicăm conaționalilor noştri că cetăţenii 
statelor UE au dreptul la vot în alegerile locale. 
Vom începe cu românii, dar ideea este de a extinde 
inițiativa către alte comunităţi, spre exemplu către 
polonezi şi moldoveni. Puţini europeni ştiu că pot 
vota în alegerile locale din Italia. Noi dorim să îi 
încurajam să voteze, pentru că aceasta este mo- 
dalitatea de accelerare a integrării, de prezentare a 
cererilor noastre, de rezolvare a problemelor, pro- 
bleme care se adresează tuturor milanezilor - casa, 
munca, siguranța”, a explicat Marian Mocanu, un 
membru al noii mişcări politice. Referindu-se la 
situația romilor din Italia, Marian Mocanu a a- 
dăugat că „Nu toţi românii sunt romi şi nu toți 
romii sunt români. Subiectul trebuie abordat la 
nivel european, nu poate crede nimeni că un singur 
oraş are posibilitatea de a rezolva o astfel de pro- 
blemă complexă. În Europa există libera circulaţie 
a persoanelor, prin urmare expulzarea unor cetă- 
teni europeni pentru că sunt de etnie romă este de 
neconceput”. 


Andrei Ujica — „Exilul m-a învăţat 
că nu e bine să-ţi cultivi nostalgiile” 
(fragment) / Dia Radu 


Formula As, 13 noiembrie-19 noiembrie 
2010, www.formula-as.ro 


În Germania, ţara lui de adopţie, nu e doar 
un regizor cunoscut, ci şi un foarte prețuit profesor 
de teorie a filmului. Aşa cum se întâmplă adeseori 
în cazul românilor talentați, a fost nevoie ca fil- 
mele lui să-şi capete întâi laurii în Occident, 
pentru ca să poată avea primirea pe care o meritau 
şi acasă, în România. „Autobiografia lui Nicolae 
Ceauşescu”, cea mai recentă docu-ficțiune sem- 
nată de Andrei Ujică, a fost prezentată prima oară 
în cadrul Festivalului de la Cannes şi se bucură 
deja de câteva premii, printre care şi Marele pre- 
miu al secțiunii documentar la Festivalul de la 
Bergen, din Norvegia, şi Premiul pentru cel mai 

bun documentar est-european, la Festivalul de la 
Jihlava, din Cehia. Lansat la final de octombrie şi 
în România, filmul a reuşit să stârnească destule 
controverse. Conceput ca un eseu, fără nici un 
comentariu însoțitor, pelicula, a cărei vizionare 
durează trei ore, este realizată exclusiv din filmări 
de arhivă. 


Românca ale cărei tablouri se află acasă 
la Donald Trump şi Oprah Winfrey / 
Alina Vătăman 


Evenimentul zilei, 15 noiembrie 2010, 
WWW.evz.ro 


Adriana Oancia este o pictoriță de origine 
română, emigrantă în Statele Unite, care a fost 
remarcată ca artist de nume mari de peste ocean. 
Lucrările ei au fost achiziționate de personalități 
precum Donald Trump sau Oprah Winfrey. Pa- 
siunea pentru pictură a început să se manifeste pe 
la vârsta de trei ani, când, alături de bunicul ei, 
care era preot, Adriana a început să deseneze în 
joacă, anunţă blogul rousa.blogspot.com. Succe- 
sul l-a obținut abia după ce a părăsit ţara, pe când 
era studentă în ultimul an la Design interior. Tot 
atunci s-a văzut nevoită să facă față provocărilor 
artistice şi să muncească şi 20 de ore pe zi pentru a 
se putea impune pe o piață mult prea vastă. În ceea 
ce priveşte gusturile vedetelor, pictorița spune că 
acestea nu se manifestă liber, ci sunt impuse de 
stiliştii personali. 


Scandal de proporţii în Ungaria, după 
ce directorul Teatrului Naţional din 
Budapesta le-a închiriat spaţiul 
românilor, pentru sărbătorirea zilei de 
1 Decembrie / A. Neagu, A. Biro 


HotNews.ro, 18 noiembrie 2010, 
www.hotnews.ro 


Un scandal de proporții a izbucnit în Un- 
garia, după ce oficialii români din această ţară au 
obținut permisiunea directorului Teatrului Naţio- 
nal din Budapesta pentru a sărbători aici 1 De- 
cembrie, Ziua națională a României, scrie Hun- 
garianambiance.com. Mai mulți politicieni ma- 
ghiari şi figuri publice importante consideră „o 
provocare” gestul românilor din ţara vecină de a 
aniversa Ziua națională la Teatrul Naţional din 
Budapesta, în condiţiile în care data de 1 De- 
cembrie coincide cu pierderea, de către Ungaria, 
în favoarea României, a teritoriilor din Transil- 
vania stăpânite până în 1918.[...] Potrivit blogului 
maghiar, care citează MTI, autorizaţia dată ro- 
mânilor de către directorul Teatrului Naţional 
pentru sărbătorirea zilei de 1 Decembrie în acest 
spaţiu a fost retrasă. În plus, Istvan Palffy, politi- 
cian al Alianţei FIDESZ - Partidul Popular 
Crestin-Democrat KDNP, aflată la guvernare, a 

cerut Executivului de la Budapesta o investigație 
în urma deciziei directorului Teatrului Naţional 
din Budapesta de a închiria spațiul românilor şi a 
cerut demiterea lui Robert Alfoldi de la condu- 
cerea instituției de cultură. 


S-a sfințit iconostasul primei biserici 
din Timoc 


Timoc Press, 22 noiembrie 2010, 
www.timocpress.info 


Iconostastul Bisericii „Sfinţii Arhangheli 
Mihail şi Gavril” din localitatea Malainiţa, situată 
în Valea Timocului, Serbia, a fost sfințit duminică. 
Acesta a fost executat din lemn conform tradițiilor 
ortodoxe românești, cu bani de la Institutul Cul- 
tural Român. La eveniment au participat, alături 
de un sobor de preoți români din Serbia şi mulți 
români veniți din satele din împrejurimi, Prea- 
sfințitul Daniil, episcop al Daciei Felix din Vârşeţ 
şi Preasfinţitul Lucian, episcop al Caransebeşu- 
lui. Protopopul Protopopiatului Dacia Ripensis 
din Valea Timocului, preot Boian Alexandrovici, 
ctitorul primei biserici ortodoxe românești în Ti- 
moc, după 1833 când lăcaşele de cult ale mino- 
ritarilor români au trecut sub jurisdicția Bisericii 
Ortodoxe Sârbe, a declarat că „odată cu sfințirea 
iconostasului a luat sfârşit truda pentru cea dintâi 
zidire isprăvită în Serbia de nord-est, cu ajutorul 
autorităților române, în 2005”. „Acum putem să ne 
mândrim că noi, românii din Timoc, avem la 
Malainiţa una dintre cele mai frumoase biserici 
din lume. Am investit în ea dragoste şi speranță, şi 
în pofida piedicilor ce ni le-a pus în special clerul 
sârb, am reuşit să o transformăm în simbolul re- 
naşterii româneşti”, a precizat Alexandrovici. Tot 
în cursul zilei de duminică a fost hirotonit ca preot, 
pentru a doua biserică din Malainiţa, ipodiaconul 
Ioan Liviu Micu, un tânăr care a decis să continue, 
indiferent de sacrificiile ce îl aşteaptă, odiseea 
preotului Boian Alexandrovici care a fost con- 
damnat la închisoare de autoritățile sârbe pentru 
curajul de a construi, după 170 de ani de sete 
duhovnicească, primul lăcaş de cult în Timoc, 
unde să se slujească în limba maternă a celor peste 
300.000 de români din cele 154 localități cu po- 
pulație românească din regiunile istorice Timoc, 
Morava şi sudul Dunării — limba română. Potrivit 
sursei citate, în 13 noiembrie a devenit preot în 
parohiile din Serbia de nord - est - Horreum Margi 
şi Isacova, lel Bobului, iar în 14 noiembrie - So- 
rian Raicovici pentru parohia din lacovăţ. 


Româncă premiată cu titlul de avocatul 
anului 2010, în Montreal / Carmen 
Negoescu 

Ziare.com, 22 noiembrie 2010, 
www.ziare.com 


O româncă stabilită în Montreal este câşti- 

gătoarea titlului de „Avocatul anului 2010”, 
decernat de prestigioasa AJBM (Asociaţia tine- 
rilor avocați din baroul Montreal), în cadrul unei 
gale, ce a avut loc săptămâna trecută. Este vorba 
de Adina Comăniţa, răsplătită cu respectiva dis- 
tincție pentru realizările sale profesionale în do- 
meniul dreptului. Potrivit site-ului organizației, 
evenimentul, aflat la a 4- a ediție, a reunit peste 
200 de personalități importante. AJBM are o ve- 
chime de peste 110 ani şi reprezintă mai mult de 
4.200 de avocaţi. Aceşti tineri avocaţi formează 
un grup influent, implicat în comunitate şi sunt 
pregătiți pentru a lucra în cele mai bune cabinete 
de avocatură, în companii private, instituţii sau 
agenții guvernamentale. 


Jandarmii români din Kosovo 
distinşi cu medalia EULEX 


Ambasada României Madrid, 
25 noiembrie 2010, madrid.mae.ro 


Cei 82 de jandarmi din Detaşamentul de 
Misiuni Internaţionale al Jandarmeriei Române au 
fost distinşi, joi, cu medalia EULEX, pentru pro- 
fesionalismul de care dau dovadă în executarea 
misiunilor internaționale în Kosovo. Potrivit unui 
comunicat al Jandarmeriei, ceremonia de meda- 
liere a jandarmilor români a avut loc în oraşul 
Kosovska Mitrovica, în baza unităţii româneşti, în 
prezenţa unei delegaţii condusă de şeful de Stat- 
Major al Jandarmeriei Române, general de bri- 
gadă dr. Gheorghe Rugină, precum şi a repre- 
zentanților misiunilor EULEX şi KFOR. De 
asemenea, în cadrul ceremoniei, au primit medalia 
EULEX şi 11 poliţişti din staff-ul Departamen- 
tului de Poliție Specială. Cu această ocazie, şeful 
de Stat-Major al Jandarmeriei Române a spus că 
distincția acordată constituie recunoaşterea mo- 
destei contribuţii adusă de România la menţinerea 
păcii şi, totodată, un îndemn la continuitate şi la 
solidaritate în efortul de a întări pacea şi cola- 
borarea în Balcani şi în lume. 


Premiu internaţional pentru un dirijor 
de orchestră român din Spania 


Ambasada României Madrid, 28 
noiembrie 2010, madrid.mae.ro 


Ambasada României la Madrid are plăcerea 
de a informa că dl. Mihnea Ignat, dirijorul Or- 
chestrei Filarmonice a Universităţii din Alicante, a 
primit Premiul Special al Filarmonicii Toscanini 
din Italia, în cadrul celei de a IX-a ediții a Con- 
cursului Internațional de Dirijat de Orchestră, 
„Arturo Toscanini”, organizat la Parma (Italia). 
Dirijorului român i-a fost atribuit acest premiu 
prin unanimitate de voturi, la una dintre cele mai 
prestigioase competiţii internaționale de specia- 
litate. La această ediție s-au prezentat 117 de can- 
didați, dintre care 12 au fost invitaţi să concureze 

la Parma. DI Mihnea Ignat s-a impus în finala în 
care au rămas doar 4 dirijori. Câștigătorul acestui 
premiu a fost invitat să dirijeze concertul din 7 
aprilie 2011 al Filarmonicii Toscanini, la Audi- 
toriul „N. Paganini” din Parma. Mihnea Ignat, 
născut la Craiova în 1980, a studiat la Univer- 
sitatea Naţională de Muzică din Bucureşti şi la 
Universitatea de Muzică şi Arte Frumoase la Vie- 
na. Este dirijorul titular şi directorul artistic al 
Orchestrei Filarmonice a Universităţii din Ali- 
cante, de la înfiinţarea acesteia în 2005. 


Berlin: O româncă prezintă „celălalt 
berlinez” într-o expoziţie fotografică / 
Noemi Varga 


Adevărul, 29 noiembrie 2010, 
www .adevarul.es 


Loredana Nemeş, în vârstă de 38 de ani, s-a 
născut la Sibiu în timpul regimului comunist, dar a 
emigrat în Germania pe când avea doar 13 ani. sli 
place să se joace cu necunoscutul şi să-nfrunte 
teama pe care acesta o generează”, scrie publicația 
germană Deutsche Welle, care a publicat un in- 
terviu cu românca ale cărei fotografii vor fi ex- 
puse, până la data de 20 februarie 201 1, la muzeul 
Neukoelln din Berlin. Fotografiile ei din cadrul 
expoziției intitulate „Dincolo: În spatele feres- 
trelor impuse: Bărbații Berlinului” prezintă o vi- 
ziune alb-negru asupra problemei imigrației şi a 
integrării în societate. „Am început să lucrez la 
acest proiect în urmă cu doi ani, dar nu m-am 
concentrat deloc asupra chestiunii integrării, deşi 
este, într-adevăr, în centrul atenției în Germania. 
Opera mea nu are nici scopuri politice, nici socio- 
logice. Incerc întotdeauna să găsesc estetica po- 
trivită în tema aleasă”, a precizat Loredana despre 
fotografiile ei expuse la muzeul Neukoelln. 


Stăpânul tunelelor: Un român 
coordonează lucrările de construcţie 
la metroul newyorkez / Ilie Fugaru 


Mediafax, 29 noiembrie 2010, 
www.mediafax.ro 


Un specialist în construcţii originar din Ro- 
mânia este coordonatorul celor mai mari lucrări de 
infrastructură ale metroului newyorkez, transmite 
corespondentul Mediafax la New York. Așezat 
confortabil pe un fotoliu în biroul său situat la 
etajul şase al clădirii de la capătul bulevardului 
Broadway, într-o pauză la jumătatea unei zile de 
lucru încărcate, Mihai Horodniceanu vorbeşte cu 
pasiune despre proiectele de construcții ale me- 
troului newyorkez pe care le supervizează şi 
despre amintiri din România. „Ziua mea e încă 
abia la început, încă nu am verificat corespon- 
dența”, spune el. Secretara tocmai i-a făcut un 
sumar al programului din ziua următoare. Alături 

de diplome, pe unul din pereții biroului său sunt 
două tablouri de pictură abstractă. „Sunt de Fran- 
cisc Bartok, un nepot al lui Bela Bartok. L-am 
cunoscut aici la New York şi am devenit prieteni”, 
explică Horodniceanu. Acasă mai are un număr 
semnificativ de lucrări ale pictorului român sta- 
bilit în Franţa şi decedat la sfârşitul anilor ‘80. 


1 Decembrie românesc la Universitatea 
Westminster / Oana Dan 


Evenimentul zilei, 1 decembrie 2010, 
WWW .evz.ro 


De ziua naţională, studenții români de la 
Universitatea Westminster din Londra i-au învăţat 
pe colegii lor ce înseamnă să sărbătoreşti pe gustul 
românilor. Organizatorii evenimentului, realizat 
cu sprijinul Ambasadei României în Regatul Unit 
al Marii Britanii şi al Irlandei de Nord, trei români 
din cadrul Şcolii de Media au vorbit despre sem- 
nificația zilei de 1 Decembrie şi i-au învăţat pe 
participanţi câteva cuvinte româneşti. Alina şi Di- 
ana, studente la Universitatea Westminster, s-au 
îmbrăcat în costume populare şi, alături de colegul 
lor Ovidiu, au împărțit albume foto şi broşuri tu- 
ristice despre România. „Am vrut să le arătăm 
britanicilor ce înseamnă acasă pentru noi. Marea 
Britanie se mândreşte cu multiculturalismul şi cu 
libertatea de exprimare a naționalităților pe care le 
găzduieşte. Am vrut să profităm de ocazie şi să 
vorbim despre România”, spune Diana, studentă 
în anul trei la Relaţii Publice. În ultimii cinci ani, 
numărul de studenți români care au aplicat la Uni- 
versitatea Westminster a crescut de 15 ori, ajun- 
gându-se la 630 de cereri anul acesta. Speciali- 
zările cele mai căutate sunt Şcoala de Media, Artă 
şi Design şi Şcoala de Știinte Sociale şi Limbi 
Străine. 


Studenţii români din străinătate sărbă- 
toresc Ziua Naţională / Cristina lana 


Adevărul, 1 decembrie 2010, 
www.adevarul.es 


SUA: Studenţii care învaţă la universități 
precum Columbia, NYU sau Cornell, vor putea 
participa la evenimentul „Celebrate Romania!”, se 
arată într-un comunicat de presă de marți al Ligii 
Studenților Români din Străinătate (LSRS), prin- 
cipalul organizator al evenimentelor. Marea Bri- 
tanie: | Decembrie va fi sărbătorit la Nottingham 
şi Manchester, prin evenimente cu specific ro- 
mânesc: mese tradiționale, muzică şi dansuri po- 
pulare, colinde şi filme de prezentare a României. 
Printre invitații evenimentului din Nottingham se 
numără ministrul consilier Sabin Popescu, de la 
Ambasada României la Londra şi părintele Dan 
Ghindea, de la Parohia Ortodoxă Română „Sfinţii 
Petru şi Pavel”. În Manchester, studenţii vor putea 
viziona filmul „Amintiri din epoca de aur”, în 

regia lui Cristian Mungiu. Franţa : În Paris, stu- 
denții organizează pe 3 decembrie evenimentul 
„Roumania-France, deux siecles d'historie par- 
tagee”, care marchează şi împlinirea a 165 de ani 
de la înființarea Societăţii Studenţilor Români din 
Paris. Germania: Studenţii români se vor reuni la 
Würzburg pentru a sărbători împreună Ziua Na- 
țională, prin petreceri şi mese festive. Olanda: La 
sediul Ambasadei României la Haga va avea loc 
evenimentul „Ziua studentului român în Olanda”, 
găzduit de ambasadorul Călin Fabian. Danemar- 
ca: Studenţii pot participa la evenimentul „| De- 
cembrie Românesc, ediţia a Il-a”, în care va fi 
prezentat un mini-spectacol de balet, vor fi servite 
preparate tradiționale româneşti şi va avea loc o 
expoziție de fotografie. 


Mitropolia Basarabiei a sărbătorit 

Ziua Naţională a tuturor românilor 

Agenţia de ştiri Basilica, 2 decembrie 

2010, www.basilica.ro 

La 1 decembrie, ziua când întreaga suflare 
românească a sărbătorit Ziua Marii Unirii de la 
Alba Tulia, la Mănăstirea „Sfântul Apostol 
Andrei” din Durleşti, municipiul Chişinău (stareţ 
Arhimandrit Andrei Caramalău), un sobor de pre- 
oți ai Mitropoliei Basarabiei au oficiat un Te- 
Deum de mulțumire. La eveniment a asistat şi 
Înaltpreasfinţitul Mitropolit şi Exarh Petru îm- 
preună cu Marius Lăzurca, ambasadorul Româ- 
niei la Chişinău, reprezentanți ai Președinției, 
Guvernului şi Primăriei Durleşti. Un moment 
festiv au prezentat elevii de la liceul „Hiperion” şi 
Grupul „Ștefan Vodă” de la Căpriana, condus de 
Tudor Ungureanu. În cuvântul său, Înaltpreasfin- 
titul Mitropolit şi Exarh Petru i-a felicitat pe toți 
cei prezenţi cu ocazia Zilei Naţionale a României, 
făcând o scurtă incursiune în istoria recentă a 
Mitropoliei Basarabiei, accentuând calvarul prin 
care a trecut structura ecleziastică românească din 
acest spaţiu, exprimându-şi nemulțumirea față de 
guvernanţii actuali, care „n-au dat curs cererii Mi- 
tropoliei Basarabiei de a i se retroceda măcar un 
imobil, din cele câteva zeci care i s-ar cuveni”. 
Întâistătătorul Mitropoliei Basarabiei a îndemnat 
la „unitate nu doar prin vorbe, cum se mai în- 
tâmplă, ci prin fapte concrete”. 


Generaţia care nu mai are răbdare 
a serbat Ziua Unirii la Chişinău 


Romanian Global News, 2 decembrie 
2010, www.rgnpress.ro 


Sute de tineri din Basarabia au sărbătorit 
ziua națională a României pe străzile din Chişinău. 
Cei mai mulți dintre ei s-au aflat în primele rânduri 
la protestele din luna aprilie 2009, reprimate vio- 
lent de către fosta putere comunistă. Manifestările 
s-au desfățurat pe o ninsoare năprasnică. Grupu- 

rile de inițiativă intitulate sugestiv „Spirit Ro- 
mânesc” şi „Deşteptarea” şi-au chemat colegii de 
liceu şi facultate pentru a marca şi la Chişinău ziua 
Marii Uniri. La invitația celor două grupuri au 
răspuns pozitiv circa 300 de persoane care au 
participat împreună la un marş, o horă a unirii şi la 
un concert inedit. Mesajul transmis de tineri se 
poate deduce lesne din ceea ce era scris pe 
bannerele afişate pe parcursul activităților: „Uniţi 
în cuget şi-n simțiri”, „Cine uită nu merită”, „Mai 
presus de orice, români!”, „RE-Unire” şi „Ba- 
sarabia pământ românesc”. Liderul grupului 
„Deşteptarea”, Anatol Ursu, a precizat că scopul 
manifestării este de a trezi la realitate şi acea 
pătură a societății din Republica Moldova care 
este refractară la ideea regăsirii românilor de pe 
ambele maluri ale Prutului în acelaşi stat. La cei 21 
de ani ai săi, Ursu spune că „România şi Republica 
Moldova sunt două state care au aceeaşi istorie, 
aceeaşi limbă, aceeaşi credinţă, iar cheia rezolvării 
situației este aplicarea modelului german de reu- 
nificare şi în niciun caz calea violenţelor de genul 
celor care se întâmplă acum în Coreea”. În timpul 
marşului, tinerii au scandat, la fel ca în aprilie 
2009, sloganul „România nu uita, Basarabia e a 
ta”. Mulţi dintre ei ar fi vrut să fie prezenţi în 
cetatea Marii Uniri, la Alba Iulia, însă condiţiile 
grele de obținere a vizei de intrare pe teritoriul 
României i-au determinat să rămână de 1 decem- 
brie la Chişinău. Pe o pânză mare însă li se putea 
citi regretul: „Cu trupul la Chişinău, cu sufletul la 
Alba Tulia”. Mihai luzvac, reprezentatul „Spirit 
Românesc” este de părere că statul român ar trebui 
să fie mai serios în demersurile pe care le între- 
prinde în Republica Moldova: „Nu mai avem răb- 
dare, oficialitățile statului român trebuie să 
renunţe la declarații demagogice şi să treacă la 
fapte. Măcar pentru noi, cei care ne considerăm 
români, în acest colț de Românie”. 


Alexandru Viman, fostul dirijor 
al Ansamblului Transilvania traieşte 
de 20 de ani în SUA / Grigore Ciascai 


Informaţia zilei, 3 decembrie 2010, 
www.informatia-zilei.ro 


Alexandru Viman este fără îndoială cel mai 
cunoscut dirijor pe care orchestra Ansamblului 
Transilvania l-a avut de-a lungul istoriei sale. Năs- 
cut în localitatea Gâlgău (Sălaj), într-o familie de 
țărani, Viman a parcurs toate etapele unei cariere 
muzicale de excepție, care a culminat prin nu- 
mirea sa de către Consiliul Culturii în funcția de 
dirijor al Ansamblului Maramureş, cum se numea 
pe atunci. În 1991 a luat decizia de a se stabili în 
SUA. Este căsătorit din 1969 cu Georgeta, are doi 
băieți, Mugurel şi Aurel, căsătoriţi, cetăţeni ame- 
ricani. A plecat la Şcola Militară de muzică din 
Bucureşti, a ajuns apoi instructor şi dirijor al 

fanfarei şi orchestrei „Flori de mină” din Cavnic, 
dirijor al orchestrei „Țara Oaşului” din Satu Mare, 
„Crişana” Oradea şi în cele din urmă la Ansamblul 
Transilvania. Un drum presărat cu suişuri şi co- 
borâşuri, „coborând din deal în vale”, cum îi place 
să spună. Da, a plecat din Gâlgăul natal şi în câțiva 
ani a ajuns să facă înregistrări pentru Fonoteca de 
Aur în studiourile Radiodifuziunii Române. Cam 
acesta este de fapt drumul unui copil de țăran 
talentat, plecat din sat să cucerească lumea. 


Folkist din Cavnic invitat la Festivalul 
Literar Intercultural „Interlitratour” 
din Belgia / Doris Uglar 


6 decembrie 2010, www.emaramures.ro 


Iubitorii de literatură şi frumos şi-au dat 
întâlnire la Bruxelles în cadrul Festivalului Literar 
Intercultural „Interlitratour”. Numeroşi reprezen- 
tanți ai unor asociaţii culturale flamande, orga- 
nizaţii literare şi socio-culturale s-au reunit în 
capitala Belgiei pentru a dezbate o temă de interes: 
„Eroi şi antieroi în literatură”. Festivalul a oferit 
publicului o varietate de activități: conferințe, 
spectacole, filme, piese de teatru şi concerte, la 
unele dintre ele fiind prezentă şi Doris Uglar, 
corespondentul eMaramures la Bruxelles. Iniţiat 
şi organizat de Arthis - Casa de cultură belgiano- 
română, festivalul a avut loc la sfârşitul lunii no- 
iembrie. Participanți au fost scriitori şi ziarişti din 
Belgia, de origine română, albaneză, bulgară, iar 
invitaţi de onoare au fost George Stanca, Lek 
Pervizi, Gjovalin Kola, Elona Zhana şi Alexandra 
Davidescu. Cei prezenți au vorbit, în cadrul unei 
mese rotunde, despre eroii contemporani din lite- 
ratură, dar au şi putut asculta poezii şi frânturi de 
memorii ale unora din scriitorii prezenți. Carmen 
Hopârtean, director al Casei Arthis, a spus ca a 
fost „un parcurs pasionant în descoperirea diver- 
sității acestui microcosmos cultural care este Bru- 
xelles-ul.” Finalul evenimentului a fost marcat de 
recitalul talentatului Antonio Nyerjak din oraşul 
maramureşean Cavnic, care a încântat publicul cu 
frumoasele melodii ale muzicii folk româneşti. 


Comunitatea Românească din Ucraina 
premiată de Revista Balcanii şi Europa 


Romanian Global News, 7 decembrie 
2010, www.rgnpress.ro 


La a X-a ediţie a Premiilor Revistei „Bal- 
canii şi Europa” din Bucureşti, premiul pentru 
„Vocaţia Acţiunii pentru Libertate şi Justiţie” a 
fost acordat UI „Comunitatea Românească din 
Ucraina”, transmite Romanian Global News. Pre- 
miile sunt acordate de 10 ani pe diferite domenii 
de activitate, anual fiind însă premiate şi comu- 
nități româneşti din jurul granițelor, prin repre- 
zentanţii lor. „Această distincție este un semn de 
recunoştinţă a eforturilor comune ale tuturor 

membrilor colectivi în ceea ce priveşte păstrarea 
identității noastre naţionale” a declarat dl. Carol 
Roman, directorul Revistei Balcanii si Europa. 


Alfabet tribal inventat de o româncă 
în Etiopia / Dana Chiru 


Adevărul, 7 decembrie 2010, 
www.adevarul.es 


Africa înseamnă de aproape doi ani „acasă” 
pentru Luminiţa Prisecaru, o ieşeancă în vârstă de 
28 de ani care munceşte voluntar ca să transpună 
în litere limbajul unui trib străvechi. Tânăra a 
plecat în misiune alături de membri ai unei or- 
ganizaţii britanice expertă în ajutorarea comuni- 
tăților exotice care-şi doresc un alfabet propriu. 
Luminiţa Prisecaru provine dintr-o familie de oa- 
meni care mereu au încercat să-şi ajute semenii. 
De aceea, spune ea, gândul voluntariatului i-a în- 
colțit în minte încă de la vârsta adolescenţei. La 24 
de ani s-a înscris online în Summer Institute of 
Linguistics, organizaţie al cărei scop este să ajute 
comunitățile sărace din lume care au nevoie de un 
alfabet. După ce au şcolit-o un an în Marea Bri- 
tanie, şefii institutului au decis că ieşeanca este 
pregătită să plece la capătul lumii. Cea mai mare 
încercare constă în faptul că misionarii limbii tre- 
buie să se descurce pe cont propriu: să găsească o 
sursă de finanțare pe durata şederii, să se adapteze 
la obiceiurile culturale locale, să-şi găsească ca- 
zare şi să relaţioneze cu băştinaşii. 


Piesa unei românce, jucată cu casa 
închisă la Viena / Magda Crişan 


Adevărul, 8 decembrie 2010, 
www.adevarul.es 


Un spectacol după piesa Gianinei Cărbu- 
nariu se joacă cu casa închisă şi este lăudat de 
presa austriacă. Piesa „Sparanghel” tratează tema 
sensibilă în Occident a imigrației din Estul Euro- 
pei spre Vest. Spectacolul se joacă la celebrul 
Volkstheater din Viena. „O poveste înduioşătoare 
despre imigrație şi toleranță. Gianina Cărbunariu 
redă cu ironie şi detaşare viața muncitorilor ro- 
mâni în Marea Britanie”, relatează „Kronen Zei- 
tung”.  „Românca tratează cu realism şi 
obiectivitate temele actuale ale migraţiei, integră- 
rii sociale, crizei economice - aşa cum afectează 
ele oamenii de rând - şi nu în ultimul rând subi- 
ectul goanei nebune după cumpărături”. Sunt doar 
câteva dintre aprecierile laudative din presa austri- 
acă la adresa Gianinei Cărbunariu, numită de cri- 
ticii de teatru de la Viena „copilul fantastic al 
teatrului românesc”. Spectacolul se va juca până la 
mijlocul lui ianuarie 2011 cu casa închisă. Un bilet 
la o reprezentaţie costă 15 euro. Nu este de mirare 
că piesa tradusă în germană de Daria Hainz, a cărei 
regie este semnată de Christina Hommel, a trezit 
atâta interes în rândul austriecilor. „Sparanghel” 

vorbeşte despre condițiile mizere în care trăieşte 
un lucrător român în Marea Britanie şi despre 
frustrările unui pensionar sărac britanic descon- 
siderat de societatea în care a evoluat. 


li învaţă pe irlandezi să picteze icoane / 
Cristina Scortariu 


Libertatea, 10 decembrie 2010, 
www .libertatea.ro 


Are 32 de ani şi de aproape 10 ani locuieşte 
în Irlanda, la Dublin. Pasionat de arta bizantină, 
Mihai a început să predea tehnica de pictare a 
icoanelor la Colegiul „Marry Immaculate”, din 
oraşul Limerick. Pentru suceveanul Mihai Cucu 
(32 de ani), oportunitățile profesionale s-au dublat 
acum 10 ani, când, fiind student la Facultatea de 
Arte Plastice din cadrul Universităţii Alexandru 
Ioan Cuza din laşi, a obţinut o bursă de studii în 
Marea Britanie. Acolo a cunoscut mai mulți mem- 
bri ai Asociaţiei Iconografilor din Irlanda, care 
i-au propus să predea în ţara lor câteva lecţii de 
pictură a icoanelor bizantine. A acceptat şi n-a mai 
plecat de acolo. În prezent, tânărul îi învaţă pe 
studenţii Colegiului „Marry Immaculate”, din ora- 
şul Limerick, să picteze în stil bizantin, dar susține 
şi lecții private. „La sfârşitul cursului, toţi parti- 
cipanții termină o icoană pictată în maniera gre- 
co-bizantină. Ei au trecut deja prin toate etapele 
realizării icoanei, începând cu desen, tehnica auri- 
rii, apoi lucrul efectiv cu pigmenţii”, ne-a spus 
suceveanul. 


O româncă talentată a câştigat premiul 
juriului în finala concursului „Io canto” 
/ Carla Dinu 


HotNews.ro, 13 decembrie 2010, 
www.hotnews.ro 


Andreea Olariu, românca de 14 ani cu o 
voce de excepţie, a câştigat duminică seara pre- 
miul juriului în finala emisiunii- concurs „lo can- 
to” („Eu cânt”), desfăşurat în Italia, scrie new- 
notizie.it. Ea a primit premiul Bravo Bravissimo al 
Fundaţiei Mike Bongiorno. Acesta constă într-o 
bursă de studii la Music Art and Show din Milano. 
Andreea a interpretat melodia „I surrender” a cân- 
tăreței Celine Dion şi a putut fi văzută pe canalul 
italian Canal 5 Mediaset. Andreea, a cărei voce a 
fost asemănată cu cea Laurei Paussini sau a Larei 
Fabian, cântă de la 6 ani şi a câştigat până acum 15 
trofee şi multe premii întâi. 


O cercetătoare româncă, premiată 
de Obama pentru rezultatele în 
astronomie, fizică şi chimie 


Realitatea, 13 decembrie 2010, 
www.realitatea.net 


O româncă a fost premiată chiar de preşe- 

dintele american Barack Obama! Emilia Moroşan, 
cercetător la o universitate americană, va fi 
recompensată de Obama pentru debutul său ex- 
traordinar în cariera ştiinţifică. Românca va primi 
una dintre cele mai înalte distincții acordate de 
guvernul Statelor Unite cercetătorilor aflați la în- 
ceputul carierei. Cercetătoarea româncă se numă- 
ră printre cei 85 de oameni de ştiinţă, care au fost 
recompensaţi de Obama. Emilia Moroşan a fost 
nominalizată pentru premiu de Biroul de Cerce- 
tare Strategică din cadrul Forţelor Aeriene ame- 
ricane, pentru rezultate deosebite în studiile sale 
de astronomie, fizică şi chimie. Românca este în 
acest moment profesor-asistent la Universitatea 
Rice, din statul american Texas. 


Emilia Moroşanu 


Limba şi literatura română pentru 
italieni. Lecţii de toleranţă 
/ Andrei Udişteanu 


Evenimentul zilei, 14 decembrie 2010, 
WWW .evz.ro 


Dincolo de ştirile cu infracțiuni ale imi- 
granților, grupuri de studenţi italieni din Veneţia 
învață limba română după versuri de Eminescu. 
Experienţa apropie comunitățile, spun profesorii 
români. Dacă te uiţi atent pe foaia de hârtie, vezi 
că nu e o temă pentru acasă prea complicată. Mai 
ales pentru cineva ca Francesca Zanatta, o per- 
soană cu talent pentru limbi străine. Dar nu e nici o 

temă prea comodă, dacă o citeşti din perspectiva 
unui imigrant român aflat în Italia. Atinge o temă 
sensibilă. Paginile sunt roşii, pline de greşeli, dar 
nu grave - cele mai multe, confuzii cu alte cuvinte 
din limba română. Titlul, în română, e scris citeţ: 
„Numele meu este...”. În compunerea asta, stu- 
denta italiană Francesca Zanetta îşi imaginează, 
pentru cursul de limba română pe care îl urmează 
la Institutul Român de Cultură şi Cercetare U- 
manistică din Veneţia — curs unic în Italia, separat 
de alte programe educaționale oferite de statul 
român aici, drumul cu un autobuz până în Italia al 
unei tinere românce venite la muncă. Textul nu 
ascunde vreo filosofie complicată, nici vreo sti- 
listică răvăşitoare. E simplu, personajul îşi desco- 
peră identitatea, printre alți români din Italia. 


O româncă îi ajută pe cercetătorii 
străini să se integreze în Germania / 
Mihaela Iacob 


Adevărul, 14 decembrie 2010, 
www.adevarul.es 


Antonia Olariu a fost numită director ad- 
junct al instituției Welcome Center a Universității 
din Konstanz din cadrul Departamentului de Re- 
lații Academice şi Internaționale. Tânăra de 32 de 
ani va ajuta doctorazi, cercetători din toate do- 
meniile şi profesori universitari să se integreze în 
societatea germană. Antonia Olariu este stabilită 
în Germania de 10 ani şi are dublă cetățenie. Tâ- 
năra este lector de limba germană pentru studenții 
internaționali la Universitatea de Excelență din 
Konstanz şi din ianuarie 2011 va prelua postul de 
director adjunct al instituției Welcome Center a 
Universității din Konstanz din cadrul Departa- 
mentului de Relaţii Academice şi Internaţionale şi 
referent. „Concurența a fost foarte mare pentru 
acest post. Peste 350 de candidaţi din care 90 
cetățeni germani. Voi ajuta specialişti din toată 
țările, oameni foarte buni în domeniile lor, să se 
integreze în societatea germană de la învăţarea 
corectă a limbii, până la obținerea documentelor” 
a spus Antonia Olariu. 

Am primit la redacţie 


Simona DUMUŢA 


Imnul național Deşteaptă-te române: scurt istoric, de Va- 
sile Oltean, Fundaţia „Prima Şcoală Românească”, Braşov, 2008. 
Deoarece de-a lungul timpului părerile cu privire la paternitatea 
melodiei imnului național au fost împărțite, autorul cărții expune 
aici argumente demne de a fi luate în seamă fără a avea însă şi 
pretenţia ultimului cuvânt, după cum mărturiseşte. Prin urmare în | IMNUL NATIONAL, 

A : P 5 soa DEȘTEAPTĂ-TE ROMÂNE 

cele trei secțiuni: Poetul Andrei Mureşanu autor al melodiei?, 
Anton Pann creatorul melodiei imnului Deşteaptă-te române? şi 
George Ucenescu autorul melodiei Deşteaptă-te române, ne sunt 
redate contextele care au dus la atribuirea melodiei imnului na- 
tional mai întâi lui Andrei Mureşanu, apoi lui Anton Pann şi lui 
George Ucenescu, cel considerat de autor ca fiind adevăratul cre- 
ator al melodiei. În Anexe: George Ucenescu notiță biografică, 
George Ucenescu autobiografie, 150 de ani de la publicarea 
imnului „Deşteaptă-te române”, Andrei Mureşianu poetul 
deşteptării naționale (1816-1863). Redăm din Epilog: „Născut în 
momente de mari agitări spiritual-politice, imnul de astăzi, care dăduse anului revoluționar '48 
expresia unei profunde trăiri patriotice, a străbătut un secol şi jumătate cu aceeaşi putere de trezire a 
simțământului de dreptate şi adevăr istoric pe care îl are şi azi.” 


= sut itm =) 
că 


TA 


Prima şcoală românească = First romanian school = Die 
Erste rumänische schule, de Vasile Oltean, broşură apărută la 
Braşov, în care găsim Cronica primei Şcoli româneşti din Şcheii 


PRIMA X Braşovului, precum şi descrierea sălilor ce o compun: Sala de 
gom ROMÂNEASCĂ EE clasă „Anton Pann”, Sala „Diaconul Coresi”, Sala „Cartea, fac- 
* $ i ET d ia ias 
tor de unitate națională”, Sala „Cartea şi cărturarii braşoveni ”, 

FIRST S g . . S A 
donau sikoa — Sala cu vatră, dar şi o descriere succintă a Complexului muzeal 
+ ( [ICE din incinta bisericii Sf. Nicolae, ce cuprinde pe lângă altele 
DIE. ERSTE ice Muzeul „Junii braşoveni”, Muzeul ,„ Ex-libris "şi Muzeul ,„ Tudor 

RUMÄNISCHE SCHULE Ciortea”. 


Un Coresi aromân: Tibe- 
riu Cunia, Editura Cartea Aro- 
mână şi Editura Danubius, 2002 
autor Ilie Traian. Un volum 
despre viaţa şi activitatea aromânului Tiberiu Cunia, structurat în 
două părți: Cartea I — Drumul spre von Humboldt cu capitolele | yi 
Marea evadare, Pe propriile picioare, Orizontul se lărgeşte şi P Ea 

| W A 


CARTEA II — Un Coresi aromân, din care enumerăm: Aromâna: 
limbă sau dialect?, Congresele de limbă şi cultură aromână, Noul 
alfabet aromânesc, Editura Cartea Aromână, Dicţionarul Ro- 
mân-Aromân, Problema neologismelor, Standardizarea scrierii 
aromâne, Prezentul şi viitorul şi două Anexe: Cuvinte despre 
Tiberiu Cunia şi O cronică în imagini. 


„Coresi f 


“TIBERIU:CUNI 

VICTOR ENACHE Di vreari : Frăndză di zbor armânesc = De dragoste: Petale de 
grai armânesc de Victor Enache, Editura Mirton, Timişoara, 2008. O 
carte ce reuneşte 31 de poezii, ce au fost 


ETEN publicate mai întâi în revista „Chicuta di ha- ; 
Frandză di zbor armånesc rau” („Picătura de bucurie”) a Trustului de Kira Iorgoveanu-Mantțu 
y presă „Magazin”. 
De dragoste AHADSI = 
ia 
Petale de grai armânesc Ahapsi lingvistică : Poemi armâneşțâ LINGVISTIC A 
= Condamnare lingvistică : Poeme aromâne, 
=] Editura Cartea Românească, Bucureşti, 1997, CONDAMNARE 


UNGYISTICA 


autoare Kira lorgoveanu-Manţu, dobro- 
geancă născută în satul Nicolae Bălcescu 
(Başchioi), licențiată a Facultății de Filologie din Bucureşti, fost redac- 
tor la Editura Minerva până în 1986 când s-a stabilit în Germania 
(Rüsselsheim). Sub semnătura autoarei au mai apărut: Antologie de 
poezie populară aromână (1977), Steauă di dor (1983), Ramura de 
măslin (1985), Un veac de poezie aromână (1985), Pirmithi di sumu 
aumbra cupaciului (1996). 


er Paza sea pă SR E Istoria vlahilor în imagini, Editura Cartea Aromână, Con- 
.. stanta, 2003, autor Ianni A. Papathanasiu. Un volum consistent de 
Ç ; 3 R 175 de pagini, cu mult mai mult decât o istorie în imagini după 
3 T o. cum o spune titlul său, un volum documentat, despre istoria 

PA sia Ai E aa i . 
adevărată a aromânilor trăitori în Grecia. O lucrare care deşi nu 
EA ISTORIA are pretenția unei tratări istorice științifice, restabileşte adevărul 
VLAHILOR istoric redând faptele şi evenimentele aşa cum s-au petrecut, 
ÎN IMAGINI „pentru că nu puţine din nenumăratele instituţii cultural-naţionale, 
| A opere de binefacere şi monumente istorice, ce împodobesc Atena 
| bti g şi alte oraşe din Grecia (...) sunt creații sau donații ale marilor 

yy Evergheți Vlahi (Armâni).” 
Poza SARA a Românii şi etniile din Ma- aia 


râamureş : o istorie sentimentală 
a multietnicismului, Editura Eu- 
rotip, Baia Mare, 2010, semnată Vasile Gaftone, care prin pu- 
blicarea acestei cărți, îşi exprimă dorinţa ca demersul domniei sale 
să-şi găsească utilitatea în preocupările „celor care au interes 
pentru cunoaşterea meandrelor liniştite, contorsionate sau dra- 
matice, ale raporturilor îndelungate de conviețuire a românilor 
maramureşeni majoritari cu etnicii minoritari”. În cuprins: Ro- 
mânii (Maramureşenii), Ungu- 


rii, Slavii (Rutenii / Ucrainenii), Meramurevani. stari a a ema?” 
.. .. . .. . + veniks ru erai 
Evreii, Germanii T. ipțerii), Ti- mp Sarii Metri: Tiganii romi) 
ganii (Romii), Multietnicism şi d 
multiculturalism. e 


Interviuri, vol. I (2007-2010), Editura Risoprint, Cluj-Na- 
poca, 2010, autoare Daniela Sitar-Tăut, cu dedicația: „Familiei 
române, acest prim volum de interviuri despre concetățeni şi 
străini preocupați de fenomenul cultural românesc”. Regăsim 
printre intervievaţi: Albert Raasch, Alexandru Buican, Gheorghe 
Glodeanu, George Vulturescu, Dumitru Țepeneag, Cornel Un- 
gureanu, Horia Gârbea, Ion Hobana, Doina Jela şi alții. „Prezentul 
volum reuneşte materialele publicate în perioada 2007-2010 în 
paginile unor ziare şi reviste precum Poesis, Nord Literar, Fa- 

milia română, Atitudini, Cronica, Orizont, Gasul Maramureşului şi se doreşte un pandant al 
activităţii de cronicar literar de până acum.” (Daniela Sitar-Tăut în Argument). 


Vasile MUSTE 


Copilaria si singuratatea 


DACIA xx 


Copilăria şi singurătatea, Editura Dacia XXI, Cluj-Napoca, 
2010, Colecția: Scriitorii la ei acasă, un volum de poezii semnat 
Vasile Muste, director al Casei de Cultură din Sighetu Marmației, 
principalul organizator al Festivalului Internațional de Poezie care 
se desfăşoară la Sighet, membru al Uniunii Scriitorilor din Ro- 
mânia. Cuvinte despre poetul maramureşean: „Vasile Muste poartă 
cu sine povara unei copilării şi a unei singurătăți cu însemnele unor 
trăiri profunde ce configurează un topos inconfundabil, uneori 
ostracizant, niciodată idilic.” (lon Vădan) sau „Fără a urma formal 
tiparul poeziei anonime, Vasile Muste împrumută din substanța 
acesteia misterul potolit, melodios, cu o românească amprentă.” 


(Gheorghe Grigurcu). 
E 
HOAN HABA AMA e Si 
Harul dimineţilor de toam- lim | 
nă; Regina sufletului meu, Edi- e 
tura Imprimeria de Vest, Oradea, e: 


2009, semnat Ioan Baba Armânescu. Un volum de 100 de pagini 
în care sunt cuprinse cam tot atâtea poezii, le-am putea spune 
chiar meditații poetice. La finalul cărții autorul a aşezat câteva 
„Gânduri despre noi înşine” din care inserăm un mic pasaj şi aici: 
„Noi suntem picături de timp ce-şi urmează chemarea, clipiri de 
destine suntem, glisând între piramide de certitudini şi jocuri de 
amăgiri, între imperative, obligaţii şi motivate aşteptări, păsări de 
vrednicie suntem despicând văzduhul cu neobosite căutări, înno- 
dând zădărnicii, particule de noroc şi nenoroc suntem, grăunţi de 
vrere din energia voinţei universale, atomi de putere suntem(...)”. 


Marmaţia literară, revista 


HARUL DIMINEȚILOR DE TOAMNĂ 


REGINA SUFLETULUI MEU 


Festivalului Internaţional de Poezie de la Sighetu Marmaţiei, 
octombrie 2010, redactor şef Vasile Muste, editor Casa Munici- 
pală de Cultură. Printre cei care se regăsesc în acest număr al 
Marmaţiei literare semnalăm: Igor Ursenco, loan Moldovan, 
Echim Vancea, Cassian Maria Spiridon, lon Zubaşcu, Nicolae 
Scheianu, Gabriel Cojocaru, Alexa Gavril Bâle, Nicolae Iuga, 
Gheorghe Grigurcu, loan Es. Pop, ş.a. Remarcăm că pe lângă 
poezie, proză, interviuri şi eseuri un spaţiu generos în paginile re- 


vistei îi este destinat omagierii 
poetului Gheorghe Pârja la îm- 
plinirea vârstei de 60 de ani. 


Studii de Ştiinţă şi Cultu- 
ră, anul VI, nr. 3(22), septembrie 
2010, revistă trimestrială editată 
de Universitatea de Vest „Vasile Goldiş” din Arad, editor şef 
prof. Vasile Man. Din cuprins: O „punte ” între culturi: Eminescu 
în limba maghiară (Lucian Chişu), Ideea europeană ca idee 
românească (Mihai Cimpoi), Şcolile româneşti din Ungaria între 
anii 1867-1918 (Stelean loan Boia), Durerea şi suferința 
reflectate în artă (Aurel Berheci), Negocierea diplomatică — fac- 
tor cheie al relațiilor internaţionale (Dana Galanton), Retorica 
beligeranţei — determinarea unor forme specifice de comunicare 
(Nicolae Iuga). 


STUDII 


DE ȘTIINȚĂ ȘI CULTURĂ 
EORI TOES Pon aruet TATEA DE HSF UA Ape 


Anul VI | 
Nr. 3 (22) | 
septembrie 2010 | 

Despre Familia română 


„Familia română” a fost lansată la Timişoara 


Fiecare apariție pentru noi a însemnat o nouă 
sărbătoare pe care am marcat-o, în stil tradițional, cu 
oaspeţi din Oradea, Satu Mare, de dincolo de Tisa şi 
chiar din Australia... 

Ultimul număr al revistei Familia română, 
dedicat maestrului Ştefan Popa Popa’ S, a fost lansat 
în cu totul alte condiții. În vederea unei ample docu- 
mentări şi, de ce nu, posibile lansări, încă de pe 
vremea când numărul era în fază de proiect, am 
colaborat cu Universitatea de Vest din Timişoara, 
ştiind din surse sigure că este printre puţinele insti- 
tuţii de la noi din ţară apreciate de Ştefan Popa 
Popa'$. 

Astfel, în data de 22 noiembrie 2010, în Aula 
Magna „loan Curea”, în prezența Maestrului, rec- 
toratul Universităţii din Timişoara a organizat o 
lansare specială. 


Anca-Lidia Tuturilov, Secretar al Cancela- 
rului Universităţii de Vest din Timişoara, ne-a scris 
că holul din fața Aulei Magna a fost amenajat cu cele 
mai cunoscute caricaturi cu şefi de stat realizate de 
Popa Popa'S, iar domnia sa a făcut portrete, timp de 
peste 4 ore, celor mai renumiți profesori. Împreună 
cu portretul care purta semnătura maestrului, fiecare 
profesor a primit şi câte un exemplar din ultimul 
număr al revistei Familia română. 

După câteva zile de la lansarea Familiei, Ma- 
estrul Popa”S a fost din nou invitatul Universităţii de 
Vest din Timişoara pentru a participa la concertul 
oferit de corul bărbătesc din Finteuşu Mare. Cu 
această ocazie, maestrul a schiţat portretele co- 
riştilor. Este evident că, nemaiavând exemplare din 
Familia română, ne revine nouă sarcina de a le oferi 
coriştilor din Finteuşu Mare câte un număr al re- 
vistei. (Redacţia) 


„Familia română” - o cronică în cuvinte şi imagini a vieții şi activității 
marelui caricaturist român Ștefan Popa Popa S 


De puţină vreme mi-a parvenit un exemplar 
din revista editată la Baia Mare prin grija Consiliului 
Judeţean Maramureş, Bibliotecii Judeţene „Petre 
Dulfu” şi a Asociaţiei Culturale „Familia Română”, 
sub competenta şi plina de abnegaţie păstorire a 
domnului Teodor Ardelean, director executiv şi re- 
dactor şef al acestei publicaţii. 


Gheorghe IUTIŞ — membru ASTRA 
Despărțământul „Mihail Kogălniceanu” laşi 


Revistă trimestrială de cultură şi credință ro- 
mânească, de solidaritate cu românii de pretutin- 
deni, publicaţia se află la cel de-al treilea număr pe 
anul 2010. Este, aşa cum ne-am obişnuit în cei 11 ani 
de existență, un număr cu un sumar extrem de bogat 
şi variat, dedicat spiritualităţii româneşti şi strân- 
gerii legăturilor dintre români, indiferent în ce loc al 
lumii ar vieţui aceştia. 

Primele 30 de pagini ale revistei (din cele 
120) sunt o cronică în cuvinte şi imagini ale vieții şi 
activității marelui caricaturist român Ştefan Popa 
Popa's. Următorul segment îl are în atenţie pe ma- 
rele poet naţional, de la a cărui naştere s-au împlinit 
160 de ani, incluzând câteva contribuţii ce vizează 
interpretarea operei eminesciene. 


Segmentul Spiritualitate conţine informaţii 
referitoare la prezenţa monahilor români la Muntele 
Athos, precum şi interpretări asupra dogmei orto- 
doxe. Obişnuitul capitol dedicat Istoriei se remarcă 
printr-o consistentă trecere în revistă a evoluţiei 
unui teritoriu cu o istorie zbuciumată — ţinutul Herţa. 
Cununa de aur a României conţine ştiri, informaţii, 


125 


opinii despre viaţa şi activitatea românilor de peste 
hotare — din Bulgaria, Serbia, Ucraina. 

Rubrica ce încheie sumarul revistei, Români 
în lume cuprinde mărturisiri de suflet ale celor care 
au fost nevoiţi, într-un anume moment al existenţei 
lor, să ia calea exilului, dar care se simt în continuare 
legaţi prin fire trainice de meleagurile natale. Cărţi 
sosite la redacție, un sumar al presei referitoare la 
români, mărturii despre rolul şi locul revistei Fa- 
milia română în peisajul publicistic actual încheie 
acest număr al revistei, lăsându-ne, pe de o parte, 
privilegiul unei lecturi în detaliu a acestor intere- 
sante materiale, pe de altă parte stimulându-ne noi şi 
însemnate forţe ce trebuie puse întru propăşirea spi- 
ritului național. 


O nouă apariție a „Familiei române” 


A apărut un nou număr al revistei pentru so- 
lidaritatea românilor de pretutindeni, Familia ro- 
mână, An 11, nr.3 (38). Păstrându-si profilul edito- 
rial cu care ne-a obişnuit, Familia română ne pro- 
pune şi de această dată articole de istorie, literatură, 
spiritualitate, interviuri, prezentări de cărți şi reviste 
de cultură. 

Din acest număr al Familiei române, o parte 
consistentă îi este consacrată lui Ştefan Popa 
Popa'S, un român de geniu, cel mai mare caricaturist 
al lumii (şi cel mai rapid în acelaşi timp; 131 de 
caricaturi într-o oră), prezent cu lucrările sale la 
numeroase saloane internaţionale, posesor a peste 
100 de premii obţinute în România şi a 58 de premii 
obținute în străinătate, omul cu recorduri omologate 
în Cartea Recordurilor (cel de anduranţă presupu- 
nând desenarea a 1.527 de portrete color timp de 10 
zile şi 10 nopţi), românul despre care s-a spus că 
desenează mai repede decât umbra sa şi este cu patru 
secunde mai rapid decât calculatorul. Cea de-a doua 
secțiune a revistei îi este dedicată lui Mihai Emi- 
nescu (Eminescu — 160), urmând apoi capitolele de 
Spiritualitate, File de istorie, Cununa de aur a Ro- 
mâniei (despre volohii din Carpaţii Păduroşi, ro- 
mânii de pe Valea Timocului, din Serbia şi cei din 
Ucraina) şi cel, aşa cum îi şade bine unei reviste care 
se adresează românilor de pretutindeni, rezervat Ro- 
mânilor în lume. 

Articole numeroase, scrise cu har, unele 
dintre ele având titluri extrem de incitante: „Re- 
flecţii asupra romanelor despre Hristos. Între cultură 


A 


GC: MARAMURES 


Ioan BOTIŞ - Gazeta de Maramureş 


şi cult” (Adrian Botez), „Despre Creștinismul arab, 
între tradiție şi teritorialitate” (drd. Stelian Gom- 
bos), „În țara ta calci pe toată talpa, într-o țară străină 
calci pe vârfuri” (Vavila Popovici). Lectura Familiei 
române nu poate decât să încânte şi de această dată. 
Istoria, literatura, arta şi religia si-au găsit între pa- 
ginile revistei un loc în care convieţuiesc armonios 
şi, pentru cititor, incitant. 

Popa'S în Olimp 

Ştefan Popa POPA's şi-a construit prin talentul 
său un destin artistic cu rezonanță universală. Mai 
puţin cunoscut în România, Popa Popa's are o priză 
deosebită în lume, mai ales în lumea înaltă, contu- 
rându-şi un aer de legendă. Revista „Familia română” 
se preocupă în acest număr de profilul de excepţie al 
timişoreanului, pentru a sugera cititorilor ei că în 
România trăiesc oameni cu resurse de genialitate (...) 


Maestrul Ştefan Popa POPA'S este înconjurat 
de o certă recunoaştere internațională, mai puţin 
ştiută de noi, motiv pentru care ne-am documentat 
special pentru a-l prezenta tuturor acelora care cred 
în valorile culturii româneşti (...) Acceptat de mari 
personalități politice şi culturale ale lumii, onorat cu 
aproape 60 de premii internaţionale, artistul român 
este una dintre marile revelații ale artei plastice 
contemporane (...) 


Jurnalistul francez Andre Bauer e de părere că 
Ştefan Popa POPA'S este o forță a naturii... singurul 
om mai rapid cu patru secunde decât calculatorul. 
Celebrul timişorean este şi singurul artist acreditat la 
marile summit-uri internaționale (...) Maestrul, 
Nostr Adamus, are olimpul lui. Ori, mai exact, 
POPA'S locuieşte în Olimp. Din când în când co- 
boară pentru a creiona faţa nevăzută a lumii. De 
aceea revista Familia română şi-a propus să-l arate 
românilor de pretutindeni” - Prof. Ioana Petreuş, re- 
dactor şef adjunct Familia romană. 

Spunem aceasta după ce am 
lecturat cu interes numărul 3 de pe 
acest an şi pe care-l prezentăm cu 
o oarecare întârziere. În orice caz, 
nu sunt de vină editorii: Consiliul 
Judeţean Maramureş, Biblioteca 
Judeţeană „Petre Dulfu” Baia Ma- 
re şi Asociaţia Culturală „Familia 
română”. 

Dar să lăsăm micile amă- 
nunte la o parte şi să trecem la sumarizarea nu- 
mărului pe care-l avem în faţă. Interesantă ideea 
conducerii revistei de a face un popas la Ştefan 
POPA POPA'S acasă, în Banatul lui. POPA'S, unul 
dintre cei mai cunoscuţi artişti români ai momen- 
tului, cu recunoaşteri (vă vine să credeţi sau nu) de la 
mari preşedinţi de stat (George W. Bush), până la 
Sanctitatea Sa, Papa Benedict al XVI-lea. Bineîn- 
teles că figurează deja în Guinness Book şi, poate, 
după atâtea rateuri, ne aşteaptă şi un Nobel. Celebrul 
caricaturist timişorean (cel care a realizat 131 de 
portrete în 60 de minute) a fost vizitat acasă de Fa- 
milia română, iar materialele care îl fac şi mai bine 
cunoscut (mai ales în țară) sunt semnate printre alții, 
de Anca GOJA, Alice NĂSTASE, Gheorghe PÂR- 
JA, Valentin CIUCĂ. 

Continuă să apară sub genericul EMINESCU 
- 160 alte texte, minuţios elaborate, din care le a- 

„Familia română” a prins rădăcini solide în Baia Mare 


Gheorghe PETER — Graiul Maramureşului 


mintim pe cele semnate de prof. Ioana PETREUŞ 
(„Elemente satirice în lirica eminesciană”) şi de dr. 
Dan BRUDAŞCU („Eminescu - carenţe sau omi- 
siuni interesate?!,,). 

Parte consistentă din corpusul revistei, Cu- 
nuna de aur a României ne poartă de la valahii din 
Carpaţii Păduroşi (scrie apăsat lector univ. dr. Ilie 
GHERHEŞ), la românii din Valea Dunării (Bul- 
garia), pe la „Zilele Uzdinului şi Consiliul Naţional 
al Românilor din Serbia” (autor Vasile BARBU) şi 
pe la Congresul Românilor din Ucraina (relatează 
dr. Teodor ARDELEAN). 

Un număr de 34 de pagini sînt dedicate ro- 
mânilor din lume. Cîteva titluri sugestive: „În ţara ta 
calci pe toată talpa, într-o ţară străină calci pe vîrfuri 
(Vavila POPOVICI); „Sunt român şi Punctum! Ori- 
unde aş trăi în lume” (prof. dr. Adrian BOTEZ într- 
un interviu cu scriitorul şi publicistul loan MICLĂU 
din Cringilla, Australia); „Zîmbete de peste Ocean” 
(Antoaneta TURDA); „Vocile din Cimitirul Vesel au 
răsunat la Săpînţa” (Simona GABOR). Sunt materiale 
pe care îţi vine să le citeşti de două ori! 

N-am uitat nici de capitolele Spiritualitate şi 
File de istorie şi de iconografia bogată şi sugestivă. 
Românii de pretutindeni (deci şi cei de-acasă) au ce 
citi în numărul acesta consistent. Îl aşteptăm pe 
următorul. Până atunci, s-auzim de bine! (Inclusiv 
despre Familia română). 


Să pătrundem în patria pe care „Familia română” ne-o aduce aproape 
prin reportajele şi mărturiile din fiecare număr 


Definiţia cuvântului „dor” a ridicat anumite 
probleme celor preocupaţi de semnificaţia vorbelor. 
Astfel, s-au născut contradicții de „interpretare” a 
sentimentului de dor, înţeles de unii ca o elegie 
sufletească şi de alţii ca o legănare alintată a unor 
amintiri călduţe din albumul cu fotografii de familie. 
Cert este că „dorul” de care vorbim se ancorează de 
toate experienţele noastre; îşi adapă parfumurile din 
fiecare întâmplare, din fiecare eveniment al exis- 
tenţei. Şi ca vinul care stă ani de zile în pivnițe bine 
protejate, dorul nostru câştigă esență odată cu zborul 
zilelor, al lunilor şi al anilor care trec în tăcere. Se 
vorbeşte despre dorul de părinţi, dorul de prietenii 
copilăriei, despre dorul de locurile natale şi într-un 
cuvânt, despre dorul de patrie. 


Dincolo de geografie şi locuri definite cu nu- 
me de oraşe şi nume de străzi, mai există însă o 
patrie, una spirituală: Limba Română. Nu putem 
emigra din Limba Română, nu putem părăsi această 


Mihai NAE, Viena 


patrie şi nici ea nu ne va expulza vreodată. Această 
patrie în care ne simţim „acasă” ne îmbată cu mi- 
rosul ei atunci când vorbim de dascăli care ne-au 
fost dragi, de unchi şi mătuşi care ne-au însoţit 
copilăria, de versuri în care curg „ape repezi” şi în 
care pomenim „râul” şi „ramul” vorbind despre o 
singură ființă, ființa neamului românesc. 


Limba română este cea în care avem „ofuri”, 
cea în care spunem „Tatăl nostru” sau cea în care 
intrăm La figănci, ca să ne pierdem în labirinturi 
existențiale pe drumurile noastre întortocheate. Şi 
chiar dacă pericolul unei pierderi definitive a acestei 
patrii lingvistice nu se prezintă ca un risc iminent, 
există totuşi riscul unei înstrăinări, riscul unei în- 
depărtări de graiul şi de vorba dulce cu care am fost 
alintaţi încă prunci fiind. Nu ne rămâne decât să ne 
scufundăm în lectură şi să pătrundem în patria pe care 
Familia română ne-o aduce aproape prin reportajele 
şi mărturiile din fiecare număr. Lectură plăcută! 

Cuprins 


AROMÂNII 

